
INTRODUCTION. 



Comme ce troisième volume, les deux premiers de cette édition, 
contenant les six premiers livres du texte, ont été publiés dans les „Ver- 
handelingen” de l'Académie royale des Pays-Bas, en 1915 et en 1920 ] ). 
D autres travaux m'avaient empêché de continuer cette publication d'une 
façon régulière, à quoi s ajoutait le fait que le courage m'avait un peu 
manqué de reprendre le travail considérable et assez ingrat qu'exige la 
copie des manuscrits et la reconstitution d'un texte de 70000 vers. Si ce 
troisième volume, qui contient les livres VII-IX, paraît pourtant enfin, 
c'est que cette fois-ci nous avons été trois à le composer. Dès lors, la 
tâche redevient possible et attrayante, et dans quelques années nous 
espérons avoir achevé la publication de l'oeuvre entière, dont l’impor- 
tance pour l’histoire de la littérature française des deux derniers siècles 
du moyen-âge devient chaque année plus évidente. La tâche est devenue 
moins lourde par une autre circonstance encore: nous avons renoncé ici 
au système de copier et d’enregistrer des milliers de variantes" absolu- 
ment inutiles. Nous avons continué, bien entendu, à examiner scrupu- 
leusement chaque vers dans les trois manuscrits nécessaires à la recon- 
stitution du texte, mais nous ne donnons ici que les variantes impor- 
tantes, cest à dire uniquement celles dont pourrait avoir besoin le 
lecteur, notamment là où nous hésitions nous-mêmes sur la forme 
ou le sens d'un vers. Pour un texte comme V Ovide Moralisé . qui se 
trouve reproduit avec relativement peu de fautes dans un des manuscrits, 
celui de Rouen, le nombre de vers plus ou moins douteux est 
relativement petit 2 ). Et nous le répétons: en reconstituant le texte, 
nous avons continuellement eu sous les yeux les deux autres manuscrits. 



II. 



Depuis la publication du second volume, deux travaux sont venus 
s'ajouter à la liste déjà considérable de livres s’occupant de notre texte. 

En 1922, M. M. D. Henkel a publié une étude sur les miniatures de 
Y Ovide Moralisé de Mansion, le célèbre imprimeur de Bruges, du 
quinzième siècle 3 ). 



Afdeeling Letterkunde, Nieuwe Reeks. deel XV, et deel XXL 

2 ) Si, en publiant un texte aussi long que le nôtre, on voulait attendre le moment où 
on serait certain d'avoir résolu toutes les difficultés, il est probable que ce texte ne serait 
jamais publié. Il reste, en effet, quelques vers que nous n’avons pas réussi à reconstituer 
d une façon absolument satisfaisante ; peut-être le lecteur sera-t-il plus heureux. 

3 ) M. D. Henkel, De Houtsneden van Mansions ..Ovide Moralise ' Bruoes 1484 
(Amsterdam, Van Kampen, 1922). 

En 1929, M lle J. Th. M. van ’t Sant a publié une thèse, à l’Université 
de Leyde,’ intitulée: Le Commentaire de Copenhague de V „ Ovide 

Moralise ’, avec l’édition critique du septième livre l ). L'auteur y est 
arrivée aux conclusions suivantes: 

a. Le manuscrit de Copenhague, signalé en 1916 par M. Alfons Hilka, 
(voir l’Avant-Propos de notre second volume), appartient au groupe *, 
sous-groupe y, et se rapproche beaucoup du manuscrit G', celui de 
Genève. H résulte de cela qu'on peut négliger ce manuscrit dans eta- 
blissement du texte 2 ). 

h . Le commentaire qui précède le texte dans le manuscrit de Copen- 
hague est dans un rapport très intime avec le commentaire qui précédé 
l’édition de Y Ovide Moralisé de Mansion: tous deux remontent directe- 
ment au commentaire latin qui précède VOvidius Moralisais de Berçuire 

c Convaincue par l'argumentation de M. Solalinde, dans la Revista 
de fdologia espanola. VIII. 285-588. M"' van ’t Sant recule la date 
de la composition de Y Ovide Moralisé jusqu’ avant 1305 3 ), année où 
le roi Alphonse X de Castille et de Léon semble l’avoir utilisé pour sa 

General Estoria (cf. p. 65—69). , . 

Nous reproduirons le texte du commentaire de Copenhague dans le 
dernier volume de notre édition: pour le moment nous nous permettons 
de renvoyer au livre de M lle van ’t Sant, où il occupe les pages 19-64. 

III. 

Dans l’Introduction du premier volume — le second volume a ete 
publié sans introduction — nous sommes arrivé à cette conclusion, 
par l’étude des rimes, que l’auteur de l’CWe Moralisé, s’il a peut-etre 
travaillé à Paris, a dû être originaire de la partie de la France dont la 
Bourgogne est le centre. Comme on le verra, les rimes dans les livres 
- que nous publions aujourd’hui semblent confirmer cette conclusion; en 
tout cas, elles ne la contredisent pas. Voici une liste des principales 
rimes des livres VII— IX: 

a ot (= habuit) rimant avec des imparfaits comme: 

tenoit (7, 2045), aprenoit (8, 1731), doloit (8, 2023), voloit (8, 3491), 

sescrioit (9, 387), apeloit (9, 1103). Nous avons ici le même i 

parasite qu’on rencontre dans des rimes comme: 

ot (= audit): combatoit (7, 1871). 

orgueil: damoisel (8, 2235). 

acompapne: enseigne (7, 2663). 



1) Chez H. J. Paris, Amsterdam, 1929. 

2) Voir sur les miniatures de ce manuscrit le livre cité plus haut de M. Henke . 

3) Dans l lntroduction du premier volume, nous avions daté le texte entre 1316 et 1328. 

lot : aloit (8, 1113). 
coche : flèche (8, 2159). 
mal: fermail (9, 1955). 
flèche : bouche (8, 2171). 
ara/: travail (7, 2681). 

b. desverouille : merveille (7, 2733). 

5e tooille : merveille (8, 2125) 

cf. enseigne : vergoigne (5, 1004). 

c. /b/te: apareilliee (7, 1327). 

/b/ze: emploiee (8, 671). 

c/. c/zrat: rot (7, 11). 
valoir: air {7, 925). 
mot: f aimai (7, 3141). 
soz : je s ai (8 f 3479). 
voloir : air (9, 2595). 

5ozï: ait (8, 4005). 

oi (= habui): je conterai (9, 1195). 

/aie: yote (9, 2159). 

e. sau/: conseil (8, 1277). 
conseil : saul (9, 447). 

/. pierre: serre (4, 1762), 
terres : pierres (5, 742). 
pierre: guerre (7, 615). 

g. esta/: fe/ (7, 2915). 
cristal: esperitel (8, 1977). 
este/ : mortel (8, 2283). 
métal: hostel (8, 3021). 

h. à point : peint (8, 653). 

Calydoine: demeine (8, 2027). 
Calydoine: peine (8, 2673). 

i . toriaus: eux (7, 969). 
hateriaus: entreux (7, 151). 
toriaus: d'eux (7, 281). 

j. corneille: entraille (7, 1043). 
vil té : tel (8, 677). 

tel: loiauté (7, 31). 
mortel: aporté (9, 771). 

fierté : mortel (8, 2319). 
enseigne : conviegne (8, 4049). 
preigne: tiegne {7, 3107). 
aviegne : souffraigne (8, 3851). 
son soi/ (7, 433). 
pleige : crot je (8, 105, 1305). 
enchaînent: enveniment (7, 1853). 
e//e a nofé: je doutai (7, 2881). 
esgaré : je passerai (9, 363). 
mi (= moi): anemi (9, 699). 
poïsf: metsf {8, 403). 
mesfeïst: poïst (9, 715). 
peüst: deüst (3, 525). 
poissent: covrissent (3, 436), 

Êgipte: escripte (8, 1029). 

Egipte: desconfite (7, 2019). 

[escripf : Crisf (2, 3147)], 

en ce: desavance (8, 1385). 

faite: regrette (8, 1541). 

oublieus: eus (= usages) (8, 1757). 

venge: trenche (7, 2329), 

char (= chair): eschar (8, 2345). 

leve (~ Iavat): grève (grevât) (8, 2997). 

matire : cire (8, 3025). 

dire: matire (9, 1763). 

frire: matire (8, 3499). 

estranges: prenges (8, 3339). 

donge: responge (8, 3957). 

humaine: raine {= règne) (8, 3531). 

vilz: Jovis (9, 2049). 

vilz: vis (= vivus) (9, 713). 

vilz : m'est vis (8, 3907). 

couchié: fief (9, 801). 

nestre: celeste (9, 1076). 

estre: celeste (7, 3287). 

estre : Teleste (9, 2908). 

dis gié: pechié (9, 1449). 

aive (= eau): glaive (9, 1697). 

je t'atains: je t’ains (9, 2293). 

IV. 

Nous avons résumé le contenu de chaque livre dans un ..sommaire” ; 
ces résumés permettront au lecteur de ..sauter”, s'il le désire, les insi- 
pides allégories, et de se rendre compte du fait que l'auteur n'a pas 

traduit tous ses récits des Métamorphoses. Nous n'insistons ici ni sur 
le contenu des trois livres publiés, ni sur les sources que l’auteur a pu 
utiliser. Nous voudrions pourtant fixer l’attèntion du lecteur sur trois 
de ces récits, à savoir: 

a. Au livre IX, 1 auteur a inséré une sorte de „Thébaïde'\ en décla- 
rant qu il a tiré son texte de Stace ; voir le Sommaire du livre IX. Il 
n’y a aucun rapport direct entre ce récit et le Roman de Thèbes. 

b. Au livre VIII, l'auteur nous donne une description très détaillée 
de l'amour que Pasiphaé ressentait pour un taureau. Il est amusant de 
voir comment il multiplie les excuses au lecteur de traiter un sujet aussi 
scabreux, que son texte pourtant ne lui imposait nullement! 

c. Au début du livre VIII, l’auteur nous raconte la métamorphose 
de Nisus et de sa fille Scylla. Or, dans le texte latin, Scylla ne tue pas 
son père, comme elle le fait dans le texte français; elle se contente de 
lui couper le cheveu ..fatal” dont dépend son sort. Le traducteur a 
commencé par changer le reste du récit dans le même sens; ainsi le 
passage où Scylla déclare, après sa trahison, ne plus oser se présenter 
devant son père (texte latin: vs. 113 — 115), a été remplacé par un pas- 
sage où elle se reproche de l'avoir tué (texte français: vs. 286). Au 
vers 198 elle dit: „Le chief mon pere me convient”, ce qui remplace 
le vers 78 d’Ovide: „ . . . . opus est mihi crine paterno”, La métamor- 
phose de Scylla en „hupe copée” s'explique très bien dans les deux 
versions. Mais voici où le lecteur moderne se sent un peu surpris: 

1 auteur ne supprime plus le père là où sa présence redevient nécessaire 
au récit, c'est à dire dans la métamorphose, et il parle même du 
..cheveu” dans l’allégorie! Il est vrai qu'il semble nous avertir en 
ajoutant: „si l’auteur ne ment pas”, mais d’abord c’est une formule 
banale dont il se sert souvent, puis il n’en reste pas moins délibérément 
inconséquent, sans avoir l’air de se préoccuper beaucoup du fait que 
ces ..contradictions” devaient frapper et pourraient même scandiliser 
ses lecteurs. L’auteur de Y Ovide Moralisé, qui est un homme très 
réfléchi, un des plus grands auteurs de la ..Renaissance de Charles V”, 
a dû se rendre très bien compte de ce qu’il faisait, et devant ce fait 
on se demande si les historiens de la plus ancienne littérature du moyen- 
âge ne donnent pas souvent trop d’importance, dans leurs hypothèses, 
aux ..contradictions” et ..disparates” qu'ils constatent dans les textes 
qu’ils étudient. Ne modernise-t-on pas souvent trop les procédés litté- 
raires des auteurs de ces époques lointaines? 



C. d. B. 

SOMMAIRE. 



1—7. 

8—193. 

194—249. 



250—272. 

273—482. 

483—543. 

544—646. 

646—682. 
683—689. 
690—820. 
821—1080. 
1081—1246. 
1247—1364. 
1365—1508. 
1509—1672. 
1673—1680. 
1681— 1952. 

1953—2069. 
2070— 2114. 



2115— 2170. 
2171—2204. 



Allusion à l’histoire de Fhrixus et de Hellé. ~ 

Départ de Jason pour „querre la toison". 

Arrivée à Troie, où le roi Laomédon refuse dç recevoir les Argonautes 
En retournant de Colchide ils détruisent la ville de Troie. 

,,Des lors commença la racine 
Et la cause de la ravine 
D’Elaine, que Paris ravit. 

Tant mar le fist, tant mar la viÇ, 

Puis en fu Troie arse et gastee 
Et la gent morte et afolee, 

Si com porrois oïr ou conte. 

Mes n'est or leus que plus en conte ” (235 suiv.) 

Séjour de Jason auprès d’„Ysiphile”, reine de l’île de „Lanne”. (cf. Ovide, 
Heroïdes, Ep. VI: „Hypsipyle Jasoni’’).- 

Ovide, Mét, VII, 1—72 (et : Heroïdes , Epîtres VI et XII) : Début de 
l’histoire de Jason et de Médée. 

Mêt., VII, 74 — 99 (Jason et Médée). 

Met., VII, 100—158 (La conquête de la toison d’or ; fuite de Jason et de 
Médée) . 

Fuite et arrivée à Athènes. 

Mét., VII, 159 — 162 (Rentrée à Athènes). 

Allégories. 

Met., VII, 162 — 293 (Rajeunissement d’Eson). 

Allégories. 

Met., VII, 297 — 351 (Pelias égorgé par ses filles). 

Met., VII, 394 — 397, et: Heroïdes, Ep. XII (Vengeance de Médée). 
Allégories. 

Médée vient à Athènes, où Egée l’épouse. 

L histoire de la descente de Thésée èt de Pirithoüs aux enfers. Hercule 
les délivre. 

Explication ..historique” et allégories. 

Mét., VII, 404 — 407 et 419—4:24 (Retour de Thésée à Athènes, où Médée 
tâche de le faire empoisonner. Découverte du crime et fuite de Médée, 
qu'on n’a jamais plus revue). 

Allégories. 

Mét., VII, 425 — 458 (Fêtes à Athènes. Mais on oublie que Minos prépare 
la guerre pour se venger sur les Athéniens de la mort de son fils : 
cf. 2243—2268). 

2205—2242. Allégories. 

2243—2268. Les Athéniens tuent „Androgeüs”, fils de Minos. 

2269 — 2318. Mét. r VIL 459 — 489 (Minos prépare la guerre. Eaque lui refuse 
secours) , 

2319 — 2386. Allégories. 

2387 — 2758. Mét., VIL 490 — 660 (Fourmis changées en hommes). 

2759—3282. Mét., VIL 661—865 (Çéphale et Procris). 

3283 — 3678. Allégories. 

Dessus aus fables fu retrait 
Comment Yno fist le faulz fait 
Dou blé cuit qu’ele fist semer ; 

4 Comment Helle noia en mer. 

Et comment Frixus mer passa 
Si vint en Colche, et la lessa 
Ou temple Martis la toison. 

8 Or orrez pour quele achoison 
Jason ala la toison querre. 

Et comment il la pot conquerre. 

Tout par ordre le vous diroi. 

12 En Arges ot un riche roi, 

Fel tirant, qui ot non Pelie. 

Grant terre avoit en sa baillie. 

Un neveu ot li riches rois, 

16 Moult preux, moult sages, moult cortois. 
Moult debonaire, moult proisie. 

Moult apert et moult envoisie. 

Humbles estoit et servicables, 

20 Debonaires et amiables. 

Li damoisiaux ot non Jason. 

Niez fu Pelie et filz Heson. 

Moult e&toit biaux à grant merveille. 

24 Nature ot mise et cure et veille 
En le former, ce m’est avis. 

Biau le fist de cors et de vis. 

En tous endrois biau le forma. 

28 En sor que tout si le forma 
De bones teches et de mours, 

Que, s'il fust loiaus vers amours, 

En tout le monde n’eüst té, 

32 Mes moult petite leauté- 

Ot vers amours en son aâge, 

Si l’en avint deulz et damage, 

Si com porrez ou conte oïr. 



1. Les vers 1 — 92 de Ç font encore partie du sixième livre. 
24. A et cure en veille. 

36 Saciez que nulz ne puet joïr 
A la parfin d’amours boisier. 

Moult fist li valles à proisier. 

Plus fu amez por sa proesce * 

40 Que Pelies pour sa richesse. 

Li fel l’en portoit grant envie ; 

Pensa s’il iert longues en vie 
Que il le-' desheriteroit 
44 Et que de lui voire seroit 
La sort et le devinement. 

Qui l’espoëntoit durement. 

Jadis a voit ïi rois oie 
48 Une sort, une prophesie, 

-Dont tous li cuers li mue et tramble. 
La sors fu teulz, si com moi samble. 
Que li premiers qu’il trouverait 
52 Quimuz piez et chauciez seroit, 

Cil seroit rois de l’erité, 

Dont il seroit déshérité. 

Moult ot cil le cuer esmeü. 

56 Empres ot le vallet veü, 

Qui tout avoit un pié chaucié 
Et tout l’autre avoit deschaucié. 

Un matin quant il se leva, 

60 Li rois le vit ; moult li greva. 

Lors li entra ou cuer la doute. 

Il n’est nulle riens qu’il tant doute 
En tout le mont ne qu’il tant hee. 

64 A nulle riens dou mont ne bee 
Fors à trouver art et engin 
Par quoi mete à mort le meschin, 

Mes il ne l’en veult samblant faire. 

68 Lonc temps lesse ensi cest afaire, 
Jusqu’il puisse avoir tans et aise 
De faire chose qui li plaise. 

Par samblant l’aime et moult l’a chier ; 
72 Sus et jus le fet chevauchier ; 

Il n’oit de nul péril parler 
Qu’il n’i face Jason aler, 

Soit en assault ou soit en guerre, 

76 Soit en Grece ou en autre terre, 
Queinsi pour essaucier son pris, 



77. Queinsi = „Comme{si)”, cf. Godefroy , s. v. Quanses (Tome V, p. 478). 

Et cil est preuz et bien apris, 

Si n'enprent riens que bien n'achieve. 
80 Li fel le voit et moult li grieve. 

Quant miex le fet, plus se corrouce. 
En son cuer en regroigne et grouce. 
Et grant joie en a par samblant. 

84 Au vallet vait le cuer emblant, 

Car bien cuide il certainement 
Que cil pour son avancement 
Li face si grief fais emprendre. 

88 II li offre assez à despendre 
Armes et robes et destriers 
Et tout quanque li est mestiers. 

Dont il demaine grant noblesce 
92 Par le pais et grant largesse. 

Retraite fu à mainte court 
Renomee, qui partout court, 

Qu’en Colche avoit une toison 
96 D’or si enclose que nulz hom, 

Tant eüst force ne savoir. 

Ne pooit la toison avoir. 

Si s'en estoient en grant mis 
100 Pluiseur, qui en furent malmis. 

Nulz ne la pooit conquester. 

Car nulz ne pooit contrester 
A ceulz qui la toison gardoient. 

104 Toriaux y ot fiers, qui rendoient 
Parmi la bouche flambe ardant. 

Dont il aloient tuit ardant. 

Ceulz convenoit adenter primes 
108 Et cultiver par eulz meïsmes 
La terre et puis semer dedens 
D'un serpent orrrble les dens. 

Les dens en la terre croissoient, 

112 Et de lor semence nessoient 
Homes armés de toutes armes, 

L'escu au col, par les enarmes. 

Et le glaive ou poing roide. et fort. 

116 Trop y convenist grant effort 
Ains c’on les eüst tous ocis. 

Quant tuit fussent mort et ocis, 

Ne fust pas la toison conquise, 

114. Enarmes = courroie pour tenir le bouclier. 

Verhandel. Afd. Letterkunde (Nieuwe Reeks) DI. XXX. 

120 Ains convenoit par quel que guise 
Endormir le serpent veillable. 

Trop estoit la toison doutable 
Et périlleuse à conquérir. 

124 Ains feïst l’en la mer tarir. 

Qu'on la poïst avoir par force ; 
Nulz, tant soit fors, ne s'en efforce, 
Que ja en ait el que la mort. 

128 Maint vaillant home en furent mort, 
Dont il fu perte et damage. 

Qu’il furent de grant vasselage. 
Quant li rois Pelies oï 
132 La nouvelle, moult s'esjoï : 

Jason, s’il puet, i trametra. 

Au trametre paine metra, 

Quar s’il i vait, bien li est vis 
136 Que ja n’en eschapera vis. 

Un jour tint court grant et honeste 
Li rois, si furent a sa feste 
Tout li bacheler dou païs. 

140 Zetus y fu et Calays 

Et Hercules li fors, li biaus, 

Et pluiseurs autres damoisiaus, 

Qui pas ne sont ci tous nomez, 

144 Qui moult estoient renomez 
Et douté par lor vasselage. 

Jason y fu au fier corage. 

Assez y orent sans dangier 
148 Vins et viandes a mengier. 

Quant il furent bien embeü, 

Et li vins qu'il orent beü 
Lor fu montez aus hateriaus, 

152 Si fu li parlemens entr'aus 
De chevalerie et d’effors : 

Liquel sont preu et fiers et fors. 

Et ou puissent perilz trouver 
156 Pour lor vasselage esprouver. 

De tout ce tenoient lor conte. 

Li rois respont, si lor aconte 
Que nagaires iert arrivée 



130. Quil — „Parce qu’ils”. 

140. Zetus et Calays sont les fils (jumaux) de Boréas et d’Orithye ; cf. Ovide Mot.. 
VI, 3841—3946; Mét, VI, 675— fin. 

151. Haterel, ici = „tête”. 

160 En Colche une toison doree. 

Cil qui conquerre la porroit 
Molt grant loënge en aquerroit. 

Son neveu Jason apela. 

164 Par grant faintise a lui parla ; 

„Biaux niez", dist il, „molt t’aim et pris, 

Quar moult as vasselage et pris. 

En mains perilz t’es essaiez, 

1 68 Or me tendroie a bien paiez, 

Se la toison d’or conqueroies, 

Quar moult grant los en aquerroies. 

Ja n’iras mais en nulle terre 
172 Ou tant puisses d'onor conquerre. 

En sor que tout preu y avroies, 

Quar toute ma terre tendroies. 

Rois seroies au revenir. 

176 Je ne puis mais terres tenir, 

Quar foibles sui et plains de jours. 

Bien m’avroit mestier li séjours. 

Ne puis désormais traveillier, 

180 Ne je n’ai hoir de ma moullier 
Qui pour moi puist tenir ma terre. 

Se la toison d’or pues conquerre, 

Je te promet et si te don 
184 Trestout le royaume à bandon”. 

Tant fu la chose pourparlee. 

Que Jason emprist cele alee 
De la toison d'or conquester. * 

1 88 Li rois fet son erre aprester. 

Quant la nef fu preste et garnie, 

Jason o grande compaignie, 

Qu’il ot pourchacié et pourquis, 

192 Est ens entrez, s’a congié pris 
A son oncle et à ses amis. 

La voile ont au vent a demis. 

En haute mer se sont empoint. 

196 Li vens les conduist à droit point 
A la riche cité de Troie. 

Là arrivèrent à grant joie, 

Mais briement furent corroucié. 

200 Tost fu Laomedon noncié 
Qu’en sa terre estoit arivee 

164. A: la parla. • '* 

188. A: estre ; C: ses nefs. 

190. A: Jason ot g. c. 

Plaine barge de gent armee. 

Quant rois Laomedon l'oï r 
Moult s’aïra, moult s’esboï, 

Quar mais n’avoit oï parler 
Que nulz peüst par mer aler. 

Cuida que ce fussent espies. 

Manda lor sor cors et sor vies 
Que de sa terre s'en aladssent 
Et son païs li délivrassent. 

Se demain les treuve a son port, 

Il les fera tous métré a mort. 

En mer s'esquipent li Grejois, 

Molt dolens de ce que li rois 
Si vilainement les enchace. 

Tant fort redoutent sa manace. 

Que plus n’i osent se j orner, 

Mais se vif pueënt retorner 
De la .toison d’or qu’il vont querre. 

Il li cuident bastir tel guerre 
Dont il sera déshéritez. 

Il distrent voir, c’est veritez. 

Qu’il li bastirent au retour 
Si grant guerre, si grant estour 
Dont sa terre fu confondue 
Et Troie, la riche, abatue, 

Et dont il en perdi la vie, 

S'en fu Hesyona ravie, 

Sa fille, et livrée à hontage : 
Thelamon l'ot en soignantage. 

Quant ses filz Prians l’oï dire, 

Grant pesance en ot et grant ire. 
Son pere plaint et son damage 
Et de sa serour le hontage. 

Des lors commença la racine 
Et la cause de la ravine 
D’Elaine, que Paris ravit. 

Tant mar le fist, tant mar la vit. 

Puis en fu Troie arse et gastee 
Et la gent morte et afolee. 

Si com porrois oïr ou conte. 

Mes n'est or leus que plus en conte. 
Quant tans iert, bien i revendrai 
Et ma matire reprendrai, 



230. Soignantage = ..concubinage”. 

Mais pour acomplir ma matire 
M’estuet avant conter et dire 
De ceulz qui en estrange terre 
248 Vont la doree toison querre 
O grant plenté de bone gant. 

Ja vont li Grec par mer nagant. 

Ja sont dou port desaancré. 

252 Longement ont par mer waucré. 

Une hôre ariere et autre avant, 

Selonc le mouvement dou vant. 

En l'ile de Lanne arrivèrent. 

256 Là prirent port et sejornerent 
Bien deux ans entiers et demi. 

Dou preu Jason fist son ami 
Ysiphile, la franche famé, 

260 Qui de Lanne iert roïne et dame. 

En tant de tans ot deux enfans 
La dame de lui, biaux et gans. 

Il li plevi qu’il la prendrait 
264 A feme, quant il revendrait. 

Et l’emmenroit en Grece 6 li. 

Mes moult 1 tost l’ot mise en oubli, 

Puis qu’il li ot le dos tomé. 

268 Tant com lor plot ont sejorné. 

Puis se resont mis à la voie. 

0 

La dame en plorant les convoie 
Des iex, tant com les puet veoir. 

272 Puis les fet au cuer conveoir. 

Par mer ont lor chemin tenu. 

Tant qu’il sont en Colohe venu. 

Jason demanda la toison : 

276 Venus iert pour cele achoison. 

Li rois respont tout en oiant : 

,,N’en parlez pas ; c’est por noiant, 

S’el n’est par vôtre effort conquise. 

280 Quant vous avrois, en quel que guise, 
Danté les orgueillous toriaus, 

Et estainf Tardant souffle d’aus, 

Et souffert maint perilz plus griez, 

284 Mains angoisses et mains meschiez, 

Et vous seuls porrois bateillier 
Cors à cors encontre un millier 
Et sormonter par votre effort, 

252. Waucrec = „errer sur mer”. 

273. A partir d'ici l’auteur suit le récit d’Ovide ; voir le Sommaire. 

288 Et vous avrez fet le plus fort, 

C’est quant vous avrez endormi 
Le serpent qui onc ne dormi. 

Lors porrois la toison avoir”. 

292 Medea vint Jason veoir 

Et des Grez le riche conroi. 

Medea fu fille le roi, 

Bele pucele et simple et sage. 

296 Jason remire au cler visage. 

Tant le voit bel a gfrant merveille. 

Que toute s'espert et merveille. 

Au cuer li prent une frison, 

300 Qui dessouz son chaut peliçon 
La fet trambler en tressuant. 

Souvent li vait coulor muant. 

De l’amour Jason est esprise, 

304 Mes tant est sage et bien aprise. 

Que bien cuide son cuer donter 
Et cele amour aneanter. 

■ Son cuer blasme moult et reprent. 

308 Quant plus se blasme, plus esprent 
Le feu d’amours qu'ele a ou cuer. 

Ne l’en puet retraire a nul fuer. 

Quant elle vit apertemant 
312 Qu’ele par nul chastiemant 
Ne porroit amours estrangier, 

Ne soi de Jason eslongier. 

Et que riens ne vault contredit, 

316 A soi meïsmes pense et dit : 

„Medea, foie, sœuffre toi 1 
Que vault def fense ne chastoi ? 

Ne sai quoi te contreste et nuit. 

320 Certes, des que je vi anuit 
Jason, sent je cest baptestal. 

N’i puis plus métré contrestal, 

Ains m'estuet faire son voloir, 

324 Que qu’il m’en conviegne doloir. 

Si me merveil que ce puet estre ! 

C’est voirs amours que j’ai a mestre ! 

A mestre sui je voirement ! 

298. S’esperdre = „se troubler”. 

317. Se soufcir = „se modérer”. 

321. Mss. : contrestal (= ..opposition” ) . 

321. AB: baptestal; C; Dont ne me puis tenir estai. — Le mot „ baptestal ” signifie 
„bruit d’un combat”. 

328 — A mestre ? — Voire ! — Et je comment ? 
Pourquoi me samble grief la charge 
Que mon pere à Jason enoharge ? 

Griez est elle, qu’il en morroit ; 

332 J a riens garir ne l'en porroit. 

Se il en muert, à moi qu’en tient ? 

Estranges est, ne m’apartient, 

Si n’en doi pas avoir tel doute, 

336 Merveille moi dont je tant doute. 

Chetive, lasse, quar n’i pense ! 

Si tu ne mes en toi deffense, 

Qui le metra donques pour toi? 

340 Oste, se tu puez, de seur toi 
La foie amour qui te joustise. 

Qui si t’allume et si t’atise. — 

— Se je peüsse, voirement 
344 Je ouvraisse plus sagement, 

Mais je ne puis ; en vain m’efforce. 

Nouvele amour me fet par force 
A sa volenté obéir, 

348 Et la moie 1 ) me fet -haïr. 

Je voi le bien et le mal prens, 

Et si sai bien que je m’esprens. 

Ce fet amour, qui si -m’afole. 

352 Chetive, lasse, tant sui foie ! 

C’est grant folie et grant desroi. 

Quant pucele, fille de roi. 

Met son cuer en un home estrainge. 

356 Mes hostes est, et pourquoi l’aim ge ? 

Je puis trouver en ceste terre 
Ami, se je l’i deigne querre 
Et prendre a seignor, s’il m’agree, 

360 Sans aler en autre contrée, 

Ou je ne connoistrai nullui. 

Qu’ai je donc à faire de lui ? 

S’il muert, si muere ! Il ne m’en chaut ! 

364 II ne me fet ne froit pe chaut. 

Aus dieux est et en lor plesir. 

Nonpourquant, si com je désir, 

Li doinst Diex joie et bone vie. 

368 Ja n’a il pas mort deservie. 

Dur cuer et pautonner. avroit 



1 ) = ma volonté à moi. 

356. A : et manque. — Les mss. ont la rime „estrange : am ge". 

Cui de lui pitié ne mouvroit. 

Car trop est de noble lignage, 

372 Jones et de grant vasselage. 

En sor que tout, à mon avis. 

Tant est biaux de cors et de vis, 

Qu il n a dame deçà la mer, 

376 Qui bien ne le deüst amer. 

S’il estoit or filz d’un vilain. 

Qu’en puis je donques, se je l'aim ? 
Certes, je l’aim outre mesure. 

380 S’en lui aidier ne met ma cure. 

Il ne porrôit pas endurer 
Le feu des toriaux, ne durer 
Au fier estour ne à la guerre 
384 De ceulz qui naistront de la terre, 
Ou li serpent le mengeroit. 

Que ja vis n’en eschaperoit. 

Se je pour defaute d’aïe 
388 Li lessoie perdre la vie, 

Cuér avroie, se Diex m’ament, 

Plus dur que pierre d'aimant. 

. Soufferrai le ? Ja Dieu ne place ! 
392 Ha, Medea, di, que sera ce ? 

Ton pere et ta terre trahis 
Pour un home d’autre pais, 

Un home estrange, endemané, 

396 Qui, quant tu 1 avroies sauvé, 

Si s en iroit — ja nel savroies ! — 
Sans toi, qui délivré l’avroies. 

Se ja autre l’a à mari 
400 Fors moi, quant je l'avrai gari. 

Male mort l’ocie et acore ! — 

Acore ? Diex, que di je ore ? 

Tant a douz cuer et debonaire 
404 Et tant a simple le viaire, 

Tant est cortois et jentis hom. 

Qu’il ne feroit point traïson. 

Il ne convient ja que j’en doute, 

408 Et se je sui de riens en doute, 

Si prendrai sa foi tout avant, 

392. AB: di manque ; C : di que que sera ce. 

395. AB: et en danné ; C : nouvel trouvé. 

Endemané — „volage ; qui ne peut rester en place”. 

409. A : la foi. 

Que bien me tiegne son couvant 
De ma paine gerredoner. 

412 Certes, sans sairfement doner 
Fera il toute ma requeste. 

Je n’en dout pas, donc sans arreste 
Li doi je aidier et secorre. 

416 Se je le vueil de mort rescorre, 

Il m’en sara tout jors mais gré, 

Si me metra en hault degré. 

En Grece aveüc lui m’enmenra, 

420 Et à espouse me prendra. 

Si me feront feste et honour 
Pour lui li grant et li menour. 

— Lairai je donc pour lui mon pere, 
424 Ma terre, ma suer et mon frere? 
Lessier les puis je par raison? — 
Trop est mes peres crueulz hom. 

Et ma suer o lui s'en iroit 
428 Moult volentiers, si me lairoit. 

Pourquoi ne la lairai je donques ? 
D’un enfant qui ne parla onques 
Quel déduit en» puet l’en avoir ? 

432 Mon frere lairai je, pour voir, 

Quar qui miex aime autrui de soi, 

Au molin doit mourir de soi 1 ) . 

Grans est l’amours qui me joustise, 
436 Si ferai tout a sa devise. 

Poi lairai pour assez conquerre. 

Irai m’ent en la douce terre 
O Jason, quant sauvé l’avrai. 

440 La terre et le pais verrai 
Et les chastiaus et les cités 
Ou trop a delitabletez. 

En sor que tout et nuit et jour 
444 Verrai mon amant assejour. 

Certes, qui me metroit à chois 
De hii et de tout le richois 
Et de touz les delis dou monde, 
j 448 Tant comme il dure à la reonde, 

Je lairoie pour lui avoir 

I Les biens dou monde et tout l’avoir. 

Mes espouz iert et je sa famé. 

rZL 



26 



OVIDE MORALISE 



452 Lors« serai je si haute dame. 

Que souz la clarté dou soleil 
N'avra feme de mon pareil. 

— Que ferai je ? Mer passeroie. 

456 En péril de mort me metroie. 

Car trop y a de maulz trespas. 

En mer ne me métrai je pas 
Por nulle riens, quar jamais vive 
460 Ne revendroie à l'autre rive. — 

Se je tenoie entre mes bras 
Mon cuer, ma joie, mon soûlas. 

Et il me tenoit ensement, 

464 II n’est angoisse ne torment 
Ne nul péril qui mal me face. 

Mon espous tendrai brace a brace. 
Si n’a vrai garde de nullui, 

468 Et se je doute, c’iert pour lui. 

— Est-il tes espous ? De quel conte 
Belement vais couvrant ta honte ? 
Esgarde, foie, que tu fais ! 

472 Trop par encharges honteus fais ! 
Lesse, chetive, ta folie, 

Ains que tu l'aies Commencie !" 

Ensi tienent desputoison 
476 En Medee amours et raison. 

Honte devers raison s'acorde. 

Tant dure en lui ceste discorde, 
Qu’amours est vaincue et matee 
480 Et dou cors de la bele ostee. 

Tant craint Medee honte et nuison, 
Qu’el ne li chaut mais de Jason, 

En une grant forest espesse, 

484 Au temple Hecates la deesse 
Aloit Medea pour orer. 

Et là aloit sans ja porter 
L’amour Jason, ains ert remese : 

488 Estainte estoit la vive brese. 

Quant elle a le vallet veü, 

Tantost qu’el lot aperceü 
Fu sa morte flambe avivée 
492 Et sa dolour renouvelée, 

Quant elle avisa son cler vis. 

A cele hore fu, ce m’est vis, 

Jason plus biaux c’onc mais ne fu. 

496 En lui n’avoit point de refu 
A dame qui vausist amer. 

Nulz ne doit Medea blasmer 
S’el fu lors de s’ampur esprise. 

500 Coulour li change en mainte guise ; 

Rouge et pale et blanche devient ; 

Raisons s’enfuit, amour revient, 

Qui de son cuér a la baillie. 

504 Tant s’est Medee esmerveillie 
De la biauté du jouvencel, 

Quel cuide veoir Deu dou ciel. 

Moult remire son cler viaire ; 

508 De lui ne puet ses iex retraire. 

Jason la prent par la main nue. 

Debonairement la salue. 

A basse voix humble li prie 
512 Par amour qu'el li face aïe, 

Si li promet qu'il la prendra 
A feme et o soi l’enmenra. 

Medee en plorant li respont. 

516 Le désir de son cuer espont : 

„Amis, dist elle, „je trahis 
Pour vous mon pere et mon païs, 

Si puis bien dire sans doutance 
520 Que ce n’est pas par ignorance : 

Ce fet amour par son effort. 

Qui me joustise et estraint fort, 

Et si me fait, soit mal, soit bien, 

524 Lessder mon voloir por le sien. 

Par moi vendrais a garison. 

Par moi conquerrez la toison 
Pour quoi vous estes ça venus, 

528 Mes que couvens me soit tenus 
Qu’en vostre terre m’enmeignois 
Et à espouse me preignois”. 

— „Si gart Dieux mon cors de meschief 
532 Et si me doinst il traire à chief 
Ceste besoigne*à sauveté, 

Com je sans nulle fausseté 
Vous prendrai à feme et à per, 

536 Se Diex vif m’en done eschaper. 

Ma foi vous en doing en ostage 
Et tous les diex de cest boscage". 

Medea li done erroment 

540 Herbes plaines d'enchantement. 

Si li aprent qu’il en doit faire. 

Jason liement s'en repaire. 

Si r en rent grant gré et merci. 

544 Lendemain, quant l'aube esclarci, 
Jason s’apresta sans atendre 
Dou doulerouz jornel emprendre. 
N’a pas ses charmes oubliez. 

548 Ou champ est entrez tous armez. 

Là fu li rois et li baron 
De toute la terre environ 
Pour la merveille regarder. 

552 Adont vindrent sans retarder 
Li toriau horible et hideux. 

Par la bouche lor sault li feux 
Qui les herbes' art et brouist. 

556 Nulz ne les vit qui ne fouist 
Fors seul Jason. Sa compagnie 
L’i lessa en -sa félonie. 

Jason li preus seul lor contreste. 

560 Li tor orgueilleus sans arreste , 
Viennent vers lui de grant aïr. 

Des cors le euident envaïr 
Et dou soufflement de lor bouche 
564 Qui tout honist quanqu'il atouche. 
Lors orent li Minien doute 
Pour lor. mestre," qui petit doute. 

Tant ont ses charmes de valour 
568 Qu’il ne puet sentir lor chalour 
Ne la puant ardour dou souffle 
Des toriaux dont chascun li souffle, 
Ne li tor n’ont vers lui vertu : 

572 .Puis qu'il ont lë charme sentu, 

Jason fit d’eulz quanqu'il veult faire; 
A joues les met, si les fet traire 
Et la terre arer et hercier. 

576 Adont n’ot il que courroucier 

Ou roi ne es Colchois ensamble. 

A grant merveille lor resamble. 

De cele aventure qu’il voient 
580 Li Minien fort s’escrioient. 

Jason pour lor cris se conforte. 



548. Mss. entra tous amez. 
558. A : sa félonie. 

En un hiaume qu’en li aporte 
Prent Jason les dens dou serpent 
584 Et par la terre les espent 
Qu’il avoit aree et hercie. 

Tost fu la semence adoucie. 

Si prist en terre amendement 
588 Et, si la fable ne me ment. 

Testes orent et piez et mains 
Li dens, si sont fais corps humains, 
Ensi com li enfes se forme 
592 Ou ventre sa mere et prent forme, 

Et naist parfais quant vient a terme, 
Ensi com la fable l’aferme 
Pristrent forme humaine èn poi d’ore 
596 Les dens en terre, et plus encore 
Chose qui fait a merveillier: 

Tuit furent prest de bateillier. 

De toutes armes conreé 
600 De paour furent effraé 
Li Minien pour lor ami, 

Quant virent que tant anemi 
Sont contre lui prest de bataille. 

604 Ainsi fu Medea sans faille. 

Qui tant asseüré l’avoit: 

Quant tant anemis armez Voit 
Encontre lui, toute s'espert; 

608 Sanc et coulor de paôr .pert. 

Por son premier charme enforcier 
Vait un nouviau recomencier. 

Jason li preuz s'esvertua. 

612 Une grant roche lor rua. 

Ens enmi elz cheï la pierre. 

Lors commença entr’eulz la guerre: 
Tant sont fort li enchantement 
616 Que chascuns croit certainement 
Que ses prochains li ait lancié. 
Chascuns a l’espee sachié, 

Si fiert cel que primes encontre. 

620 Mort le trebusohe, et de rencontre 
Li vient samblable mescheance. 

Que vous feroie demorance? 

Tuit se sont li frere entr’ocis. 



592. Leçon de C. Le vers manque dans A. 
604. Mss. Ains. 

624 Quant li Grec les virent ocis. 

Il n’ot en eulz qu’esleëscier. 

Tuit corent Jason embracier. 

Ausi volentiers, s’ele osast, 

628 L’embraçast Medee et besast. 

Mes plus crient honte que damage. 
Molt a grant joie en son corage, 
Quant son ami voit repairié 
632 De teulz péris sains et haitié. 

S’or avoit Jason endormi 
Le serpent qui onc ne dormi, 

Bien avroit la toison doree. 

636 Au jardin vint sans demoree, 

Si se fie ou charme s 'amie. 

Au serpent qui ne dormoit mie 
Dist par trois fois un charme fort, 
640 Qui le serpent veillable endort. 

Lors a la toison d'or conquise. 
Endementres se fu pourquise 
Medee. Une nuit en emblé 
644 Se sont Ii Gregois assamblé. 

La toison emporte et la bele 
Jason. Li rois soit la nouvele. 
Maltalentis fu et plains d’ire. 

648 Tost fist assambler son empire 
Si les vait a coite chaçant. 

Moult vait Medee menaçant 
Et Miniens: s’il les puet prendre 
652 Tous les veult fere ardoir ou pendre. 
Tant a li rois Jason seü, 

Que fuiant l’a de loing veü. 

Quant li Grec virent la poudrière 
656 De l’ost qui les sieut par derrière, 

En paour furent et en doute; 

N’i a nul qui de mort ne doute, 

Mais Medea les confortoit. 

660 Son frere Assirtim emportait. 

De grant cruauté li membra. 

Piece à pièce le desmembra. 

Si l’espandi parmi la voie 



soit = sot. 

a coite = „en hâte”. 

A donne : Anchiris. Il s’agit d’Absyrtos. C donne : Assirtim , ce que A .donn- 
vers 808. 

664 En leu que li peres le voie. 

Quant Oëta, qui les sivoit, 

Par les champs esparpillié voit 
Le cors de son petit enfant. 

668 Par poi que li cuers ne li fant 
D'ire, d’angoisse, de doleur. 

Plains de tristesse et plains de plour 
Cheï pasmez dessus l'araine. 

672 Relevé l’ont à quelque paine 
Li plus privé de sa maison. 

Quant fu levez de pasmoison, 

Si fist les membres amasser, 

676 Ains qu’il vausist outrepasser. 
Endementres sont eschapé 
Li Greu et en mer esquipé. 

Or emporte Jason s'amie 
680 Medea, la belle eschevie. 

Que jour que nuit tant esploitierent, 
Qu'au port d'Athenes arrivèrent. 

Cil de Grece o devocions 
684 Rendent veuz. et oblacions 
Qu'il avoient aus diex promis 
Pour lor filz et pour lor amis 
Qui furent en estrange terre 
688 O Jason la toison d'or querre. 

Or vienent o noble victoire. 

— Toute ceste fable est histoire 
Et de Pelye et de Jason, 

692 Fors solement de la toison. 

Medee iert la toison doree. 

Qui tant fu close et enserree. 

Que nulz hom ne pooit chevir 
696 De lui soustraire ne ravir 

Sans son conseil et sans s’aye. 

Dont maint en perdirent la vie 
Qui la vaudrent sans son otroi 
700 For traire à son pere le roi. 

Jason ama, quant el le vit. 

Qui par son conseil la ravit 
A son pere et à son lignage, 

704 Si l’emporta par mer à nage, 

Et pour eschaper à son pere 

665. Oëta = Acetes, père de Médée. 

680. B donne : la bele oethie. 

Desmembra Medea son frere. 
Pour ce furent de mort retrait, 

708 Si corn la fable le retrait. — 

— Or vous dirai l'alegorie 
Que ceste fable signifie. 

Quant cil qui par son fol outrage 
712 Fu fors mis dou noble héritage 
Des cieulz, et pour s’iniquité 
Gitez en l’ombreuse cité. 

Ou n'a ne clarté ne lumière, 

716 Mes paine et angoisse et misiere, 
Vit l’umain lignage crier 1 ) 

Que Diex devoit édifier 
Aus cieulz, dont cil estoit desmis, 
720 Envie en ot li anemis, 

Si se pena de l’envaïr, 

De lui décevoir et traïr 
Et de lui faire par envie 
724 Perdre la pardurable vie, 

Si li fist par sa decevance 
Convoitier le fruit de sciance 
Et mengier à son dapnement, 

728 Par son mauvais enort.ement, 

Pour soi faire perdre et périr 
Pardurablement sans guérir. 

Mes la sapience devine, 

732 Jhesus, salus et medecine 
De toute créature humaine. 

Quant vit la dolour et la paine 
Et la mort que home atendoit, 

736 S’il meïsmes ne l'en aidoit. 

Pitié grant et conpascience 
L’en prist, et pour sa délivrance 
Vault faire assemblée et jointure- 
740 De soi et d’umaine nature 

Ou . cors de la vierge honorée. 
Pour avoir la toison doree, 

C’est la sainte virginité 
744 De la mere, ou la deïté 

Se vault joindre par mariage 
Charnelment al umain lignage. 

Si dona l’erbe et la racine 



1 ) crier — creer. 

748 De la salvable medecine. 

L’erbe fu ou jardin cueillie 
Dou ventre à la vierge Marie, 

Ou Dieux li peres lot plantée. 

752 Dou saint esprit fu enchaintee 
Et de Dieu le Pere ensement, 

Si f u por notre sauvement 
Ou mortier de la crois triblee 
756 Et de vinaigre destrempee. 

La chars fu l’erbe et la poison 
Qui trait le siecle à garison. 

Li jus qui de cele herbe issi 
760 Fu li sans et l’iaue autresi 

Qui dou cors Jhesucrist raierent. 
Quant li faulz Juif le plaierent. 
Jhesu se vault à mort livrer 
764 Pour home et feme délivrer 

De mort et dou mors au dyable. 

Cil vainqui le serpent veillable 
Qui soloit devorer tout home 
768 Pour celui qui mordi la pome 
Que dyables li présenta. 

Jhesus les grans toriaus donta 
Qui rendoient parmi la bouche 
772 Feu de venimeuse reprouche, 

Daffis et de derrisions 
Et de falses distrucions. 

Tuit si disciple le guerpirent 
776 Ou champ seul et si s’enfouirent 
Por les félons tors qu’il doutoient. 
Qui feu de menaces souffloient, 
Jhesu seul remest en la place, 

780 Qui fu seürs en la Dieu grâce. 

Cil ara la terre et dedens 
Sema les serpentines dens. 

Les dens sont la sainte semance 
784 De la crestienne creance. 

Que Jhesus vault espandre en terre 
Pour nouviaux chevaliers conquerre. 
Li chevalier sont li disciple, 

788 Qui lor cuers mistrent à dissiple 
Pour la loy divine essaucier. 



748. A : la manque. 

Verhandel. Afd. Letterkunde (Nieuwe Reeks) DI. XXX. 

Pour accroitre et pour avancier 
La culture de sainte yglise. 

792 Cil furent armé de joustice, 

Si furent fort et viguerous. 

Poissant et bien bateillerous 
Vers les anemis de la foi, 

796 Et humble et simple et sans bouffoi, 
Dmiz et dévot et debonaire 
Aus devins commandemens faire. 
Jason prist la toison doree : 

800 Jhesu en la vierge honnoree 
Prist char et humaine nature. 

C’est la toison, c’est la courture 
Dont Diex, douz moutons, fu couvert, 
804 Qui dou glaive ot le cors ouvert 
Pour home, et fu sacrefiez 
Et pendus et crucefiez. 

Pour son ami. de mort garir 
808 Fist Medee Assirtym morir, 

Son frere et par les champs espandre. 
Jhesus livra son cors à pandre 
Et à souffrir mort et laidure 
812 Pour sauver «humaine nature, 

Que tant pot chierement amer, 

Si passa la mondaine mer 
Sans pechié nul et saintement, 

816 Si l'enmena joieusement 

En la terre de délit plaine, 

Aus cieulz en joie souveraine. 

En la pardurable cité 
820 De joieuse immortalité. 

— Par toute Grece est grant la joie. 
N’i a nullui qui ne s’esjoie 
Fors seul Pelie au fier corage, 

824 Qui de duel et d’envie enrage 
Pour son neveu, qui saulz et liez 
Est dou grant exil repairiez. 

Ce poise lui qu’il est venus, 

828 Mes moult s’est quoiement tenus. 

Çoile son cuer et sa pensee, 

Si fet samblant que bien li see 
La venue dou baceler. 



788. dissiple = ..châtiment” ; cf. le vers 3476. 
809. Mss. : et manque. 

832 Là veïst l’en dames baler. 

Chanter puceles et meschines, 

Sonnent ces cors et ces buisines. 

Sonnent cil tymbre et cil tabour ; 

836 Cil jongleour font leur labour : 

Li uns harpe, l'autre viele, 

L’autre taboure ou chalemele, 

L’autres chante à symphonie. 

840 A ceste joie ne fu mie . 

Heson, qui de male viellece 
Jesoit ou lit à grant destrece. 

Jason ot de lui grant pitié, 

844 Qui le voit viel et dehaitié. 

A Medea vint, si l’acole. . 

En plorant li dist tel parole : 

„Dame par qui je sui sauvez, 

848 Dame qui garanti m’avez 

Des grans périls où je estoie. 

Tant m’avez fait que ne porroie 
En tout mon temps gerredonner. 

852 S’or me volez un don donner, 

Je pri que vous le me doigniez : 

La vie mon pere aloigniez , 

Si abrégiez un poi la moie, 

856 Se faire le pues toute voie 

Ne par charmes ne par charois, 

Et je croi que bien le ferois. 

Se vous en volez entremetre. 

860 Pour Dieu, vueilliez i paine métré, 

S'en serai votre liges hùm”. 

Medee ot pitié de Jason 
Plus qu’el n’ot eü de son pere, 

864 Qu’ele Iessa, ne de son frere, 

Qu’el fist desmembrer pièce à piece, 

Mes n’en fist samblant de grant piece, 

Ains fu pensive et sans mot dire, 

868 Puis respondi comme par ire : 

„Jason”, dist elle, „<^^1 folie 
Vous est de la gorge saillie ? 

Doi ge donques pour abregier 
872 Votre vie une autre alongier ? 

Ferai le je ? Ja Dieu ne place i) 

1 ) Les vers 873 — 933 de B et C se trouvent à un autre endroit dans A, à savoir 
après le vers 909. Le récit exige ici la leçon de B et C. 

839. A : en symphonie. 

857. charoi = ..charme, sortilège". 

Que je tel desloiauté face. 

Je nel puis- faire ne ne doi, 

876 Mes je prendrai prochain conroi 
De plus faire que n’avez quis. 
Par moi vous iert engin porquis 
De resiovenir votre pere, 

880 Sans ce que j^ne le compere 
Votre vie ne ^stre aëz, 

Ne que plus brief vie en ayez. 
Car consentir ne vuéil je mie 
884 L abrègement de votre vie. 

Or m en aït par son commant 
La deesse d'enchantemant, 

La deesse de trible forme, 

888 Qui si m’entroduise et enforme 
Que je puisse à bon chief venir 
Dou viel Heson reniouvenir 
Par 1 art de mon enchantement 
892 Trois nuis failloient seulement 
A ce que la lune fust plaine. 
Quant fu pleniere et enteraine, 

Si s apresta 1 enchanteresse 
896 De rendre à Jason sa promesse. 

A cele hore que toute chose 
Est aquoisie et se repose, 

Luisoit la lune clere et nue. 

900 Medee est dou palais issue, 

Nuz piez, deschainte, eschévelee ; 
Par nuit s’en est ensi aîee. 

Toute seule, sans compagnie. 

904 Toute autre riens ert endormie. 
Chiens n abaie, serpens ne sible, 

Li airs fu clers, la nuit paisible. 
Les estoiles el firmament 
908 Luisoient bel et clerement. 

Aus estoiles dresse sa face 
Et vers le ciel tendi sa brace 
Medee, et par trois fois l’encline, 
912 Puis a trois fois plongié sa cine 
En une eaue clere et bruiant. 

Trois fois s’escrie en abaiant. 

Puis s’est à terre agenouillie 

888. entroduire = ..instruire” ; entonner = , .enseigner”. 

913. Faut-il admettre la leçon de B: ..luisant” ? 

916 Et tel priere a commencie : 

,,Nuiz, qui les secrez vois et sez. 

Lune et estoiles qui luisez, 

Hecate, dame de trois formes, 

920 Qui les charmes fais et conformes. 

Qui bien vois et sez ceste emprise 
Que j’ai par ta fiance emprise, 

Tuit li charmes aus enchantours, 

924 Toutes les herbes et les flours 
Qui en charmes pueent valoir, 

Li dieu des vens et cil de l'air, 

Li dieu des vans et des montaignes 
928 Et cil des iaues et des plaignes 
Et les dieux dou bois y apel, 

Qui tuit viengnent à mon apel ! 

Tuit li dieu qui par nuit obscure 
932 Alez porchaçant aventure, 

Otroiez moi, par votre grâce, 

Que je ceste emprise parface. 

Aidié m’avez à traire à chief 
936 Pluiseurs fois mainte œuvre plus grief. 
Par vous ai je fet maint effort. 

Il n’est nulle emprise tant fort 
Que je ne puisse traire à fiif 
940 Par votre aide o mon engin. 

Je puis faire par tout le mont 
Les iaues corre contremont. 

Là dont chascune est ains meüe. 

944 Ja tant n'ert la mers esmeüe 
Que ne la face quoie ester. 

Si la puis faire tempester 
Et troubler quant elle est plus coie, 

948 Et par votre aide feroie 
Les cleres nues obscurcir 
Et les obscures esclarcir. 

Je fais les vens métré en lor cages, 

952 Si lor fais faire les orages. 

Serpens ou lyons, s’il m’est bel. 

Fai je simples corne un aignel. 

Roche naïve, s’il me siet, 

956 Puis traire dou siégé ou il siet. 

Arbres et bois puis je bien faire 
Desraciher et terre braire, 

Et les montaignes fais trambîer, 

943. Dont = „d'ou '. 

960 Si fais les mors vis resambler 
Et issir de lor sépulture : 

Quant g’i vueil métré paine et cure, 
N'i a cors qui fors ne s’en isse. 

964 Je fais que le solaus esclipse 
Et la lune pert sa coulour. 

Si fais pâlir l’aube dou jour, 

Et maint autre plus grief à faire 
968 Puis je par votre aïde faire. 

Par vous dontai je les toriaux. 

Si plessai Fardant souffle d’aux. 

Par vous fi je les nez de terre 
972 ' Mouvoir entr’eulz la mortel guerre. 
Par votre aiutoire endormi 
Le serpent qui onques dormi 
N'avoit avant jbr de sa vie. 

976 Par vous fu la toison ravie. 

Qui en ceste terre est venue. 

Ore ai mestier de vostre aiüe 
A trouver herbes et racines 
980 Pour faire charais et mecines 
A fere Heson resiovenir. 

’Cil chars que voi par l’air venir, 
Que cil serpant volant conduisent, 
984 Et ces estoiles qui cler luisent 
Me font certainement acroire 
Que ma requeste sera voire 
Et que vous cest don me donrez.” 
988 A tant descendi la charrez, 

Et Medea vait ens monter. 

Trop serait lonc à reconter 
Les régions qu’ele passa. 

992 Onques de neuf jours ne cessa. 

Jor et nuit erra sans cesser 
Por hqrbes quérre et amasser 
De midi jusqu’en Aquilee 
996 Et d’occident en Nabatee. 

Ne remest région ni terre 
Ou el ne fust pour herbe querre. 
Tant en ot corn a gré li vint. 

1000 Au dousieme jour s’en revint. 

Li serpent, qui l'odour sentirent 



970. Plessier = ..dompter, abattre". 

996. Nabatee = ville de l’ancienne Arabie Pétrée. 

Des herbes, en reniovenirent. 

Quant Medee vint à l’entree 
1004 Dou palais, n'est pas ens entree, 
Ains s’arresta fors en l’auvant. 

A la deesse de jouvant 
Fist un autier devers senestre. 

1008 Hecate en ot un à destre. 

Quant elle ot ces aiitiers couvers 
De rains foillis et d’erbe vers, 

Deus fossez fist à pieux de fer, 

1012 Puis sacrefice au dieu d’enfer. 

D’un noir mouton -fist sans atandre 
Le sans es deus fossez espandre. 
Puis y espandi miel et lait. 

1016 Mais atant mie ne le lait. 

Le roi d’enfer prie et sa famé 
C’ou cors Heson retiengne l’ame. 
Moult* les en requiert et sousplie. 
1020 Quant sa priere ot acomplie. 

Si fist Hesôn venir em place. 

Son filz et les autres en chace, 

Qui le sacrifice esgardoient : 

1024 N'est pas raisons que plus en voient. 
Quant la place li fu delivre, 
Eschevelee, à guise d’ivre, 

Vait les autiers avironnant. 

1028 Que vous iroie sermonant ? 

Espoir trop vous anüieroit 
Qui touz ses tours vous conteroit. 
Pour ce m’en vueil briement passer. 
1032 Quant qu’elle onques pot amasser 
Mist bouillir en une chaudière : 
Herbes de diverse maniéré. 

Maintes racines, maintes flors 
1036 Des prez de Thesale et d’aillors 
Et mainte autre espice diverse ; 

Des pierres d’Inde ef de Perse, 

Et dou sablon de la grant mer ; 
1040 Dou cuer, dou foie et de l'amer 
Et des plumes de la fresoie ; 

Dou cerf le gesier et le foie 
Et la teste de la cornaille ; 

J 



1016. Type d'un vers-cheville. 
1038. A : la disperse. 

1044 Dou leu garous toute 1 entraille. 

Et des brumees de la lune. 

Toutes ces choses mist en une. 
Bouillir les fist et cuire ensamble 
1048 Et maintes autres y assamble. 

Dont je ne vueil les noms retraire. 
Pour ce m’en convient atant taire. 

. . Un tison sec d'olive avoit 
1 052 Medea, dont elle mouvoit 

Et tout melloit, si com moi samble. 
Ci dessous et dessus ensamble. 

Par la force de la poison 
1056 Qu’ele mouvoit o le tison 
Est li tisons devenus vers. 

De flours et de fueilles couvers. 

Et porta fruit en brief termine. 

1060 Tant ot de force la mecine 
Que là ou la goûte sailloit 
De la chaudière qui bouilloit 
Nasqui vert herbe à grant devise 
1064 Et floretes de mainte guise. 

Lors prist Medea Je viellart, 

Qu ek ot endormi par son art. 

Pour le viel sanc faire voidier 
1068 Le feri d’un coutel d’acier, 

Puis le coucha en la poison : 

Lors devint plus sains qu’un poissons. 
Gais et jolis, plains de leesce. 

1072 Si chevou blancs de chenuece 
Li commencèrent à nercir ; 

Li vis li prent à esclarcir ; 

N’i remest fronce ne palor ; 

1076 Clere et vermeille a la color, 

Li cors droit et Jonc et apert. 

Heson se merveille et espert. 

Quant si se voit de joenne aàge, 

1080 Mué son cors et sorn corage. 

Or vous dirai selonc l’estoire 
Comment ceste fable fu voire. 

Tant sot Medea voirement 
1084 De phisique et d’enchantement, 

Qu el pot ce faire et plus encore 



1045. A B : brumes ; C : bonmez. 

Que la fable raconte ore. 

— Allégorie en ceste fable 
1088 Puet avoir bone et profitable. 

Grant joie fu par tout le monde. 
Quant Jhesus, ou tous biens habonde, 
Diex regnans en éternité, 

1092 Ot prise notre humanité 

Et sauvé tout l’umain lignage. 

Mes li deables en enrage, , 

Qui se paine d’omme ahonter. 

1096 Quant si le vit croistre et monter 
Et vivre en pardurable vie, 

Grant duel en ot et grant enuie 
Li traîtres de put a faire, 

1100 Mes il n’en ose samblant faire, 

Fors dou métré en temptacion, * 

Par fraude et par déception. 

A cele joie que faisoient 
1104 Cil qui pour Dieu s'esjoïssoient, 

Qui fu devenus charneulz homs. 

Ne fu pas li viellars Hesons : 

C’est la douteuse estracion 
1108 De ceulz qui l’incarnacion 

Dou fil Dieu croire ne voloient. 

Qui en lor viez pechiez gisoient 
Plain de mauvese enférmeté, 

1112 Mes la grans debonaireté 

De Dieu ces pecheors rapele 
A penitance et renouvelé 
Cuer d’ome et fet reniovenir. 

1116 Pour ce vault descendre et venir 
En terre dou siégé roial 
Et dou palais celestial 
Li filz Dieu, parole divine, 

1120 PoissanS en toute medeçine. 

Par les trois nuis, si com j’entens. 
Puis noter les trois divers tens 
Dou siecle obscur et plain de nue 
1 1 24 Qui furent ançois la venue 

Dou fil Dieu, qui tout acompli 
Et tout le monde raémpli 
De sa grâce et de sa lumière. 



1113. Mss. : qui p. 

1116. Mss . : Vault pour ce. 

1128 Par la lune, qui fu pleniere. 

Puis noter la vierge pucele, 

Qui fu resplendissans et bele, 
Plaine de grâce et de purté; 

1132 C’est la lune sans obscurté, 

Sans nul esclipse et sans decours. 
La nuit ert en son moien cours 
Et toute chose taisant iere, 

1136 Quant Diex, pour giter de misiere 
Le pueple enviellis de pechiez, 

Dont tous li .nions est entechiez, 

Issi de son roial estage, 

1140 Si se vesti d'umaine ymage, 

Sans pechié, sans toute malice. 

Nuz piez et desçains de tout vice. 
Si celeëment vint au monde 
1144 Dieux, ou toute poissance habonde, 
C'onc li serpent ne l'aperçut. 

Qui le premier home déçut. 

C’est cil qui fist le firmament, 

1148 Si donna resplendissement 
Aus estoiles par son savoir 
Et vault baptesme recevoir 
Ou flun Jordam> et pour nous traire 
1152 A joie vault comme enfes 1 braire. 
C’est cil qui sor tous a poissance. 
Tuit li doivent obéissance : 

Ciel et terre et mer et abismes. 

1156 C’est li tous poissans, li hautismes. 
Qui toute créature encline. 

C’est cil qui par vertu devine 
Fet les vens repondre en lor cages, 
1160 Si lor fet faire les orages. 

La mer quoie fait tempester, 

Si fet la tempeste arrester, 

Si met en desers les fontaines. 

1 1 64 Les mons hauce et besse les plaines, 
Si fist pour son pueple passer 
Les yaues de mer amasser 
Comme mur de diverses pars. 

1168 Cil fait la fouldre et les espars. 

C’est cil qui par son guign'ement 



1142. desçaint = ..debarrassé de”. 
1167. A: a venir. 

Fait tout trambler le firmament. 
C'est cil qui fet le mors revivre. 

1 1 72 C’est cil qui püet faire à delivre 
De tout le monde son voloir. 

Cil fist pour home desdoloir 
Et pour home resiovenir 
1176 En lui double essance venir: 

L’une humaine, l’autre devine. 

Li cors de la vierge meschine, 

En qui Diex IX mois s’aombra, 
1180 Fu li chars qui le charroia. 

Ce chars empli Diex de floretes. 

De fres lis et de violetes. 

De roses et de flours d’amours, 
1184 Qui notent toutes bones mours. 
Dont la vierge pucele habonde. 

Cele fu humble et pure et monde. 
Vertueuse et de grâce plaine 
1188 Et d'oudeur savoreuse et saine. 

Qui ceste douceur sentiroit 
,Les viez cuers renioveniroit 
En toute bone volenté. 

1192 De cest char trait Diex la plenté 
De flors en son saint nessement. 
Dont il fist le douz oignement 
Qui l ame recroit et reforme 
1196 Et li done nouvele forme 
Et fit de pechié relever. 

En flun Jordam fist Diex laver 
Ces flours, quant por npus netoyer 
1200 Se fist en l’iaue baptoier. 

En soi meïsmes purement 
Fist Diex cuire cest oignement 
Ou feu de voire charité, 

1204 Et destempra d'umilité. 

Li tisons qui tout mut ensainble 
Fu la crois par quoi, ce me samble, 
Diex vault les orgueillouz demetre 
1208 Et les humbles au. desus métré. 

Cil tisons par l’atouchement 
De son precieus oignement 
Sa viez secheresse perdi, 

1212 Si fueilli tous et reverdi 

Et porta le douz fruit de vie. 



1204. A : destempre. 

A cest oignement ne part mie 
Cil qui de lmcarnacion 
1216 Dieu doute et de sa passion, 

Si ne deigne croire et aprendre 
Que Diex deignast son sanc espandre, 
Et se lessast crucifier, 

1220 En crois pendre et sacrefier, 

Et descendre en Tinfernal cage, 

Pour traire home dou viez servage 
Et de l'engroute de pechié, 

1224 Dont il estoit trop entachié 

Dès le mors de la pome amere 
Que menga la première mere. 

Qui fermement vaudra ce croire 
1228 Et soi repentir et recroire 

De tout mal et de toute injure 
Et purgier soi de toute ordure 
De pechié par confession 
1232 Et recevoir cele oncion 

Qui tant est precieuse et bone, 

Que Diex offre et présente et done 
A ceulz qui fermement le croient, 

1236 Et de mal faire se recroient. 

Et se vuelent en bien tenir, 

Diex les fera reniovenir 
En sa grâce et renouveler, 

1240 Si les porra l’on apeler 

Enfans purs et plains d’ignocence, 

Sans malice et sans decevence. 

A ce reniovenissement 
1244 Nous maint cil sires qui ne ment, 

Si que purs, ignocens nous face 
Et raemplisse de sa grâce. 

— Ore a Medea par son art 
1248 Fet 'resiovenir le viellart. 

Pour son espouz servir à gré. 

Or l'avroit mis en haut degré. 

Se le roi Pelie a voit mort, 

1252 . Quar rois seroit apres sa mort 
Et elle aussi seroit roïne. 



1214. A : pert. 

1223. engroute = cgrote = ..maladie”. 
1 227. A : vaudrait. 

1249. AB : en gré. 



SEPTIÈME LIVRE 

Si com ses faulz cuers le devine. 
Mes ses cuers la déçoit et ment. 
1256 Trop ira la chose autrement. 

Par tans orrois, qui mauves sert 
Quel gerredon il en desert. 

Mauves servi et boiseour, 

1260 Si l’en meschut aü chief dou tour. 
Moult a Medea grant envie 
Dou roi Pelie et de sa vie. 

En lui ocirre est sa pensee. 

1264 De grant barat s’est porpensee. 
Chiez le roi Pelie est venue. 

Faint qu’à Jason soit irascue 
Et par corrous de lui partie ’ 

1268 Et chié rois Pelie vertie. 

Grant joie font de sa venue 
Et volentiers l'ont retenue 
Les filles au viel roi Pelie. 

1272 Tosf les conduist par sa boisdie 
Medee, en samblance d’amour. 

Aus puceles fet sa clamour 
De Jason, qui si l’a marrie. 

1276 „Bien m'a or”, fait «lie, „merie 
La cortoisie et le bien fet 
Que je li ai tantes fois fet. 

Pour s’amour ving en ceste terre, 
1280 Si li fis la toison conquerre. 

Que ja n'eüst par soi conquise. 

Bien me rent ore mon servise 
De son pere reniovenir, 

1284 Mes se je puis en point venir, 

Je li vendrai chier mon courrous. 

Li desloiaus, li mauves’ glous, 

S’il fust teulz comme il deüst estre, 
1288 II m’amast plus que son œil destre”. 
,, Certes, dame, vous dites voir. 

Il ne deüst por nul avoir 
Faire riens qui vous despleüst; 

1292 Amer et servir vous deüst, 

Quar trop grant amour li feïstes, 
Quant son pere reniovenistes. 

Or vous pleüst, ma dame chere, 

1296 Reniovenir le notre pere, 

Si serons vos liges anceles,” 

Pour plus ennicier les puceles 
Se taist Medee et pense un poi, 
1300 Puis dist: ,, Puceles, par ma foi, 
One mais ne fui par vous requise 
De gerredon ne de servise. 

Cis dons ne vous iert pas veës, 

1 304 Et pour ce que miex le creës, 
Apportez-moi de votre toit 
Le plus viel mouton qui i soit. 

Je le ferai reniovenir 
1308 Et joenne agnelet devenir”. 

Lors li amainent un coillart. 

Le plus grans *et le plus viellart. 
Grans cornes ot et grant toison. 
1312 Elle le mist en la poison. 

Pour la poison, qui fu poissant, 

Li vait tous li cors descroissant. 

Les cornes li apeticierent, 

1316 Et li membre li restrecierent. 

De la chaudière saut errant, 

Brait et vait la tete querant. 

Les damoiselles s’esbahirent 
1320 De la merveille qu’eles virent. 

Par ceste espreuve ont grant espoir 
Que Medee ait force et poôir 
De lor pere reniovenir, 

1324 S'ele lor veult couvent tenir. 
Chascune l’en prie et requiert. 

Cele terme et divorces quiert 
Pour plus métré les en folie. 

1328 Au quart jour s'est appareillie 
De sa traïson acomplir. 

Une chaudière fist emplir 
D’iaue et d’erbes, qui poi valoient. 
1332 Tuit cil de laiens se dormoient 
Fors Medee et les damoiseles. 

,,Or verrons”, dist elle aus puceles, 
„Qui plus avra son pere chier. 

1336 S'onques l’amastes, sans trichier, 
*Si li purez le viel sanc fors. 

Je li raemplirai le cors 
Et les vaines de la poison 



1309. coillart = „bête mâle”. 
1318. tete = ..mamelle”. 

1340 Qui bout emmi cele maison”. 

En la chambre entrent main à main, 

Chascune le glaive en sa main. 

Au roi corent sans atarder, 

1344 Mes ne l’osoient regarder. 

Leur vis cuevrent, qu’eles nel voient. 

A cops orbes le derompoient. 

Li sans de toutes pars li ree. 

1348 Li viellars tressaut, si s’effree: 

,Filles”, dist il, ,,pour Dieu, merci, 

Volez me vous donc tuer ci? 

Pour quel rage, pour quel pechié 
1352 M'avez vous ensi detrenchié?” 

Les puceles sont effraees. 

Des mains leur chieent les espees. 

Medea s’est lors avancié. 

1356 La teste emprist, si l’a lancié 

En l'eaue chaude et torne en fuite. 

Li dui dragon l'en ont conduite 
Par l’air volant à sauveté 
1360 Ou char qu’il orent apresté. 

— Ore a Medea le roi mort. 

Jason fu rois apres sa mort 
Et Medea s’en est foïe 
1364 Pour paour des filles Pelie. 

Endementres se maria 
Jason, et Medee oublia. 

Moult fist que folz, moult i mesprist, 

1368 Quant la lessa et autre prist. 

Pourquant s’iert elle preus et sage 
Et estraite de haut lignage. 

Fille de roi et de roïne: 

1372 Creüsa ot non la meschine. 

Molt iert gentis et sage et bele. 

Quant Medea sot la nouvele, 

Por poi d’ire ne forcena ; 

1376 Tel duel et tel pesance en a. 

Que cuers ne le porroit penser. 

En son cuer prist à reconter 
La cortoisie et le bienfait 
1380 Qu'ele li ot tantes fois fait. 

,,Haï, Jason, com j’ai bien mise 

1346. cops orbes = „les coups qui font des contusions, et qui ne viennent pas 
d’instruments tranchants.” 

La cortoisie et le servise 
Que je t'ai fet par tantes fois, 

1384 Desloyaux, traîtres, renois. 

Quant tu venis en notre terre 
La doree toison conquerre ! 

Je te fis les toriaux donter 
1388 Et les serpentins sormonter. 
J'endormi le serpent veillable. 

Trop t’eüst l’œuvre esté grevâble, 
Se je ne m’en fusse entremise ! 
1392 Certes, miex vausisse estre ocise 
Que g’i eüsse onques mis paine. 

Ja n'eüsses souffert l’alaine 
Ne lardant soufflement des tours, 
1396 La grant bataille et les estours 
Des chevaliers de terre nez, 

Ançois t’i fusses trop penez 
Que par toi conquise l’eüsses ; 

1400 Certes, avant i moreüsses. 

Que ja ne t’i fussent garant 
Ta nove espouse et ti parant. 

Je te jetai de tous perilz ; 

1 404 Mauvesement le me meris ! 

Lasse, pourquoi ne souffri gié 
Que li serpens ne l'eüst mengié? 
Com ce fust grant bone aventure 
1408 Dou traïtour, dou fauz parjure, 
Dou desloial, dou foimentie I 
Tel chose a puis esté bastie 
Qui encors fust a commencier ! 
1412 Moult bien se cuide ore avancier 
De traïr sa loial espouse, 

Quant il me lesse et autre espouse 
Li traîtres, li anemis ! 

1416 Ce n’est pas ce qu’il m’ot promis 
Ou temple Hecates ou boscaige. 

Il me plevit par mariage, 

Sor tous ses diex et sor sa foi, 
1420 Que ja n’avroit autre que moi. 

En plorant me- requist aïe. 

Par ses faulz plours fui je traïe. 

Si li aidai par mon meschief 



1399. Le féminin ..conquise” doit se rapporter à la toison d'or. C s’écarte entièrement 
de A B dans ce passage. 

1407. A : fu. 



SEPTIÈME LIVRE 



1424 A sa besoingne traire à ohief. 

Par mon charme et par ma poison 
A il conquise la toison. 

Pour soie amour ai je traï 
1428 Mon pere et mon païs haï. 

Com or mis bien mon pucelage! 

De l’emploier fui je poi sage. 

Quant uns lerres en ot la flour! 
1432 Diex, quel damage et quel dolour! 
Ma douce mere, pour s’amour 
Lessai je vous et ma serour, 

Si m'en ving aveuc lui fuitive. 

1436 Ne lessai pas, lasse, chetive. 

Mon frere, mes je nos retraire 
• Ce que j’osai de son cors faire. 
L’en m’en deüst à grant haschie 
1440 Avoir aveuc lui detrenchie! 

Haï, lerres, pour toi garir 
Le fis vilainement morir. 

Je fis le murtre et le mesfet 
1444 Et tu te consentis au fet. 

Diex en rende à chascun son droit, 
Ensi com mes cuers le vaudroit. 

Se Dieux fust telz comme il deüst, 
1448 Grief vengance prise en eüst. 

Bien deüssons estre noiez 
En mer, je et li renoiez. 

Si me feïst ces maulz soûlas, 

1452 Que je noiasse entre ses bras 
Et il noiast entre les miens. 

Je fusse soie et il fust miens. 
J’eschapai, lasse, sauve et saine. 
1456 Ce fu ore à ma male estraine, 

Quar toute joie m’est faillie. 

Ore a une autre en sa baillie 
Ce qui deüst estre mien quite. 

1460 Ore ai l’asoulte et la mérité 

De. ce que j’ait tout tans chacié. ’ 

La mort Pelie ai porchacié 
Pour le desloial faire roi. 

1464 Vers toute gent ai fet desroi 
Pour avoir de lui seul la grâce. 

Et il n’est riens que’il tant hace. 
Pour autrui m’accueilli en hé, 
Verhand. Afd. Letterkunde (Nieuwe Reeks) DI. XXX. 

1468 Mes li miens cors ait mal dehé 
Se je lor amour ne termine”. 

Atant envoie à la meschine, 

Cele qui fortrait li avoit 
1472 Jason, qui siens estre devoit, 

Une chemise trop deugiee 
Et plus blanche que noif negiee. 
N’ot onc tel feme qui fust vive. 
1476 Pallas, qui tant estoit subtive. 

Ne Araigne, qui fu iraigne, 

Ne firent $i subtive ouvraigne. 

Bele iert, mes dessouz la biauté 
1480 Tapissoit grant disloiauté. 

La dame vesti la chemise. 

Tantost fu ens arse et esprise 
Par la force de la mecine. 

1484 Ore est doublée la haine 

Que Jason avoit vers Medee. 

A lui ne pot estre acordee, 

Et quant Medea sot de voir 
1488 Qu’el ne porroit sa pais avoir. 

D’ire et de rage forsena. 

Sa rage tant la demena, 

Que deus enfans, qui sien estaient, 
1492 Pour ce que lor pere sambloient 
Ocist eh despit de Jason, 

Puis mist en flambe sa meson, 

Si s'enfuï par l’air volant. 

1496 Trop of Jason le cuer dolant 
Et, s’il peüst, morte l’eüst: 

Jamais home ne deceüst. 

Mes li deux dragon la sauvèrent, 
1500 Qui par l’air volant l’emportèrent. 
Cele est en Athènes venue. 

Grant joie fist de sa venue 
Egeüs, rois de la contrée, 

1504 Si l'a à mouiller espousee. 

Mes bien porra li temps venir 
Que pour fol s’en devra tenir. 

Or vaudrai ces te istoire espondre. 



1473. deugiee = „fine”. 

1475. tel = régime direct de „ot”. 

1508 Quel sentence il i puet repondre, 
Quant Jhesu, voire deité, 

Ot prise notre humanité. 

Et pour notre redempcion 
1512 Receü mort et passion 

Pour home sauver et garir. 

Cil trop mal le li vault merir 
Et tost lot mis en nonchaloir, 

1516 Dont Dame Diex se puet doloir, 

Et trop se demaine et complaint, 

Et de ses faulz amis se plaint. 

Si lor reproce le servise, 

1520 La cortoisie et la franchise 
Et la bonté qu’il lor a faite, 

La paine et la mort qu’il a traite 
Pour home reambre et garir, 

1524 Qui jugiez estoit à périr. 

Si done aus filles dou diable 
Conseil vaillant et profitable, 

S’el le deignassent recevoir. 

1528 Quelz filles puet donques avoir 
Li deables ? Il est escript 
En l'evangile Jhesucrist, 

Qui le dist de sa sainte bouche, 
1532 Quant aus phariseens reprouche 
La fausseté dont il sont plain. 

Si dist et afferme de plain 
Que filles dou dyable sont 
1536 Et filz cis qui ses œuvres font. 

Cil requièrent Dieu folement 
Pour le reniovenissement 
De deableuse volenté, 

1540 Quant il requièrent à plenté . 
Honour terrienne ou 4elices, 

Pour plus acroistre Jor malices, 

Dont Diex ne les en deigne oïr, 

1544 Qu’il n’en por*roient bien joïr, 

S 'à mal faire les aaisoit 
Et telz requestes lor fesoit, 

. Ains lor loe qu'il se retraient 
1548 De tout mal fere, et que d’elz traient 
La male abhominableté 



1514. Mss. : Qui. 

Et la vil superfluité 
De la sanglente félonie, 

1552 De la malice et de l’envie 

Qui lor cuers encombre et enpire, 

. Que li deables lor espire, 

Si s'espurgent de toute ordure, 

1556 Pour avoir nouvele faiture 
Et pour recevoir le Sevrage 
Qui les malades rassouhage, 

Et fet les moutons vielz et les 
1560 Devenir joennes aigneles. 

Aucun sont qui legierement, 

Par devin a.monestement, 
S’esmuevent à bien commencier, 

1564 Si s’aprestent d'eulz avancier 
En la voie de sainte vie 
Et de lessier lor félonie 
Et les pechiez dont il sont plain. 
1568 Au deable corent de plain. 

Comment ? Quant contre son voloir 
Font bien qui le facent doloir. 

Mes pour poi de temptacion 
1572 Lessent la bone affection 

Et le bon propos qu'il avoient. 

Lors refont pis que ne fesoient. 

Dieu guerroient et envaïssent, 

1576 Et s'a poins tenir le poissent, 

Par eulz fust mors et afrontez. 

Mes Diex est es haulz cieulz montez 
Et régné en gloire pardurable. 

1580 Diex trenoha la teste au deable, 
Quant il li toli l'avantage 
Qu'il avoit sur humain lignage, 

Quar sor touz anciennement, 

1584 Bons et mauves communément, 

Soloit dyables seignorir. 

Et quant auçuns soloit morir, 

Il l’enmenoit, pris en servage, 

1588 En enfer, cele umbreuse cage. 

Mes Dame Diex, plains de pitié. 

Qui vers home ot grant amîstié, 

Li toli ceste teneüre, 



1574. A: Si font pis que quant ne f. ; B: manque. 
1576. A: sans poins. 

1592 Qu’il ot aquise par injure. 

Par fraude et par déception, 

Si mist home en possession 
Dou régné dont li enemis 
1596 Estoit exilliez et demis. 

Mes homes, qui se desnature, 

Contre droit et contre nature 
Met en oubli par sa folie 
1600 Le bienfait et la cortoisie~ 

De Dieu son pere et son ami. 

Qui des mains de son anemi 
Le trait et garanti de mort 
1Ç04 Et donna son régné et sa mort. 

Ainsi se corront et empire 
A Dieu relenquir et despire. 

Si s'abandonne aulz mortels vices, 
1608 Et pour les mondaines delices 

Qu'il cuide espouser en ce monde, 
Lesse Dieu, ou tous biens habonde. 
Comme foulz et maleürez, 

1612 Et bien cuide estre asseürez 
Que ja cis siècles ne li faille. 

Dont Diex se corrouçe sans faille. 
Quant homs le delesse et despite 
1616 Pour le monde ou il se lielite. 

Ne jamais ne s'enquiert desherdre. 
Dieu, qui l’aime et ne le veult perdre, 
Li donne aucune affliction, 

1620 Si li tault la possession 

Des biens mondains par aventure, 
Mes homs, qui de perdre n’a cure, 

Et trop y a mis son corage, 

1624 Plaint plus la perte et k damage 

Des vains biens dont Diex le départ, 
Qui le veult atraire à sa part. 

Et plus s’en deult et desconforte 
1628 Qu'en l’amour Dieu ne se déporté. 

Ou il doit fichier s’esperence. 

Si ne set prendre en pascience 
La perte des mondains delîs, 

1632 Qu’il avoit à son ceus eslis, 

Ainçois s'adole et desespere 



1605. A : Homs qui. 
1610. A : ou. 

De Dieu, son seignor et son pere. 
Si le tault tout outreëment 
1 636 L’amour de son loial amant 
Li mesoheans par son defaut, 

Quar puisque esperance li faut 
N'a mais espoir ni atendue 
1640 En l’amour Dieu, qu’il a perdue. 

Si punist Diex son cors et s’ame 
Et destruit en 1- infernal flame. 

— Autrement le puis exposer, 

1644 Par Creüsa puet l'en gloser 
Le fel plain de decevement 
Qui doit venir apertement 
Au monde et forme humaine avoir, 
1648 Pour home et feme décevoir 

Par sa fraude et par sa fallace, 

Si lor fera perdre la grâce 
De Dieu son pere et son ami, 

1652 Pour soi conjoindre à l’anemi 
Et faire dou tout son voloir, 

Done Diex se porra trop doloir, 

Si prendra molt aspre vengance 
1656 Dou fel qui par sa decevance 
Fortraira la gent nice et foie, 

Si l'occira par sa parole 
Et par le resplendissement 
1660 De son doutable avenement, 

Et fera flambe et feu venir 
Qui tout le monde doit fenir. 

Et ceulz qui relenqui l’avront 
1664 Pour le dyable, en recevront 
Male saulte et mal paiement. 

Si seront mis à dapnement 
D’enfer en par durable flame, 

1668 Qui destruira le cors et l’ame. 

A ceulz qui l’avront sans trichier 
Amé de cuer et tenu chier 
Rendra guerredon convenable 
1672 Aus cieulz en joie pardurable. — 
— Dessus avez ou conte oy 
Comment Medea s’enfoy 
Si fu en Athènes venue ; 



1665. Saulte = „solde”? Cf. 2372. 

1676 Comment li rois lot retenue 
Si l'espousa par mariage. 

Torner li dut à grant damage. 

Si com l’estoire le raconte, 

1680 Qui tout vaudra conter le conte. 

— Li rois d'Athenes ot un fil. 

Prou damoisel et moult gentil : 

C’iert Theseüs au fier corage, 

1684 Qui pour querre honor et barnage 
Aloit aventures querant 
O Hercules le conquérant, 

Le fort, le mieudre chevalier 
1688 Qui onc peüst armes baillier. 

Cil Theseüs par sa proesce 
Fist mainte œuvre de grant noblesce, 
Dont grant non et grant gloire aquist. 
1692 Le tor cretensië conquist 
En la cité de Maratone, 

Et le porc sengler de Cremone, 

Qui la terre avoit afamee, 

1696 Et le lyon du bois Nemee, 

Qui le païs avoit desert. 

En mainte terre, en maint desert 
Ot esprouvé son vasselage. 

1700 De Dyomedes le sauvage, 

Qui des homes qu'il decoloit 
Ses félons ohevaulz saouloit, 

Fist merveilleuse ocision, 

1704 Et Procrusten et Guerion, 

Qui se muoit en trois figures, 

Ocist. Maintes griez aventures 
Traist à chief li nobles poignierres. 
1708 Senen, qui tant fu malz robierres. 

Qui desrpboit les trespassans. 

Et tant estoit fors et poissans 
Qu'il fesoit plessier les grans pins 
1712 Pour i pendre les pèlerins, 

Fist il a honteuse hart pendre. 

Chiron ardi, s’en fist la cendre 
Par les champs espandre et venter, 
1716 Si se repot il bien venter 
D’ocirre Cacun le jaiant. 



1696. C'est Hercule qui a tué ce lion de Némée ! • 

1704. Guerion = Cercyon ! ; cf. Mét. vs. 439. C. donne : Girion. 

Que vous iroie delaiant 
Pour ses proesces deviser ? 

1720 Trop y avroie à aviser, 

Ains que par moi fussent retraites 
Les proesces qu’il avoit faites. 

Partout estoit ses nons seüz. 

1724 Tant iert essauciez et creüz 

Ses los et ses pris par le mont, 

Qu'il n’avoit aval ni amont 
Vile ne terre ne contrée 
1728 Ou de lui n'ault la renomee. 

Tuit le doutaient seul dou nom. 

Theseüs ot un compagnon. 

Qui Pirithoüs fu nomez, 

1732 Preus et vaillans et renomez. 

D'un cuer et d’un voloir estoient 
* Et si leaument s’entramoient 

C’ains riens de tele amour ne soi : 

1736 L un amoit l’autre plus que soi, 

Ne ja riens ne contredeïst 
Li uns que l'autre requeïst. 

Ensamble estoient nuit et jour. 

1740 Une hore furent de séjour, 

Com cil qui délivrez avoient 

Tous les maulz trespas qu’il savoient 

Et tous les péris achievez. 

1744 Trop se tenoient agrevez 

Dou séjour, qu’il n’ont pas apris, 

Si se tient l’un et l'autre a pris 
Si s’en complaignoient ensamble. 

1748 Perithoüs, si com moi samble, 

A Theseüs à raison mis. 

„Biaux doulz compains, biax doulz amis, 
Que j’aim plus que m’ame et mon cors, 
1752 Et vous moi tant et plus encors. 

Tant avez fait par votre effort 
Qu'en cest siecle n’a riens tant fort 
Qui de riens contrester vous ose. 

1756 Grans anuis est quant tant repose 
Bachelers, qui pour essaucier 
Son pris se doit êfforcier 
De biaux fais pourchacier et querre. 

1735. soi = sai. 

1740. de séjour = „sans occupations, désoeuvré” ! 

1760 Puisque nous ne trouvons sor terre 
Aventure à nous esprouver. 

En enfer la porrons trouver. 

Alons délivrer Proserpine, 

1764 Qui là est prise et par rapine 
La prist li rois d'enfer a tort, 

Si verrons le chemin bestort 
Et la cité qui siet sous terre. 

1768 Alons faire aus infernaus guerre. 

De ceulz d'enfer avrons victoire. 
S'acquerrons pardurable gloire 
Et délivrerons Proserpine, 

1772 Que Pluto tient en sa saisine. 

Pour ce vueil emprendre la voie. 
Diex, ert ce ja*que je la voie ? 

C'est la chose que plus désir 
1776 Qu’à voir la bele à mon plesir. 

Li rois infernaulz la ravit 
En Pergusa, ou il la vit. 

Quant elle cueilloit les floretes. 

1780 Deüst donques par amoretes 

Li rois d'enfer amer tel dame? 

Mes ardoir en l'infernal flame ! 

Force li fist, à force l'a. 

1784 Biaux, doulz amis, quar alons là. 

Par votre effort la conquerrais 
Et de tenebres la trerois. 

Ceres grant gré vous en savra, 

1788 Quant sa fille par vous ravra, 

. Si fera la bele ensement. 

Et vous ferais, se Diex m'ament, 

La riens au mont qui plus me plaist”. 
1792 Theseüs escoute et se taist. 

Un petit pense et puis parole : 

„Amis, bien voi qu'amours t’afole, 
Qui penser te fait tel folour. 

1796 Moult sui dolens de ta dolour. 

Ne lairai, pour perdre la vie, 

Que ne te tiegne compaignie. 

Morir en vueil, puisqu’il te plaist. 
1800 La mort o toi rie me desplaist''. 

Si com fine amour les avoie. 



1766. bestort = ..tortueux”. 
1799. AC: Morir vueil et. 

Acueillent en enfer lor voie. 

La voie est horrible et bestorte. 
1804 Tant font qu'il vienent à la porte, 
Si treuvent le portier d'enfer, 

Lié en chaënes de fer. 

En tout enfer, à mon avis, 

1808 N'a riens tant laide ne tant vilz. 
Trop est horribles et hideuz. 
Testes ot une plus de deus. 
Theseüs sans plus menacier 
1812 Trait dou fuerre le brans d'acier. 
Ferir le cuide, mes il fault. 

La chaëne trenche, et cil sault. 
Parmi enfer s’en vait fuiant. 

1816 Horriblement vait abaiant. 

Theseüs l'enchauce de prez 
Et Pirithoüs court apres. 

Quant cil d'enfer le portier voient 
1820 Et cil qui de prez l’enchauçoient, 
Assamblé sont, sans plus atendre, 
Si s'appareillent de deffendre. 

Tuit li infernal s’estormissent. 

1824 Tant fort resonnent et frémissent, 
Que ce n’est se merveille non. 

La mort porta le gon fanon. 

Son gonfanon fu de dolour 
1828 Et de tourmentes et de plour. 
Bien furent armé cil d'enfer 
D’autre armeüre que de fer : 

Lor armes furent de paour, 

1832 D’orrour, de paine et de puour, 
D’ardour et de forsenerie. 

Moult y avoit fiere mesnie. 

Moult fist à criembre et à haïr. 
1836 Les iouvenciaulz vont envaïr, 

Et cil se deffendirent fort. 
Chascuris se fie en son effort. 

Si se départent par folour. 

1840 Ce fu grant perte et grant dolour. 
Trop en furent plus tost conquis. 
Tuit ont Pirithoüs requis 
Et envaï de toute part. 

1844 Grans coleës done et départ 
Pirithoüs pour soi deffendre, 



L 



1826. C: Li mors. 

Mes riens ne vault qu’il s'estuet rendre. 
Rendre? Non pas, quar, vueille ou non, 
1848 Fu pris et gitez en prison. 

Trop est tel prison redoutable. 

N’est mie de chaulz ne de sable, 

Ains est de tenebreus enfer. 

1852 Ne sont pas les liens de fer 

En quoi cil d’enfer l’enchaînent, 

Mes d’ydres qui tout l’enveniment 
Et tuit li ardent cors et cuer. 

1856 Ne peut endurer à nul fuer 
Pirithoüs l’infernal paine. 

'Son ami crie à haute alaine: 

„Biaux douz amis, or i parra 
1860 Com votre vertus me garra. 

Qui tant m’a esté secorable. 

Livrez sui à mort pardurable. 

Trop m’angoissent cist anemi. 

1864 Se ne secorez votre ami, 

Hui faudra notre compaignie. 

Haï, flour de chevalerie, 

Mes cuers, mes salus et ma joie, 

1868 Tant com joie et salut avoie, 

A Dieu commant je votre cors”. 

De ce ne savoit riens encors 
Theseüs, qui se combatoit 
1872 De l’autre part, escoute et oit 
Les regres de son compaignon. 

Que tormentoient li gaignon. 

La grant angoisse et la dolour, 

1876 Les plains, les souspirs et le plour 
Qu’il maine pour le jovenciel. 

Ne porroit dire home sous ciel. 

Quant il le voit si enserré, 

1880 Trop a le cuer de duel serré. 

Tant forment sanglout et souspire 
Qu’à grant paine puet il mot dire. 

„Biaux douz compains, biaux douz amis, 
1884 En ceste dolour t’ai je mis. 

Ça venis tu par ma fiance. 

Je t’ai perdu par mescheance. 

Amis, corne male départie, 

1888 S’ensi fault notre compaignie. 

Je ne quier ja jour sans toi vivre. 



1874. gaignon = „être méchant”. 

Ou je t’enmenrai tout delivre. 

Ou je demorrai céens pris”. 

1892 Atant d’ire et d’angoisse espris 
Vait les in fernaulz enchaçant. 

Au brans d’acier les vait chaçant 
Devant soi, plus qu’esmerillons 
1896 Ne chace menus oiseillons. 

Devant soi chace Cerberon, 

Le portier d’enfer, et Garon, 

C’est cil qui chascune ame lasse 
1900 Par le flun d’enfer maine et passe 
En une nacele derroute. 

Des fuians estoit grans la route. 

Li rois d’enfer meïsmement, 

1904 Et sa grande mesnie ensement. 
S’enfuient ; l’un ça, l’autre là. 

Li bers en la force qu’il a 
Se fie et en son vasselage, 

1908 Se li puet torner à damage. 

Les infernaulz chace batant. 

Bien li peüst souffire atant, 

Mes il ne s’en puet saouler. 

1912 Ceulz cuide ocirre et afoler, 

Qui ne criement ne fust ne fer. 

Ou plus horrible leu d’enfer 
Avoit un puis grant et parfont. 

1916 Plus ot de l’orle jusqu’au font 

Qu’il n’a dou ciel jusqu’en la terre. 
Là sont li pecheour en serre 
Qui mescroient lor creatour. 

1920 Or lo que se mete au retour 
Theseüs, ou ^de lui se gart, 

Quar s’il ne se. set prendre esgart, 
Bien tost porra dedens cheoir. 

1924 Ne le pot pas li bers veoir, 

Pour l’oscurte qui là estoit. 

Com cil qui pas ne s’i gaitoit 
Ne pensoit pas à soi conduire. 

1928 Plus pense aulz infernaus destruire. 
Sor le puis vint. Ens fust cheois. 

S’il fust chetis ne maleois. 

Mes quant li piez li dut faillir. 



1897. A: Ceberon ; B: Cederon. 
1916. orle = „bord”, 

1920. Ioer = ..conseiller”. 

1932 L’orle vait aus mains acueillir 
Si le retint par son barnage. 

Et Hercules au fier corage, 

Ses compaigns, qui toute sa vie 
1936 Lor avoit tenu compaignie 
Bone et loial, sans fausseté. 

Si que tout jors orent esté 
D’un cuer et d’un acort commun, 
1940 Et tuit troi estoient comme un, 

Si que li uns riens ne feïst 
C’au fait de l’autre ne meïst. 

En enfer les ala quérir. 

1944 Ne les i vault lessier périr. 

Le portier prist, enfer prea. 

D’enfer rompi et peçoia 
La porte, et le pas aquita, 

1948 Et ses amis d’enfer gita 

Frans et quites par sa poissance. 
Moult fist d’eulz noble délivrance. 

Et des infernaulz ot victoire. 

1952 — A ce s’accorde bien l’estoire. 

En Thesale ot jadis un roi, 

Fel et fier et plain de desroi. 

Tant fu plains de desloiauté, 

1956 De félonie et de malté, 

Qu’il fu de tous mauves li pires. 

Dont l’en faint qu’il fu d’enfer sires. 
Enfers avoit ses manoirs non. 

1960 One ne fist se cruauté non. 

Pour ce, cil qui le connoissoient 
Orcus ou Pluto le nomoient, 

Ou Dis, qui note ,,dieu d’enfer”. 

1964 Un chien enchaëné de fer, 

Fort et fier menoit à son lez. 

Qui Cerberus iert apelez. 

Homes et bestes devoroit ; 

1968 Nulle riens vers lui ne duroit. 

Quant li rois iert à son hostal. 

Le chien lioit à son portai, 

Qui devouroit ceulz qui entroient ; 



1945. preer = ..ravager” ; cf. vs. 2062. 

1947. Aquiter le pas = ..rendre libre le passage”. 
1960. Mss. : ce cruauté non. 

1972 Se bon conduit et sauf n’avoient. 
Ja vif ne tornaissent arriéré. 

Pour ce fu dit que portiers iere 
D'enfer, quar qui là entreroit, 

1976 Jamais vif n’en retpurneroit, 

Se n’estoit par vertu -devine. 

Un jour vit Pluto Proserpine 
En Pergusa cueillir floretes 
1980 Entre lui et ses compaignetes. 
Tant bele et tant plesant la vit 
Li rois, qu'à force la ravit 
Et porta en sa forteresce. 

1984 Grant ire en ot et grant tristesce 
La mere, et rescousse l’eüst 
Par son effort, s’ele peüst. 

Mes el ne la pot one rescorre ; 
1988 Pirithoüs l’ala secourre 

Entre lui et son compaignon, 

Si combatirent au gaignon. 

La cheëne au mastin trenchierent 
1992 Et par force en la vile entrèrent, 
Com cil qui furent de grant pris. 
Par force furent laiens pris. 

Ne jamais délivré ne fussent 
1996 Se d’Ercules secours n’eüssent. 

Cil les délivra cuitement ,* 

Le chien prist et joieusement 
Se mist o les siens au retour, 

2000 Si despouilla- la riche tour 
Ou li sien orent esté pris, 

Puis fu Theseüs de grant pris 
Et rois d’Athenes la cité. 

2004 — Dieus, vis rois d’immortalité, 
Ot un sien fil de franche orine, 
Jhesu Christ, sustance devine. 

Qui pour gloire et honor conquerre 
2008 Vault descendre dou ciel en terre, 
Pour délivrer les malz passages 
Et pour aquiter les paâges, 

Les servages et les treüs 
2012 Ou li mondes iert enoheüs. 

Par lui fu la terre aquitee. 



2011. A: Les coustumes. 

Par lui fu dou monde gitee 
Toute doute et toute heresie. 

2016 Par lui fu la terre apaisie. 

C’est cil qui au tor contresta 
Et le porc sengler conquesta 
Qui la vigne avoit desconfite, 

2020 Que Diex ot translaté d’Egipte. 

C'est cil qui dampta le lyon 
Qui metoit à perdition 
Le monde et la gent destruioit. 

2024 C’est cil qui tous maulz anuoit. 

Toute traïson, toute envie. 

Tout tort et toute roberie, 

Toute fraude et toute malice, 

2028 Toute félonie et tout vice, 

Si commanda pais à tenir. 

Pour ce vault il ça jus venir. 

C’est cil qui toute gloire habonde. 

2032 Ses nons est doutez par le monde. 

Tuit le doivent criembre et amer : 

Li cieulz et la terre et la mer, 

Qu’il a sor touz la seignorie 
2036 Et la pçissance et la mestrie. 

Pirithoüs donne à entendre 
Divine amour ; si puet l’en prendre 
Par Theseüs divine essance, 

2040 Qui vint en divine substance. 

Li filz Dieu, substance divine, 

Miséricorde et amour fine, 

Jhesu, charitable amistié, 

2044 Pour l’amour et pour la pitié 
De l’ame, que menee en ot 
Pluto, qui prise la tenot 
En enfer, sans rédemption, 

2048 Vault souffrir mort et passion 
Et descendre en l’infernal cage. 

Li chien desloial, plain de rage, 

Li vil dyable la ceignoient, 

2052 Qui environ lui rechignoient. 

Les dolours d’enfer la ceisirent 
Et les las de mort la porprirent, 

Dont li psalmistes dist : „ Chien maint 

2020. Cf. Psaume LXXX, v. 9 et v. 14. 

2024. AB : anuioit ; C ; aimoit. Anuer = esnuer = ..purifier" {?). 
2055. Cf. Psaume XXII, v. 17. 

4 2056 M'ont aviron é et açaint. 

Dolours d’enfer m’ont çaint et pris. 

Et les las de mort m’ont porpris”. 

Mes Diex, li glorieus vainquierres, 

2060 Li biaux princes, li fors perrerres, 

Les portes d’enfer- pechoia, 

La mort destruit, enfer prea, 

Si le traist d’enfer ou il iere, 

2064 De la tenebreysé rriisiere. 

Et par lui raâint ses amis 
Des las aus morteulz anemis, 

Si s’en revint à grant victoire. 

2068 Or régné en pardurable gloire. 

— Dessus vous ai dit et retrait 
Les grans paines et le mal trait 
Que Theseüs souffri en terre 
2072 Pour los et pour barnage querre. 

Apres ces travaulz et ces paines 
S’en vint chiez son pere en Athaines. 

Ses peres l’a mesconneü, 

2076 Qui de lonc temps ne lot veü, 

N’il ne se fist connoistre à lui. 

Torner li dut ia grant anui. 

Bien l’a Medea conneü, 

2080 Que pluisours fois l’avoit veü. 

Dolente fu de sa venue. 

A son mari s’en est venue, 

Si li dist que c’iert une espie, 

2084 Qui lui et son roiaume espie. 

Si li puet torner a damage. 

,,Creez moi, si ferez que sage, 

Ociez le tout en requoi, 

2088 Et je vous baillerai de quoi. 

S’il l'avoit beü et mengie, 

D’une tele poison aigie, 

Li cuers tantost li creveroit. f 
2092 Jamais autre jour ne verroit. 

Donnez li la poison à boivre. 

Et je destremperai le boivre”. 

Dist li peres : ,,Ça le bailliez”. 

2096 Li boivres fut apareilliez. 

Li rois tent au fil sa poison. 

2060. perreres = ..machine de guerre qui jetait des pierres pour briser les murs”. 
2062. cf. vs. 1945. 

Cil ne set la decevoison, 

Prent le maderin et l’entouche, 

2100 Si porta le boivre à sa bouche. 

Beü l’eüst sans demoree. 

Quant li rois au poing de l'espee. 
Que li damoisiaus avoit çainte, 

2104 Connut son fils. Lors fu atainte 
La traïson et la boisdie 
De cele qui par sa voisdie 
Fist par le pere au fil donner 
2108 Le bevrage à l’empoisonner. 

Li rois saisi le maderin. 

La poison espant et le vin. 

Puis a Son chier fil conjoï, 

2112 Et Medea s’en refoï. 

Couverte d’une obscure nue. 

Si conques puis ne fu veüe. 

— Pour donner médecine au monde 
2116 Offre Diex, ou touz biens habonde, 
Son chier fil, que tant dut amer, 

A boivre le bevrage amer 
De mort angoisseuse et amere, . 
2120 Qui fu par la première mere 
Destrempez et communément 
Mist tous au mortel dapnement. 

Mes pour restorer cest damage 
2124 Offri Diex cest mortel bevrage 

A son chier fil, qui boivre en dut, 
Certes, mes voirement en but. 

Et rendi le mortel treü 
2128 Si tost comme il en ot beü. 

Selonc notre humaine nature 
A la mort paia sa droiture 
Et comme home l’estut morir, 

2132 Mes ne pot la mort seignorir 

Sor lui, quar à Dieu ne plot mie, 
Qui le resourt de mort à vie, 

Et par sa résurrection 
2136 Dona vie et redempcion 

A ceulz qui leaument le croient 
Et de mal fere sé recroient. 

Cil avront joie et vie estable 
2140 Aus cieulz, en gloire pardurable. 
Mes li desloial de put’aire 



2099 . maderin = , .sorte de coupe". 

Verhandel. Afd. Letterkunde (Nieuwe Reeks) DI. XXX. 

/ Qui ne s’efforcent qu’à mal faire, 

Si ne croient la passion, 

2H4 La mort et l'incarnacion 

De Dieu, qui pour nous délivrer 
Devint homs et se vàult livrer 
A recevoir fnortel dolour. 

2148 S’il atendent, par lor folour, 

A querre merci qusqu’à l’ore 
Que mors les. assome et acore, 

Sans venir à amendement, 

2152 Tart vendront à repentement. 

Li pecheor ne cuident mie 
Que Diex reviengne autre feïe 
Son cors à martire livrer 
2156 Pour eulz raiembre et délivrer. 

Ja Diex ne se laira mais pendre. 

Il revendra, mais c’iert por rendre 
A chascun selonc sa desserte, 

216,0 Aus bons gaaing, aus mauves perte. 

Ja nullui ne déportera. 

Miséricorde s’enfuira. 

Que Diex aime or tant et tient chiere. 
2164 Là navra mais mestier priere, 

Quar Dieu convendra fere droit. 
Repente soi desorendroit. 

Cil qui miséricorde atant 
2168 Ne doit atendre jusque tant 
Que la porte sera close 
Et miséricorde fors close. 

— Moult fet grant joie de son fil, 

2172- ..... Qui venus est de lonc essil, 

Li rois d’ Athènes la cité. 

1 La feste et la sollempnité 

Ne vous porroit nulz homs descrire, 
2176 Mes à brief mos vous vueil moult dire. 
Dès le temps Cicrops le nobile, 

Le bon roi qui fonda la vile, 

N’ot il si grant joie en Athienes, 

^180 Mes en mil joies terrienes 
N’avroit pas une joie fine. 

Nulz n’avra ja joie entérine 
Fors cils cui Dame Diex la done. 



2142. A: que mal faire. 

2184 Quant pour son bienfet le corone 
En sa gloire celestial. 

Grant feste et joie especial 
Font pour le nouviau roi venu 
2188 En Athienes grant et menu. 

Vin et viande delitable 
Mengierent à la royal table, 

Si chantent delitablement, 

2192 Et recordent joieusement 
La loenge et le vasselage 
De Theseüs plains de barnage 
Et les proesces qu'il ot fetes, 

2196 Et les paines qu’il avoit traites 
Pour le monde métré asseür, 

Mes ne pensent au mal eür, 

A la guerre et à la bataille 
2200 Que rois Minos lor aparaiîle, 

Qui par temps les esveillera 
Et la mort son fil vengera. 

Que cil d’Athienes par envie 
2204 A grant tort tolirent la vie. 

- — Quant Diex ot le monde aquité 
Et fors de tout péril gité 
Et fu montez o grant victoire 
2208 Aus cieulz, en pardurable gloire, 
Ou régné o son pere sans fin, 
Encontre vindrent séraphin 
Et les vertus celestiaus 
2212 O les ordres angeliaus, 

Trônes, poestes et archange, 

Si chantoient hymne et loange 
Al viguereuz bateilleour 
2216 Et au glorieux vainqueour 

Qui le monde ot d’orfenté trait, 

Si recorderent le mal -trait 
Et les paines qu’il avoit traites, 
2220 Et les proesces qu’il ot faites. 

Diex li peres meïsmement 
Le reçut moult joieusement. 

Si tint cort, donans à sa table 
2224 Vins et viandè delitable. 

Encor siet la court et la feste 
Molt glorieuse et molt honeste 
Ou Diex en joie et en delis 
2217. orfenté = „misère”. 

2228 Se déduit aveuc ses eslis. 

Mes li temps doit briement venir 
Que tous cis siècles doit fenir 
Et li juges horriblement 
2232 Vendra pour prendre vengement 
De ceulz qui courroucié l’avront. 
Male mérité recevront 
Cil qui l’ocistrent par envie, 

I 

2236 Si rendront conte de.lor vie, 

Des outrages et des tors fais 
Et des maulz qu’il avront loir fais. 
Lors trambleront tuit de paour, 
2240 Angle et archangle. Et pecheour 
Que feront, quant despoestez 
Sera li juges tant doutez ? 

— Moult fist rois Minos à prisier. 
2244 Toute Crete ot à jousticier. 

Moult fu vaillanz et de grant pris. 
Un fil ot, sage et bien apris. 

Ja par moi n’ert ces nons celez : 

2248 Androgeüz fu apelez. 

Li rois pour philosophier, 

Pour aprendre et estudier 
Dot en Athienes envoie. 

2252 Bien ot cil son temps emploié. 

Ne Lot pas en vain despendu. 

Tant ot à l’estude entendu 
Que plus en sot que cil ne sorent 
2256 Qui plus de lui oï en orent. 

Sor touz les autres aprenoit. 

Et ceulz d’Athenes reprenoit, 

Les plus maistres de la science, 

2260 Et confondoit lor sapience. 

Envie et desdaing en avoient 
Athénien, qui mains savoient. 

Si l'ocistrent par traïson. 

2264 Mynos de ceste mesproison 
Fu dolans, si saïra fort. 

Ses olz assamble et son effort 
Et veult vengier la mort son fil 
2268 Et la terre métré a exil, 

Mes ains qu'il viegne à guerroier, 
Veult pour prometre et pour proier 
Ses voisins semondre et requerre 

2272 



2276 



2280 



2284 



2288 



2292 



2296 



2300 



2304 



2308 



2312 



2282. Enope = „ 
2293, 2294. Mss. 
2294 : ..sont” pour : 



Qu'aidier li vueillent de sa guerre. 

Aucun li aident par amour. 

Aucun par doute et par cremour. 

Aucun si petit le prisierent 
Que secourre ne le deignierent. 

Mes s'il puet, quant il revendra, 

Mal guerredon lor en rendra. 

Male mérité en recevront 
Cil qui secouru ne l’avront, 

Et qui l’aida bien l'en souvint. 

— Roys Mynos en Enope vint 
Au roi Eacus pour requerre 
Aïde et secours de sa guerre. 

Enope avoit non la cité 
Selonc la vielle antiquité, 

Mes li rou l'apeloit Egine 
Dou non sa mere, la roïne. 

Minos en la vile est venus. 

Encontre vont joenne et chenus. 

Qui grant fain ont de veoir home 
Que touz li mons loe et renome 
Li troi fil le roi lez à lez 
Et li rois sont encontre alez. 

Li rois li demande et enquiert 
Quel cause le maine et qu'il quiert. 

Mynos pour paternel pitié 
Plore et gient et par amistié 
Li requiert qu’il li vueille aidier 
A la mort son cher fil vengier, 

Qu'ocis ont li fel de put’aire 
Dist li rois : „Ce ne puis je faire, 

Ne ne doy que je ne mespraigne 
Et que ma loiauté n'enfraigne, 

Quar joint somes d'antiquité 
A ceulz d’Athaines la cité 
Par serement et par fiance”. 

Dist Minos : ..Ceste convenance, 

Se je puis, te fera damage”. 

Vait s’ent Minos au. fier corage. 

Tristes et plains de maltalent. 

Dist que le roi fera dolent. 

Et par grant ire le manace, 

.Oenopia” (Mét. vs. 472). 

.• „Jez alez”. Il faut lire : „lez à lez”. Il faut donc, dans ce vers 
„est” ; or, cette forme est celle du ms. C. AB donnent : „est”. 

Mes n’a conseil que plus en face : 
Jusques apres son guerroier 
2316 Ne veult sa gent afebloier, 

Mes s’il puet, vengance en prendra, 
Quant de la' guerre revendra. 

— Li rois qui tant fet à prisier, 

2320 Qui tout le mont doit justicier, 

C’est Diex, li souverains jugierres, 

Li tous poissans, li tous crierres. 

Qui ciel et terre et mer, cria. 

2324 C’est cil qui au monde envia 
Son chier fil pour endoctriner 
La gent, et pour enluminer 
Ceulz qui errent par ignorance 
2328 En l’oscurté de mescreance. 

Cil mist molt s'entente et s’estude 
A la gent ignorent et rude 
Me're en voie de vérité, 

2332 Mes li fol plain d'iniquité, 

Qui desdaing orent et envie 
Dou fil Dieu, qui lor male vie 
Et lor mauvestié reprenoit 
2336 Et la simple gent aprenoit 
L'art d’amour et de charité 
Et de paisible humilité 
Et l’art de voire penitance, 

2340 D’affliction et d’abstinence, 

Dont li glouton cure n’avoient, 

Qui les delis dou monde amoient 
Et tout lor cuer y orent mis 
2344 Comme folz et Dieu anemis, 

Le murtrirent en traïson, 

Mes Diex de ceste mesprison 
Moult male vengance prendra 
2348 Prochainement, quant il vendra 
Pour jugier les mors et les vis. 

Mes ains qu’il viegne, ce m’est vis. 
Nous semont tous et mande et prie 
2352 Que nous soions de sa partie 

Pour vengier la mort et la paine 
Que cil qui dou souverain raine 
Dévoient estre fil* et hoir 



2323. Mss. : créa. La rime semble indiquer, sans le prouver, que l’auteur a écrit : cria. 
2345. Le sujet de ..murtrirent” se trouve au vers 2332. 

2356 Firent au fil Dieu recevoir. 

Tous les jors nous prie et semont 
Diex jugierres de tout le mont 
Que nous veignons à repentance, 

2360 Ains que viengne au jour de vengance. 

Au jour plain de maleürté, 

De tenebres et d’oscurté, 

D’ire et de tribulation, 

2364 D’angoisse et de confusion, 

Qui prochainement doit venir. 

Que Diex pour le siecle fenir 
Vendra plains de corrous et d’ire 
2368 A son celestial empire. 

Lors ne le porront forçoier 
Cil qui le suelent guerroier 
Et cil qui courroucié l’avront. 

2372 Mauvese saulte en recevront.. V 

De male mort les destruira. 

Ja nulz devant lui ne fuira. 

La fuite n’i avra mestier. 

2376 Ja si ne s’y savront gaitier, 

Ne par fouir ne par repondre. 

Qu’il nés estuice à lui respondre 
De ce que chascuns avra fait. 

2380 Li mauves selonc lor mesfait. 

Dont il seront vers Dieu coupable, 

Avront paipe et mort pardurable 
En enfer aveuc l’ennemi. 

2384 Li bon, li saint, li Dieu ami. 

Cil qui sont devers sa partie. 

Vivront en pardurable vie. 

— Mynos li preuz et li gentis 
2388 D’Egine issi maltalentis 

Dou roi, qui li refuse aïe. 

En mer s’empaint et n’avoit mie 
Le port eslongié longuement, 

2392 Quant à plain voile, isnelement, 

Vint d’ Athènes par la marine, 

Nagant vers la cité d’Egine, 

La nef qui Cephalun menoit, 

2396 Qui pour Athéniens venoit 
Au roi d'Egine querre aïe 



2372. Poux „saulte” cf. le vers 1665. C a ici ..soldée”. Au vers 1665 C change le 
vers et remplace „saulte” par „don”. 

Pour def fendre eulz de l’envaïe. 

De la guerre et dou grant contraire 
2400 Que Mynos lor manace à faire. 

La nef est venue au rivage. 

Au roi vont parler li message, 
Cephalus et si compaignon, 

2404 Dui jovencel, qui orent non 
Clyton, Buten et fil estoient 
Au preu Pâllas. Cil troi portoient 
Le message- aus Athéniens. 

2408 Cephalus fu li plus anciens, 

Et li autre dui dansel furent. 

Li fil au roi bien reconnurent 
Cephalun, quant venir le voient, 

2412 Quar autrefois veü l'avoient 
Aportant unè autre message. 

Contre fui vont vers le rivage, 

Si l’embracent et conjoïssent 
2416 Et moult ont grant fain qu’il oïssent 
Des nouveles de son régné. 

Ou palais l’ont au roi mené. 

De ses nouveles demandoient. 

2420 Si dui compaignon l’adestroient. 

Un rain d’olive en sa main tint 
Cephalus et bien se contint 
Comme homs vielz et de grant aàge. 
2424 Le roi salue et son barnage 
Et moult cortoisement li prie 
Que secours lor face et aïe, 

Si recorde la convenance, 

2428 La foi, l’amour et l’aliance 

Qu’il ont entr’eulz par serement, 

Et dist que trestout ensement 
Les secorront à grant conroi 
2432 De toute Grece duc et roi. 

Rois Eacus au cuer Ioial 
S’apuie à son baston royal 
Et dist : ,,Ne me requerez mie, 

2436 Mes prenez ma gent et m’aïe 
Tout à votre commandement. 



2405. Clytus et Butes. L'auteur prend les formes accusatives du vers 500 d'Ovide. 
Cf. le vers 2656. 

2413. Remarquez le genre du mot ..message’’. 

2435. A : ne requerez vous mie ; C : Or ne r.m. 

Tenu sommes par serement 
\ A ceulz d’Athenes la cité, 

^2440 Et il à nous ; c’est vérité, 
s Si n’est pas drois que je lor faille. 

Je lor vaudrai faire, sans faille. 

Aide et secours bel et gent, 

2444 Quar, la Dieu merci, j’ai preu gent 
Pour vous aidier en ceste guerre 
Et pour moi servir en ma terre”. 

,,Sire, Diex en soit aorez, 

2448 Et vous, dont vous nous secorez, 

Rent je mercis plus de cent mile. 

Mes ne fui puis en ceste vile 
Que g'i vi homes à mesnie 
2452 Pluisors, que je n’i voi or mie. 

Merveil moi que sont devenu 
*Li home ancien et chanu, 

Qui jadis servir vous soloient, 

2456 Quar n’en voi or nul qui ne soient 
Jouvencel, jone bachelier”. 

Eacus ne li vault celer 

La cause, ains li commence à dire. 

2460 Au commencier gient et souspire, 

Si dist ,Tu m’as ramenteüe 
La per.e qui m’est avenue. 

Le damage et la mescheance, 

2464 Et renouvelé ma pesance, 

Quar toute fois qu’il m'en souvient, 

Grant pesance au cuer m’en avient. 

J ’oi dolereus commencement, 

2468 Mes fortune, au definement. 

Dieu merci, m’est bone et joieuse, 

Pourfitable et plenteüreu^. 

Volentiers la vous retrairoie, 

2472 Se je peüsse, et toute voie 

Sans ordre la vous vueil retraire, 

Briement, sans longue, truffe faire. 

Mort sont et poudre devenu 
2476 Li home anchiën et chenu 

Dont tu demandes ; tuit sont mort, 

Et molt oi grant perte en lor mort. 

Juno, qui ma terre et ma gent 

2447. On peut supprimer aussi la virgule que j'ai introduite après le mot „sire'\ 
2450. A : pas ; B : fui je en. 

2480 Haoit, pour ma mere au cors gent, 
Que Jupiter ot acointee, 

Li tous poissans, et ençaintee 
En samblance de feu luisant, 

2484 Une pestilance nuisant 

Espandi par tout mon régné. 

Si que tant furent malmené 
Bestes et gens communément, 

2488 Qu'il moroient soudainement 
Par le païs et par la terre. 

Je fis lors physiciens querre. 

Pour fere aus enfers medecine 
2492 Et pour encerchier la racine 
Et la cause dou grief malage, 

Qui tant me fesoit de damage. 

Ne pot l'en la cause savoir, 

2496 Ne nulz ne pot aide avoir, 

Quar nulle aide n'alegoit 
Le mal, qui tousjours engregoit, 
Ains croissoit sans nulle alegance. 
2500 Primes vint ceste pestilance 

Par l’air, qui plains ert de broee 
Et de tenebreuse fumee. 

Tant estoient troubles les nues, 
2504 Chaudes, puans et corrompues, 
Que^ tous îi airs corrompus iere. 
Apres s’espandi la misiere 
Par les puis et par les fontaines. 
2508 Tant estoient les iaues plaines 
De vilz bous et de serpentines 
Et de venimeuses vermines. 

Que nulle beste n'en beüst 
2512 Que cele enfleüre n’eüst, 

Dont jamais ne peüst guérir. 

Ains les convenoit à morir. 

Li chien moroient par les rues, •* 
2516 Li buef et li tor aus charrues. 

Au laborage ou il estoient. 

Les oiseaux de l’air mors cheoîent. 
Et la sauvecine ensement 



2491. enfers = enferms = ..malades”. 

2501. broée = ..brouillard” ; cf. le vers 3333. 
2509. bot = ..crapaud”. C donne : crapauds. 

2520 Cheoit morte communément. 

Les brebis erent gonbonees 
De malage et toutes pelees. 

Les destriers et les palefrois 
2524 Gisoient aus croiches tous frois, 

Les uns mors, les autres morans. 

Le cerf et les bisses corans 
Ne porent par isneleté 
2528 Passer de cele enfermeté. 

Ours et pors, sengler et lyon, 

Touz en orent lor porcion. 

Tuit estoient enlangoré. 

2532 L’un mort lez l’autre et acoré 
Gesoient au bois et au plain. 

Tuit en ierent li chemin plain ; 

Et si grant puour en issoit 
2536 Que tout l’air en pullentissoit. 

Et de lor puant porreture 
S'espandoit par tout 1 enleüre. 

Apres s’espandi sans doutanoe 
2540 Sor les gens ceste pestilance. 

Si vint ceste corruption 
Sor' touz ceulz de la région, 

Et regnoit ceste adversité 
2544 Sor touz ceulz de ceste cité. 

Primes s’aperçurent la gent 
De ce mal grief et domagent 
Aus corailles qui lors ardoient 
2548 Et au vis qui lor rougissoient. 

D’eulz issoit une espesse alaine 
Qui trouble et de puour ert plaine. 

Les langues avoiemt enflees, 

2552 Plaines de mugue et bocetees. 

Sans lis querre et sans couverture 
Se gisoient à terre dure, 

C*m cil qui tel chalour avoient 
2556 Que lis ne robes ne souffroient, 

N’il ne poôient refredir, 

Ains fesoient tout entiedir 
La terre par la chaleur d’eulz. 

2560 C’iert grans mescheance et -grant deulz. 
Que nielle aïde ne trouvoient. 



2521. B: orent gembonees ; C: gotronnees. 

Li mire enleürez estoient 
Dou mal dont chascuns se doloit. 
2564 Lor phisiqüe poi lor valoit, 

Ains lor tornoit à dampnement. 
Quar qui plus curieusement 
Se prenoit garde ou s’apressoit 
2568 Du malade, plus I'apressoit 
Li maulz qui le fesoit périr. 

Sans esperance de guérir 
Atendoit chascuns sa jugence, 
2572 Ne nulz n'avoit nule alegence 
Jusqu à la mort de son malage. 
Chascuns vivoit Ionc son corage. 
Sans diete et sans medecine. 

2576 Nulz ne prenoit garde à s’orine. 
Que li fust bon ne convenable, 
Quar riens ne lor iert profitable. 
Communément les veïssois 
2580 Pour boivre et pour norrir lor sois 
Sor ces fontaines et ces puis. 

Tant en buvoient que ja puis 
Ne s’en peüssent relever, 

2584 Ains les i convenoit crever. 

Ne ja rassasié ne fussent 
De boivre jusqu’il i morussent. 
Aucuns y ot qui prou bevoient 
2588 Et nequedent pas n'i crevoient, 
Ains s’en aloient trepelant, 

Com foible et malade et dolant. 

Et cil qui ester ne poôient 
2592 Contre terre se degitoient 

-Si fuient lor propres mesons. 

Pour ce c occulte est la raisons 
Et la cause de lor malage 
2596 Metent sus le blasme et la rage 
Aus leus, qui couîpes n’i avoient, 
Cil qui vérité n’en savoient. 

Les uns veïssiez qui ploroient ; 

2600 Les autres envers, qui moroient ; 
Ne ja nulz tant seüst tarder 



2572. A : n'avoit fui négligence. C change entièrement le vers. J'ai pris le mot 
„alegence dans B, en ajoùtant : „nule”. 

2581. AB: et sor ces puis. 

2597. leus = Jieux", c.àd. leurs maisons, cf. Mét., 575. 

Que se peüst de mort garder. 

Tuit moroient communément. 

2604 Quant vi si dolereusement 

Morir mes homes et ma gent, 

Ne me pot estre bel ne gent. 

Et je ne lor poi fere aïe. 

2608 Je meïsmes haï ma vie 

Et mors vausisse estre mon vueil. 

Je ne peüsse pas mon oeil 
Fléchir em place ou je venisse, 

2612 Que mors ou morans ne veïsse. 

Tuit moroient de tel morie 
Plus tost que la pomme porrie 
Ou li glandons ne chiet du rain. 

2616 Dou temple au grant dieu souverain 
Coroit à grant processions 
La gent pour fere oblacions, 

Veuz ou promesse ou sacrefice. 

2620 L’uns menoit tor, l’autre genice. 
L'autre arest pour sacrefier. 

Les diex cuidoient apaier 

Par dons, par priere ou par vouz, 

2624 Pour filz, pour filles, pour nevous, 

Pour suers, pour nieces, por parents, 
Mes nulz ne lor estoit garens 
Qu’il meïsme illuec ne morissent 
2628 Ains que lor orison fenissent. 

Endementiers comme il oroient 
Les bestes meïsmes moroient 
Que l’en devoit sacrefier. 

2632 Je ving au temple Dieu proier 

Qu’il sauvast mes enfants et moi, 
Dont j’avoie doute et esmoi. 

Tant de mortailles y avoit 
2636 Que nulz le nombre n'en savoit. 

Et maint pour la mort qu’il doutoient 
Devant le temple se pendoient. 

Si s’ocioient de lor gré. 

2640 Tuit estoient plain li degré 

Des charoignes qui là estoient. 

Tant en y ot qu’il ne poôient 
Ou tempje entrer tuit ne demi. 

2644 Là n'avoient li mort ami 

Qui nulle obseque lor feïst À 

Ne qiu en terre les meïst. 

Ne trouvoient qui les plorast, 

2648 Ne qui pour lor âmes orast. 

Li cors demoroient à plain, 

Car li sépulcre erent tuit plain, 

Et qui vausist ardoir les cors 
2652 El fu, si ne peiist encors 

Li bois au feu faire souffire. 

Esbahis fui mok et plains d ire 
De ma grant perte que je vi, 

2656 Si fis lors priere à Jovi, 

Le mien pere, et dis humblement : 
„Sire, si com tu voirement 
M'engendras, ou ventre ma mere, 
2660 Si com je te reclame à pere, 

Se fil me deignes reclamer, 

Mon pueple, que tant puis amer, 

Me renz ou aus mors m’acompaigne”. 
2664 Lors me vint dou ciel une ensaigne 
Qui durement me resjoï ; 

Une vois de tonnoirre oï. 

Qui environ moi résonna, 

2668 Et grant resplendissor dona 

Li cieulz, qui sor mon chief parti, 

Si com il eüst esparti. 

,,Biaux pere”, dis je „par ta grâce, 
2672 Ceste entresaigne lié me face 
Et me doinst ferme seürté 
De joie et de boneürté. 

De medecine et de salu”. 

2676 La ot un chesne cler ramu. 

Qui de Dordone fu venus. 

Plain ert de formions menus. 

Qui lor chemin fet y avoient 
2680 Parmi l’escorce et tuit traçoient 
Li un amont, li autre aval. 

Et tuit estoieht en traval 
De grains porquerre et amasser 



2648, A B : plorast ; C ; aorast, 

2652. Mss. : Et fust. J'ai changé cela en : En fu = „dans le feu”. 

2670. AB: Si com s’il. Espartir — „jeter des éclairs”. 

2676. A : ralu ; C : La os un chesne perceu ; cf. vs. 3453. 

2678. A : ert manque ; formiones ; B : fourmilles ; C ; Couverte de fourmies ; 
(cf. vs. 2693). 

2684 Ou creuz de l’arbre, au temps passer 
D’iver, qui les oisçus assomme. 

Des formions y ot sans somme, 

Et vi que chascuns metoit cure 
2688 Et paine à querre sa pasture. 

,,Pere”, dis je, „plains de bonté, 

Donne moi par ta volonté. 

Pour puepler ma vuide cité, 

2692 De gent tel multiplieté 

Comme il a ci de formions. 

Si que toute ma régions 
Puisse estre pueplee et garnie 
2696 Et plaine de bone mesnié. 

Li chesnes trambla durement. 

Et li rain sans nul soufflement 
De vent sor le chesne crolloient. 

2700 Et grans escrois par eulz donoient. 

La char me prist à hericier 
Et li chevoul à redrecier. 

Tel paour oi, mes toute voie 
2704 La terre et le chesne besoie. 

N'osai mon penser rejehir, 

Mais espoir oi de bien joïr 
Par les signes que je veoïe. 

2708 Mon penser en mon cuer celoie. 

Cele nuit vi, ce me sambla. 

En dormant l’arbre qui trambla 
Si com jel vi le jour trambler, 

2712 Si vi les formis assambler. 

Qui grains en lor bouche portoient 
Et desor l’arbre se partoient 
Pour espandre eulz par la champaigne. 
2716 Chapoi vi croistre la compaigne, 

Et chascuns se lieye et redresce. 

La noirté pert et la maigresce 
Et les piez, fors deux seulement, 

2720 Si sembla que soudainement 
Fussent tuit homes devenus. 

Forment me sui pour fols tenus 
Dou songe, quant esveilliez fui. 



2684. au = „ipour le”. 

2704. „Tamen oscula terrae roboribusque dedi” (Mét., 630, 31). 

2705. rejehir = ..confesser, faire paraître”' (Ovide: ..fatebar”). 

2716. chapoi = chaptois = ..aussitôt. (?) — A; champaigne; le mot „compaigne” 
signifie ..troupe” ; il se trouve dans B. 

2724 Qj^aïde nulle ne refui 

Ne cuidoie avoir ne trouver, 

Si pris mon songe à reprouver. 

Tant dis com j’estoie en tel cure, 

2728 Mes palais fu plains de murmure. 

Si me fu vis que vois oôie 
D’omes qu’acoustumez n’avoie. 

Si cuidai songier en veillant. 

2732 Atant vint Thelamon saillant. 

Mes filz, qui mes huis desvereille. 

,,Pere”, dist il, ,,veez merveille 
Plus grant que ne peüssiez croire”. 

2736 Je ving à plain, si trouvai voire 
La vision que veüe oi: 

Homes teulz en tel nombre voi 
Gom j'oi veüz en avison, 

2740 Si venoient en ma meson 

A grant torbe et à grant conroi, 

Si me saluent comme roi. 

A Dieu, mon pere, vous rendi 
2744 Et mon nouvel pueple espandi 
Par ma terre en diverses pars. 

Tout mon roiaume lor dépars. 

Ou n’avoit gent se morte non. 

2748 Mirimdonois lor ai mis non. 

Qui bien s’acorde à lor nature. 

Les cors n’ont pas de grant stature, 

Mes moult sont preus et viguereuz, 

2752 Fors et fiers et bateillereuz, 

De grant espargne et bien gardant. 

Si ont le cuer d’aquerre ardant 
Et de grant paine sont, sans faille. 

2756 Cil te suivront en la bataille, 

Tantost com Pluviaus ventera 
Et Solerres s’abessera”. 

Teulz paroles, ou les semblables, 

2760 Dist li rois, puis mist l’en les tables 
Si souperent à grant délit. 

Aprez souper sont fet li lit, 

Si reposèrent et dormirent, 

2738. AC : teulz et tel. 

2743. vous = „veux” (cf. „vota Jovi solvo” ; Mét, 652). 

2753. espargne = «économie”. Allusion au caractère des fourmis; cf. ..parcum 
genus est” {Mét., 656). 

2757. ,,cum primum eurus fuerit mutatus in austros” {Mét., 660) ; C : pluyaux. 

2764 Tant que l’endemain le jour virent. 

Cephalus s'est par main levez 
Et ses compagnons, qui grevez 
Se tienent dou vent, qui contraire 
2768 Lor fesoit d'eulz métré ou repaire 
Et longuement les ot tenus. 

Ou palais sont au roi venus. 

Mes li rois se dormoit encore: 

2772 N'iert pas esveilliez à cele hore. 

En la chambre les a menez 
Phocuz, filz le roi, le mainsnez, 

Et là se sont assis tuit quatre, 

2776 Pour eulz soulacier et s’esbatre 
Tant que li rois esveilliez fust. 

Un javelot d’étrange fust 
Et de mesconnoissable avoit 
2780 Cephalus. Quant Phocus le voit 
Et ne set de quel fust il iere. 

Si dist: ,,De bois et de riviere 
Sai je trop et de venerie. 

2784 Mainte beste ai morte et perie, 

Mes ne sai de quel fust puisse estre 
Li dars que tu tiens en ta destre. 

La pointe est trenchant et doree, 

2788 La hante droite et bien ouvree. 

Mes ne puis savoir de quel fust. 

Bien sai que, se de fresne fust, 

Couleur fauve deüst avoir. 

2792 Se cormier fust, bien cuit savoir 
Qu'il fust noeuz et bocerez,” 

Dist l’uns des trois: „Se vous doutez 
De qu'il est, ce n’est pas merveille. 

2796 Biaux est, mes point ne s'apareille 
La forme à la bonté ^e soi. 

One dart si vertueux ne soi. 

Qui que li giet, ja ne faudra 
2800 Qu’il n'atigne ce qu'il voudra. 

Puis vient, quant atainte a sa proie. 

Sans querre à celui qui l'envoie”. 

De la merveille s'esbahist 
2804 Phocus et dist: ,,Se Diex m aïst, 

One mais tel dart ne fu veüz. 

Dont vint, comment fu il eüs? 

Qui donna don de tel valour?” ^ 

Verhandel Afd. Letterkunde (Nîeuwe Reeks) Dl. XXX. C6 

2808 Plains de pesançe et plains de plour 
Plore Cephalus et souspire, 

Si commence en plor^mt à dire : 
„Plorer et doloir me convient 
2812 Toutes les fois qu’il me souvient 
De la perte et de la pesance. 

De la soudaine mescheance 
Qui par cest dart m’est avenue. 

2816 Cist dars m’a m’espouse tolue, 

La riens dou mont que plus amoie. 
Cist dars m’a tolu toute joie 
Et doné pardurable duel. 

2820 Ja ne l'eiisse eü, mon vueill 

Je m’en daudrai toute ma vie. 

Procris fu suer bele Orithie, 

Cele que Boreas ravit, 

2824 Mes onc, ce croi, nulz homs ne vit 
Feme si bone ne si bele. 

Quel que fust, dame ou damoiselle, 
N 'Orithie ne autre dame, 

2828 Com fu Procris, la moie famé. 

El fu bele et de bones mours. 

Par mariage et par amours 
La pris, au gré de ses amis 
2832 Et des miens, et tout mon cuer mis 
En s’amour, et faire le dui. 

Boneüré fumes andui. 

Et fussiens, s’ele fust en vie, 

2836 Mes par ce dart me fu ravie 
Ma bone aventure et ma joie 
Et la bele que tant amoie. 

Un mois aprez nos espousailles 
2840 Alai chacier es repostailles 

Des bois, pour cerf et bisses prendre. 
Commençai mes rosiaux à tendre 
Ou chief d'un haut mont delittable, 
2844 Tout jors biax, tout jors florissable. 
Aurore un bien matin me vit. 

Si me prist la bele et ravit 
A force et contre mon plesir. 



2840. AB.: en. 

2844. C : vert t. j. agréable, mais „florissable” correspond à „semper florens” du vers 
702 d’Ovide. 

2848 Si me vault faire o li jesir. 

Je dirai voir, sauve sa grâce, 
Tout soit coloree sa face 
En coulour de rose et de lis, 

2852 Tout soit il et joie et delis* 

De la deesse remirer, 

Com cele ou l'on se puet mjrer, 
Tout face elle la nuit fenir 
2856 Et la clarté dou jour venir. 

Que le cler soleil nous remaine. 
Tout soit elle de doucour plaine 
Et de savoureuse rosee, 

2860 Procris, ma nouvele espousee, 
Amai tant et tant y oi mis 
Mon cuer, com fins loiaus amis. 
Que la deesse refusai 
2864 Et por la bele m'escusai 

Que j’oi espousee et plevie, 

Si dis que ja jour de ma vie 
Autre de lui n’acointeroie, 

2868 Ne mes amours ne fausseroie. 
Trop fu la deesse esmeüe, 

Si dist com triste et irascue: 

„Ha, faulz, d’ingratitude plains, 
2872 Laisse ta doute et tes complains. 
Ne te va ci plus démentant. 
Valent à cele qu’aimes tant. 

Si je sai riens, uns temps sera 
2876 Que de ’samour te pesera. 

Et dont tu l’avras onc veüe”. 

A li me renvoie irascue. 

Ensi com je m'en revenoie, 

2880 En mon cuer pensant recordoie 
Tout quanque Horora m’ot noté. 
Je fui creables, si douté 
Que ma feme ne m’eüst mie 
2884 Porté foi com loiel amie, 

Qu’eüst enfraint son mariage 
Et fet avoultire et putage, 

Si crui ceste desloiauté 



2848. AB: a li. 

2877. dont = „de ce que”. 

2882. creables = „crédule” ; douté = doutai. -jf 

2888 Pt^ir 1 aa 9 e et pour la biauté, 

Quar bele iert et de jone aâge. 
Mes tant fu preus et bone et sage 
Que sa proesce m’esmenoit 
2892 A croire, encontre, qu'el avoit 
Son mariage bien N gardé. 

Et nonpourquant tant oi tardé, 
Quar lonc temps assentez m'estoie. 
2896 Et cele dont je revenoie 

M’ot doné cause et soupeçon 
D'entrer en male cusençon, 

Et tuit amant sont en cremour, 
2900 Quar jalousie vient d’amour. 

Je mis mon estude et ma cure 
A querre ma male aventure. 

Que ne vaulsisse pas trouver, 

2904 Si vaulz enquerre et esprouver 
Se nulz par don ne par avoir 
Peüst ma feme escommouvoir 
A violer son mariage. 

2908 Aurora mua mon visage 

Et ma forme — bien le senti — . 
Qui à ce faire s ’assenti. 

En Athènes m'en sui venus 
2912 -' Et com estranges contenus. 

Teulz fui que ja ne me peüst 
Gonnoistre homs qui veü m’eüst. 
En ma meson ving prendre estai. 
2916 Ma meson vi sans blasme et tal 
Que ne vi se bon signe non 
De proesce et de bon renom. 

Mes plaine de tristour la vi 
2920 Pour son seigneur, qu’on ot ravi. 

Je mis ma cure et mon penser 
A plus de mil baras penser 
Comment ja venisse à la dame, 
2924 Mes onc nulle plus prode famé 
Ne fu veüe, à mon avis. 

De contenance ne de vis. 

Ne de regart ne de parole 
2928 Ne la trouvai nice ne foie. 

Quant je vi ce, moult m’esjoï, 

Et durement m’essaboï 
De la bonté que je veôie. 

2932 Et par poi ne me repentoie 

Dou fol essai qu’avoie empris. 

Pour poi qu'en mes bras ne la pris 
Pour baisier et pour conjoïr, 

2936 Pour lui voir dire et resjoïr 
Que j'estoie ses drois maris. 

Ses vis ert tristres et marris. 

Mes nulle plus bele de soi 
2940 En sa tristesse onques ne soi. 

Elle iert desirreuse et ardant 
De son mari qu’aloit tardant, 

Qu'ele cuidoit avoir perdu. 

2944 Bien oi fol cuer et esperdu, 

Quant pour teulz signes ne lessai 
Ma foie emprise et mon essai, 

Et neporquant je la pressoie 
2948 Et de foie amour la prioie. 

El s’excusoit moult sagement: 
„Certes, je n'ai cure d'amant 
Fors d'un seul, cui toute ma vie . 
2952 Sui et serai, sans tricherie. 

En celui seul ai mon cuer mis; 

C’est mes sires, c'est mes amis; 
Celui vueil et celui désir. 

2956 Diex le m’amaint par son plesir ! 
Mes cuers à celui seul s’atant”. 

Bien me deüst souffire atant 
La deffense que je trouvoie 
2960 En vele que tant esprouvoie, 

Se j'eüsse sens et mesure. 

Mes je par ma male aventure 
L’alai plus et plus asproiant. 

2964 Quant ne la poi vaincre en proiant. 
Si la vaulz par dons décevoir. 

Tant li promis de mon avoir 
Grant habondance et grant plenté. 
2968. S’ele fesoit ma volenté, 

Qu'ele douta qu’el en feïst : 

S’el refusast ou s'el preïst 
Les dons que je li prometoie, 

2972 Et bien m'iert vis que je l’avoie 
Vaincue et qu’el les eüst pris, 

Mes je, de jalousie espris, 

Ne poi plus taire mon pensé, f 

2976 Ain^, dis : „Fole, bien pens et sé 
Que ja vous assentiriez 
A puterie et prendriez 
Mes dons, se je les vous bailloie. 
2980 Saciez que je ne' traveilloie 
Fors à savoir votre courage. 

Ne vueil pas- faire à vous putage, 
Quar je sui votre espouz loiaux. 
2984 False, parjure et desloiaux. 

Or cous ai je tant esprouvee 
Que malvese vous ai trouvée, 

Et que pour un estrange avoutre 
2988 Feïssiez vous l’œuvre tout outre”. 
Cele se taist et ne dist mot, 

Ains s’enfouï, quant choisi m'ot, 
Toute honteuse et vergoignie. 

2992 Dou tout guerpi ma compaignie. 

Si n’ot plus cure de mari, 

Ains me lessa tout esmari, 

Si s’en coroit par ces montaignes, 
2996 Par ces bois et par ces champaignes. 
Sa cure à venerie mist. 

De l’art Dyane s’entremist. 
Chasseresse vault devenir. 

3000 Or. me poi trop pour fol tenir, 

Quant je vi que par ma folie 
Me fui tolus ma chere amie. 

Ne poi s’amour métré en oubli, 

3004 Ains fui plus angoisseuz pour li 
Que s'el onc guerpi ne m’eüst. 
Moult l’amaisse et moult me pleüst, 
Si la preïsse à bele chiere, 

3008 S'el deignast retorner arriéré. 

Mes el n'en voloit otroyer. 

Je l’en priai et fis proier 
Et pour Dieu pardon li querroie 
3012 Dou four f et que fet li avoie, 

Si me rendoie à lui coupable, 

Et disoie que de samblable 
For fet pelisse estre encheüz 
3016 Et si de legier deceüz : 

Bien fusse par teulz dons conquis, 

2976. Sé “ sai. 

2987. C: avoutire ; (que manque). 

2988. C : Tousjours en femme li malz tire. 

S'il fust qui m'en eüst requis. 

Lonc temps fui en ceste dolour, 

3020 Si comperai chier ma folour. 

Quant vit que je m’en repentoie 
Et coupable à lui me rendoie, 

Pardona moi sa malvueillance. 

3024 A moi revint par aeordance, 

Si vesquimes puis longuement 
En joie et amiablement, 

^ Et me donna deux dons qu'el ot : 

3028 Un chien et cestui javelot. 

Que de Dyane avoit eüz. 

Mes onc teulz chiens ne fu veüz, 

Si bien corant ne si mouvable, 

3032 Si ataignant ne si prenable. 

Ja par autre ne fust passez 
Ne de courre ne fust lassez”. 

Dist Phocus: „Qu'est il devenus? 

3036 Bien devoit estre chier tenus”. 

Cephalus dist : ,,Dou chien sans faille 
Dirai voir. Une devinaille 
Obscure et trouble à deviner 
3040 Deigna Dyane au chien doner. 

Thémis soudre ne la savoit. 

En cele devinaille avoit : 

„Li uns et li autres cofra ; 

3044 L’uns l'autre lasser ne porra ; 

L’un de l’autre n'avra victoire”. 

Ceste devinaille fu voire, 

Si comme aucun aprez le virent. 

3048 Les nimphes d'iaue le soulsirent. 
Thémis en ot honte et pesance 
Et moult en prist aspre vengance. 

Par Thebes tramist une beste 
3052 Qui à mains fist duel et moleste. 

Moult fu la beste espoëntable 
Et périlleuse et damagable. 

Toute la terre destruioit 
3056 Et gens et bestes ocioit. 

Li gaigneour tant le doutoient 
Que lor laborage en lessoient. 

Si n'osoient issir à plain 



3040. A C : Dona. 

3060 Pour le malfé de rage plain. 

Je et ces autres damoisiaus 
Assemblâmes chiens et oisiaus, 

Si feïsmes nos rosiaus tendre 
3064 Pour la beste arrester et prendre. 

Tant fu la beste fort et fiere, 

Et tant fu isnele et legiere, 

Qu’il sailloit dessus les roisiaus 
3068 Plus isnele que nulz oisiaus. 

Chascuns, qui son chien tint en lesse. 
Le descouble et courre le lesse 
Aprez la beste isnelement, 

3072 Mes cele plus hastivement 

S’en court devant qu’oisiaus ne vole. 
Mains des chiens ocist et afole. 

Le mien chien tenoie en la place, 
•3076 Qui molt ert ardant de la chace. 

S’il ne fust au coler liez. 

Lors fui moult requis et priez 
Que je le lessasse aprez courre, 

3080 Pour les autres corans secourre. 

Lors fu li miens chiens desliez. 

A paines fu il enviez 

Que l’en ne sot quel part il iere, 

3084 Fors c’on veoit en la poudrière 
L’enseigne et la trace des pas, 

Mes n’estoit iex qui peüst pas 
• Veoir ne choisir ou il iere. 

3088 Onques javelot ne perriere 
Ne saiete qui d’arc descent 
Ne volèrent si tost ne tant 
Com cis isnelement voloit 
3092 Au maufé que prendre voloit. 

Sor un hault tertre, sans tarder, 
Montai, pour la chace esgarder. 

Si vi la beste qui fuioit 
3096 Et le chien emprez qui sivoit 
Si tost et si isnelement 
Qu’il vous samblast apertement 
Qu’il la deüst prendre et haper, 

3100 Puis reveïssiez eschaper 

La beste, et tant iert cavilleuse, 



3061. A : ses; C: des. 

3083. A : Que ne sot ja ; C : Qu’il ne sceut quel part la beste iere. 

Tant subtive et malicieuse 
Qu’el ne coroit point droite sente, 

3104 Ains metoit sa cure et s’entente 
A guenchir et à tornoier, 

Pour le cours dou chien desnoier 
Et pour garder qu’il ne la preigne. 

3108 Souvent samble au chien qu’il la tiegne. 
Puis en ert plus loing que devant. 

Quant vi la beste décevant. 

Qui si amusoit mon levrier, 

3112 Et bien vi que sans recouvrer 
Li uns envers l’aütre coroit, 

Qui le levrier ne secorroit, 

Tout jors mais porroit corre emdart, 

3116 Je mis lors la main au mien dart. 

Le doial pris et pour lancier 
Fis le dart forment balancier. 

Un poi destornai mon regart ; 

3120 Emprez me retorne et regart 

La beste et le chien, qui devindrent 
Dui marbre et ensi se contindrent 
Comme il firent premièrement : 

3124 Avis vous fust certainement 

Que li uns fuie et l’autre chace. 

Ensi vault Diex de cele chace 
Que nulz d’eulz n’eüst la victoire, 

3128 Si fu la devinaille voire”. 

Cephalus a fine le conte 
Dou chien. Phocus dïst qu'il raconte 
Dou dart, comme il l’en mesavint 
3132 Et quel perte li en avint. 

Cephalus dist : „J’oi sans doutance 
Par ce mien dart joie et pesance, 

Si vous conterai, se je puis, 

3136 De la joie ains et dou duel puis, 

Quar moult me plaist amentevoir 
Dou temps que je soloie avoir 
' Le déduit de ma douce amie. 

3140 Tant com fu en ma compaignie 
Je la ting chiere et elle moi. 

Elle m'ama et je l’amoi, 

Si qu'ele ne me changast mie 



3114. Qui = „Si l’on”. 

3144 Ne je lui pour nulle autre amie. 

L’uns se tint de l’autre apaiez. 
D’egual amour fumes plaiez, 

Et moult fussons bon eüré, 

3148 S’il nous eüst touz temps duré. 
Souvent aloie au bois chacier. 

Quant li jors voloit esclarcier, 

Sans chien, sans rois , et sans mesnie. 
3152 Si n’avoie en ma compaignie 

Fors mon dart, ou moult me fioie. 

De la sauvecine ocioie 

Tant comme à ples/r me venoit. 

3156 Au chaut dou jor me convenoit 
Querre le repos et le vent. 

Si soloie apeler souvent 
L’aure, por moi rassouagier 
3160 Et pour ma chalour alegier. 

Si disoie: „Aure delittable, 

Aure plesant et agréable, 

Vien, si me secour et aliege 
3164 De la grant ardour qui me griege. 
Mes confors ez et mes delis. 

Pour t’amour ai ces bois eslis, 

Pour ta fiance et pour ta grâce 
3168 • Sueil je ci maintenir la chace. 

Se por toi non n’i vieng je mie. 

Vien, si me baise, douce amie”. 
Aucuns m'oôit ,,Aure” apeler, 

3172 Si me vit pluisors fois aler 

Ou bois, ou je ,,1’aure” apeloie. 

La vois oï que je disoie, 

Mes le sens n'entendi il mie : 

3176 Cuida que fust aucune amie 
Que j’eiisse acointee ou bois. 

Procris le dist, qui por gabois 
Ne le tint pas, quant el l’oï, 

3180 Ains le crut et trop s’esboï. 

Si se pasma,de duel et d’ire 
Tout maintenant qu’el l’oï dire. 

Trop a foie chose en amour, 

3184 Creable et plaine de cremour. 

Cele ama, si crut de legier 

3145. apaiez = ..satisfait”. 

3161. Ovide: Aura (Mét. 810 suiy.). 

3182. AB: qu’ele oi dire; C; Nuis ne porroit a poy descrire. 

Et bien cuida vive enragier 
Pour doute de ce que riens n’iere, 
3188 Si se complaint en tel maniéré: 

,,Hé, lasse, dolente, chetive, 

Com je de male hore sui vive. 

Quant j’aim ce faulz, ce foi menti, 
3192 Ce parjur, qui si m’a menti! 

Trop li ai loial.foi portée!” 

Tant iert triste et desconfortee 
Cele, que mesure n’avoit. 

3196 Douteuse iert et si ne savoit 

Pour qu’el deüst tel doute avoir. 

Et moult ot grant fain de savoir 
Si c’iert mensonge ou chose voire 
3200 Que l'en li avoit fet acroire. 

Grant doute a d’estre deceüe. 

Mes jusqu’el ait aperceüe 
La chose par espreuve aperte, 

3204 Si qu’ele en soit seüre et certe. 

N’est drois qu’el mescroie et encoupe 
Son mari qu’il l’ait faite coüpe. 
L’endemain, quant li jors esclaire, 
3208 Je sui venus à mon repaire 

Pour chacier, et comme devant, 
Quant fui chauz, apelaf le vant : 
„Aure”, dis je, „vieng, si m'aliege ! 
3212 Li travaulz et li chauz me griege!” 
Ensi com je me complaignoie 
Et le refrigiere atendoiè, 

Avis me fu soudainement 
3216 Que j’oïsse gémissement. 

Puis vi la fueille qui trambla. 
Sauvecine fu, ce sambla. 

Qui souz la fueille fust tapie. 

3220 Certes, non iert, ains fu m'amie. 

Qui par dessouz fu repondue. 

Li dart lançai sans atendue, 

Si com fortune me mena, 

3224 Qui droit par- le pis l’assena 
Et de mort li a fet présent. 

Procris crie, qui la mort sent. 

La vois ne mesconui je pas. 

3228 Vers lui ving plus tost que le pas, 
Touz dervez et plains de dolour. 



3197, 3198 sont intervertis dans AB. 

Demie morte et sans colour 
La trouvai, sanglente et soullie. 
3232 Entre mes bras l’ai recueillie, 

Si corui sa robe trenchier. 

Pour la restraindre et retranchier 
Le sans, qui à grans rais coroit. 
3236 Proiai lui, si com el moroit, 

O humble chiere et cuer dolent, 
Qu’el pardonnast son maltalent 
Et s’amour à moi, son amant, 

3240 Qui morte l’oi soudainemant. 

Cele, qui trop fu faible et vaine, 
Me respont foiblement, à paine, 

Et dist : „Amis, morte m’avez. 
3244 Par la foi que vous me devez, 

Par l’amour et par la grant foi 
Qui seult estre entre vous et moi, 
Et par la loy dou mariage 
3248 Qui assembla notre lignage. 

Par la cause qui morte m’a, 
S’onques li votre cuers m’ama, 
S’onques fis riens qui vous pleüst 
3252 Et meris estre me deüst, 

Pri vous que tant ne mesprenois 
Vers moi qu’à espouse prenois 
Cele „Aure” que tant reclamez. 
3256 Bien me samble que poi m’amez, 
Quant fet avez nouvele amie”. 

Je li dis lors que ce n’iert mie 
Chose vive que si souvent 
3260 Reclamoie, ains estoit le vent, 

Que pour moi refredir querroie, 
Quant chaulz et traveilliez estoie. 
Bien crut que voir dit li avoie, 
3264 Mes ce que valut toutevoie, 

Quant onques pour ce ne gari ? 

La bele entre mes bras mori, 

Mes, tant comme elle ot ains poôir, 
3268 Ne se lassa de me veôir. 

Moi resgarde ententivement, 

Si mori plus joieusement 
De ce que asseüree l’ai”. 



3255. Mss.: Cel. 

3272 À ces mots entre sans delai 
Eacus, qui grant gent amaine, 

Que si fil toute la semaine 
Orent pourquis et pourchaciez, 

3276 Si les a Cephalus chargiez 

Pour ceulz d’Athaines la cité 
Secourre en lor nécessité. 

Or n’i a mais que dou mouvoir 
* 3280 Plus tost qu'il porront vent avoir. 

Or vous vueil espondre briement 
De ces fables l’entendement. 

— Ja soit que la juive gent, 

3284 Que Diex pour Abram son sergent, 

Isac et Jacob, ses amis, 

Cui Diex Tôt juré et promis, 

Dont cist sont estrait et venus, 

3288 Avoit eslis et retenus 

Pour hoirs et cristoyens à estre 
De joie et de gloire celestre, 

Se soient puis par lor envie 
3292 Et par lor outrageuse vie 

Rendu coulpable à dampnement, 

Selonc droit devin jugement, 

Dieux vivans et rois pardurables, 

3296 Misericors et piteables, 

Qui miex veult le repentement 
De son pueple et le sauvement. 

Ne se veult, s’en eulz ne defaut, 

3300 Mais qu’il amendent lor defaut, 

Assentir a lor dampnement, 

Ains lor offre amiablement 
Et promet secours et aïe 
3304 A querre pardurable vie. 

S’il le deignoient recevoir. 

Pour monstrer et fere assavoir 
Lor errour et lor ignorence 
3308 Et la mort et la mescheence 
Qui pardurable les atant. 

S'il perseverent jusqu’atant 
Que li drois juges les assaille. 

3283. suiv. : soit que = ..quoique” ; que = régime de , .avoit eslis”. 

3291. Soient = subjonctif qui dépend de „Ja soit que”. Le sujet de ce pluriel est 
„la juive gent”. La phrase principale commence au vers 3295 {Dieux) et continue au 
vers 3298 et 3301 (ne se veult assentir). Ces longues phrases out dû être une grande 
difficulté pour les copistes, comme elles le sont aujourd’hui pour les éditeurs! 

3312 Valt descendre et venir sans faille, 
Li crierres de tout le monde 
Et li chief dont tous biens habonde. 
Cil porta la pais et l’acorde 
3316 Et le rain de miséricorde 
Par cui fu réconciliée 
Et racordee et rapaiee 
Vers Dieu toute humaine nature. 
3320 Compaignie ot : c'est l’escripture 
Dou Viez et dou Nuef Testament, 
Par quoi Diex convenablement 
Tout le monde apele et semont 
3324 A la cité dou ciel amont, 

Et Israël nomeëment. 

Mes cil qui anciennement 
Furent eslis et ordené 
3328 A vivre ou souverain régné 
Et à servir Dieu le vivent, 

Sont or mort, et sicom li vent 
Chacent la poudre avant lor face, 
3332 Aussi Dieu les desboute et chace 
Et gaste com broee en place. 

N’en y a mais nul qui Dieu place. 
Tuit sont desposez et demis, 

3336 Et Diex en son servise a mis 
Nove mesnie et jone gent. 

Qui sont si pueple et si sergent. 

De ceulz a sa cité pueplee, 

3340 Qui ja fu hâve et dessolee. 

Or est raison que je vous die 
Quel mort et quelle maladie 
A mis le viel pueple à dolour. 

3344 La mescreance et la folour, 

Dont il ont le cuer ennubli, 

Si qu’il ont mis Dieu en oubli. 

Les a tous confondus et mors : 

3348 C’est la pestilence et la mors 
Qui tous les met à dapnement, 

Sor eulz cheï premièrement 
Ceste ignorence et cest desloi 



3333. Allusion au vers 2501 ? A B donnent „boe", C donne : „Et dévasté corne frnnee. 
De dieu n est mais laiete aimee”. 

3340. A : Que ja fu thane ; C ; Qui fu haïe. 

3352 Par les grans mestres de la loi, 

Qui les autres enseignier durent : 
Ce sont cil qui plus les déçurent 
Et mistrent à perdicion. 

3356 Emprez vint la corrupcion 

Sus le pueple et la gent menue 
Fu par les mestres deceüe 
Et par lor mauvese doctrine. 

3360 Emprez s’espandi la puîné 

Par tout le mont communément, 
Si fu par lor cunchiement 
Toute terre contaminée. 

3364 La grant gent fu d'orgueil enflee. 
Li chien — ce sont li pecheour, 
Li plus puant et li pijour, — 
Moroient de cele enfleüre. 

3368 Emprez s’espandi l'enleüre 

Sor la gent nice et ignorent : 

Li agreste et li laborent, 

Et cil, qui nul mal ne savoient, 
3372 A lor examplaire vivoient, 

Si moroient samblablement. 

Cil qui contemplativement 
Durent vivre en religion 
3376 Et métré lor entencion 

Aus biens celestiaus eslire. 

Au monde eschiver et despire, 

De lor bon propos trebuschoient 
3380 Et aveuc les mauves pechoient, 
Et li hermite et li rendus 
Furent tuit de cest mal conclus. 
Et la gent simple et sans malice, 
3384 Tuit furent espris de cest vice * 
Si perdirent par lor mesfais 
Tous les biens qu’il avoient fais. 
Cil qui toute lor esperance 
3388 Metoient en emplir lor pance 
Et vivre dissoluement 
Porrissoient comme jument 
Et moroient gras à lor table, 

3392 Ainsi corn destrier en estable. 

Li murtrier et li robeor. 

Et li félon escorceor 
' Qui vivoient de roberie. 



3360. puîné = , .puanteur” ( God . VI, 460). 

3396 Cil êrent plain de la morie 
Qui l’ame met à dapnement. 

Tant s’espandi communément 
La félonie et la malice, 

3400 Et tant furent tuit plain de vice, 

Qu’à Dieu et au monde puoient 
Et toute terre corrompoient. 

Toute la loi corrompue iere. 

3404 De ceste pullente misiere. 

Qui tous les .met à dampnement. 
S'aperçurent premièrement 
A ce que dardant convoitise 
3408 Ot chascuns sa coraille esprise. 

Et les langues vilz et vilaines 
De pusnaisie et d'afis plaines, 

Et tout le vis embrasé d ire. 

3412 II ne poôient trouver mire, 

Quar cil qui saver les dévoient 
Plus male maladie avoient. 

Lor prevoire et lor prescheour 
3416 Estoient. li plus pescheour. 

Lor sapience lor nuisoit, 

Qui vers Dieu plus les encusoit : 

A mains lor tornast à grevance, 

3420 S’il pechaissent par ignorance. 

Touz tenoit dyable en ses las. 

Et les sougiez et les prelas, 

Et sans volenté de guérir 
3424 Se lessoient perdre et périr, 

Quar nulz ne se deignoit retraire 
Ne repentir de tout mal faire. 

Nul? n’àvoit cure d’astinence, 

3428 De bienfait ne de repentence 

De mal faire, et quant pis fesoient 
Et plus lor mesfait lor plesoient. 

Ne se poôient saouler 
3432 De mal faire ne d’affoler. 

Chascuns fuioit son propre herberge, 
C’est Dieu, qui tout bon cuer herberge. 
Si metoient toutes lor cures 
3436 En ces terriennes ordures. 

Et quidoient li mal séné 

3396. morie = „mort”. 

3413. saver = ..sauver’*. 

3429. Mss. : Mes mal faire. 

Que Diex les eüst pris en hé, 

Et s'eslongoient par folie 
3440 De Dieu, lor manoir et lor vie. 

Quant Diex vit la corrupcion, 

La mort et la perdicion 
A quoi ses pueples ert livrez, 

3444 Qui de folie ert enyvrés, 

Miséricorde ot et pitié 

De son pueple, et pour s'amistié 

Ou ventre à la vierge pucele, 

3448 Qui est temple et devine celle, 

Se vault enombrer et descendre. 

Si se lessa lever et pendre 
Ou hault arbre et crucefiër 
3452 Pour son pueple vivifier. 

Prenons par l’arbre cler ramu 
La crois, qui tant nous a valu. 

Cil arbres vint de Dodona, 

3456 Quar par cel arbre pardona 
Diex sauveres tous les pechiez 
Dont ses pueples iert entechiez. 

Là fu li fromens espandus, 

3460 Et li grains qui fu despendus 
Pour respasser humain lignage 
En la fain dou temps yvernage. 

Là doit cil qui bien vaudra vivre 
3464 Querre sa sustance et son vivre, 

Pour passer le temps yvernal 
Et la grant famine infernal. 

C’est l’arbre ou li fromi s’ombroient ; 

3468 Ce sont cil qui fermement croient 
O oriente et devocion 
Le torment et la passion 
Ou Diex se vault habandoner 
3472 Pour vie et viande donner 

A ceulz qui o ferme esperance 
Vaudront métré en lui lor creance. 

Li formi furent li disciple, 

3476 Qui lor cors mistrent à dissiple, 

A paine et à dolour sor terre, 

Pour vie pardurable aquerre. 

Ce sont les preus, les viguereus, 

3480 Les hardis, les bateillereus. 

Dont Diex vault pueplier s iglise, 

3453. C : cler salu ; cf. le vers 2676. 

Verhandel. Afd. Letterkunde (Nieuwe Reeks) Dl. XXX C 7 

Qui jadis fu gaste et desprise. 

Ce sont li hardi champion 
3484 Qui pour notre deffencion 

Se combatent en Dieu proiant. 

Cil vont Dieu por nous soupploiant 
Que ne soyons déshérité 
3488 De la pardurable cité 

Au jour que cis mondes faudra, 

Quant li juges nous assaudra. 

Ce sont cil que Diexà sa table 
3492 Paist de viande esperitable 
Et fet dormir en son repos. 

— Or est drois que je vous expos 
Dou dart et dou chien le mistere 
3496 Et de Procris, qui espouse iere 
Cephalus et tant amé Tôt, 

Puis le lessa. Le javelot 
Puet noter divine parole, 

3500 Ou le saint .esperit qui vole 

Quelque part qu'il veult, bas ou hault. 

Si ne vole en vain ne ne faut 
Nulle fois qu'il n’ataigne et face 
3504 Quel que li abelisse et place. 

Cil est efficax et partables 
Et point plus que glaives do'utables. 

Tant a cis dars trenchant la pointe 
3508 Qu'il perce jusqu'à la desjointe 
De cors et d'ame et des jointures 
Et des moulles fet des jointures. 

Cil set les cogitacions 
3512 Dou cuer et les entendons. 

Par Procris puet estre entendue 
Israël, qui jadis fu drue 
Et espouse au souverain chief, 

3516 Puis li faussa par son meschief 
Et par sa foie lecherie. 

Si mena sa ribauderie 
Par le monde communément, 

3520 Et guerpi son loial amant 

Qui tant l'amoit et tenoit chiere. 

3505. partables = „qui partage, qui fend, qui perce” (God. VI, 4). Le ms. C donne: 
regnables. 

3506. point, du verbe ..poindre”. 

3508. desjointe = ..séparation, division, rupture” (God. II, 602). 

3510. moulles = ..jointures”. 3509, 3510 manquent dans C. 

Trop fist que foie et que legiere, 

Quant pour nulle temptacion 
3524 Lessa la bonne affection 

Et la pensee et le propous 
Qu el avoit d’amer son espous. 

Notre sires, pous esprouver 
3528 Quelz amis il porra trouver, 

Fort ou faible, voir ou faintis, 

Com cil qui moult est volentis 
De trouver ferme amor et fine, 

3532 Ses amis espreuve et affine 
Par diverses temptacions: 

Les uns par griez afflictions 
D’avoir, de membres ou d’amis, 

3536 Ou par griez assaulz d'anemis. 

Les autres par plenté d’avoir: 

Ensi esprouve et veult savoir 
Liquelz l’amera fermement, 

3540 Tout cognoisse il apertement 
Qui est amis fins et loiaus, 

Liquelz faitis et desloiaus. 

Cil qui pour persecucion, 

3544 Pour grief, pour tribulacion, 

Pour angoisse ne pour destresce, 

Pour poverté ne pour richesse, 

Ne pert sa bone charité, 

3548 Cil l’aime, et Diex, par vérité. 

Le pestra dou fruit delitable 
Aus cieulz, en gloire pardurable; 

Mais cil qui pour temptacion 
3552 Lesse sa bone affection. 

Et se départ de son ami, 

Si l'abandone à l’anemi, 

Cil est folz amis et faintis; 

3556 Cil est parjurs et foi mentis. 

De teulz gent fet Diex granit clamour. 
Ensi lama de fainte amour 
Israël, qui par sa malice 
3560 Le lessa comme fol et nice. 

Mais Damediex, qui l’aime tant, 
Encors l’apele, encors l’atant, 

Si la veult reconcilier. 

3564 Encor la prie et fet prier 

Diex, plains de grant miséricorde, 

De faire à lui pais et acorde, 

Si ne la puet mejtre en oubli, 

3568 Mais cele à le cuer ennubli, 

Plain d’orgueil, et par foloiance 
Ne vault venir à repentance. 

Et nepourquant un temps sera, 

3572 Se Diex plpist, qu'il s’apensera, 

Si fera pais à son amant, 

Pour vivfe o lui joieusemant. 

— Or est raisons que je vous die 
3576 Que bele Aurore signifie, 

Cele qui Cephalus ravit 
De la montagne, qu el le vit. 

Aurore est la vierge pucele, 

3580 Qui tant fu glorieuse et bele. 

Plaine de grâce et de purté, 

Cele qui de boneürté 
Et de joie rempli le monde, 

3584 Cele qui tant fu nete et monde. 

Que tout le monde netoia, 

Cele par qui Dieu envoia 
Au monde lumière et clarté, 

3588 Cele qui fu fins d’oscurté 

Et mere au soleil de joustise. 

Par cele fu ravie et prise 
La déïtez contre nature, 

3592 Quant por humaine créature 
Sauver et métré à garison 
Et traire d'infernal prison 
Vault du souverain mont descendre 
3596 Au monde et forme humaine prendre, 
Si vint com uns estranges hom 
En Israël, en sa meson. 

Israël ne le connut mie, 

3600 Qui jadis fu sa bone amie. 

Notre sires moult la proia, 

Moult la requist, moult l’assaia. 
Savoir s’esmouvoir la peüst 
3604 A faire riens qui li pleüst. 

Il la trouva mauvese et foie, 

Si n'amoit Dieu que de parole. 

En lui voult pechier et mesprendre, 

3578. Le ms. donne : „il la" ; C donne : „elle vit". 

3603. savoir = emploi absolu, dans le sens de „pour savoir”. 

3608 Quant livra son seignor à pendre. 

Parti soi de son sauvaor 
Et relenqui son faiseor, 

Mes Diex, qui de bone amor l’aime, 

3612 La prie et requiert et reclaime 
Et semont assiduelment 
Qu’ele viengne à repentement 
Et recognoisse son ami, 

3616 Si se parte de l’anemi, 

Qui l’a corn foie et deceüe 
Lonctemps par avoutire eüe; 

Si viengne amender son defaut, 

3620 Et, s’en sa mauvestie ne faut, 

Joieusement la reprendra 
Damediex, quant el revendra. 

El revendra, je n’en dout mie, 

3624 Si sera sa loial amie, 

Et tant l’amera fermement. 

Que pour l’amour de son ament 
Seront mis à mortel flaël 
3628 Pluisor de la gent Israël 
Par la fraude de l’anemi. 

Si morront ou sain lor ami, 

Cui durement en jDesera, 

3632 Mes moult les reconfortera. 

Que pour ceste mort transitoire 
Vivront en par durable gloire 
Et en delitable repos. 

3636 — Drois est que dou chien vous expos. 

Li chiens note les precheors 
Qui radrecent les pecheors, 

Et le leu glout et ravissa'ble 
3640 Qui le fol vague et foloiable 
Hape et met à perdicion, 

Au ray de predicacion 
Chacent et metent en foïne 
3644 Et confondent par lor doctrine. 

Mes briement doit venir le terme, 

Si com l’Escripture l’aferme, 

Qui ne puet estre dissolue 

3637. suiv. : „les precheors qui radrecent les pedheors et chacent et confondent 

le leu”. 

3640. fôl = foie = „ troupeau” {God. IV, 48) ; vague = „errant” ou ..débauché”. 

3642. AB: cri. 

3648 Ne faussée, que la belue, 

La desloial beste vendra. 

Qui à riens nule fie tendra 
Fors à destruire et devorer 
3652 Tout le monde et ceulz acorer 
Qui voir et loiauté tendront. 

Li prodomme tant le criendront, 

Qu’il n'oseront paroir à plain 
3656 Pour le malfé de rage plain, 

Et li pluisor se retrairont 
De bien faire et le mal creront. 

Ceulz qui son gré ne vaudront faire 
3660 Vaudra tous destruire et desfaire. 

Grans sera de lui la paors. 

Poi prisera les precheors 
Et les raisons de notre loi. 

3664 Par sa fraude et par son desloi 
Et par les signes qu'il fera 
La gent à foie errour trera. 

Quant Diex, notre souverain chief, 

3668 Verra le duel et le meschief 
A quoi la gent sera jugiee 
Par la male beste enragiee 
Qui con pueple dévorera, 

3672 Secours bon lor envoiera: 

Celui qui pardurablement 
La viendra métré à dapnement. 

Devant celui ne puet nulz corre, 

3676 Et Diex, pour ses amis secorre. 

Fera tous ses os assambler 
Et toute la terre trambler. 

3658. C .• le mal ; A : si le. Faudrait-il changer „creront” en ..feront” 

3674. C ; Le, mais il s’agit de la beste qui „sera mise à dampnement”. 

3677. os = „armées”. 

1 }a fu l’estoile jornal nee; 

Ja s’aparut l’aube jornee 
Qui le jor amaine et descouvre 
4 Et l'oscurté de la nuit couvre. 

Sollerres abesse son souffle 
Et li douz Pluviaus vente et souffle, 

Qui retour done et bel et gent 
8 A Cephalus et à sa gent. 

Vers Athènes tiennent lor voie 
Et ariverent à grant joie, 

En plus brief temps qu’il ne cuidoient, 

12 Com cil qui propre vent avoient. 

Tant dementres ot mis son siégé 
Mynos, li poissans, en Leliege, . 

Si la destruit, par son effort, 

16 Et par Alcathoé la fort 

S’en revint. Là fist son tref tendre. 

Legierement la cuida prendre, 

Mes bien retrouva contrestal : 

20 Nysus li livre fort estai. 

Rois ert et sires de la terre. 

Bien enseigniez et duis de guerre, 

Preuz as armes, plains de savoir, 

24 Enforciez d’amis et d’avoir. 

Cil garde et deffent bien sa terre. 

Poi puet Mynos vers lui conquerre. 

Ja tant com Nysus ert en vie 
28 Navra la terre en sa baillie. 

Bien se maintint set mois tous plains. 

Mynos estoit defors aus plains, 

Qu' àins ne conquist se petit non. 

32 Une fille de grant renom 

Ot Nysus, trop sage et trop bele. 

Scilla ot non la damoisele. 

En une haute tour perrine 

5. Sollerres abesse = „cadit Eurus” (vs. 2). 

13. Cf. Mét, VIII, 6 : ..Interea Minos Lelegeia litora vastat, Praetemptatque sui 
vires Mavortis in urbe Alcathoi, quam Nisus habet ”. 

36 Lez les murs montait la mesdiine 
Souventes fois pour soi esbatre. 

Les chevaliers veoit combatre, 

Quant il estaient en l’estour. 

40 Bien pooit veoir de la tour 

Qu'on fesoit en chascune tente. 

Tant metoit sa cure et s’entente 
Aus barons de l’ost aviser, 

44 Que ja sa voit bien deviser 

Qui est celui, ne qui cel autre, 

Et qui miex tient lance sor fautré, 

Et qui miex fiert ou chapleïs, 

48 Quant mellez est li fereïs. 

Sor tous tient Mynor à plus bel. 

Miex prise de lui le cembel 
Que de touz les barons de l’ost. 

52 Ne cuit mie que poi l’eslost. 

Quant il est armez de ses armes, 

S’il tient l'escu par les enarmes. 

Avis li est qu’ensi soit nez. 

56 II n’a home en trente regnez 
Miex sache brandir un espié. 

Soit* à cheval ou soit à pié, 

Le juge elle à touz non pareil. 

60 Bien li sieent li apareil, 

Quant il est des armes armez. 

Quant il est nuz et desarmez, 

Si qu'el le pot veoir ou vis, 

64 Trop biaux li samble à grant devis. 

De la biauté vint la seance, 

Et de ces deus la foloiance. 

Qui en amours metent la foie, 

68 Tant i pense que toute affole ; 

Au cuer li prent nouvele rage. 

Mainte fois li vint en corage, 

S’el eüst aise ne pooir, 

72 D’aller en l'ost Mynos veoir, 

Parmi treStous ses anemis. 

Prier le qu’il fust ses amis, 

Mes elle ne puet et si n’ose. 

76 Le roi crient et la porte est close. 

Mainte fois li vint en voloir, 

50. B écrit: „sambel”. Le sens est: ..tournoi, joûte”. 

52. A Ne cuit mie que poi le lost ; B Ne cuidiez pas que poi le lost ; C Ne croy pas 
que de son euer l’ost. Esloissier = ..ébranler”. 

Cui qu’il en convenist doloir. 

De saillir de la tour à terre, 

80 Pour son ami d'amour requerre 
Et pour ses voloirs descouvrir. 

Bien vausist de la vile ouvrir 
Les portes, pour Mynos enz métré, 

84 Quar bien se vausist entremetre 
De faire oeuvre qui li pleüst, 

Se pour riens faire le peüst. 

Si comme elle metoit s’entente 
88 Un jour à regarder la tente 
Dou roi Mynos, quelle veôit 
De la tour ou elle seôit, 

Si com cele qui ert esprise 
92 Dou feu d'amours qui l'a sorprise : 
„Lasse,” dist elle, „que ferai. 

Ne comment me conseillerai 
Dou mal que pour amours endure ? 
96 De ceste guerre qui tant dure 
Ne sai se je plaindre m'en doie 
Ou loer ? Pourquoi m'en plaindroie ? 
Par ceste guerre ai je veü 
100 Mynos le bel et cogneü. 

Mes que me vault la cognoissance 
Quant n’ai s’amour ne s’aCointance ? 
Ains est mes morteulz anemis ! 

104 S'il voloit estre mes amis 

Et me preïst ostage et plege. 

Bien se ferait la pais, ce crôi je. 

Haij, Mynos, gentis faiture, 

108 Biaux sor toute autre créature, 

Se la mere qui te porta 
Iert tant bele, quant l'enporta 
En guise de bues par la mer 
112 Jupiter, bien la dut amer. 

Trop boneüree seroie, 

Se je par l'air voler pooie 
Et venir aus tentes le roi 
116 Dire l’angoisse et le desroi 

Que je soeuffre pour soie amour, 

Et faire à son cors ma clamour. 

De soi meïsmes si seüsse 



106. A : Bien seroit. 

120 Se ja s’amour avoir peüsse 

Pour nulle riens que je donaisse. 
Certes tout li abandonaisse. 

Nis la cité que tant desirre? 

124 Ains voir me lesseroie ocirre 
Ou métré en vilaine prison 
Que feïsse tel mesprison 
Vers mon pere ne vers ma gent ! 

128 Tout ait il cler .vis et cors gent. 

Ne vueil je pas tel mariage 
Qui aus miens tort à tel damage. 

Si ne seroit pas desconfis 
132 Mes peres, ains seroit profîs 
A lui et à tout son conroi. 

S'il ert vaincus de si franc roi. 

S’il se voloit de son gré rendre, 

136 Sans combatre et sans plus def fendre. 
Moult bone merci l’en prendroit. 
Certes il se combat à droit. 

Bone cause et bone action 
140 A de vengier l’occision 

Qu’Atheniën de son fil firent, 

Qui par envie le murtrirent. 

Aveuc le tort que nous avons 
144 Set il. plus que nous ne savons 
De chevalerie et de guerre. 

S’il nous puet par force conquerre. 

Il destruira ceste cité 
148 Si serons tuit déshérité 

Et mis à martire, sans faille. 

Atendrai je que par bataille 
Conquière ma terre et ma gent ? 

152 II sera plus bel et plus gent 
Se je l’en doing la seignorie 
Par amours et par druerie, 

Si ne li coustera pas tant. 

156 Certes je dout qu’en combatant 
Aucuns ne le blesce ou ocie. 

Mes qui feroit tel desverie? 

Qui s’osast contre lui drecier, 

160 Ne son cors ferir ne blecier? 

Cis propos me vient à plesir. 

J'ai grant voloir et grant désir 
De donner li moi et ma terre, 



124. Elle se reprend. 

164 Si sera fins de ceste guerre. 

Trop poi de chose est de voloir. 

Bien me puis marrir et doloir. 

Quant ce que je vuel ne puis faire. 

168 Trop y avroit greveux afaire. 

Trop me destorbe et trop me nuit 
Ce que l’en gaite toute nuit 
Sor les murs por garder la porte, 

172 Et mes peres les clez emporte 

Chascun soir o soi, si les garde. 

Qu’il ne s’en fie en nulle garde. 

Celui criens je tant seulement. 

176 Cil seulz me fet destorbement 
De ma volenté traire à chief. 

Je vaudroie ore par mon chief 
Qu’il fust mors: trop vit et trop dure, 

180 Quant je pour soi teulz maulz endure. 

Chascuns puet, s'en lui ne defaut, 

Faire ses bons, se Diex me saut, 

Mes li mauves pert par peresce. 

184 S 'uns autres sentist la destresce 

Que je pour amours sens et .souffre. 

Il ne fust ja de si grant souffre 
Qu’il ne destruisist sans demour 
188 Quanque contrestast à s'amour, 

S’il en eüst ne leu ne temps.' 

Sui je plus faible? Je qu’atens 
A fere ce c’autres feïst? 

192 N’est nulle riens, se Diex m’aïst, 

Que je n'en osaisse à emprendre, . 

Non pas jusques la mort atendre. 

Si n’estuet il ja que j’en muire ! 

196 Seulement m’estuet à destruire 
Ce qui ma volenté détient. 

Le chief mon pere me convient. 

Par celui avrai je sans doute 
200 Mon bon et ma volenté toute,. 

Si sera fenis mes anuis.” 

A ces paroles vint la nuis. 

Si fu plus hardie à mal faire 
204 La desloiaux de put’ affaire. 

Ce fu a prin somme tout droit. 

,,Bien dort mes peres orendroit,” 

Dist la foie. „Ore ai temps et aise 

Verhandel. Afd. Letterkunde (Nieuwe Reeks) Dl. XXX. C8 

208 De faire chose qui me plaise.” 

En la chambre entre coiement. 

Li rois dormoit ja fermement. 

Lors li a la teste trenchie 
212 La desloiaux fille enragie. 

Liee et joieuse o soi l’emporte. 

Dou palais ist, vient à la porte. 

Si l’a ouverte et desfermee. 

216 Seule par l’ost, toute effraiee. 

S’en est venue au tref le roi. 

Grant paour ot et grant effroi 
Mynos, quant si la vit venant. 

220 Cele l’araisne maintenant: 

„ Mynos, pour la vostre amistié 
Ai fet félonie et pechié. 

M'amour, ma terre et moi vous don, 
224 Si n’en requier nul gerredon 

Fors votre amour et votre grâce. 

Ne cuidiez pas que je vous face 
De petit don, présent ne feste. 

228 Vez ci de mon pere la teste. 

Que je pour votre amour ai mort,” 
Quant cil voit la teste dou mort, 
Dont la. desvee li fet don, 

232 „Fui, foie !”, ce dist li prodom. 

,,Que Diex te maudie et confonde. 
Ains mais à nul jour de ce monde 
Ne fu tel desverie faite. 

236 Par tout le monde ert mais retraite 
Ta desverie et ton pechié.” 

Quant li rois ot le chief trenchie 
Et cil de la cité le sorent, 

240 Plus ne se vaudrent ne ne sorent 
Contretenir à ceulz de fors. 

En lbr merci metent lor cors. 

Au roi rendent eulz et la terre. 

244 Ensi fu fins de cele guerre. 

Mynos a par la terre mises 
Ses coustumes et ses joustises. 

Puis fet ses naves aprester. 



211. Voir notre Avant-propos, p. 

247. Le mot „naves” ne se trouve pas ici dans le texte latin, comme on serait tente 
de le croire au premier abord. Le copiste de C a reculé devant ce latinisme, en se 
servant ici du mot ..nef’: Et puis fet ses nefs aprester. — On pourrait lire aussi, contre 
les mss. : „sa navie” ; cf. le vers 326. J 

245 En mer entre sans arrester. 

Quant Scilla voit le roi meü 
Sans gerredon qu’ele ait eü 
Et sans bonté que il li face, 

252 Sans avoir s’amour ne sa grâce. 

Et voit que pour biau souploier 
Ne le porroit amoloier, 

Si desploia malevoisine: 

256 , .Faulz ”, dist elle, ,,de pute orine, 

Faulz desloiaux et faulz mauves, 

Tu me lais donques, si t’en -vais? 

Est ce l'amour et la mérité 
260 Que tu me rens, qui m’as despite? 
Pour t’amour ai murtri mon pere. 

Bien est drois que je le compere. 

Ma terre et ma gent ai perdue. 

264 Or m’as tel mérité rendue 
Gue de moi n’as nulle pitié 
Ne pour don ne pour amistié. 

En toi seul estoit m’esperance. 

268 Or na’i mais en nullui fiance. 

Je ne sai mais que devenir. 

Je n’oseroie revenir 
En la ville que j’ai traie. 

272 La gent m’ont à droit en haïe, 

N’aillors ne sauroie où aler. 

Cil qui orront de moi parler 
Si criendront cautel ne lor face. 

276 De touz ai perdue la grâce 

Pour t’amour avoir seulement, 

Et tu plus durs d’un aimant 
Et plus felz de tygre afamee 
280 Me lesse ci seule esgaree. 

C'est bien drois, quar qui mauves sert 
Mauves gerredon en dessert. 

Hé, faulz, pour toi servir en gré. 

284 Et pour toi métré en haut degré 
Ai je fet la grant mesprison. 

Mon pere ai mort en traïson 
Et mon païs mis en servage. 

288 Hé, desloiaus au cuer sauvage, 

Bastars, filz de buef voirement, 

One Jupiter, te Diex marnent. 

De ta mere ne s’entremist 

255. C : sa malvoisine. 

292 N’en guise de buef ne se mist! 

Cil fu drois bues qui t’engendra, 

Ne ja nature ne faudra. 

Bien li sambles de cruauté, 

296 De félonie et de malté! 

Que ne prens tu garde au bienfait 
Et à l’amour que je t’ai fait? 

Quant tu le tiens à félonie, 

300 Pourquoy prens tu la seignorie? 
Andui somes tuit entechié. 

Se tu doutaisses le pechié, 

J a n’en preïsses la victoire, 

304 J’en ai la perte et tu la gloire. 

Se j’en ai mal, c’est à bon droit. 

De moi sont vengiez orendroit 
Tuit cil vers qui je messis onques. 
308 Or t’en vais, mes cuides tu donques 
Que tu ensi sans moi t’en ailles ? 
Faulz, mauves, en vain te travailles ! 
Je te sivrai, vueilles ou non! 

312 La male pute au mauves non, 
Pasiphé, qui le tor déçut, 

Tant qu’ele demi tor conçut, 

Est bien digne, ce m'est à vis, 

316 De mari si faulz et si vilz ! 

N’est merveille s’el t’a lessié 
Pour lë tor, qu’on avroit plessié 
Le cruel tor à pitié faire 
320 Plus tost que ton cuer de put’aire. 
Puis que tu pour nulle amistié 
Ne pour don n’as de moi pitié. 
Malgré tien o toi m’en irai. 

324 Ja mais nul jour ne te lairai, 

Tant com j’avrai ou cors la vie.” 

En mer sault amprez la navie. 

Si com fqrce d’amour la maine. 

328 Tant s’esvertue et tant se paine, 
Que la nef de Crete a atainte. 

La piautre a à deus bras pourçainte. 
Estroitement la serre et lace, 

332 Si vait a no sivant la trace. 

Nysus, se li auctors ne ment, 

Ses peres, qui soudainement 
Estoit muez en esprevier, 

336 Li fet destourbe et encombrier. 

De la traïson li souvient. 

Au bec et aus ongles li vient. 

Si l'a si roidement ferue, 

340 Qu’en mer la enverse abatue ; 

Noyee fust, je n'en dout mie, 

Quant li dieu par lor cortoisie. 

Et non mie par sa desserte, 

344 Firent la demonstrance aperte 

Et lor poissance i demonstrerent : 

En un oiselet la muerent. 

Qui a non „aloë coupee”, 

348 Pour la teste qui fu copee. 

En entresaigne dou pechié 
Porte une hupe sor son chié. 

Des lors mut entr’eulz la racine 
352 Et la cause de lor haïne. 

— Or vueil espondre par estoire 
Ceste fable. La guerre est vaire 
Dou roi Mynos qui tint le siégé 
356 En Alcathoe et en Leliege, 

Qui joint furent par aliance 
A ceulz d’Athaines par fiance, 

Qui le fil Mynos orent mort, 

360 Si compererent cher sa mort. 

S cilla despoulla dou crin sor 
Son pere, c’est de grant trésor 
Qui Nisus avoit amassé, 

364 Dont il avoit lonc temps passé 
Maintenu son régné et sa terre 

Apres le vers 350, C ajoute le passage suivant : 

C. Des lors mut entr’eulz la haïne 
Et la cause de l’ataïne 
De l’espervier qui het l’aloe 
Non pas celle qui le jour loe 
Mais c’est la houppee aloete 
Dont souvent a gorge refete 
Nonpourquant nulle n’en espargne 
Car la houppee abat l'enseigne 
Et si n’ose pas hault voler 
Et si se celle au bas chanter. 

Il faut considérer ceci, me semble-t-il, comme une glose introduite par mégarde dans 
le texte. Une ommission de ces vers dans A B : s'expliquerait difficilement. Ils ne se 
trouvent pas non plus dans Ovide. 

361. A: dou chief sor ; C : d’un prin sor; B: ne contient pas les explications 
allégoriques et historiques. 

Vers Mynos, qui li fesoit guerre, 

Et maintenist encor sans faille, 

368 Que ja par force de bataille 
Nel preïst Mynos, se la foie, 
Qu'amours tenoit à male escole, 

Ne l'eüst si desavancié, 

372 Mes la foie par son pechié 
Son riche trésor li embla 
Pour lamour Mynos, si sembla 
Qu’il li eüst coupé le chief, 

376 Qu’assez est mors et à meschief 

Homs guerriers qui n'a ou main métré 
Ne que doner ne que prometre 
A ceulz qui li vuelent aidier. 

380 Plus fist la foie, au mien cuidier, 

Au pere traïson et guile, 

Qu’el livra les clez de la vile 
Au prince de ses anemis, 

384 Si l’en a en saisine mis. 

Quant Nysus vit qu'il fu traïs, 

Si s’enfouy touz estrahis, 

Eschif, pour garantir sa vie, 

388 Puis a mainte proie ravie, 

Si vesqui des loçs de rapine : 

Pour ce faint la fable et devine 
Qu’il fu muez en esprevier. 

392 Scilla,. qui fist le reprouvier 
Et la traïson vers son pere, 

Selonc la fable le compere, 

Qu’elle fu aloë coupee : 

396 Putain devint abandonee 

Par ces haies et par ces chans. 

Aussi com l'aloë a ses chans 
Communément abandonez, 

400 Ausi fu ses cors, adonez 
A ferç commune folie.' 

Li peres l’avoit en haïe 
Tant, que, se prendre la poïst, 

404 A duel et à mort la meïst. 

Chaçoit la pour fere périr. 

Elle fuioit pour soi guérir, 

Aussi comme esprevier aloë. 



367. La leçon de C. — A : maintenant. 

387. Eschif = „très embarrassé”, ou : „banni, repoussé” ; C a changé le texte 

408 Or est drois que je vous escloë 
L’alegorie qui ci siët. 

Si l’espondrai quainsi me siet. 

— Ja est de la Vierge Marie 
412 Toute l’escripture acomplie. 

Ja est l’estoile jornal nee. 

Ja pert la clere aube jornee, 

Cele qui le monde enlumine, 

416 Cele qui par vertu devine 
Porta le soleil de justise, 

Jhesu, qui tout le mont justise. 

Or se doit chascuns pourveoir. 

420 Or doit li crueuz vens cheoir 

Qui nous taut dou soleil la grâce. 

Or ni a mes que chascuns face 
Comment il aille en la cité 
424 De joieuse immortalité. 

Or vente li vens profitables, 

Auster, li douz, li delitables. 

Qui là nous radresce et avoye. 

428 Ja nous a Diex monstré la voie 
Qui mains des siens y a menez. 

Mar fumes en cest siecle nez, 

Se nous sommes déshérité 
432 De cele joieuse cité! 

Tant corn ces glorieuz vens vente. 
Plore chascuns et se repente 
Des outrages et des mes fais 
436 Et des pechiez qu’il avra fais. 

Le voile dou cuer mete avant 
Par confesse et desploit au vant 
Qui les errans adresce au port 
440 Dou roiaume plain de déport. 

Bien doit cil cest douz vent amer, 

Qui vague en la parfonde mer 
De confusion et de vice. 

444 Ja n’iert getez par sa malice 
Ne par sa dissolucion 
En si lointaigne région, 

Tant l’ait dyables desvoié, 

448 Que cist ne l’ait tost ravoié 
Au port de pardurable vie, 

410. Quainsi = quanses = -comme”, cf. Godefroy, VI, 478. 

S'il veult là drescier sa navie. 

Car par un seul repentement 
452 En uriê hore et en un moment, 

Si’l se veult de pechié retraire 
Et métré son cuer à bien faire, 
L'avra cis douz vens trait à rive. 
456 Trop est donc dolente et chetive 
L’ame qui à nagier n’entent, 
Tantdis com cis vens vait ventent, 
Et qui n’aploie son désir, 

460 Tant comme elle a temps et loisir 
De venir au port de salu, 

Ains qu’ele voie en la palu 
Ou li dyables l’a souillie, 

464 Qui l’a en haute mer voillie, 

Quar s’elle atent jusqu’à cele hore 
Que li Jugierres sus li core 
Quant ses anemis assaudra, 

468 Au port de voir salu faudra. 

Par Lelege sont entendu 
Li legistre, li hault tondu, 

Qui lois et canon vont lisant, 

472 Si nous font croire et vont disant 
Qu’il estudient pour savoir 
La loi def fendre, ains pour avoir 
Prelacions et bénéfices, 

476 Et pour aprendre les malices 
Pour la simple gent décevoir. 

Ce puet. l’en bien apercevoir 
Qu'il sont plain de toute malice, 
480 D'orgueil, d’envie et d’avarice. 

De gloutonie et de luxure, 

Si n’ont entencion ne cure 
Fors des terriennes honors. 

484 Mestres vuelent estre et seignors 
Et lé menu pueple asservir, 

Si se font douter et servir 
Et ont tous les charneulz delis : 
488 Les moles coûtes, les biaux lis 
Couvers de riches couvertours, 
Vesselements et grans atours, 
Grans palefrois et biaux destriers. 



454. A : mcte. 

464. C : moillie. 

490. A : Vesselemente. 

492 Lorains, seles, dorez estriers. 

Les laituaires, les espices, 

Les divers mes et les delices 
De chars, de poissons et de vins. 
496 Ne sai que dire des devins. 

Qui la loi doivent maintenir, 

Fors qu’autel voi d’elz avenir 
Li grant prince de sainte yglise, 
500 Qui défissent au Dieu servise 

Entendre et par bon examplaire 
La gent esmouvoir à bien faire. 

Cil font pis que la gent menue. 

504 Par eulz est en terre venue 
Toute fraude et toute malice. 

Tous les cuers ont plains d'avarice. 
Ce sont or li plus esperdu. 

508 Cil seront li premier perdu. 

Par eulz vendra premièrement 
Li bons Sires au jugement, 

Si fera visitacion 
512 Sor eulz à lor perdicion, 

S’il sont autre que il ne doivent. 
Cil, qui le siecle et Dieu déçoivent 
Par fausse simulacion, 

516 Qui le cüer et l'entencion 

Ont plain de fraude et de voisdie. 
De traïson et de boisdie, 

De malice et d’iniquité, 

520 S’aiment par semblant vérité. 
Charité, pais et pasciënce, 

Si font jeûne et penitence 
Quainses pour paradis avoir, 

524 Certes, mes pour gent décevoir, 
Quar de paradis n’orit il cure. 

En repost et par nuit obscure 
Font tout le mal, qu'il pueent faire, 
528 Li traïtour de put afaire. 

Qui lor amis vont traïssant. 

Cil qui sont désobéissant 
A ceulz cui l'en doit obéir, 

532 Cil qui por leur parens traïr 
Et métré eulz à perdicion 

492. A: Dores lorains seles estriers,. 

498. C .* Fors que autel deulz voy avenir. 

499. A : Li menistre. 

Font fraude ou conspiracion. 

Cil qui d'avoir qu’il set et sent 
536 Mal aquis fet à Dieu présent 
Et de ce qu'il a par rapine 
Cuide aquerre l'amour devine, 

Cil qui de Dieu vont mesdisant 
540 Et sa sainte loi mesprisant 
Et mescroient sa passion 
Et sa sainte incarnacion, 

Cil qui lor èntente et lor cure 
544 Metent en foie envoiseüre 

Et en dire chançons et fables 
Qui de riens ne sont profitables 
Et les cuers pueent esmouvoir 
548 Plus à folie qu'à savoir, 

Cil qui à foie amour s’aploient 
Et lor temps en oiseuse emploient : 
Ces dames qui si sont tiffees, 

552 Si mignotes et si parees, 

Qui de lor chiez blondes font moës. 
Et des cornes samblent aloës, 

Mes les aloës seulement 
556 N’ont c’une corne droitement ; 

Chascune en a deus qui lafrontent. 
Si se honissent et afrontent 
Par outrageuse cointerie, 

560 Qui est signe de puterie, • 

Si ne se sevent contenir. 

Mes briement doit li temps venir 
Que lor chief seront chauve et nu, 
564 Quant verront le Juge venu. 

Ne lor chaudra de mignotie. 

De déduit ne de cointerie, 

Ains seront plaines de dolour, 

568 De paine et de puant odour. 

Li jovencel joenne et joli. 

Qui tant, sont or cointe et poli, 
Morront à glaive et à martire, 

572 Si sentiront la devine ire 
Qui la terre dessolera, 

Et des faulz princes, que sera. 

Que Diex eslut à ses sergans 
576 Pour gouverner les simples gans 
Paisiblement et à droiture 



550. C: temps en vain e. 

Et cil par force et par injure 
Tolent et robent et despoillent, 

580 Et s’enorgueillissent et soillent 
Dou pooir que donné lor a 
Cil Sires qui tout estora. 

Si desprisent les povres homes, 

584 Et ceulz qui d’avoir ont grans somes 
Déportent et vont redoutant. 

Et la simple gent déboutant. 

Si ne lor font raison ne droit? 

588 Tels est li siècles orendroit. 

Qu’il n'i a mais nulle egalté. 

Foi, joustise ne loiauté. 

Ne de vérité n'i a point, 

592 Mes Diex, qui tout puet métré a point 
Et nullui ne déportera, 

Selonc lor fais les jugera. 

S’en prendra moult aspre vengance, 
596 Et cil qui plus ont or poissance 
Seront lores li plus honi 
Et li plus aigrement puni. 

Et si comme il vont or corant 
600 Sus la gent simple et dévorant 
Par violence et par rapine, 

Teulz ert la sentence devine 
Qu’il seront, selonc l’Escripture, 

604 Aus oisiaux viande et pasture. 

Et non pas il tant seulement, 

Mes aveuc eulz communément 
Tuit cil qui avront par desloi 
608 Relenqui la divine loi : 

Li desloial, li mescreü, 

Qui le dyable avront creü. 

Lors fera Diex à sa devise 
612 Par tout le monde sa joustise. 

Si rnetra ses ordenemens, 

Ses lois, ses establissemens, 

Qui pardurablement durront 
616 Ne james passer ne porront. 

— Si com la fable le raconte 
Reproçoit à Mynos la honte, 

La vilonie et le diffame 

580. A : Si sorcuident et orgoillent 

588. A : A cest. 

605. A : pas itant. 

620 Et l’avoultire de sa famé 

Scilla, qui son pere ot trahi, 

Pour qupi rois Mynos l’en haï. 
Mynos li droituriers jugierres, 

624 Li fors rois, li bons justicierres, 

Une espouse ot de haut parage 
Estraite et de noble lignage. 

D'avoir et d’amis enforcie. 

628 Moult s’estoit Nature efforcie 
A former tele créature. 

Le cors ot de bele estature, 

Lonc et droit, grelle et alignié. 

632 N’avoit pas .fardé ne guigriié 
Le vis, ne mestiers ne l'en iert, 

Quar canque à bele dame affiert 
Mist Diex en li par grant entente. 
636 Fille au soleil fu ; moult ert gente 
De cors et de vis et de chief. 

Se voloie de chief en chief 
Sa biauté raconter et dire, 

640 Trop alongeroit ma matire. 

Nepour quant un poi en dirai 
Et a briez mos la descrirai. 

Moult estoit bele et avenans. 

644 Ieus avoit vairs et sorprenans, 

Sorcis noirs à demi compas, 

Ne le front n'avoit elle pas 
Plain de roignes ne de verrues, 

648 Mes large et plain et blanc sans rues. 
Le nez ot bien fet et traitis, 

Les dens blans, deugiez et petis, 

Bien ordenez en la bouchete. 

652 Ou menton ot une fossete 
Que nature y ot mise à point. 

Le vis ot bien portrait et point 
D’une colour yermeille et fine, 

656 Qui le blanc dou vis enlumine. 

Les crins ot plus blondes qu’or fins. 
Tant fu bele que ce n’est fins. 

Le col ot blanc et gras et plain. 

660 Se je voloie tout de plain 
Tout l’autre sorplus deviser, 

621, „Scilla” est le sujet de „reproçoit’\ 

648. C ; sans nues. 

Trop y avroie à aviser. 

Pour ce m’en vueil ore atant taire, 
664 Fors tant c’onques ne sot portraire 
Nature plus bele de li. 

Moult plot au roi et abeli 
Pasiphé pour sa grant biauté, 

668 Mes onques foi ne loiauté 
Ne li porta la desloiaus. 

Le cuer ot boiseor et faus, 

Plain de forsen et de folie. 

672 Mar fu la biautez emploie 

Que Nature avoit mise en soi, 
C’onques ne vi n'onques ne soi 
Feme plus vils ne plus vilaine. 

676 De toute mauvestié fu plaine 
En fere folie et vilté. 

Vil té? Certes, onc ne vi té, 

Si vil ne si abhominable. 

680 Bien estoit plaine dou deable 
Et bien avoit au cuer la rage, 
Quant en voloir ne en corage 
Li vint si grant forsenerie, 

684 Mes je ne sai comment je die 
De feme si vilain reprouche. 

Ja ne cunchierai ma bouche 
Pour si vilain blasme retraire. 

688 Elle n’ot pas honte dou faire, 

Quar elle avoit honte perdue. 

Sa cure avoit et s’entendue 
A félonie et à pechié. 

692 Le cuer ot en mal affichié 
Et eslongié de tout bienfait. 
Onques ne tint conte ne plait 
De cortoisie ne d'onnour. 

696 Honor haoit et deshonnour 
Tenoit à hpnour et à bien. 

Pechiez li plot sor toute rien. 
Nulle riens ne lî pot tant plaire 
700 Comme pechiez et mal à faire. 

De touz maulz estoit apensee. 

Ses mains, sa langue et sa pensee 
Metoit à tout bien avorter 
704 . Et à mal faire et ennorter. : 

Male fu en fais et en dis. 

Quel blasme ert il donc se tu dis 
Dou mal, mal, dou fel, félonie? 

708 Trop seroit plus grant vilonie 

Et plus grant blasme qui vaudroit 
Le mauves loer contre droit ! 

Donc le puis je sans blasme dire ! 

712 Sans blasme ne puis je mesdire ! 
Mesdis ne blasme n’est ce mie 
De vilain dire vilonie ! 

Donc le dirai je sans aloigne, 

716 Mes honte m’est et grant vergoigne 
Dire de famé tel blasme a. 

Le buef contre nature ama. 

Ama ? Non fist ! Ce ne fu mie 
720 Amours! Quoi donc? Forsenerie, 
Dont elle ot le cuer embeü 
Puis qu’ele ot le toriau veü. 

Qui trop li plot et trop li sist. 

724 Un jour à ses fenestres sist 
S’esgarda vers la praerie 
Et vit en une vacherie 
Un fier tor merveilleusement. 

728 Pasiphé curieusement 

La biauté dou buef avisa ; 

Son cuer, ses iex et son vis a. 

Des fenestres où elle siet, 

732 Au buef veoir, qui trop li siet. 

Tout jors esgarde cele part. 

Quant plus y esgarde, plus art 
La maleüree, la foie. 

736 Quant plus y entent, plus s’afole. 

Plus et plus esprent et enrage. 

Au cuer li est prise une rage 
Qui trop la destraint et travaille. 

740 Souspire et plaint et si baaille, 

Fremist, tressault, tramble et tressue. 
Souvent palist et souvent mue 
Le jour coulour. En mainte guise 
744 De l'amour dou tor est sorprise 
La chetive, la forsenee ! 

Tant l’a sa rage demenee 
Qu’ele ne set de lui conroi. 



717. Tous les manuscrits ont : de famé. Il faut donc interpréter : „Dire de femme 
que tel blasme a”. 

748 En oubliance a mis le roi 
Mynos, le bon et le loial, 

La mauvese au cuer desloial, 

Qui tant Tôt chiere et tant ama. 

752 Certes grant honte et grant blasme a 
Et doit avoir, quant tel outrage 
Pense vers soi, mes se corage 
Eüst de fere lui tel let, 

756 Que n’ama elle un biau vallet 
Qui la servist à son plesir ? 

Elle peüst assez choisir, 

Quar riche estoit et bele et gente, 

760 Mes elle a mis ou tor s'entente. 

Dou roi Mynos ne li souvient. 

Il ne autre à gré ne li vient. 

Riens n’aime que la beste mue. 

764 Son cuer ne son penser ne mue 
Dou fier tor. De male hore vit 
Sa biauté, certes, mes le vit ! 

Ja certes amé ne l’eüst 
768 Pour biauté, se grant vit n’eüst. 

Ha, Diex ! Quel honte et quel reprouche ! 
Comment me vola de la bouche ! 

Moult me poise qu’il en issi, 

772 Mes à certes ne le dis, si 

Eschapa moi ; ne m’en pris garde ! 

Des ore est drois que je me garde 
De dire riens dont blasmez soie, 

776 Quar cil qui une fois foloie 
Se doit bien atant chastoier ! 

Des or me gart de foloier l 
Si ferai je, si deüst faire 
780 La desloiaux de put'afaire, 

Pasiphé, qui trop foloia. 

Quant onques son cuer aploia 
A tel desverie penser. 

784 Son cuer deüst et son penser 
Retraire de si vil folie. 

Mes l'amour dou buef si la lie 
Que de soi repentir n’a cure, 

788 Ains met sa pensee et sa cure 
A parfaire son mal propos. 

Jamais n’ert ses cuers à repos, 

S’elle n’acomplist son voloir. 

792 L'amour dou buef là fet doloir. 

Fondre et frire, ardoir et remetre. 
Volentiers vausist 'paine métré. 

Ou par enging ou par savoir, 

796 Qu'ele peüst s’amour avoir. 

Sans lui ne puet durer ne vivre. 
Aussi com forsenee et yvre. 

Cele, qui en oubli s’est mise 
800 Et sa nature et sa franchise 
Et le noblois de son parage, 

La desloiaux, plaine de rage, 

Sans demore et sans atarder 
804 S’en vait aus prez pour esgarder 
De prez ce que en ses cuers vieult. 
A ses mains blanches l’erbe quielt 
Pour donner au buef à mengier. 

808 Or la peüst bien sans dangier 
Le buef besier, s’il li pleüst, 

Et dou soreplus li leüst 
Son bon et sa volenté faire, 

812 Mes de tout ce n'a il que faire, 

Qu’à sa nature pas n’affiert 
De ce faire qu’ele requiert : 

Pasiphé let sole estraier, 

816 Si vait aus vaches dosnoier. 

Lors est Pasiphé plaine d’ire. 

Tant a dolour que nel puis dire. 
Grant angoisse a et grant despit, 
820 Quant pour les vaches la despit 
Li buef, où est tout son confort. 
Dou feu qui si l'arguë fort 
Ne puet sans le buef avoir mire. 

824 Souvent se regarde et remire. 

A son mirooir se conseille. 

Souvent se pare et apareille 
Pour plus plaire, ce li est vis. 

828 Destaint a et pale le vis. 

,,Bien cuide qu’aïde li face, 

Quant il verra tainte ma face 
Et mon vis pour lui pale et maigre. 
832 Se trop n‘a le cuer fel et aigre, 
Aucune pitié l’en prendra’’. 

Ja certes, ce croi, n’avendra 
C'aucune pitié ne l’en preigne ! 

805. B: ice que; C: De plus prez ce que. 

836 Souvent, volant le tor, se peigne 

Pour ce que ses biaux chevolz vaie. 
Souvent li dist, souvent li proie : 
,,Amis, pour Dieu, secorez moi !” 
840 Ha, Pasiphé, pourpense toi ! 

Lesse cest dolereuz penser, 

Qui tel rage te fait penser. 

Ja sez tu bien certainement, 

844 — Se tu as point d’entendement, 
Mes tu n'as raison ne mesure. — 
Savoir dois qu'il n’a de toi cure. 

Ja ne set il que tu li dis. 

848 Ta priere pers et tes dis. 

Que li chault de ta vesteüre. 

De ton gent cors, de ta faiture 
Ne de tes biaux chevolz dorez. 

852 Se tes vis est descolorez, 

Et se tu l'aimes, que te vault? 

Il ne le set, il ne l’en chault. 

Qu’il n'a entendement ne sen. 

856 Bien est tes.cuers plains de forsen, 
Quant tu pour une beste mue 
Es si d’ amour escommeüe. 

Ton seignor, toi et ton lignage, 

860 Deshonores par fol corage. 

Certes, cil lais et cil reproches 
Des mesdisant, des males bouches, 
Iert reprouvez à toutes famés. 

864 Pour ton fet toutes les diffames. 
Diffames ? Damages seroit, 

Qui les bones diffamerait 
Pour riens que la mauvese face. 

868 Le blasme et le mesdis efface 
Des bones la bonté qu’ele ont.. 

Ja tant ne les diffameront 
Li mal parlier, li mesdisant, 

872 Que pour riens qu’il aillent disant 
Puissent abessier lor renon. 

Ne blasment s’eus meïsmes non, 
Quar qui le bon contre droit blasme. 
876 Sor son chief retorne le blasme. 

L’en ne doit blasmer dou mesfait 



839. A B : Sire ; C : Amis. 

840. Il me semble que les vers qui suivent ne sont pas un monologue de Pasiphaé, 
mais que c’est l’auteur qui parle ; voir surtout les vers 865, Suiv. 

Verhandel. Afd. Letterkunde (Nieuwe Reeks) Dl. XXX. 

Fors cel ou cele qui le fait 
Ou qui à faire le consent, 

880 Quar bien escorce qui pié tent, 

Si est vilonie et outrage 
Sormetre aus bon.es autrui rage. 

Mes qui pour la mesprison d’une 
884 Vaudroit métré blasme à chascune, 
Ausi devroit toutes ensamble 
Loer pour une, ce me semble. 

Mes ja la bone n’ert blasmee 
888 Ne mains prisie ne amee 

De mal que la mauvèse face. 

Ne la mauvese n’avra grâce 
Des biens que la bone fera, 

892 Chascune son fais portera, 

L’une du los, l’autre du blasme. 

Dont fait il mal qui nulle en blasme 
Pour le mesfait de Pasiphé. 

896 Trop est sorprese dou malfé. 

Tant est enracinée en lui 
L’amour dou.buef, que sans celui 
Ne puet durer ne joie avoir. 

900 Ses chambres lait en nonchaloir. 

Si court par prez et par montaignes, 
Par ces landes et par ces plaignes 
O les bestes mues gésir, 

904 Pour fëre o le buef son plesir. 
Curieuse est et ententive 
La dolereuse, la chetive, 

De soi meïsmes décevoir. 

908 Quant vit qu’el ne porroit avoir 
Par amour ce qu’ele traça, 

Enging pourquist et pourchaça 
A sa lecherie parfaire: 

912 Une vache de fust fist faire, 

Par le conseil dou charpentier, 

Qui moult fu duis de ce mestier. 
Dedalus ot li mestres non. 

916 Encore est de lui grant renon 
Par son sens et par sa mestrise. 

Ce fu cil par qui l’art fu quise 
Par qui Pasiphé traist à chié 



879. A B : consient : C ; consent. 

880. A B : tient ; C : tent. 

920 Sa dyablie et sa pechié. 

Quant la vache fu parfinee 
Pasiphé s'est dedens muciee. 
line vache ot fet escorcier 
924 Qu’ele ot veüe au tor chacier. 

Li tors cuida que vache fust, 

Quant vit dou cuir couvert le fust. 

Ha, quel reproce ! Honte ai dou dire ! 
928 . O Pasiphé fist avoultire 
Par la forme qui le déçut. 

Pasiphé dou toriau conçut. 

Ne péri pas en lui le germe, 

932 Ains enfanta, quant vint au terme. 
Demi home et demi toriau. 

De Mynos et dou tor 

Fu Minotaurus apelez. 

936 Bien sera Mynos adolez. 

Bien avra cause de doloir. 

Quant chiez soi trouvera tel hoir. 
Mynos, biaux sire, où estoit il ? 

940 En Athènes, vengier son fil, 

Que cil d'Athenes mort avoient. 

Qui par envie le haoient. 

Mynos fu preus et duis de guerre, 

944 Si destruit et gasta la terre. 

Tant le fist bien, tant s’efforça, 

Que ceulz d’Athaines par force a 
Fait rendre et à merci venir, 

948 Et tuit vaudrent de lui tenir 

Lor terre et tout lor tenement : 

Par pais et par acordement 
Li offrent tuit à faire homage, 

952 Si li prometent treüage 

Que toutjors mais, à certain jor, 

Sans respit querre et sans sejor, 

Un de lor barons esliroient 
956 Et en Crete l’envoieroient. 

Celui sor cui la sors cherroit 
Contredire ne le porroit. 

S’en feroit Mynos sa devise. 

960 Quant la seürtez en fu prise, 

Mynos rent veuz qu'il ot promis. 

934. A : dou tor oiau ; B .- dou tor aiau ; C : du tor a l’appel. 
958. A : Que contredire ; C .• Ne ja desdire nel pourra. 

Atant s'est au repaire mis. 

Liez et joiaus de sqü gaaing, 

964 Mes par temps verra tel mehaing 
Dont il avra dolour et ire, 

Quar de voir savra l'avoutire, 

La tricherie et le mesfait 
968 Que s’espouse a contre lui fet. 

En ses chambres trouva le monstre. 
La honte et l’avoultire monstre 
Li monstres, qui double forme a, 
972 Tel com nature le forma. 

Mynos, pour le monstre enfermer, 
Fist une fort prison fermer. 

Tel c’onc nulz ne vit sa pareille. 
976 La meson ferme et apareille 
Dedalus, li bons charpentiers. 

Tant i mist voies et sentiers, 

Tant i fist angles et réduis 
980 Cil qui dou bien faire fu duis, 

Et tant fist les chemins bestors. 

Que qui plus tost cuide issir fors 
Et plus s’eslonge de l’issue. 

984 Le monstre fist en cele mue 
Mynos enfermer et repondre. 

Or vous vueil ceste fable espondre. 
— A sa forme et à sa figure 
988 Créa Diex humaine nature, 

Cil dont toute bontez habonde, 
Solaus et lumière dou monde. 

Si la rempli de bones mours, 

992 Et puis lama tant par amours 
Li fors rois, li bons justicierres, 

Qui de tout le monde est jugierres. 
Qu’à lui se joint par mariage 
996 Pour exaucier l'umain lignage 
Et pour fere en éternité 
Regner notre captivité. 

Mes ore est humaine nature 
1000 Si vil et si se desnature 
Et tant a le cuer ennubli, 

Que dou tout a mis en oubli 
Et sa noblesce et son honor 
1004 Et la grâce de son seignor 
Et l’amour de Dieu son ami. 

S'a s’amour mise à l’anemi 
Et en la char orde et honie, 

1008 Pour quoi l'ame est avilonie, 

Qui noble et vaillans deüst estre, 
Si lesse sa chambre et son estre. 
Ou el deüst estre en repous 
1012 Et penser à Dieu son espous. 

Qui a son siégé en la cité 
De joieuse immortalité 
Et sera aveuc Dieu le pere, 

1016 Jusqu’à cele hore qu’il repere 
Vengier soi de ses anemis. 

Qui sou 2 piez doivent estre mis, 
Si se rendront à Dieu coulpable, 
1020 Lessanz lor foie errour dampnable 
Et requérant pais et concorde 
Vers Dieu plain de miséricorde. 
Qui à merci les reprendra. 

1024 Israël et Juda vendra 

Querre pardon de sa malice. 
Offrande et veuz et sacrefice 
Li doneront dévotement 
1028 Par pais et par acordement 

Cil d’Ethyope et cil d’Egipte, 
Selonc la prophecie escripte. 

Lors sera Diex par touz creüs, 
1032 Et ses nons doutez et seüz. 

Et tuit li roi l’aoreront, 

Et toutes gens l’onoreront. 

Buer né seront cil voirement 
1036 Qui vendront à repentement 
Et desquelz seront relaschiez 
La félonie et les pechiez. 

A ce deüst' l’ame penser, 

1040 A soi meïsme et recenser 

La bonté que Diex li a faite. 

Mes cele, com falce et forfaite, 
Met toute s'entente et sa cure 
1044 A glotonie et à luxure, 

A déduire et à dosnoier, 

A rever et à foloier, 

Si n’a volenté ne désir 



1029. C : Cil de Thebes. 

1048 Fors de fere au cors son plesir, 

Qui tous est corrompus et vis. 

Poi de gent sont or, ce m’est vis, 

Qui quierent le salut de lame. 

1052 La char font d’eulz mestresse et dame 
Et l’ame ancele et chamberiere, 

Si tornent ce devant derrière. 

Et sometent, contre nature, 

1056 Au cors plain d’orde porreture 

Vaissel vilz d'un poi de cuir clos, 

Qui ne rent par tous ses esclos 
Fors ordure et corruption. 

1060 L'ame qui par ellection 

Fu faite à la divine ymage, 

— Ha ! Diex, quel perte et quel damage ! 
Quel honte et quel confusion ! — 

1064 L'ame est mise à perdicion 

Pour le cors paistre et saouler, 

Qu’il deüst afflire et fouler 
Par jeûne et par abstinence, 

1068 Par apresce et par penitence, 

S’el en vausist bon exit traire. 

La char est à l’ame contraire, 

Et l’ame à la char ensement, 

1072 Mes quant l'ame honteusement 
Se sousmet aus charneulz talens. 

Trop en est ses espouz dolens. 

Et savez vous qu’en avendra ? 

1076 Li drois Juges, quant il vendra. 

Fera giter le cors et l’ame 
Tout ensamble en l'infernal flame 
Et livrer à la beste gloute, 

1080 Au dyable, qui tous trangloute 
Ceulz qui entrent en cele mue. 

Dont nulz ne puet trouver l’issue, 

— Dessus vous ai retrait ou conte 
1084 La puterie et la grant honte 
Que Pasiphé la foie a faite. 

Qui vers son seignor s’est forfaite. 

Qui tant l’amoit et tant l’ot chier 
1088 Que dame en fist et parçonnier 
De sa gloire et de son régné, 



1058. C: Qui ne rent partout le desclos. 
1069. C; Selle volsist a bon cuer traire. 

Mes la foie au cuer forsené 
Par lecherie et par desroi 
1092 Falsa vers son seignor le roi, 

S'acointa le tor orgueilleus. 

Si dis dou monstre merveilleus 
Que Mynos fist clorre em prison, 

1096 Si vous dis de la traïson 

Que li glouton vers son fil firent. 

Qui par envvie à mort le mirent. 

Mynos asprement le venga. 

1100 Euls et lor hoirs à mort juga 

Et les nez et ceulz qui nestroient. 

Establi fu que tuit metroient 
Chascuns en un vessel un lot, 

1104 Si com Mynos ordené lot 
Et si com la fable l’afferme. 

Et tout jors mais, à certain terme, 

Un ou pluisors des los treroient 
1 1 08 Sans lire, et au roi trametroiqnt 
Ceulz qui ces los avroient mis. 

Tous devouroit li aniemis. 

Qui ert enfermez en la cage, 

1112 Ne nulz n’i avoit avantage. 

Mes qui premiers traioit son lot 
Premiers à son jouise alot, ' 

Pour estre viande et pasture 
1116 Au monstre de la chartre obscure. 

Lonc temps en prison demora 
Le monstre, et maint cors dévora. 

Ja n’en fust saoulz ne lassez: 

1120 Ja furent dui terme passez, 

Si convint pluisors énvoier 
Pour ce mortel treü paier, 

Et tuit périrent sans ressort. 

1124 Au tiers terme cheï la sort 

Dessus le fil au roi d’Athaines, 

Theseüs, qui en tantes paines 
Avoit sa poissance esprouvee, 

1128 Et moult avoit grant renommee. 

En Crete ala, nel pot veër, 

Pour le mortel treü peër. 

Mynos ot deus filles puceles, 

1 107. A : creroient ; B : trairoient ; C : des leurs trairoient. 

1108. C: Et cellui au roi trametroient ; A: Sans lite ; B: Sanlite. 

1109. C : Pour ce que li leur seroyent mis. 

1 1 32 Gentes de cors et de vis beles. 
Ariadne avoit nom l’ainsnee, 

Phedra fu la maindre nomee. 

Ariadne a celui -veü 
1 HO Qui pour acuiter le treü 

Fu d’Athaines venus en Crete. 

Sa biauté plaint et si regrete 
Sa valour et son hardement. 

1H4 ,,Theseüs, se de toi ne ment 
Renomee qui te renome, 

Sous ciel n'a fill de mortel home 
De ta valour, de ta bonté. 

1H8 Par ta proësce as sormonté 
Le toriau, que tu oceïs. 

Qui gastoit Crete, cest païs. 

Mar fu ton sens et ta proësce, 

1152 Ta valour et ta hardiesce. 

Ta cortoisie et ta jouvente. 

Ton biau cors et ta face g ente! 

Ta bontez ert par tans finee, 

1156 Puis que la porte avras passée 
Dont onques nulz ne repaira. 

Cil que dedens son repaire a, 

Li dyables, li anemis, 

1160 T avra tost à martire mos. 

Ce sera perte et grant pechié! 

Pitié grant ai de ton meschié ! 

Pitié? Foie chose muable, 

1164 Des quant ez tu si piteable? 

A quoi t en tient ? Por quoi te change 
Li cuers pour un vallet estrange? 
Pourquoi as de sa mort paor ? 

1168 Foie amour t’a mis en freor! 

Petit te membre or de ton frere, 

Qu’ilz ocistrent ! Or le compere 
Cist et li autre qui l'ont mort, 

1172 Qu ilz Gnt bien deservie mort ! 

Deservi? Ce seroit damage. 

Se cist comperoit autrui rage 
Et autrui fet, qui n’i a tort. 

1133. Les mss. ont tous: ,,Adriane", ici comme ailleurs. 

1134. A: Pedra ; B: Fedra. 

1144. A: Theseü. 

1176 II n’a pas desservie mort 

Péchiez seroit. Je le say tant 
A loial, c’onques consentant 
De la mort mon frere ne fu. 

1180 S’il ne treuve par moi refu 
Et garison, par tens morra, 

One ja nulz ne l’en secorra. 

Secorra? Certes, je seroie — 

1 1 84 Puis que secorre le porroie. 

Se je souffroie que mors fust — 

Plus dure de fer ou de fust. 

Il est tant preuz et tant hardis, 

1188 Tant cortois en fais et en dis. 

Nobles de cuer et de parage. 

Et tant le voi de joenne aage. 

Que bien li doi fere secors. 

1192 En sor que tout tant a le cors 
Bel et adroit et cler le vis, 

Que bien le doi, ce m est à vis, 

Amer par amours, si fais gié. 

1196 Amer? Diex, qu’est ce? Ai je songié? 
Moult est mes cuers fol, esbahis. 
Quant un home d’autre pais 
Vueil amer et faire putage! 

1200 Non faisl Quoi donc? Par mariage 
Me prendra. Quant par mon engin 
Avra tout son affaire à fin 
Et il avra le monstre ocis, 

1204 Adonques m’espousera cis, 

Que tant aim. — Ha, sotte, naïve! 

S'il veult, si muere; s’il veult, vive! 
Por qu’iroie je aillors querre 
1208 Seignor, quant puis en ceste terre 
A mon chois eslire et avoir ? 

Eslire? Non! Porroie voir 
Nul autre qui tant me pleüst 
1212 Ne qui tant de valour eüst? 

Cestui me plaist et cest esli. 

Je ne quier nul autre que li. 

Cest a vrai je, que tant desirre, 



1177. AB Je le sens tant. 

1178. Savoir a = ..considérer comme 

1196. C Amer ou ay ce songié., 

1205. AB Ore est grant oidive (B; ordive). 
1213. A elli ; B cestui esli. 

1216 Se je li aide: au monstre occirre, 
Se je l’i aide, eschâper puet. 

Se ce non, à morir l’estuet. 

Le monstre- ne porroit donter. 

1220 S’il le poôit or sormonter 

Et occirre, — que Dieux ce doint! 
Ne porroit il trouver à point 
Le chemin à la droite issue, 

1224 Ains demorroit leënz en mue. 

Je le deliverrai tout quitte, 

Si m’en rendra si grant mérité 
Qu’il m’enmenra en sa contrée, 

1228 Dont je serai dame clamee. 

Ha! Com grant folie ai pensee! . 
Trop remain dra de ma pensee! 
Bien ai mon fol cuer enyvré ! 

1232 Quant je l'avroie délivré. 

Si me lairoit sole esgaree 
Et s’en iroit en sa contrée 
Sans moi, qui délivré l’avroie! 

1236 Certes, pour riens ne le creroie 
Qu’il feïst vers moi tel faintise. 

Il est plains de si grant franchise. 
Tant vaillans et tant gentis hom, 
1240 Qu’il ne feroit pas traïson. 

En sor que tout j’avrai sa foi, 
Que ja ne faussera vers moi. 

Si serai de s’amour segure. 

1244 Ha, Ariadne, quel nature, 

Quant tu ta joenne suer leras. 

Que tant aimes et t'en iras 
Sans lui ! Ja ce ne m’avendra ! 

1248 Ma suers aveuc moi s’en vendra, 
Quar lui ne lesserai je mie ! 

Ensi pose et respont l’amie. 

Ensi se change, ensi se mue, 

1252 Obice et soit et contrearguë 
Com cele qui n’est pas à soi. 



1221. 


A doinst. 


1225. 


A cuite. 


1251. 


B pense. 


1252. 


B Or pense et soit et puis argue. 




Obicier = ..objecter”. 




Soldre = , .expliquer, convaincre”. 

A qui donc? A amours, par foi. 

Qui la tient prise et enlaciee, 

1256 Si s'est elle moult efforciee 

Et moult y a grant paine mise 
Qu’ele ne fust d’amours esprise. 

Mes riens ne vault : amer l’estuet. 

1260 Vers amours contrester ne puet. 

S’elle l’aime n’est pas merveille. 

Tant est biaux que trop s’en merveille. 
Tant a valor, tant a proësce, 

1264 Tant a bonté, tant a noblesce. 

Que bien li doit l’en pardonner, 

S'elle li veult s’amour donner. 

Quant voit riens n’i vaudroit deffense, 
1268 En mainte guise se porpense 
Comment el le mete à parole ■ 

Si qu’il ne l'en tiengne por foie 
Et qu’el ne face mesprison. 

1272 D'à lui parler quiert achoison, 

Puis li dist doucement : ,,Amis, 

A grant martire vous a mis 
Et livré qui ça vous envoie. 

1276 Ne cuit que jamais vous revoie 
Vostre pere ne sain ne sauI. 

Se Diex ne vous done consaul. 

Briement morrois de male mort. 

1280 Tost vous avra le monstre mort, 

Li demi tors qui là demore, 

Qui tous les prisonniers dévoré. 

S’ensi estoit — que Diex le doingne ! — 
1284 Que si fenist vostre besoingne 
Que vous le monstre oceïssois, 

N’iert ce ja que vous en issois, 

S'autres de vous ne vous avoie, 

1288 Quar ja ne trouverois la voie 
Qui à l’issue vous ramaint. 

Avant vous y ont esté maint. 

Dont onques ne retorna pié. 

1292 Certes, j’ai de vous grant pitié. 

Et neporquant, se je voloie. 



1267. C; voit que n’i vaudroit. 

1284. A: perist ; C: venist ; B : . preist. Nous avons préféré le verbe „fenir’\ qui 
nous semble s’imposer. 



HO 



OVIDE MORALISÉ 



Par mon sens vous delivreroie, 

S’en avoie bon gerredon.” 

1296 — „ Franche riens, cors et cuer vous don 

Et vostre liges hom devieng. 

Se vous m’aidiez”. — „Je vous retieng 
A seignor,- frere et à ami. 

1300 Quant vous avrois mort l'anemi. 

Qu’en votre terre m’enmenois 
Et à espouse me prenois 
De ce vueil je estre seüre.” 

1304 Theseüs li promet et jure. 

Ses diex et sa loi met en ploige. 

,,Amis”, dist elle, „or vous croi ge 
Et je vous secorrai sans faille.” 

1308 Un poleton compost li baille 
De glus, de saijn et de cole. 

,, Quant il vous baera la golc 
Por vous destruire et devorer, 

1312 Jetez li ens sans demorer. 

Si l’estranglerois sans arreste. 

Et lors si li copez la teste. 

A la porte vous atendrai. 

1316 Cest louissiel de filet tendrai 
Au chief et vous l’emporterez, 

Et par cest louissiel trouverez 
Le chemin qui de la prison 
1320 Vous metra fors à garison.” 

Ensi fu li plais porparlez. 

En la prison est devalez 
Theseüs, et le monstre assomme, 

1324 Qui devant ot destruit maint homme. 

Bien acuita le treüage. 

Puis est issus de la vilz cage. 

Trouve Ariadne qui l’atant, 

1328 Si l’emporte et s’en torne atant. 

Aveuques cele en a meneee 
Phedra, sa serour, la mainsnee. 

Pluisors jornees tant errerent 

1309. B: De glux de saxli et de cole ; C : De glus et de sain et de cole. 

Saïn = «graisse”. 

1316. luissel = «peloton de fil”. 

1325. A : treusage. 

1331. BC: Parleurs; A: Par lor. 

1332 Qu’en Tille de Chie ariverent. 

De la nef issent, prennent port. 

Ariadne illueques s’endort. 

Là la lessa toute endormie, 

1336 Si fist de la joenne s’amie. 

L’une lessa et l’autre prist. 

Si samble que trop i mesprist. 

Ariadne est dormant remese. 

1340 Encor a non la ,,mer de These” 

La mer que Theseüs passa, 

Quant la bele dormant lessa. 

Ariadne se resveilla 
1344 Si s'esbahist et merveilla 

De ce que s’est sole trouvée. 

Dolente fu et esgaree. 

Des iex plore et dou cuer souspire. 
1348 En plaignant commença à dire : 
„Theseüs, pour quel mesprison 
M'as tu guerpie en traïson, 

Sole, esgaree en terre estrange? 

1352 Ha, Diex, com cuers d'orne se change! 
Tost as oublié le bienfait 
Et Tonnour que t’avoie fait. 

Tu as par moi le monstre mort. 

1356 Tu ez par moi garis de mort. 

Or m’en rens mauveses mérités ! 
Mauvesement vers moi t'aquites ! 
Parjurez tes Diex ! Qui creüst 
1 360 Qu’en tel cors tel folz cuer eüst ! 

Il m’a traïe à trop grant tort!” 

Ses chevolz ront, ses poins detort, 

Son vis et sa face esgratine. 

1364 Onques plus dolente meschine 
Ne fu veüê d’omme né. 

Tant a son grant duel demené 
Que Baccus, roi de la contrée, 

1368 L’a par aventure en contrée 
Ou rivage son duel menant. 

Bele la vit et avenant. 

Pitié l’en prent, si li enquiert 
1372 Pour qu’el se deult et qui elle iert 
Et qui l’avoit illuec conduite. 



1332. Chie = „Naxos”. 

1361. AB: Qu’il m’a tr. a si gr. t. . 

La damoisele fu bien duite, 

Si li respont à ►sa demande. 

1376 Voir li dist de quanqu’il demande. 

Si li requier.t par amistié 
Que de soi dolente ait pitié. 

Baccus l’a moult réconfortée. 

1380 En sa cité l'en a portée. 

A grant joie la prist à famé. 

Ore est Ariadne grant dame, 
Coronnee d'or et d'argent. 

1384 Ensi avient à mainte gent. 

Que souvent gaâignent il en ce 
De quoi aucuns les désavence. 
Theseüs l’ot desavancie, 

1388 Mes or l’a Baccus exaucie, 

Qui à lige espouse l'a prise. 

S’ele ot esté sole et desprise, 

Or est traite fors de meschief. 

1392 Corone li mist sor le chief, 

Qui or luist pardurablement 
Aus cieulz, se la fable ne ment. 

— Or vous vueil espondre ces fables. 
1396 Diex poissans et rojs pardurables. 

Qui tout ordonne à sa devise, 

Lumière, solaus de justise, 

Fist angle et par sa volenté 
1400 Le garni de toute bonté, 

Si le fist bel et agréable. 

Et de sa gloire delitable 
Le fist parçonnier par sa grâce, 

1404 Mes orgeulz, qui tout bien efface 

Et dont touz maulz naist et commence, 
Mist angle en tel outrecuidence. 

Pour les biens dont il se vit plain, 

1408 Que Dieu despit et tout de plain 
Cuida contre lui forçoier 
Et seignorir et mescroier 
Sor son seigpour et sor son mestre, 



1374. C: Et elle de respondre duite. 

Duite = ,,'habile”. 

1391. A: Et traite fors de tout m. ; C .* Cil l’a traite. 
1405. A: en ciel o. 

1410. C ; Que tenir dut seigneur et mestre. 

C ; Et cil veult per et semblans estre. 

1412 Ou seviaus pers et samblans estre, 
Mes Diex, qui tout set et tout voit. 
Quant vit angle, que fet avoit, 
Monter en tel presumpcion 
1416 Que par male usurpacion 
Li vault tolir son héritage, 

Si l’enclost en l’infernal cage. 

Qui tant est horrible et obscure 
1420 Et plaine de male aventure. 

Il est trop lais et trop doutables, 
Horribles et espoentables 
Et dignes par sa mesprison 
1424 De si dolereuse prison. 

C’est la prison dont dist la fable. 
Qui tant est horrible et doutable, 

Si périlleuse et si bestorte, 

1428 Que tout ceulz qui passent la porte 
Convient leanz remaindre en mue, 
Sans jamais ataindre à issue. 

Cele fist li bons charpentiers 
1432 Qui est maistres de touz mestiers. 
Puis forma Diex home à s'image, 
Qui peüst le noble héritage 
De joieuse immortalité 
1436 Conquerre et par humilité 
Venir à pardurable vie, 

Mes dyables, qui, par envie, 

Se deult d’umain avancement, 

1440 Le déçut par enortement 
De mauvese temptacion, 

Si le mist à perdicion 

Par la pome qui fu mengiee. 

1444 Lors fu la sentence jugiee 

Pour quoi toute humaine nature 
Fu livrée à desconfiture, 

Et tuit pour cele mesprison 
1448 Durent en l’infernal prison 
Rendre le mortel treüage 
Pour pestre la beste sauvage, 

La beste orgueilleuse et cornue 
1452 Qui demore en l’infernal mue. 
Lonc temps dura cis treüages, 

Si fu touz li humains lignages 
Livrez à mortel dampnçmeht 

1456 En enfer pardurablement, 

Et convenoit, fust' tost, fust tart. 
Que tuit alaissent cele part 
Rendre cest mortel treüage, 

1460 Quar nulz n’i avoit avantage. 
Tantost comTame se partoit 
Dou cors, dyables l’emportoit. 

Et tous, sans nulle excepcion, 
1464 Les metoit à perdicion. 

Mes Diex, peres esperitables, 
Misericors et piteables, 

Diex, qui régné en éternité, 

1468 Rois de voire immortalité. 

Pour aquiter cest treüage 
Et reembre l'umain lignage, 

Fist son chier filz venir au monde, 
1472 Jhesucrist, où tous biens habonde, 
Qui tant est biaux et agréables, 
Sages et fors et amiables. 

Et couvri d’umaine figure, 

1476 Et li dona double nature; 

L’une fu humaine et morteulz. 
L’autre divine et immorteulz. 

La nature humaine ert aperte, 
1480 Et la divine fu couverte 

Souz l’ombre de l’umanité. 

Jhesu, par grant humilité, 

Passa la mer de mortel vie 
1484 Ou vessiel de charnel navie. 
Judaïme premièrement 
L'ama moult, et par serement 
Li promist Diex qu'il la prendroit 
1488 A espouse et qu’il l’anmenroit 
En terre douce et delitable, 

Aus cieulz, en gloire pardurable, 
Aveuc la sainte Trinité. 

1492 De lui prist Diex l’umanité. 

Qui par lui fu puis estendue. 

Et par lui fu en crois pendue, 

Et souffri mort et passion, 

1496 Et pour notre rédemption 

Fu sa char mise en sépulture, 

S’ala l'ame en la chartre obscure 
D’enfer, si destruist le dyable 

1500 Et vainqui la mort pardurable 
Par la deité qu’il avoit. 

Dou dyable riens ne savoit. 

Si brisa l’infernal prison 
1504 Et mist les siens à garison, 

Puis s’en revint à grant victoire. 

Emprez nous raconte l’estoire 
Que Theseüs par mer mena 
1508 O soi la bele Ariadna 

Et Phedra, la joene pucele, 

Sa serour, qui plus estoit bele. 

Ces deus serours, si com moi samble, 

1512 Que Theseüs menoit ensamble. 

Sont Judaïme et gentillise, 

Dont Diex establi sainte Yglise 
Si en fist s’espouse et s’amie, 

1516 Mes Ariadne l’endormie, 

Que tant seult Theseüs amer, 

Lessa sor la parfonde mer 
Theseüs, si en a menee 
1520 Phedra, sa serour, la puisnee, 

Si l’aime et exauce forment, 

Quar Judaïme la dorment, 

Qui tant est aveuglee et sote 
1524 Et mescheans qu'il ne voit gote. 

Qui de l’amour de son ami 
S’est refroidie et s'endormi 
En la parfondour de malice, 

1528 Lesse Diex comme foie et nice, 

A grant honte et à grant meschie, 

Sor l’amertume de pechié. 

Si traist à soi la gentillise, 

1532 Dont il establi sainte Yglise 
Sor la marine est demoree 
Ariadne, sole, esgaree. 

Plaine d'angoisse et de pesance, 

1536 De duel et de desesperance, 

Si se complaint de son amant 
Et dist que decevablefnant, 

A grant tort et par traïson, 

1540 L’a lessie et sans mësprison 

Qu'ele onques eüst vers lui faite. 

1508. Mss. Adriana. Il reste toujours possible que la confusion des deux noms 
remonte à l’auteur, et que ce soit donc à tort que nous corrigeons partout cette erreur. 

Verhandel. Afd. Letterkunde (Nieuwe Reeks) Dl. XXX. CIO 



146 



OVIDE MORALISÉ 



Elle plore et plaint et regraite 
La cortoisie et le Bienfait 
1544 Et l'onnor tju'ele li a fait. 

Qu’il li merist mauvesement. 

Si li promist par serement 
Qu’el seroit s’amie et s'espouse. 
1548 Ensi se complaint et dolouse 
Judaïme, la mescheant. 

L’endormie et la mescreant. 

Que Damediex seult tant amer. 
1552 Passer li fist la Rouge Mer 
Et la dut prendre en mariage 
Et doner dou noble héritage 
Des cieulz, mes par sa mauvestié 
1556 Perdi sa grâce et s’amistié, 

Que fu donnée à genitilise. 

De cui Diex fonda sainte Yglise, 
Que est s’amie et sa compagne. 
1560 Ore a grant ire et grant engaigne 
La dolente desconseillie, 

Qui remaint seule et essillie 
En estrange terre, à grant honte, 
1564 Mes, si com l’estoire raconte, 
Baccus la reconfortera, 

C'est Diex, qui forsenez sera 
Et fiers contre ses anemis. 

1568 Si deliverra ses amis 
De toute persécution 
Et de grief tribulacion, 

S’en fera s'espouse et s’amie, 
1572 Quant el sera desendormie 
Et fors de foie mescreance 
Venue à voire repentance, 
Plorans sa fraude et ses mesfais 
1576 Et les pechiez qu’ele avra fais. 

Si li donra sans nulle fable 
Corone en gloire pardurable. 

- — Dessus vous ai dit et conté 
1580 De Theseüs, plains de bonté. 
Celui qui par son vasselage 
Aquita le grief treüage 
Et le monstre avoit conquesté. 



1552. A Qui si passa. 

1584 Tant dis ot Dedalus esté 

Pris en Crete, et moult li grevoit. 
Grant fain et grant désir avoit 
D’aler en sa paternel terre. 

1588 Trop Fat tenu Mynos en serre. 
Qui mer et terre li cloôit. 

Si què repairier ne poôit. 

Là dont il avoit tel talent, 

1592 Si ce n’iert par l'air en volent. 

A soi meïsmes pense et dit: 

,,Puis que Mynos me contredit 
Mon retour par terre et par mer, 
1596 Le ciel ne me puet nulz fermer. 

Par l’air, certes, m’en irai gié, 

Puis que par aillours n'ai congié." 
Lors vault contre nature humaine 
1600 Emploier son setis et sa paine 
A voler par l’air hautement, 

Si enlace ordeneëment 
Plumes l'une à l’autre et assamble, 
1604 Montez par degrez, si qu’il samble 
Qu, à la maniéré jointes soient 
Des chalemiaux à quoi chantoient. 
Jadis li ancien agreste. 

1608 Ces pennes ordene et apreste 
Aussi com vrai oisel les ont. 

Les grans plumes cousues sont 
A fil, et les cortes à cire, 

1612 Ordeneëment tire a tire. 

Dedalus un sien fil avoit 
Aveuc soi, qui petit savoit 
Que ces pennes pueent valoir, 

1616 Mes grant fain ot et grant voloir 
D’avoir pennes et d’essavoir 
Comment eles porront seoir, 

Mes le grant péril qui l’atant 
1620 Ne set il, si vit jusqu’ atamt 

Que pennes preigne pour voler. 

Li folz ne se peut saoleç 
De l’oeuvre esgarder et veoir. 



1617. 


C: 


1618. 


C: 


1619. 


C : 


1620. 


C: 


1621. 


C : 



D’avoir elles et d’assayer ; AB : desseoir. 

S’il s’i pourrait ja employer ; AB : C. eulz li. 
Mais grant perilg a oeil sin prent. 

Quant il vuelt si -hastivement ; AB : s’il vit. 
Elles emprendre pour voler. 

1624 Ja prent la cire à moleoir 

Et ses plumes cuide assambler. 

Ja veult son pere resambler. 

Les penes furent acomplies. , 

1628 Deux en a li peres baillies 

A son fil et deus en reprent. 

Par l’air s’envole et si aprent 
Au fil comme il se contendra 
1632 Et quel voie en volant tendra. 

„Biaux fils”, dist il, „pense de toi. 
Filz, je t’amonneste et chastoi 
Que ne voles, trop hautement 
1636 Ne trop bas, mes vien droitement 
Emprez moi la moienne voie. 

Se trop bas soles toute voie, 

La mer, qui t’apesantira, 

1640 Les plumes te destorbera, 

Si que tu ne porras voler, 

Et se tu veulz trop hault aler, 

La chalour te les brullera, 

1644 Qui vis trebuscher te fera. 

Se segur chemin veulz tenir. 

Par le mileu t’estuet venir 
Emprez moi, sans point forvoier.” 
1648 Li peres prent à lermoier 

Et pour paour et pour pitié. 

Si le baise par amistié, 

Mes jamais n’i recouverra, 

1652 Ne jamais ne le baisera. 

Li peres vole et vait avant. 

Si se retourne moult souvant, 

Com cil qui de son fill se doute. 
1656 Moult a grant paour et grant doute 
De lui perdre, et par bone amour 
Li prie et conseille en cremour, 

Que prez lui droite voie tiengne 
1660 Et à sa guise se con tiengne. 
Merveilleusement s’esbahirent 
Cil qui par l’air volant les virent. 
Cil pastour et cil pescheour, 

1664 Cil agreste et cil gaigneour, 

Et tuit cuidoient que Dieu fussent 



1658.' A ou cremour. C change tout ce passage. 

Cil qui par l’air voler peüssent. 

Mainte terre orent ja passée. 

1668 A senestre ont Samon laissée 
Et Delon et Paron ensamble, 

Et devers destre, ce me samble, 

Lessent Lebinton 

1672 Et Câline, ou croist le bon miel. 

Quant li enfes s'outrecuida : 

Son mestre lesse et bien cuida 
Sans li voler segurement, 

1676 Si s’est esbahis folement : 

Au ciel hault acueilli son vol. 

Par tans se tendra ja pour fol 
Dont il a si fol vol empris. 

1680 L’ardôur dou soleil l’a sorpris, 

Qui la cire remet et font. 

Les pennes faillent et deffont, 

Puis que la jointure lor fault. 

1684 Cil muet les bras, mes que li vault, 

Quant ses gouvernauz a perdus? 

Esbahis est et esperdus. 

En mer trebusche. En trebuschant 
1688 Son pere apele et vait huchant. 

Pour Ycarus, qui là péri, 

A la mer non: ,,Mer Ycari.” 

Li peres se trestorne et oit 
1692 La vois de son fil qui neoit, 

Si s'escrie comme adolez : 

„Ycarus, filz, où ez volez? 

Ycarus, filz, en quele terre 
1696 Te porrai je cercher ne querre? 

Filz, filz, tant te soloie amer!” 

Lors se regarde et voit en mer 
Les penes de son fils floter, 

1 700 Si pot bien savoir sans douter 
Que perdu l’a sans contredit. 

L’art escommenie et maldit 
Qui son cher fill li a soustrait. 

1704 Le cors de la marine trait 
Au rivage et l'enseveli, 

1671. A: Lessent lebinton tel ihannel ; B : lebindon calumiel ; C : viton haminail. Cf. 
Mét. VIII, 222 : ..Dextra Lebintihus erat fecundaque melle Calymne”. 

1672. Câline = „Calymne”. ' 

1678. A : pour muol. 

1689, 90 : Peut-être une glose ? 

Si le mist en terre et de li 
Fu cele terre sornommee : 

1708 D’Ycarus : ,,Ycaire” clamee. 

Dedalus met son fil en terre. 

Tant dementres comme il l'enterre, 

Perdix sor un chesne seôit. 

1712 Moult fu liez ét moult li seôit 
Li deulz que Dedalus menot. 

N'a gaires que forme humaine ot 
Perdix, et fu nouvelement 
1716 Fais oiseaux, se l’authors ne ment. 

Filz fu de la suer Dedalus, 

Qui pour aprendre l'art et Fus 
Dou mestier dont cil s'entremist 
1720 Chiez son frere en mestier le mist, 

Qu'il n’avoit pas douze ans passez. 

Bon sens et subtil ot assez 
Pour retenir et pour entendre, 

1724 Si mist cure et paine à aprendre 
Le mestier, qui moult li plesoit. 

Et curieusement fesoït, 

Com cil qui bien y entendoit, 

1728 Ce que ses mestres commendoit. 

Cil controuva compas et sie. 

Un estrument qui les bois sie. 

Dedalus, qui envie en ot 
1732 De ce que si bien aprenot, 

Dou somet de la sainte tour 
De Pallas li fist prendre un tour, 

Tel que le col eüst brisié, 

1736 Mes Pallas, qui moult ot prisié 
Le sens et l’enging qu'il avoit. 

Quant de sa tour verser le voit. 

Pitié l’en prist, si ne vault mie 
1740 Souffrir qu'il ensi perdist vie: 

En l’air retient le damoisiel, 

Qu’il ne chiee, et l’a fait oisiel, 

Qui toute sa legiereté, 

1744 Son enging et s'aperteté 

Retint aus penes et aus piez. 

Isniaux est et bien afaitiez, 

Si retient son premerain nom, 

1708. „Icaire” = „Icaria’V 

1733. B: haulte, C; maistre ; cf. Ovide, vs. 250: sacraque ex arce Minervae, 

praecipitem misit ", 

1748 Mes il ne vole or se bas non, 

Qu’adez se crient qu’il ne cbeïst 
Et qu'ensi ne li mescheïst 
Comme il fist anciennement. 

1752 Vers terre vole bassement, 

Qu’adez crient qu'il ne soit honis. 

Si repont en terre ses nis. 

En ces boscages se repont. 

1756 Illueques se nice, illuec pont, 

Mes tant est sos et oublieus 
Qu'il oublie ses propres eus 
Et dou couver ne li souvient. 

1760 Dedalus en Sicile vient, 

Et là l’ala Mynos requerre 
Par force d'armes et de guerre. 

Cocalus, qui Sicile tint, 

1764 Vers lui loiaument se contint, 

Quar doucement le secorut 
Et vers ses guerriers le garut. 

— Li bons fevres, li charpentiers, 

1768 Li trouveres de tous mestiers, 

Li bons mestres, c’est Diex meïsmes, 

Qui fist enfer et les abismes, 

Si charpenta le firmament, 

1772 Et fist par son sens sagement 

Le ciel, l’air et la terre et l’onde. 

Tant fu en l’exill de ce monde 
Que li deables fu matez 
1776 Et vaincus et desbaretez. 

Qui d’umain lignage ot eü 
Longement le mortel treü. 

Tout ot Diex le monde aquité 
1780 Et de grief servage gité 

Et purgié de toute malice, 

Si 6t acompli tout l’office 
Pour qu’il ert en terre venus. 

1784 Ne pot plus estre retenus. 

A repairier lors li convint. 

1755. AB: concises. 

1757. Un des nombreux passages où l'auteur se perment des libertés — voulues ou 
non — avec le texte d'Ovide : celui-ci nous apprend que Perdix , .couve au pied des 
buissons et se souvient encore de sa chute’ (vs. 258, 259). 

1763. AB: Crocalus ; C: Crotalus. 

1767. C ajouté: „Or vous diray l’alIegorie, Que ceste, fable senefie”. 

De la grant douçour li souvint 
Dou leii qui tant fait à amer, 

1788 Mes ne pot par terre ou par mer 
Trouver voie au régné celestre, 

Quar cil qui jugié l’ot à nestre 
Et à prendre incarnacion 
1792 Pour humaine redempcion, 

Ot si clos la voie et le pas. 

Qu’il n’i peüst ataindre pas 
Se par l’air à vol n’i alast, 

1796 Mes tout avant qu'il s’en volast 
En son delitable régné, 

Si com Diex l’avoit ordené 
Et li prophète dit l’avoient, 

1800 Qui par saint esprit le savoient, 

Qui pour le monde descombrer 
Se dut en la vierge aombrer 
Et prendre notre humanité, 

1 804 Sans fraindre la virginité 
Et la chastee de sa mere, 

Prendre baptesme et mort amere. 

Souffrir en sainte crois et pendre. 

1808 Jesir ou sépulcre et descendre 
En enfer, les siens aquiter, 

Et de la mort resusciter. 

Quant toutes furent acomplies 
1812 Ou cors Dieu cestes prophecies, 

Si comme chantoit l'Escripture, 

Si vault contre humaine nature 
Voler aus cieulz apertement, 

1816 Et monter en son mandement, 

Si monstra comment voleroient 
Si fil qui emprez lui vemdroient. 

Et quel voie doivent tenir 
1820 Cil qui vuelent aus sieulz venir? 

Par deus eles doivent voler 
Cil qui là s’en vuelent aler. 

L’amour de Dieu, c'est l'ele destre ; 

1 824 L’amour dou proisme est la senestre. 

Par ces eles legierement 

1794. La construction a été influencée par les nécessités dé la reine. 

1796. Suiv. Construction embrouilleé. Nous la laisserons telle quelle, sans introduire 
des corrections toujours plus ou moins arbitraires. Nous avons peut-être trop souvent 
..corrigé” des passages embrouillés dans ces ..allégories”, dont l'insipidité ne mérite pas, 
au fond, tant d’efforts continuels et infructueux. 

Puet voler cil qui droitement 
Veult emprez Dieu tenir la voie, 
1828 Mes qu’il se gart qu'il ne forvoie. 
De la voie Dieu se départ 
Cil qui vait à senestre part. 

C'est à la partie au dyable. 

1832 Cele est mauvese et forvoiable. 

Si maine en enfer le parfont 
Ceulz qui mauveses oeuvres font. 
Cil qui volent trop bassement, 

1836 Ce sont cil qui mauvesement 

Metent lor amor en cest mondé, 
Qui les mondains plunge et affonde 
Aus flos de dissolucion, 

1840 Si les met à confusion. 

Et cil qui trop hautement vole, 

C’est cil qui par orgueil s'afole 
Et cuide comme malsenez 
1844 Des biens que Diex li a donnez, 
Biauté, grâce, force et savoir, 
Honor, seignorie ou avoir, 

Richesce, terre ou tenement, 

1848 Que de soi viengne seulement, 

Non pas de la divine grâce, 

Et s’il avient que nul bien face, 
Jeûne, aumosne ou abstinence, 

1852 Affliction ou penitence, 

A soi, non à nostre seigneur 
Veult avoir la gloire et l’onnour, 

Et veult sans le souverain mestre 
1856 Voler droit, mes ce ne puet estre. 

Li mescheans ne s’aperçoit 
Comment ses orgeulz le déçoit, 

Qui li vait ses elles tolant, 

1860 Ains vole, et quant plus vait volans 
Et le los dou siecle convoite, 

Plus se confont et mains esploite. 

Ja navra souverain repos, 4 
1864 Pour bien qu’iHace, en tel propos, 
Ains versera dampnablement 
Ou puis d'enfer parfondement. 

En enfer ert sa sépulture ; 

1868 Cil qui met s’entente et sa cure 
En vaine sapience aquerre. 

Et pour les Faintes biens de terre. 
Dont trop amoncelé et amasse, 

1872 La terre avironne et compassé, 

Si court amont, si court aval. 

Et est en cure et en traval 
Pour. ces temporeuz biens avoir, 

1876 Qui ne le font que décevoir 

Et métré en foie outrecuidance, 

Si n'en puet avoir souffissance, 

Quar quant plus a et plus desirre ; 
1880 Cil qui met s‘ entente à mesdire 
Et à blasmer la bone gent, 

Si detrait et vait roôngent 
Couvertement en recelee 
1884 Des bons la bone renommee 
Et mauves blasme lor alieve, 

Dame Diex, cui trop couste et grieve 
Tel fraude et tel iniquité, 

1888 Qui sens semble et subtiveté. 

Ou li plus des gens s'estudie, 

Tel sens het et escommenie. 

Dame Diex, qui tout sait et voit, 

1892 Qui de gré souffers les avoit 
Monter hault par presumpcion, 

Teulz gens giete à perdicion. 

De la hautesce de savoir 
1896 Les verse, et pour leur non savoir 
Les dampne, et destruit et confont 
Ceulz qui tel sapience font. 

Lor sapience lor assote, 

1900 Si qu'il ne sevent veoir gote 

Et que Dieu cognoistre ne pueent 
Par lor fol sen, où il s’apueent. 

Qui les met à perdicion. 

1904 Tant ont mis lor entencion 
Aus terriennes vanitez, 

Aus fraudes, aus iniquitez, 

Aus traïsons, aus tricheries 
1908 Et aus fausses losengeries. 

Ou leur desloial cuer s’aplient, 
Qu’eulz et tous biens fais en oublient. 
Et Diex les oublie ensement, 

1912 Et ce que decevablement, 

"Par tricherie ou en emblé, 

Orent aguis et assemblé 
Les convient perdre. Ensi avient : 
1916 Qui mal acquiert à mal preu vient. 
Par Cocalus puet estre pris 
^ Uns rois poissans et de grant pris, 
Frans et cortois et charitable, 

1920 Debonaires et piteables, 

Qui de Sicile doit rois estre, 

Et pour Dieu, le souverain mestre, 
Doit deffendre sa sainte loi. 

1924 Vers les enemis de la foi, 

Qui la loi Dieu vaudrent abatre, 
Se doit prousement bien combatre. 
Quant li siècles devra fenir 
1928 Et Dieux au jugement venir. 

— Le treüage ot aquité 
Li rois d'Athienes la cité, 

Si som T avez devant oï. 

1932 Tous li pueples se resjoï. 

Et feste font pour sa venue 
Li baron et la gent menue. 

Cil que par sa nobilité 
1936 Furent delivre et aquité 

Dou mortel treüage rendre, 

Tous les convint à joie entendre, 
Si fu par grant joliveté 
1940 Toute aornee la cité 

De paremens et de cortines. 

De cristal, d'or et de sardines, 

De jaspe et de cler voirre vert 
1944 Sont paré li mur et couvert, 

Et par les rues ensement 
Sont estendus maint paremens. 

De coronnes d'or esmeré 
1948 Furent tuit cil temple paré. 
Minerve, la bateilleresse, 

La glorieuse vainquerresse, 

Et Joven, le souverain mestre, , 
1952 Honoroient et clerc et prestre 
Et tuit autre communément. 

Si offroient dévotement 
Sacrefice et dons acceptables : 

1916. C: Qui mal acquiert mal preu l’en vient. 

1917. Voir la note au vers 1763. 

1942. Sardines = „sardoines”. 

1956 Sanc d’aigniaux, encens adorables. 
Toute estoit plaine de leesce 
La cité, sans point de tristesce. 

Si font à la nouvele espouse 
1960 Feste grant et chiere jcüouse. 

— Quant Diex, rois -d’immortalité, 
Avra tout son pueple aquité 
Et ramené de mort à vie, 

1964 Si com le dist la prophesie 
Et 1’ apocalipse ensement, 

A segur et joieusement 
Vivront en souverain délit 
1968 Cil qui de Dieu seront eslit 
En pardurableté pour vivre. 

Dont Diex a les nons en son livre. 
Joie pardurable sans fin 
1972 Avront aveuques séraphin 
Et les angles angeliaus, 

S’iert la citez celestiaus 
Bien ordenee et richement. 

1976 D’or fin seront li pavement, 

Li mur de jaspe et de cristal. 

Tuit plain de gloire esperital 
Seront et de bone ore né 
1980 Qui porront estre en ce régné 
Glorieus et plain de leesce, 

Sans cri, sans plour et sans tristesce. 
Sans cusençon et sans paour, 

1984 Et resgarder lor Sauvaour 
Régnant en sainte Trinité. 

Tuit li temple de la cité, 

C'est tuit li saint qui là seront, 

1988 Corones d'or fin porteront, 

Si loëront dévotement 
Celui qui glorieusement, 

Se vault pour son pueple combatre 
1992 Et l'orgueil dou dyable abatre. 
Au_pere et au fill offeront 
Encens qui d'oroisons seront, 

Et là seront li sanc offert 
1996 De ceulz qui mort avront souffert 
Pour l’amour de notre Seignor. 

Lors ert l’espouse à grant honor, 
Sainte Yglise, que Diex tant aime, 

2000 Qu'amie, espouse la claime 

Et coronne en sa haute court. 

Renommée, qui par tout court, 

Dou roi d’Athaines la cité, 

2004 Qui trait ot de chetiveté 

Son pueple et par son vasselage 
Aquité dou grief treüage 
Et destruit le monstre en la mue, 
2008 S'est par toute terre espandue 
De sa proesce et de son non. 

L’en ne parle se de lui non. 

Par toute Grece est co#ieüs 
2012 Et ses nous doutez et seüs. 

Aus grans besoins le vont requerre 
Les gens de moult lointaignes terre, 
Ne ja nullui n escondeïst 
2016 Qui de secours le requeïst. 

Tous les aidoit en lor misiere. 

La gent qui en Calydoine iere. 
Moult angoisseuse et esbahie, 

2020 A grant besoing li quist aïe. 

En la terre ot un porc sauvage, 
Qui trop lor fesoit de demage. 

En Calydoine envoie l'ot 
2024 Dyane, qui trop se dolot 

Pour le roi, qui l'avoit despite, 

Si corn li contes le recite: 

Oeneüs, rois de Calydoine. 

2028 Grant terre avoit en son demoine. 
Riches estoit d'or et d' argent 
Et riches d’onnor et de gent. 

Un temps avint, que sa cité 
2032 Fu plaine de fertilité, 

De fruis, de miel, de blez, de vins. 
Sacrefices et dons devins 
A divers damediex offrirent: 

2036 Sole Dyane en oubli mirent, 

Sans don ne sacrifice offrir. 

Ne pot pas Dyane soiiffrir - 
Cest. despit sans grief vengison, 
2040 Ains tramist pour ceste achoison 
Sor Calydonois, quel haôit, 



2028. C; demaine. 

Le sengler qui tout destruioit, 

Prez et vignes, blez et boschasges, 

2044 Et moult lor fist d'autres damages. 

Ne remest beste à estrangler. 

Pour desconfire le sengler,' 

Qui tant fu fiers -et plains de rage, 

2048 Fist Melekger le barnage 

Assambler dou régné environ. 

Venu sont là tuit li baron 
De Grece et de partout le mont, 

2052 Que Meleager i semont. 

Assamblé sont en Calidoine. 

Castor et Poilus, frère Helaine 
Y sont, et 'fheseüs li fiers, 

2056 Pirithoüs, ses amis chiers, 

Ydas et. li dui fill Testie. 

• — Par eulz fu tel chose bastie 
Dont Calydoine fu deserte, 

2060 Si fu grant damage et grant perte — 

Linces, Acastes, Pyleüs, 

Et Thelamon et Peleüs, 

Qui puis fu peres Achillès, 

2064 Et Ylus, li filz Herculès, 

Lelex, Patroclus, Enrichon, 

Et Phénix li filz Aminchon, 

Laërtes et Nestor de Pile, 

2068 Et Athalanta la nobile, 

La plus virge dame dou mont, 

Et maint autres y ot semont, 

Qui tuit vindrent à cest afaire, 

2072 Dont je ne quier les nons retraire. 

Meleager vit la meschine. 

Qui plus avoit la colour fine 
Que n'est la rose aveuc le lis. 

207ô De lui veoir ert grans delis. 

En sa main tenoit l’arc turquois, 

Si portoit au col le carquois 
Plain de saietes barbelees, 

2045. B : Ne leur lest ; C ; N’y remainst. 

2057. Mss. testie, cf. Mét, VIII, 308 : „Et duo Thestiadae ” ; ce sont „ot etGxiov 

naïdtç " d’Euripide, les deux fils de Thestius : Plexippus et Toxeus, qu’Ovide nomme 
plus loin, aux vers 440, 441 ; cf. plus loin les vers 2323, suiv. de notre texte. Pour tous 
ces noms, l’auteur a dû avoir à sa disposition des gloses, par exemple pour savoir 
que ..Tegeaea" (Ovide, vs. 317) représente Atalante. 

2073. C'est-à dire : Atalante. 

2080 Bien trenchans et bien afilees. 

En la pucele regardant 

L'a d’une estincelete ardant 

Amours navré souz la poitrine. 

2084 Aime et desirre la meschine. 

Ha, Diex, com fort amour y a 1 
One nulz d'amours ne la pria, 

One nulz à s'amour ne s’amort 
2088 Qu’il en eüst el que la mort. 

Maint l’amerent qui en moururent, 
C’onques autre bien n’en reçurent. 

Cist en morra. C’iert grant damage! 

2092 Tant mar fu son grant vasselage, 

Sa cortoisie et sa vàlour. " 

Ne puet pas bien celer s’amour 
Cil, qui d’amours est entrepris: 

2096 „ Pucele, dist il „de grant pris, 

La plus ouvree de nature, 

Diex vous otroit bone aventure ! 

Trop seroit cis bons eüreuz 
2100 Qui si seroit aventureus 

Qu'il vous eüst à son plesir.” 

Atant le fist honte taisir, 

Qu'il ne vault plus devant la gent 
2104 Aresnier la bele au cors gentt, 

Ne il ne veult, n'il n’a lesir, 

Si cele et couvre son désir, 

Mes pour ce n’est pas 1 ajnour maindre 
2108 Qu’il li convient ou cuer remaindre! 

En une grant forest antie. 

D’arbres et de bois plenteïe, 

Delez un plain, jouste un pendant, 

2112 Vont li baron les rois tendant. 

Les chiens descouplent et deslient. 

Par la forest le porc espient. 

Grant cusençon ont et grant cure 
2116 De trouver lor male aventure. 

Le porc quierent sans nul arrest. 

Ou plus bas leu de la forest, 

Ou les ordures s’espuroient 
2120 Toutes, qui par le bois coroient, 

Ot une fosse emmi le bois 



2119 suiv • cf Mét, VIII, 334: „Concava vallis erat, quo se demittere rivi, 

Adhérant pluvialis aquae ; «net ima lacunaf, Lenta aalix ulvaeque levas Juncique 
palustres, Viminaque 

De sauces plaine et de vimois, 

De jons, de ronce et de rosiel. 

2124 Là trouvèrent li damoisiel 

Le porc sengler qui se tooille 
Grans et hideüs de grant merveille. 
Dou grant sambloit buef espanois. 
2128 Le porc huerent de manois. 

Le porc se prènt à hericier.' 

Ses saies samblent dart d’acier. 
D’ire et de maltalent escume. 

2132 Par la bouche li saut l’escume, 
Qui les herbes et la fueille art. 

Fier et félon a le regart. 

Moult ot en lui horrible beste. 
2136 Les deus ex li sont en la teste 

Plus rouges que charbons ardans. 
Grans et aguës ot les dans. 

Pourqu’ iroie plus arrestant? 

2140 Plus tost que dou ciel ne desçant 
Fouldre ne querriaus d’arbaleste 
Vait descendant la fiere beste 
Par la forest de tel aïr 
2144 Que tout trebusche et fet cheïr 

Quanqu'ele encontre en son venir. 
Riens ne li puet contretenir. 

Emmi ses anemis se fiert. 

2148 Par moult grant ire les requiert. 

Les lévriers trenche et porfant 
Aus dens, dont il samble olifant. 
Maint en a malmis et tué. 

2152 Li baron ont le porc hué 
^ Et li chien le vont ataignant. 

Cil ne se vait de riens faignant 
De son cors deffendre et guérir. 
2156 Premiers, pour le sengler ferir, 

A Echion le dart lancié, 

Mes ne l’a féru ne blecié. 

Jason li preus mist corde en colche 

2122. B : de vluoys ; C : de hoissois. 

2125. B: se covoille ; C .* s’i toveille. 

2128. B ; Cilz le pore huent. 

2130. A : Des soies ; B : Ses saies ; C : Les sayes, 

2139. B: Pourquoi irai. 

2149. B : loimiers ; A : liemiers ; C : lévriers. 

2150. C; éléphant. 

2160 Pour traire au porc sengler la floiche. 

Ferir le cuide, mes il fault, 

Quar un poi l’avisa trop hault. 

Mopsus tenoit le dart d’acier. 

2164 Au porc sengler le vait lancier* 

Phebus prie que par sa grâce 
Le porc sengler ferir li face. 

Phebus quanqu'il puet li otroie. 

2168 Le porc fiert, mes pas ne le ploie, . 

Quar li fers dou dart est cheüz. 

D’ire et de rage est esmeüs 
Li senglers, qui senti la floche : 

2172 Ardant feu giete par la bouche. 

En la presse se vait embatre. 

Onques pour une tour abatre 
Ne vit l’en mangoniaux descendre 
2176 Plus bruiant, ne dou ciel descendre 
Fouldre pour abatre un clochier, 

Com l’en veïst là l’aversier 
Corre contre ses anemis. 

2180 Deus damoisiaux à mort a mis: 

Paiemon et Palegona. 

Enesius s’abandona 
A fouir pour sauver sa vie, 

2184 Mes riens ne vault, quar ne fault mie 
Li senglers, qui au dos le suit. 

Parmi le genoul le consuit. 

Les ners li ront et l’abat mort. 

2188 Nestor reüst il mis à mort. 

De lui fust Troie asseüree, 

Mes il sailli sans demoree 
Sus un arbre pour soi guérir. 

2192 Li porc vait en l’arbre ferir, 

Si que bien plain pié le corront. 

Orithiden fiert, si li ront 
Une des cuisses en travers: 

2163. A : Molphus tenoit; B: Oeclides tient; C: Molphus tenoit. Il s'agit de 
Mopsus, comme l’auteur a dû l'apprendre par quelque glose, puisque l’auteur latin le nomme 
..Ampycides”, ca-d. „fils d’Ampycus", sans .l’indiquer par son propre nom (cf. Met... 
VIII, 350). 

2171, 2172. B: flouche, boiohe ; A: floche, boche; C change les vers. 

2181. Ovide: ..Eupalamon” (vs. 360). 

2182. Ovide: ..Enaesimus” (vs. 302). 

2186. A : l’a consuit. 

2189. A : fust bien troie seuree. 

2194. Orithiden = ..Eurytides” = Hippasus, fils d’Eurytus (Ovide, vs. 371). 
Verhandel. Afd. Letterkunde (Nieuwe Reeks) Dl.* XXX. C 1 1 

2196 A terre l’abat tout envers. 

Deus riches chevaulz espanois 
Chevauchoient, plus blancs que nois. 
Castor et Pollux, jfrere Helaine. 

2200 Le porc huent à grant alaine, 

Si li lancent deus dars d'acier. 

Bien peüssent 'le porc blecier. 

Mes li senglers, pour soi guérir, 

2204 Se vait ou parfont bois ferir, 

En leu que dars ne puet passer 
Ne chevaux ne puet eslesser. 

Emprez le porc s’est esmeüs 
2208 Thelamon, mes il est cheüs, 

Quar à un escot s’achopa. 

A paines s’en desvelopa : 

Ses freres l’en a redrecié. 

2212 Dementres a le porc blecié 
Athalanta dessouz l’oreille. 

• La goûte en sault toute vermeille 
Qui par mi la joë li raie. 

2216 Premiers vit le cop et la plaie 
Meleagg^ qui cele part 
Avoit son oeil et son esgart. 

Plus en devint liez que la bele. 

2220 Aus barons dist : „Ceste pucele 
Avra la victoire et l’onnour 
De cest escrif. Veës, seignour, 

Le porc, qui par l’oreille saigne. 
2224 Navrez est' bien ; i pert l’ensaigne.” 
Li baron rougissent de honte 
De ce que Meleager conte. 

Le porc escrient fierement. 

2228 Moult li gietent espessement, 

Dars et fléchés à si grant torbe 
Que li uns d’euz l’autre descorbe. 
Anceüs par sa mescheance 
2232 Contre le porc sengler s’avance 
Et porte une hache danoise. 

Par grant fierté la hache entoise 
Et parle comme homs plain d'orgiau : 
2236 „Aprenez; seignour damoisiau, 

Liquelz porra plus, homs ou famé ! 

2231. Mss. Antheus. Il s’agit d’Ancaeus (Ovide, vs. 401). 

N’a pas tant de vertu Dyane 
Qu’el puisse le porc garantir 
2240 Que ja ne li face sentir 

Le cop mortel dont il morra ! 

Ja Diex guérir ne le porra 
Grant folie pensa et dist 
2244 Anceüs, qui de Dieu mesdist, 
Dyane en prist grief vengison : 
N'ot pas finee sa raison 
Qu'il remest pendus vers le ciel. 
2248 Li pors s’apresse dou dansiel. 

Qu’il voit dejouste soi pendu. 

Par les flans l'a si pourfendu 
Que la boële li cheï. 

2252 Le porc de moult prez envaï 
Pyrithoüs, le glaive ou poing. 
Theseüs li crie de loing : 

,,Mes cuers, ma joie, mes confors, 
2256 11 loist en loing estre aus plus fors. 

Ne t'apresse de l’anemi ! 

A duel metroies ton ami, 

Se morroies par ta folour, 

2260 Anceüs est mis à dolour 

Et mors par son fol hardement.” 
Atant balance roidement 
Le dart, si l a au porc lancié. 

2264 Féru l'en eüst et blecié. 

Se ne fust uns rains de nefflier. 
Qui le cop tint et le sengler 
Garist à cele fois de plaie. 

2268 Jason li lança sans delaie 

Le dart d’acier, mes ne le touche. 
Un des lévriers parmi la bouche 
Ataint, et par les flans l’en haste. 
2272 Meleager, li preuz, se haste. 

Au porc sengler deus lances lance, 
Mes de la premeraine lance 
N’a pas la beste aconseüe ; 

2276 L'autre li a au dos cousue. 

Qui donc le veïst demener 



2251. la boële = „les boyaux, les entrailles”.,' 

2253. A : la glaive. 

2256. „Licet eminus esse fortibus” (Met., VIII, 406). 

2265. „Obstitit abscisa frondosus ab arbore ramus” ( Mét ., VIII, 410). 

D’ire et de rage forsener. 

Des piez devant gratter en terre, 

2280 Comme il escume et les dens serre, 

Comme il se trestorne et torteille, 

Douter le deüst à merveille. 

Meleager li tint estai. 

2284 Ou poing tient le glaive mortal. 

Li pors ne l'a pas redouté. 

Contre lui court. Tant ont bouté 
Li pors, et li vassaulz ensamble, 

2288 Que li pors chiet mors, ce me samble. 

Lors y ot grant joie et grant bruit. 

La compaigne de joie bruit. 

Meleager tuit conjoïssent. 

2292 Le porc voient, si s’esbahissent 
De la grandour à l'aversier. 

Ne l’osent encore aprocier, 

Mes de loing resgardent le mort, 

2296 Et pour avoir part en sa mort 
Y vont lor dars ensanglentant. 

Meleager plus n’i atant. 

Dou porc prent la teste et l’eschine, 

2300 Si l’a offerte à la meschine 
Qui première l’avoit blecié. 

Li autre en furent corroucié. 

Tuit en vont murmurant d’envie. 

2304 Ne porent li dui fil Cestie 

Cest don souffrir ni endurer. 

Tuit en pristrent à murmurer, 

Puis li escrient fierement : 

2308 ,,Metez jus la proie erroment, 

Famé, car vous n’i avez droit. 

Ou chier comperrois orendroit 
La biauté dont tant vous fiez. 

2312 Ja à garant n’en avriez 

Celui qui vous fist cest présent.” 

Lors le li tolent, lui présent 
Qui cest don donné li avoit. 

2316 Nel puet souffrir, quant il le voit, 

Meleager au fier corage. 

Tous est espris d ire et de rage, 

Puis parole par grant fierté : 

2281. A: vorteille ; C: toueille. 

2290. A: compagne; B: compagnie, C : tous li pueples ; Ovide: „Socii”. (vs. 420). 

2320 ,,Aprenez, traïtour morte. 

Qu’il a dou fere au menacier.” 

Atant sache le branc d’acier. 

Si fiert son oncle Flexipon. 

2324 Ou pis li done tel fràpon 

Que présent li a fait de mort. 

Thocippus voit son frere mort. 

Grant duel en ot et grant paor. 

2328 En doutance est et en freor. 

Ne set s’il fuie ou s’il le venche. 

Au brans d’acier qui souef trenche, 

Dont ses freres estoit ocis, 

2332 Le ra Meleager ocis. 

— De ceste aventure briement . 

Espondre vuedl l’entendement. 

Trop est doutez, trop est seüz, 

2336 Trop est exauciez et creüz 

En toute terre, en tout le mont, 

Et levez sor le ciel amont, 

Li nons et la magnifiance, 

2340 L’onor, la gloire et la poissance 
De Dieu, le roi de paradis. 

Li prince et la gent de jadis, 

Cui Dieux, par sa large bonté, 

2344 Avoit tout à lor volenté 

Donné vins et viande et char, 

Sans avarice et sans eschar, 

A divers Diex sacrefioient 
2348 Et Dieu le poissant oublioient. 

Qui les avoit fais à sa forme. 

La deesse de triple forme, 

C’est la sainte divinité 
2352' Qui est triple en voire unité, 

Mistrent en nonchalue oblie 
Li félon plain de dyablie. 

Si firent dons et sacrefices 
2356 De buef, de moutons, de genices^ 

Et d’autres presens qu’il offroient 

2321. „Discite facta minis quantum distent" ( Mêt ., VIII, 439). 

2323 — 2326. Flexipon = „Plexippus” ; Thocippus = „Toxeus”(!); cf. Mét., VIII, 
440, 441). 

2332. Le ra ocis = „L'a tué à son tour”. 

2333, 2334. A : De ceste estoire vueil briement espondre vous l’entendement. 

2353. C ; Fu mise arriéré et oubliée. 



166 



OVIDE MORALISÉ 



Aus dyables qu’il aoroient, 

Qui les avoieîit deceüz, 

2360 Dont Diex, qui fu d’ire esmeüs 

Vers euz, digne vengance en prist 
Dou pueple qui vers lui mesprist. 
Serpens et wyvres et liepars, 

2364 Qurs et lyons de males pars 
Et pors senglers sans demorer 
Lor tramist por eulz devorer, 

Et maint furent mort et malmis 
2368 Par les mains delor anemis. 

Par le sengler dont dist la fable 
Puet l’en entendre le dyable, 

Qui metoit à perdicion 
2372 Humaine generacion. 

La grant forest où il manoit 
Note le monde ou il regnoit, 

Ains que Diex descendist en terre 
2376 Sauver son pueple et lui requerre. 
Forest puis le monde apeler, 

Ou li lerres se seult celer, 

Li faulz traîtres plains de lobe, 
2380 Qui les âmes murtrist et robe. 
Entre les plains de paradis 
Et le pendant d’enfer le vis 
Siet cis bois, qui tant est doutables 
2384 Et perilleuz et forvoiables. 

La fondree ou li pors converse 
C’est la conscience parverse, 

Plaine de vice et de vilté, 

2388 De malice et d’iniquité, 

Plaine de puour et d’ordure. 

Ou toute mauvestié s’apure. 
Orgueil, vaine gloire et vantance, 
2392 Ypocrite, inobediance, 

Pertinace et contempcion 
Et discorde et presumpcion 
Vont là descendant d’une rote. 
2396 D’autre part i court o sa flote 
Envie et susurracion, 



2376. 


C: 


Pour saulvier son pueple et requerre. 


2382. 


C : 


le vilz. 


2395. 


C: 


roche. 


2396. 


C : 


floche. 

Haine aveuc detraction, 

D'autrui mal male essoissance, 
2400 D’autrui bien afflicte pesance. 
D’autre part cort à grant desroi 
Ire, qui flote à son conroi, 

Si descent en cele fondree 
2404 Tence et paoreuse pensee, 
Indignacion et blastenge 
Qui à Dieu conjure et ledenge, 
Contumelie et crieresce. 

2408 D'autre part vait corant tristesce. 
Qui maine o soi desesperance, . 
Faute de cuer et foliance, 

'Peresce et rancune et malice. 

2412 D’autre part descent avarice, 
Traïson, fraude et roberie 
Larrecin et torçonnerie, 

Durtez de cuer et violence, 

2416 Parjure et lasse inquietence, 

Et sacrilege et symonie. 

D’autre part flote glotonie 
Plaine de honte et de vilté. 

2420 O lui corent scurrilité. 

Sens rebusche et vaine leesce, 
Trop parlers, ordure et yvresse. 
D’autre part court puant luxure, 
2424 Inconstance et pensee obscure, 
Hayne de Dieu le hautisme 
Et foie amour de soi meïsme, 

De sa pensee hastiveté, 

2428 Et mainte autre chetiveté 

Que ne vueil ore amentevoir. 
Toutes corent, au dire voir, 

Au monde et chascune s’apure 
2432 Et descent en cuer plain d’ordure, 
C’est la fondree, c’est li leus 
Ou li pors senglers orgueilleus. 
Qui le mont deserte et déçoit, 
2436 A son repaire et son reçoit. 

Diex li peres esperitables, 
Misericors et piteables, 

Pour desconfire ce sengler. 



2422. A : Trop parole. 

2440 Qui soloit la gent estrangler, 
Tramist au mont ses venaors. 

Ses prophètes, ses precheors 
Et son chier filz meïsmement, 

2444 Qui, pour nous métré à sauvement. 
Acointa notre humanité 
Et prist notre charnalité, 

Si vault contre notre adversaire 
2448 Par son cors la bataille faire. 

Le sengler ocist et mata, 

Et tout le monde rachata, 

Et toute l’onnor et la gloire 
2452 Et tout le los de sa victoire 
Donna Sainte Yglise, s’amie, 

Qui fu presens à l'envaïe.’ 

Pour lui fu il en crois pendus. 

2456 Pour lui fu ses sans espandus, 
C'est la pucele virge et pure. 

Sans tache et sans cünchieüre, 

Par cui fu destruite et perie 
2460 Synagoge et ydolatrie. 

— Au temple, à grant devocion. 
Pour fere à Dieu oblacion 
Aloit Altee esjoïssant 
2464 Pour Meleager le poissant, 

Son fil, qui le porc ot ocis. 

Quant el vit ses f reres ocis. 

Sa grant joie est tornee en plour. 
2468 En entresaigne de dolour 
S'est de noire robe vestue 
S’a sa robe d'or desvestue. 

Assez fu qui li fist savoir 
2472 De ceste ocision le voir. 

Quant elle en ot le voir apris. 

Le duel lesse qu’ele ot empris : 

De ses freres vengier s'apense. 

2476 En ce met sa cure et sa pense. 
Chiez la roïne ot un tison 
Qu’ele ot gardé en sa meson 
Des lors qu'ele aloit traveillant 
2480 De Meleager le vaillant. 

Li tisons fu si destinez, 



2471. B: Aise fu ; C: Asses fu. 

Que jusqu’il fust ars et finez 
Ne porroit li vallès morir, 

2484 Ne riens ne le porroit guérir 
Qu’il ne morust sans garison, 
Tantost que ardroit le tison. 

Des lors l'ot elle fet garder. 

2488 Or le vait querre sans tarder. 

Ardoir le veult et métré en cendre. 
Un grant re de feu fait esprendre 
Com çele qui plaine ert de rage. 
2492 Quatre fois li vint en corage 
Dou tison métré ou feu ardant. 
Quatre fois s’ala retardant 
Pour pitié, qui la rassouage. 

2496 Moult est discordable et sauvage 
La griez pensee ou elle estoit. 

Ire et dolours li ramentoit 
Ses freres, que ses filz ocist. 

2500 Pitiez d’autre part l'adoucist 
Et li loe qu’ele n'ait cure 
De métré à mort sa porteüre. 

Trop seroit tel vengence amere. 
2504 En son cuer tencent suers et mere, 
Qui deus choses li font penser. 

Trop sont contraire si penser. 
Aucune fois palist et tramble: 

2508 Ce fait pitiez, si com moi samble. 
Qui de par la mere li vient. 

Quant de ses freres li souvient. 

Si rougist d’angoisse et esprent. 
2512 Une hore à manecer se prent 
Et a le vis fel et horrible; 

Autre hore l’a simple et paisible 
Et piteable, ce fu vis. 

2516 Touz ces signes a elle ou vis. 

Qui trop la font descolorer. 

Or plore et or ne puet plorer*. 

Aussi com wacre la navie 
2520 Qui de deus pars est envaï 

En mer, de tempeste et de vent. 
Une hore arriéré, alitre hore avant. 
Or ca or là, tout ensement 



2501. A: loc qu’ele ne cure 

2524 Pense Altee diversement. 

Or se corrouce, or se rapaie. 

Ne sai que vous delaieraie. 

Tant est ce,gte-tence en son cuer, 

2528 Qu’ aus freres s’acorde la suer 
Si laist son fil en nonchaloir. 

En corage ot et en voloir 
De métré son enfant à mort 
2532 Pour ses freres, que cil a mort. 

Par sa mort veult lor mort venger. 

Le tison prent sans atargier. 

Si s’en vient à lor sepoulture. 

2536 Destruire veult s’engendreüre! 

Aus deesses de forsenage 
Dist cele qui plaine ert de rage: 
,,Tornez vos iex de cest office, 

2540 Que ne veôïs mon sacrefice. 

La mort mes freres vueil venger. 

Par mort doit l’en mort espurger 
Et l’un mal à l'autre ajouster. 

2544 S’il sont mort, lor mort doit couster. 
Sera donques Oeneiis liez, 

De ce dont mon pere ert iriez? 

Il est miex drois, si com moi samble, 
2548 Que il plorgent andui ensamble. 

Biau frere, qui ci gisiez mort, 

Pour vous vueil mon fil métré à mort. 
Prenez en gré cest sacrefice. 

2552 Ha, si feroie tel malice 

Vers mon enfant? Je sui sa mere ! 
Pour Dieu, pardonnez moi, biau frere, 
Quar je ne l’ocirroie mie, 

2556 Tout ait il la mort deservie. 

Avra il donc mis à martire 
Mes freres, dont j’ai duel et ire. 

Et si n’en souf ferra ja poine, 

2560 Ains sera rois de Calidoine 
Et s’esjoïra de lor mort ? 



2539. Mét., VIII, 482: „Eumenides, sacris vultus advertite vestros !” L’auteur du 
texte français fait dire le contraire à Atihée, à moins que le texte ne soit corrompu ici. 
Pourtant les manuscrits donnent tous la même leçon. 

2545. On se rappelle qu’Oenée est le père de Méléagre et que le père d’Athée, de 
Toxée et de Pléxippe est Tihesties. 

2548. A: Qu’il. 

Je ne vueil pas que il s'amort 
A mon damage pourchacier. 

2564 II m'a tant fete corroucier 

Li desloiaux, qu’il en morra. 

Ja ses peres ne l'en garra. 

Ne li régnés ou il s’atant, 

2568 Que morir ne l’estuisse atant. 

Ha, lasse, qu'ai je em pensé? 

Ou sont de mere li pensé 
Ne la pitié qu’el doit avoir? 

2572 II est mes filz! Je l’ai por voir 

Nuef mois en mon ventre porté. 

Jou vausisse avoir avorté 
Ou mort le jour de sa nessance. 

2576 Des lors vit il par ma souffrance 
Et par ma debonereté; 

Or morra par s'iniquité 
Et pour ce que il a forfait. 

2580 L'asoulte avra de son mesfait. 

Deus fois li ai sauvé la vie; 

Or li sera par moi ravie 
Ou il m’ocirra de sa main, 

2584 Dont mort sont mi frere germain. 
Certes, morte vaudroie je estre, 

Mes je ne puis. Ce ne puet estre. 
Ne sai que face. Or me souvient 
2588 De mes freres, or me revient 
Pitiez, qui le cuer m'adoucist. 

Haï, freres, il vous ocist. 

Si l'ocirrai sans demorance. 

2592 Confort vous ert de tel vengance. 
Certes, dure vengance a ci. 

Mes ja n'avrai de lui merci; 

Je l’ocirrai et moi emprez 
2596 Et votre mort sivrai de prez." 

A ce mot n’i vait plus tardant. 

Le tison giete ou feu ardant. 

Sa face torne toute voie, 

2600 Que si grant crualté ne voie. 

Li tisons art, mes n’art pas seuz, 
Ains ardent par s’arsure deus; 
Meleager art et esprent, 

2604 Qui de ce garde ne se prent. 

Grant doleur sent et grant destrece, 



2573. B: Dix mois. 

Mes tant a valour ^t proesce 
Que ses dolours vait sormontant, 

2608 Mes tout jors yait ses malz montant. 

Moult a grant despit et grant ire 
Dont il muert à si vil martire. 

Miex vausist morir em bataille. 

2612 Miex vausist estre mors, sans faille, 

Aveuc Antheüs l’orgueilleus, 

Qu’ ocist le sengler fameilleus. 

Son pere et ses serours apele, 

2616 Et son frere ensement, et cele 
Vait il réclamant, se devient. 

Par cui ceste angoisse li vient. 

Et „s’amie” vait apelant. 

2620 Pour cele a il son cuer dolant! 

Le feu dou tison vait croissant 
Et ses dolors vont engroissant. 

Li uns fu ars et mis en cendre, 

2624 Et l’autre mors sans plus aten dre. 

Mors est — Diex, c'est perte et damage [ — 

Meleager au fier corage. 

Destruite est à duel et à paine 
2628 La flour de toute Calidoine. 

Ore est Calidoine deserte, 

Plorent lor damage et lor perte 
Les dames et les damoiseles, 

2632 Les meschines et les puceles ; 

Plorent viellart et jouvenciel. 

Onques pour home desous ciel 
Ne fu tel duel, à mon avis. 

2636 Sa face esgratine et son vis 

Li viex Oeneus au cuer dolant. 

Par terre se vait defolant. 

Et la mere se rest ocise, 

2640 Qui fait ot tel mortel jouise. 

Qui avroit mil langues parlant 
Et fust sages et bien parlant 
Et tant eüst sens et savoir 
2644 Comme en Grece en pot onc avoir, ^ 

Ne porroit il pas deviser, 

2625. Peut-être faut-il lire „cest” au lieu de „c’est” ? 

2637. B C : Li viez Oeneus ; A : Li las viellart. 

2641. B: mil langues ; C : aroit or langues ; A: deus langues ; Ovide: „centum” 
2644. B C : en Gresce ; A : en France. 

Tant i seüst bien aviser, . 

Le duel que les lasses suers font ! 
2648 Cil deulz les ocist et confont. 
Bâtent lor vis et lor poitrines. 

Sus le cors s'enclinent sovines. 
Besent le cors, besent le lit.. 

2652 Là n’ot il joie ne délit. 

Li cors fu ars et mis en cendre 
Et enterrez, sans plus atendre. 

En un marbre bien entaillié. 

2656 Mainte fois l'ont de plors mouillié 
Les serors qui pas ne pooient 
Lor duel celer : o lui vaudroient 
Estre mortes et en foies. 

2660 De duel s’en sont toutes foies 
Comme tristes et adolees. 

Par l'air s’en sont toutes volees. 
Noves pennes lor sont venues : 
2664 Toutes sont oisiaux devenues 
Fors Gorge et Deïanire. 

Essilliez, plains d'angoisse et d’ire, 
Ist Thideüs de la contrée. 

2668 Thideüs estoit filz Altee, 

Cele qui son fill avoit mort, 

Et cil s’assenti à la mort. 

Si com l'estoire le raconte. 

2672 Pour ce fu chaciez à grant honte 
Dou roiaume de Calidoine, 

Si s’enfoui, qu’à mal qu’à poine. 
Jusqu’en Arges. Là s’arresta 
2676 Et longuement puis y esta. 

— Pour restorer le grant damage 
Et la perte d’umain lignage, 

Qui livrez ert à mort amer 
2680 Pour le mors dou premerain pere. 
Qui passa le devin commant 
Pour le mal amonestemant 
D’Eve, sa feme, et dou dyable, 
2684 Vault la deïté piteable 

Son propre fill à mort livrer. 



2665. B : Fors que. 

2668. A : d’Altee. 

2671. B: la flabe. 

2666 — 2676 ne se trouvent pas dans le texte latin. 

Pour cèülz reembre et délivrer 
Qui par le devin jugement 
2688 Erent livrez à, dampnement 
De mort et d’infernal prison. 

Li filz mori par le tison 
De la crois, ou il estendi 
2692 Son cors et son sanc espandi. 

Dou feu de voire charité 
Fist embraser la deïté 
Le cors de son beneoit fill, 

2696 Pour son pueple traire d’essill 
Et pour confondre la bobance, 

La seignorie et la poissance 
Dou monde et d’enfer la cité, 

2700 Plaine d’ordure et de vilté. 

Plaine d’angoisse et de dolor 
Et de tenebrouse chalour. 

Lors fu defolez et demis 
2704 Li vilz tirans, li enemis. 

Qui dou monde ert princes et rois. 
Lors fu abessiez li desrois, 

La poissance et la seignorie 
2708 Don monde plain de desverie. 

Qui tant soloit estre doutez. 

Lors fu dou monde fors boutez, 

A honte et à confusion, 

2712 En l’exdll de perdicion, 

A paine et à male aventure. 

En enfer puant plain d’ordure. 

Par les sùers qui lor duel menoient 
2716 Note l'en celes qui ploroient 

Pour le fill Dieu, qui fu menez 
Pour estre en crois mors et penez. 
Dont les aucunes s'envolèrent 
2720 En Galilee, ou elz alerent. 

Galilee est transicion. 

Par voire contemplacion 
Trespasserent de male voie 
2724 En vertus, et de duel en joie. 

Par Gorge puet estre entendue 
Gentillise la deceüe. 

Qui en foie errour demora, 

2728 Et les ydoles aora 

De fust et de pierre et d'argent. 

Deyanire note la gent 
De Judaïsme, la mescheant, 

2732 Qui.remest foie et mescreant 
De la sainte incarnacion 
Et de la mortel passion 
Du fill Dieu, qui pour nous rescorre 
2736 Volt mort et passion encorre. 

- — Dessus vous ai dit et conté 
Com Meleager ot don té 
Le porc qui la terre ot gastee, 

2740 Si vous dis com sa mere Altee 
Par le tison qu elle art l'a mort. 

Et com les serours por sa mort 
Furent faites soudainement 
2744 Oiseaus, fors que deus seulement. 
Tantdis se vault, ce dist la letre, 
Theseüs au repairier métré 
Vers Athènes, dont il ert nez. 

2748 Compaignons ot o soi menez 
Au porc, qui à celle cnvaïe 
Tenu li orent compaignie. 

Un poi de temps le delaia 
2752 Acheloüs, qui sa voie a 

Par ses flos encombrée et close. 

Si li loë qu'il se repose 
Et qu'avuec lui se vueille esbatre 
2756 Tant solement trois jors ou quatre. 
Tant que li flos escoru soient 
Qui fors du droit chanel issoient. 
Trop sont ses eaues périlleuses, 

2760 Sorondans et turbeilloneuses. 

Riens ne lor puet contretenir 
Qu’ilz encontrent en lor venir. 

Tant sont fors, tant sont ravissables, 
2764 Que les brebis en lor estables. 

Qui prez de la rive seoient, 

Et les aumailles ravissoient, 

Et les chevaux isniaux et fors. 

2768 Là ne lor valoit lor effors 
Qu'il perilloient de manois. 

Cretine de pluie ou de nois, 

Qui des montaignes descendoient, 

2744. A: fors deus. 

2758. B C : chanel ; A : âugiel. 

2770. C: C'estoit yaue de pluie. 

2772 Toutes les fois qu'eles fondoient 
Fesoient enfler le ruissiel. 

Là périrent maint damoisel. 

Pour eschiver des flos la doute 
2776 Et dou ruissel, qui si fort floute, 
Tant que li guez fu abrégiez. 

Se sont remez et hebergiez 
Chiez Acheloüs, qui les prie, 

2780 Theseüs et sa compaignie. 

De ponce et de purge et de liege 
Fu la meson fete, et li siégé 
Sor quoi l'en siet là sont couvert 
2784 Et fait de mousse mole et vert, 

Ore est Theseüs de séjour. 

Ja fu la double part dou jour 
Passée, et la table fist métré 
2788 Cil qui moult se veult entremetre 
De si vaillant hoste honorer. 

Assis se sont sans demorer 
Theseüs et li autre empres. 

2792 Perithoüs fu li plus prez 

Assis delez lui devers destre, 

Et li vielz Lelex à senestre. 

Et li autre ensegnablement 
2796 Sont assis ordeneement 

Selonc les estas qu'il avoient. 
Nimphes, qui nus piez les servoient, 
Vont de viandes delitables 
2800 Et de mes garnissans les tables. 
Quant il orent à lor plesir 
Mengié à aise et à lesir. 

Si corent aùs tables lever. 

2804 Li baron vont lor mains laver. 

Puis va l’en le vin aporter. 

Theseüs, pour soi déporter, 

Vers la marine esgarde et voit 
2808 Illes cinq qu'en la mer avoit, 

Mes tant sont loing quant les avise 

Qu’il n’i connoist nulle devise. 

) 

Theseüs dist : ,,Que voi je là? 



2776. A: fors. 

2792. Ovide le nomme: „Ixionides” (vs. 567), ce qui prouve pour la centième fois 
que l’auteur français a eu des gloses à sa disposition. 

2809. BC: près; A;, loing. 

2810. „I1 croyait voir une seule île, au lieu de cinq”. 

2812 Quel ille est ce ; quel nom elle a?” 
Acheloüs, qui bien le sot,. 

Respondi que cinq illes ot 
Ou leu qu’il voient, non pas une, 

2816 Et feme avoit esté chascune, 

„Mes je les ai si faitement 
Faites illes nouvelement, 

Pour ce qu’eles me desprisierent. 

2820 Un jour fu qu’eles sacrefierent 

Cinq et cinq veaux aus diex agrestes, 

Si firent grans jeuz et grans testes. 

Mes onc de moi ne lor souvint. 

2824 Et savez vous, qu’il en avint ? 

Je m’en enflai trop durement. 

Si m’esmui ravineusement 
O les iaues de ma riviere, 

2828 Qui trop fu argueilleuse et fiere. 
J'esraçoie touz bois et blez. 

De mes flos fu tous sorcomblez 
Li leus ou celes festivoient 
2832 Qui devant oblié m’avoient. 

Mes or lor souvenoit de moi 
Et trop avoient grant esmoi 
Et grant doutance de noier. 

2836 Tant fis mes grans flos tornoier 

Qu ’o moi les fis en mer descendre, 

Si fis la terre en cinq pars fendre. 

Or sont cinq illes devenues 
2840 Et sont en cinq leus espandues. 

Or sont Echinades nomees 
Les illes ou el sont muees. 

Celle autre illete plus loi-gnet, 

2844 Que tu vois seule n un coiznet 
Assise en la parfonde mer, 

Fu une que soloie amer 
Jadis, si l’ai despucelé. 

2848 La bele ot non Perymelé, 

Fille Ypodamas le félon. 

2821. A : De veaux; B: De dis v. ; C: De cinq v. ; — Ovide 
(vs. 580). Le défaut du vers français doit être corrompu, car il manque 
tous les manuscrits, puis l'emploi de „de” ne semble pas normal ici. 

2841. ..Echinadae” (Met, VIII, 589); B: Echemiades ; C; 
Echineedes. 

2847. Mss. l'a. 

Verhandel. Afd. Letterkunde (Nieuwe Reeks) Dl. XXX. 



: „bis quinque" 
une syllabe dans 

Edhniades ; A : 



C 12 

Perymelé l’apele l’on. 

Encor tout soit elle muee. 

2852 Quant j'oi la bele desfloree 
Et ses peres l'ot oï dire, 

Tel pesance en ot et tel ire, 

Qu’en mer parfonde la bota. 

2856 Quant vi la bele qui flota 

Par mer, sans barge et sans navie. 
En perill de perdre la vie, 

Je la pris amiablement 
2860 Et portoie en mon flotement 
Cele que trop poôie amer. 

Si priai le dieu de la mer 
Que de la bele eüst pitié, 

2864 Qui perilloit pour m’amistié 
Et par la cruauté dou pere 
Estoit jugiee a mort amere, 

Qu'il en aucun leu la meïst 
2868 En mer, ou ille la feïst, 

Tel qu’o mes iaues l’embraçasse 
Et toutjors mais l’avironnasse. 
Neptunus en signe d’otroi 
2872 Crolla la teste. En, grant effroi 
Fu la bele et de mort dota. 

Et nepourquant toutjors flota 
Sor mer et je l’avironnoie, 

2876 Qui o mes bras la soustenoie. 

Le pis sentoie qui mouvoit 
De la grant doute qu’el avoit. 
Dementres que je la tastoie 
2880 Le pis endurcir li sentoie, 

Et quant plus l’aloie tastant 
Plus durcissoit, et fu jà tant 
Endurcie qu’el sambloit pierre. 
2884 Tout le cuer ot couvert de terre. 
Et tous les membres de la bele 
Sont couvert de terre nouvele, 

Et tant est en brief temps creüe 
2888 Qu’ele est grant ille devenue.” 
Merveilleusement s’esbahirent 
Cil qui ceste merveille oïrent 
Que racontoit Acheloüs, 

2892 Mes ne croit pas Pirithoüs 

Que ce qu'il dist soit véritable, 
2892. Ovide : „Ixione natus” (vs. 613) ; cf. 2792. 

Ains le tient a truffe et a fable 
Et dist que les diex n’ont poissance 
2896 De faire une tele muance, 

Si gabe ceulz qui ce creoient. 

Tuit li autre s’esbahissoient 
Et disoient que folz fesoit 
2900 Qui les damediex mesprisoit. 

Et bien croient qu’il ait dit voir, 

Et pour plus li faire esmouvoir 
A croire, sans nulle doutance, 

2904 Que Diex eüst toute poissance, 
Parla Lelex, qui meürs iere 
De cuer, d’aâge et de maniéré : 
,,Trop est grans la vertu devine., 
2908 El ne commence ne ne fine 

Et tout pueent en tout affaire 
Li souverain lor plesir faire. 

Et pour ce que mains en doutez, 
2912 Je vous dirai, se m’escoutez. 

Chose qui trop est merveillable, 
Sans mot de mençonge et de fable. 
Un chesne a au tertre de Frige 
2916 Trestout clos à bas mur. Ce vi ge. 
Je fui en Frige, ou m’enviot 
Mes peres, qui grant terre i ot. 

Pour sa rente lever et querre 
2920 Fui pluisors fois en cele terre. 

Un estanc parfont et doutable, 

Qui jadis fu terre habitable — 

Ore est plains de roiche et de jons, 
2924 Si n’i repaire que plongons, - — 

A en Frige. Or orrois qu’avint. 
Jadis en mortel forme i vint 
Jupiter, diex et rois celestres, 

2928 Qui sor touz est peres et mestres, 
Et Mercurius ensement. 

Ses chiers filz, qui celeement 
Ot de gré ses eles repostes, 

2932 Com pèlerins, com estrange hostes 
En plus de mil hosteulz cerchierent. 



2905. A: Lilex. 

2906. Cf. Ovide: „animo maturus et aevo” (vs. 617). 

2915, Texte latin: „collibus Fhrygiis” (vs. 621). 

2916. , ,Entouré d’un bas mur”. 

Onques nulz ne les hebergierent 
Ne ne deignierent recevoir. 

2936 One n’i porent hostel avoir 
Fors en une povre bordete, 

Basse et estroite et petitete ; 
D’estople et de rosiaus couverte. 
2940 Cele sole lor fu ouverte 
Si les reçut joieusement. 

En la borde avoit solement 
Une vielle piteuse et sage 
2944 Et un viellart d’egal aage, 

Qui dès lor enfance assamblerent 
En cele borde et dembrerent 
Tout jors, sans autre hostel avoir. 
2948 II n’avoient pas grant avoir. 

Ne de richesce à grant plenté, 

Mes o paisible volenté 
Orent lor poverte soufferte, 

2952 Si lor grevoit mains lor poverte. 

Grevoit mains ? Certes, ce fist mon 
Baucis la vielle, et Philemon 
Ot non li bons homs, ce me samble. 
2956 Tout lor temps vesquirent ensamble 
Que l'uns vers l’autre ne groça 
Ne l’un l’autre ne corrouça. 

Leens n’avoit seignor ne dame 
' 2960 Ne sergant fors l’omme et la famé. 
Qui seignor et sergant estoient 
Et amiablement fesoient 
Sans commander et sans retraire 
2964 Quanqu’il lor convenoit à faire. 

Ensi tout lor temps se contindrent. 
Quant li celestial là vindrent, 

La teste encline et non pas droite 
2968 Entrèrent en la borde estroite, 
C’autrement entrer n i pooient. 

Sor un povre lit qu’il avoient 
Les fist Philemon reposer, 

2972 Et ,1a vielle vait sus poser 
Un cortour de rude tisture 

2939. B : De chaume et ; C ; De jons et. 

Ovide: „stipulis et canna tecta palustri” (vs. 630). 

2952. A : poi lor poverte. 

2953. A: grevoit certes ce fesoit mon. 

2973. B: cortoir; C: Couvertôur. 

Pour defaut d autre pareüre, 

Puis court au feu pour alumer, 

2976 Et pour eulz garder de fumer 

Y mist fueille et escorcë souche. 

Et souffle o sa foiblesce bouche. 
Raime seche et quanqu’ele pot 
2980 De bois sec aporte, et le pot 

Mist au feu plain d’iaue bueillir. 

Li bons homs fu alez cueillir 
Ou cortil chous, qu'il li bailla, 

2984 Et Baucis les apareilla. 

O une fourche despendi 
Un dos de bacon, qui pendi 
A un tré sor la fumeraille, 

2988 Philemon, qui petit en taille, 

Si met cuire o les chous ou pot. 

La prodefame au plus qu’el pot 
Hasta la viande et fist cuire, 

2992 Et cil parlent pour eulz déduire 
Tant dis com la viande cuit. 

Un grant vessiel de fol, ce cuit, 

Qui a un clou par l’ansse pent, 
2996 Prent Philemon, si y espent 

Eve chaude et les piez lor leve. 

Cil le sueffrent, cui pas ne greve. 
Sor un fessiel de glagiau vert 
3000 Et dessus un châlit couvert 

D’un couvertour et viez et vis, 

— Et nonpourquant, au mien avis, 
Il n’ert si vis ne si fumez 
3004 Que pas fussent acoustumez 

Dou métré, fors à jour de feste — 
Sont assis. La viande est preste. 
Baucis se courcie et tremblable 
3008 S apreste de métré la table. 

La table avoit le tiers pié court. 



2977. B : et souche ; C ; seche. 

2985. Le sujet de ..despendre” est Philemon (2988). 

2992. „Interea médias fallunt’sermonibus horas” (Méf., VIII, 651). 
2994. B : de fou « fagu) ; C : d’araing pourquist. 

2997. ,,leve” — ,,lave”. ' 

2998. greve = ..grieve” (leçon de BC). 

2999. B : glaiol ; C: de glay tout vert. 

3001. „vilisque vetusque” (vs. 658). 

Si crqlla. La viellete court 
Métré un test souz le pié croient. 
3012 Puis tert le dois de mente oient. 

Si a la viande sor mise. 

Il orent de première assise 
Cormes enmielies et baies, 

3016 Puis orent raïz et pasnaises 
Et formage en fessele tendre, 

Et puis oes mois cuis en la cendre, 
Si n’i ot vessiel qui ne fust 
3020 Fais de terre ou de povre fust. 
Hanap orent d’autel métal, 

Le plus riche de lor hostal. 

Li pos ou li buvrages fu 
3024 Ne dut pas estre de refu. 

De fo fu, non d’autre matire, 

Si fu dedens cirez de cire, 

Puis orent lor lart et lor joute, 

3028 Et vin fres de nouvele goûte. 

Quant furent à lor grez servis 
Cil premier mes sont desservis. 
Puis orent à lor volenté 
3032 Nois et noisilles à plenté, 

Dates et prunes, ce m’est vis, 

Et pomes, tout à lor devis ; 

Raisins noirs et miel ont derrière. 
3036 En sor que tout la bone chiere 

Et le bon voult, qui moult amende 
Et moult enrichist la viande, 

N 'orent le cüer povre ne chiche, 
3040 Mes large et la volenté riche. 

Tout fussent il povre d’argent, 
Ains donnoient la bone gent 
Liëment ce poi qu’il avoient, 

3044 Et saciez que tant ne savoient 
Vin verser ne pos desemplir, 



3011. , .testa parem fecit” (vs. 662). 

3012. A : o mente. 

3014. A: le première. 

3015. A C: cornes: B: cornes; Ovide: ..corna” (vs. 665). 

3027. A C: jouste. 

3028. C; joute. 

3032. A : musilles. 

3036. super omnia vultus accessere boni ” (vs. 677) 

3037. C: le bon vueil. 

Qu’il ne les veïssent remplir 
De gré, par miracle devin. 

3048 Quant il virent croistre le vin 
Et le miracle si apert 
Qu’assez boivent et si n’i pert, 

Moult s’esbahirent et doutèrent, 

3052 Et mains jointes les aorerent. 

Et prioient que pardonné 
Lor fust ce qu’orent poi doné. 

Une oë orent tant solement. 

3056 Cele vaudrent isnelement 

Pour les diex prendre et cqnreer. 

Mes l’oë se vait effreer 
Si s'envole, et cil la chacierent, 

3060 Qui durement s’en traveillierent. 

En la fin fuit, pour soi guérir, 

L’oë, qui doute or de morir, 

Aus diex, qui de mort la gardèrent. 
3064 As bones gens se revelerent, 

Si distrent : ,,Diex somes sans faille. 
Cele mauvese vilenaille 
Qui ne nous vaudrent recevoir 
3068 En recevront, au dire voir, 

La paine qu'il ont desservie. 

Et vous, pour votre sainte vie. 

Serez quite et fors de damage. 

3072 Or lerois votre herbergaige, 

Si vendrais aprez nous amont 
En la hautesce de ce mont. 

Li dieu s'en vont et cil aprez 
3076 S’aprestent de suivre eulz de prez. 

Chascuns d'eulz d’un baston s’apuie 
Et le mont à son pooir puie. 
N’avoient pas plus à aler 
3080 C’une saiete puet voler 

C ou somet dou haut mont se voient. 
Emprez eulz esgardent, si voient 
La terre et la gent essillie, 

3084 Qui fu fondue et perillie 

En un trop plain d'orde palu, 



3061. A : Et elle. 

3073. „Ac nostros comitate gradus et in ardua jnontis, ite simul !” {Mét., VII, 692) . 
3076. A : S’apristrent. 

3078. C; poye. 

3085. B : crot d'or de plain palu ; C .* treu plain d’un ort palu. 

Sans esperance de salu, 

Et tout -fu mis à dampnement 
3088 Fors la bordete solement 
Ou tant avoient conversé. 

Quant tout virent ensi versé. 

Pitié lor em prist, si plorerent 
3092 Et de lor voisins regreterent 
Lor perte et le trebuschement. 

Lor viez borde soudainement 
Virent devenir haute et ample, 

3096 Si fu muee en nouvel tample. 

Les foibles forches qui soustindrent 
La borde, grans pilers devindrent. 
L’estrain dont elle fu couverte 
3100 Devint or. C'est miracle aperte ! 

Les portes furent entaillies, 

A grans torneilles bateillies, 

Si fu li temples richement 
3104 Pavez de marbrin pavement. 

Baucis et Philemon se mirent 
En oroison, quant il ce virent. 

Les diex prioient humblement. 

3108 Jupiter amiablement 

Lor dist : ,,Gent sainte et bone et digne, 
Gent piteable, gent benigne, 

Que vous fault? Ce que vous plera 
3112 Requerez et fet vous sera.” 

Cil descouvrirent lor désir : 

„Sire Diex, par votre plesir 
Vueilliez que désormais soions 
3116 En ce temple que nous veons, 

Si que tout j ors mais puissons estre 
Dou temple secretain et prestre, 

Et pour ce qu’amiablement, 

3120 En pais et acordablement 
Avons tout notre aâge fait. 

Sans félonie et sans mesfait, 

Vueilliez que nous soions tout jors 
3124 Ensamble, c’une hore et un jors 
Ensamble nous preigne et emport, 

Si nous sera joie et déport, 

Si que li uns ne voie mie 



3102. B: toumelles ; C: toumeles. 
3123, A: Veuillois. 

3128 La mort à l'autre, et por m’amie 
Ne soie en paine ou en esmoi 
De l’enterrer, n’elle de moi.” 

Lor priere fu acomplie. 

3132 Tandis comme il furent en vie 
Furent prestre de lor oracle 
Et secretain de l’abitacle. 

Si vesquirent moult saintement. 

3136 Quant vint à lor definement, 

Que par nature plus ne porent 
Vivre au mont, les diex ou il orent 
Mise lor cure en eulz servir, 

3140 Pour la grâce d’eulz deservir 

Ne les vaudrent en oubli métré. 

Un jour furent, ce dist la letre, 

Devant lor temple, ou il s’estoient. 
3144 Les aventures recitoient 
C’orent veü de lor aàge. 

Si regretoient le damage 
Qui avint sor lor voisinois. 

3148 Baucis esgarde et de manois 

Vit Philemon couvrir de fueille, 

Et Philemon revit la vieille 
Couvrir de fueille et, ce m’est vis, 
3152 Furent ja tuit, fors que le vis, 

Couvert de fueille bele et vert. 

Ains qu’il orent le vis couvert 
Vait l’un l’autre à Dieu commandant. 
3156 Tantdis comme il vont entendant 
Li uns à l’autre saluer. 

Le vis lor commence à muer. 

Qui d'escorce d’arbre se cueuvre. 

3160 Lor bone vie et lor bone ueuvre 
Ne fu estainte ne perie, 

Ains lor fu richement merie : 

Arbres devindrent bel et vert, 

3164 De flors et de fueilleâ couvert. 

Les gens de là les me monstrerent. 
Qui pour vérité me contèrent 
Ceste aventure et éest miracle. 

3168 Les arbres vi devant Foracle, 

Ou maint chapel de flors pendoient, 



3143. B : oroient ; C ; seoient. 

Que li trespassant i tendoient 
Pour honnor et pour reverance, 

3172 Et je, qui avçie esperance 

Qu'en eulz honorer et servir 
Peüsse aucun bien deservir, 

Chapiaux de fresches flors i mis, 

3176 Pour fere honnour aus diex amis, 

Et dis que cil qui dieu doutèrent 
Et servirent et honnorerent 
Doit cil honorer et servir 
3180 Qui l’amour dieu veult desservir. 

Il est drois et raisons sans doute 
Qu’on le serve et honnore et doute. 

Et cil qui les honnoreront 
3184 Honorez et servis seront.” 

Lelex a sa raison fenie, 

Dont tuit cil He la compaignie 
S’esmurent merveilleusement, 

3188 Et Theseüs meïsmement. 

Qui le miracle et la poissance 
Des diex ot à grant diügance 
Et curieusement l’escoute. 

3192 Acheloüs de sor son coûte 
S’est apoiez, si li raconte 
D’un autre miracle le conte. 

Si dist: ,, Maint sont, ce m’est avis, 

3196 Qui renouvelèrent lor vis 

Une fois sole et puis ne porent 
Changier cele forme qu'il orent 
Par nul diversefiement. 

3200 Aucun sont qui diversement 

Changent lor forme et for faiture, 

Lor contenance et lor figure. 

Si corn Protheüs le puet faire, 

3204 Li diex qui en la mer repaire. 

Par diverses mutacions 
Est or jovenciaulz, or lyons, 

Senglers, serpens ou bues cornus, 

3208 Ou pierre ou arbres devenus. 

Une hore estoit iaue corant, 

3192. coûte = ..coude”. B: dessouibz son coûte; C: Athelon par dessus son coûte, 
Ovide: „innixus cubito” (vs. 727). 

Autre hore estoit feus devorans. 

Ensi se treschange et desguise 
3212 En mainte forme, en mainte guise 
La fille Erisithon le sage. 

Ses peres, qui fu plains de rage, 

Ne vault fere aus diex reverence, 

3216 Ains despit eulz et lor poissence. 

Cil estoit plains de crualté, 

Si fist par sa desloiauté 
Le grant bois Ceres detrenchier, 

3220 Que Ceres li vendi puis chier. 

Un grant chesne gros et ralu, 

Plain de saintise et de salu 
Ot ou bois Ceres la deesse. 

3224 Là se soloient o grant presse 
Ombroier les gens de la terre. 

Pour aïde et pour salu querre. 

Et les dames meïsmement 
3228 Y soloient moult humblement 
Offrir, o cuer dévot et simple, 

L’une chapel et l’autre guimple. 

Si fesoient entour la tresche 
3232 Et la feste sor l’erbe fresche. 

Quinze toises de gros avoit, 

Et fu si Ions que ne trouvoit 
Si lonc bois que maindres ne fust 
3236 Tant, com l’erbe [ert] de l’autre fust. 

L’arbre fu biaux et merveilleus, 

Mes onc li félons orgueilleus 
Ne se tint de le violer. 

3240 Pour l'arbre rompre et afoler 

Fist venir ceulz qui le servoient, 

Mes' quant il vit que cil doutaient 
De faire son commandement, 

3244 Prist la coigniee ireëment 

Et dist : „Se Ceres ert or ci, 

Ja n’avroie de li merci, 

Quar plus volentiers l’ocirroie 

3211 — 3213. „Nec minus Autolÿci conjunx, Erysichthone nata, juris habat” (Met., 
VIII, 738), où „jus” veut dire : ..privilège” : elle avait „le même privilège” que Protée. 

3234 — 3236. „L'arbre était plus haut que les autres arbres dans la même mesure que 
ceux-ci étaient plus hauts que l'herbe.” C n'a rien compris à ce passage, qui prétend 

correspondre à Mét., VIII, 749, 750 : nec non et cetera tantum silva sub hac, silva 

quantum fuit herba sub omni”. C donne : „Et fu si haux qu’on ne trouvoit, Si Ion abre 
qui maindre ne fust. Tant avoit Labre lonc le fust”. B n’a pas le mot „ert”. 

3248 Que son arbre ne trencheroie. 

Que tantost ferai trebuschier.” 

Lors vault le chesne detrenchier. 

Li chesnes commence à frémir 
3252 Et à trambler et à gesmir. 

La fueille et li glan de dolour. 

Et li rain, perdent lor colour. 

Dou premerain cop qu’il dona 
3256 Ou chesne, qui de Dodona 
Fu estrais, li sans en degote 
A plus grans ruis, à plus grant flote 
Que s’il feïst le sacrefice 
3260 D’un grant tor ou d’une genice. 
Moult doutèrent cil qui ce virent 
Et moult durement s’esbahirent. 
Aucuns vault saisir la coignie 
3264 Pour destorber la félonie. 

Mes cil moult felonnessement 
L'esgarde et dist ireëment : 

,,Pren le loier de ton servise.” 

3268 Lors laist le chesne et si l’avise 
O sa coignie, en prent le chief. 

Puis vient au chesne de rechief 
Pour parfaire sa félonie. 

3272 Une vois fu dou chesne oïe. 

Qui dist: ,,Tu, qui as entamee 
Moi, nimphe agréable et amee 
A Ceres, deesse des blez, 

3276 Trop est tes mauvès cuers troblez, 
Quant pour ma dame corroucier 
Me vueilz derompre et depecier 
Comme dervez et plains de rage, 
3280 Mes chier comparras cest outrage ! 
La deesse, pour moi vengier, 

Te fera par toi detrenchier. 

Si que, tu te derompras lores 
3284 Plus que tu ne me derons ores, 

Et morras de dolente mort. 

Ce me fera joie et confort. 

Ensi le prophétisé gié!” 

3288 One li fel au cuer enragié 

Ne se deigna pour ce retraire 
De sa desloiauté parfaire : 

L’arbre deront et detrencha 



3274. B : et muee ; Ovide : „Cçreri gratissima”. (vs. 771). 

3292 Et o cordes le trebuscha. 

Li chesnes chiet. En son cheoir 
Fist tout l'autre bois pecheoir. 

Les nimphes des bois se dolurent. 

3296 Tristes et esbahies furent. 

Si regretent à grant dolour 
Du bois le damage et le lour. 

En noirs dras, tristes, esplorees 
3300 Sont devant Ceres assamblees. 

D'Erisithon se viennent plaindre, 

Si la prient de cuer, sans faindre, 

Qu'ele envoit honte et grant damage 
3304 Au fol desloial plain de rage. 

Ceres a la teste crollee, 

Qui fu bele et plaine de blee, 

Si dist que sans nulle doutance 
3308 Elle en prendra si grief vengance 
Conques ne fu, à sa devise. 

D’orne si grief vengance prise. 

Honteusement le punira. 

3312 A male faim le destruira. 

Pour ce que Ceres ne loist mie 
Assembler à Faim s’ennemie. 

Une nimphe apele et l’envoie 
3316 En Site et li monstre la voie 
Qui maine au dolereus repaire 
Ou Faim, la chetive, repaire. 

Ou lui n’a se souffrete non. 

3320 Oreade ot la nimphe non 

Cui Ceres charge son message. 

Outre Escoce ot un leu sauvage, 

De froit et de tristesce plain, 

3324 Loing de tous bois, loing de tout plain. 

Là ne croist blé ne qui le vaille. 

Il n’est nulz biens qui là ne faille. 

Là maint, en froidilleuse sale, 

3328 Faims jeûne, tramblable et pale. 

Ceres dist: ,,Cele part iras. 

3313. „Fame, quae quatenus ipsi non adeunda deae est” ( Mét ., VIII, 784). 

3316. „Site” = „Scythia”. 

3320. B : Oreade. L’auteur français a mal compris le mot „oreada” acc., càd. ..nymphe 
des montagnes”, dont il a fait un nom propre : „Oreas” ou ..Oreade”. 

3322. Le nom ..Escoce” est une invention de l’auteur français ; cf. les vers 3349 et 3360. 
3328. „Frigus iners illic habitant Pallorque Tremorque, et jejuna Famés" (Met., 
VIII, 791). 

A Faim de moie part diras 
C'ou cuer Erisithon se bout 
3332 Si fermement et si debout. 

Que riens ne la ppisse estanchier, 

Ne pour boivre, ne por mengier. 

Ne pour assault que je li face, 

3336 Ne soit riens qui de là la chace, 

Jusqu’el l’ait mis à dampnement. 

Pour aler plus segurement 
Ou pais qui tant est estranges, 

3340 Vueil et commans que mon char pranges 
Et mes dragons, qui te menront 
Segurement et ramenront.” 

Oreas est ou char entree, 

3344 Si trespassa mainte contrée. 

Onques n'i ot resne tenue 
Jusqu’el fu en Site venue. 

Sor mont Caucasus est montée, 

3348 Et là s'est la nimphe arestee. 

Entre Escoce et Gales, ce cuit. 

En un champ perreus, de bien vuit. 
Trouva la nimphe d’aventure 
3352 La plus très povre créature 

Que l’en peüst trouver ne querre. 

Qui s'aloit herçant contre terre, 

Com cele qui trop se doloit. 

3356 Aus dens et aus ongles qu’ele ot 
Erraçoit herbe pour soi pestre, 

Dont poi trouvoit en ce povre estre. 

Elle ot pale et velu le vis. 

3360 ,,Faim Gale” avoit non, ce m'est vis : 
,,Gale", quar prochaine et voisine 
Est aus Galois cele famine. 

Les iex ot ou chief encrotez, 

3364 Bien parfont repost et botez. 

Et la teste avois hericie. 

Qui ja par lui ne fust trecie. 

Levres ot seches et pelues, 

3368 Qui blanches furent devenues. 

Les dens ot plaines de roussour 

3345. A : régné. 

3349. Cf. les vers 3322 et 3360. 

3350. B : champ vuit et preuz vint. 

3355. A : dueloit. 

3360. C .• Sangale. 

3360, 3361. Cf. les vers 3322 et 3349. 

Et de pullente porrissour. 

Le cuir ot dur et tel, sans faille, 
3372 Que par mi li paroit l’entraille. 

Ses os ses et sans moulle furent. 

Qui sous les courbes rains perurent. 
Le ventre avoit plat et fondu, 

3376 Ou li boël sont répondu. 

Li pis li pent en la poitrine, 

Qui ne se tindrent qu'à l’eschine. 

Les ortaulz ot grelles et Ions, 

3380 S ot un poi enflez les talons. 

Et li jenoul, qui dur estoient, 

Sor la jointure li enfloient. 

La nimphe, qui Fain a veüe, 

3384 Legierement l’a cogneüe. 

Tant la redoute et tant la crient, 

C au plus loignet qu el puet se tient. 
De loing l’apele et ne l’apresse, 

3388 Si li dist de par la deesse 
Ce que Ceres dit li avoit. 

De tant, sans plus, comme el la voit, 
Ot elle grant fain de mengier. 

3392 Son char retorne sans targier, 

Si revint par l’air en Thesale. 

Or vous dirai de la Fain Gale, 

Qui s’apareille de parfaire 
3396 Le mandement de sa contraire. 

Sor un vent qui legier la porte 
Monta Fains et vint à la porte 
De la meson ou cil manoit 
3400 Pour qui la dolente venoit. 

En la chambre entre isnelement 
Ou li glous dort parfondement. 

Il fu nuis noire et tenebreuse. 

3404 Reposte s’est la fameilleuse 

Ou ventre et ou cuer dou dormant. 

Si l'a si espiré formant 
Et enleüré par dedens 
3408 Que cuer et cors et bouche et dens 
Et le ventrail et la poitrine 
Emple, et les vaines, de famine. 
Quant son afaire ot trait à chief, 



3373. ses = „secs”. 

3396. A : a sa contraire ; B : de contraire. 

3412 Ist s’en, si le lesse à meschief. 

Dou leu plenteüreus se part, 

Si s’en retorne cele part 
Ou povre souffraite Tâtent. 

3416 Ja vait les levres debatant 

Et ses dens pour la fain dou cors 
Erisithon, qui dort encors. 

Si masche en vain et riens n’avale. 
3420 Esveilliez est, si se demale 

Por la destrece et pour l’angoisse 
De la grant fain qui trop l’angoisse. 
Quanque l’en puet trouver ne querre 
3424 De bon, en l’air, en mer, en terre. 

Fait querre à son oeus, pour mengier. 
Mes ne puet sa fain estanchier. 

Quant plus menguë et plus engole, 
3428 Phis a faim et mains se saole. 

Plus devoure il seulz et confont 
Que tuit cil dou païs ne font, 

Ensi com la mer qui tout boit, 

3432 Qui tout engloute et tout reçoit 
Les iaues de par tout le monde, 

Et si n’en croist point ne soronde 
Pour nulle iaue qui li sorviegne; 

3436 Ausi com li feus art la leigne. 

Et qui plus l’en done plus art, 

Ensi fu du glouton musart. 

Qui tout dévoré et desconfit, 

3440 Et riens qu’il ait ne li souffit. 

Quant plus menjue et plus dévoré 
Et plus quiert à mengier encore. 

Pour cele famineuse rage 
3444 Gasta tout mueble et héritage, 

Et ja n’avoit plus à despendre. 

Une fille ot : cele vault vendre 
Pour sa fain paistre et alegier, 

3448 Qui ne cesse adez d’angregier. 

De sa fille a les deniers pris, 

Mes cele, qui fu de grant pris. 

Ne vault estre subgiete et serve : 



3412. A : ent. 

3428. A : affame. 

3435. A : la sorviegne. 

3436. A : fours ; B C : feus ; Ovide : „ignis”. 

3449. C’à-d. : il la vend. 

3452 Son seignor fuit, qu'el ne le serve. 

Si vait son servage eschivant. 

Et li sires li vait suivant. 

Qui avoir en veult la saisine. 

3456 La bele fu sor la marine, 

Si tendi ses mains vers la mer. 

Le dieu commence à reclamer: 

„Neptunus, sire,” dist la bele, 

3460 ,,Qui m'as tolu nom de pucele 
Et te deignas o moi jesir, 

Delivre moi, par ton plesir. 

De ce seignour qui là me chace.” 

3464 Maintenant li changa la face 
Neptunus, qui l'avoit amee, 

Si l’a en pescheour muee 
Pour issir fors de soupeçon. 

3468 Elle tint ligne et hameçon, 

Si tint vers mer la teste encline, 

Com pour peschier en la marine. 

Li sires qui hastivement 
3472 La sivoit dist: „Se Diex t’ament, 

Peschierres, si te doint Diex prendre 
Poisson, qui bien te puisse rendre, 

Fai moi savoir qu'est devenue 
3476 Une meschine povre et nue, 

Qui maintenant passa par ci.” 

Cele, qui par la dieu merci 
Vit changié son habit et soi, 

3480 Dist: ,,Prodom, certes, je ne soi 
Que nulz ne nulle i venist puis 
Que je ving ça, ne je ne puis 
Touz les passans eschergaitier, 

3484 Quar je n’entens que mon mestier.” 

Atant li sires s’en torna. 

Et la bele se destorna. 

Qui grant joie ot d’estre eschapee. 

3488 Ensi la bele Driopee 

Fu a divers seignors vendue. 

Et de pluisors s’est deffendue 
Par diverses formes qu’ele ot. 

3492 Une ore comme oiseaux volot ; 

Autre hore estoit vache ou jumènt 

3488. Mét., VIII, 872 : „Saepe pater dominis Triopeida tradit ”. 

..Triopeïs” = petite-fille de Triopas, qui était le père d'Erysichthon, 
Verhandel. Afd. Letterkunde (Nieuwe Reeks) Dl. XXX. 

Ou cers, si donoit aliment 
A repasser la faim son pere, 

3496 Mes ne puet fere riens qui pere, 

' Quar adez vait sa faim croissant. 

Et lui, plus et plus angoissant, 

N’ot mais que mengier ne que frire. 
3500 Quant ne pot estrange matire 
Trouver à sa fain alegier. 

Il prist ses membres à mengier, 

Et pour son ventre saoler 
3504 Li convint son cors afoler. 

Tout se menga por soi norrir, 

Tant qu’en mengant l’estut morir. 

One ne le pot tenser la bele, 

3508 Qui en tante forme novele 
Se soloit diversifier 
Pour le glouton rassasier. 

Je, qui des autres vous ai dit, 

3512 Me puis muer, sans contredit, 

En trible diverse maniéré : 

Or sui serpens, or sui riviere, 

Quant je vueil, si sui sans doutance 
3516 Toriaux fiers et de grant poissance, 
Mes j’ai le destre cors perdu. 

Dont j’ai tout le cuer esperdu.” 

— Or vous vueil espondre briement 
3520 De ces fables l’entendement. 

Quant la deïtez pardurable, 
Miséricorde et piteable, 

Ot son chier fill à mort livré, 

3524 Qui par sa mort ot délivré 

Le monde et le dyable mort, 

Et fu resuscitez de mort, 

Et aparut en Galilee 
3528 A sa gent, qui là fu alee, 

Retorner vault joieusement 
Là dont il vint premièrement 
Quant il vault prendre char humaine, 
3532 C’est en son celestial raine, 

Mes ains qu’il s’en montast à mont 
Fist un poi de demore au mont. 

Ce fu quarante jours entiers. 

3536 O les siens fu endementiers. 

But et menga com mortelz hom. 

3511. „Je'’ = Acheloüs; cf. vs. 3192. 

Par maint miracle et par raison 
Prouva que c’iert cil voirement 
3540 Qui morut pour le sauvement 
De son pueple et de sa mesnie 
Et fu resours de mort à vie, 

De quoi li mondes se doutoit, 

3544 Qui par ignorence flotoit 
En parfonde mescreantise, 

Fort de la foi de sainte yglise. 

Li flos de ceste grant doutance 
3548 Ot mis le monde en mescreance. 

Si que li apostre en doutaient. 

Qui li plus fort dou monde estoient. 
Mes Diex, pour eschiver la flote 
3552 Et les perilz de ceste dote, 

Remest, pour eulz acertener, 

Pour entroduire et assener 
En la foi de ferme creance, 

3556 Les cuers flotans en mescreance 
Et ceulz qui en doutance estoient 
Por sa mort, que veüe avoient. 

Si Ior espont les escriptures 
3560 Et révéla les couvertures 

Des prophètes, qui de nullui 
Ne parloient fors que de lui. 

Qui jugiez estoit à morir 
3564 Pour les siens reembre et guérir, 

Si lor dist quel mérité avroient 
Cil qui baptisme recevroient 
Et Dieu creroient fermement, 

3568 Si lor dist à quel dapnement 
Seront livré li mescheant 
Qui la loi Dieu vont mescreant 
Et ne vuelent por s'amor faire 
3572 Chose qui à Dieu doie plaire. 

Acheloüs done à entendre 

Le monde, ou Diex vault hostel prendre 

Avant sa sainte ascension, 

3576 Puis qu'il ot souffert passion 
Et fu ressours de mort à vie. 

Li flos dou monde signifie 
La vague fluctuacion 
3580 De male dissolucion. 

Qui vait corant par tout le monde 



196 



OVIDE MORALISÉ 



Et les uns ravist et affonde 
Par vaine gloire et par vantance 
3584 Ou par mauvese outrecuidance 
Ou par parfonde ypocrisie ; 

Les uns par ire ou par envie, 

Par avarice ou par tristesce 
3588 Ou par luxure ou par ivresse : 

Ce sont li flos qui tout affondent 
Et tout perillent et confondent. 

Ceulz fet grans aise desriver, 

3592 Mes Diex, por nous fere eschiver 
Cest deluge et cest flotement, 

Prist au monde herbergement 
Et nous aprist en quel maniéré 
3596 L’en puet eschiver tel riviere 

Qui les mondains plonge et confont 
Et verse en enfer le parfont. 

Qui sauvement veult par ce monde 
3600 Passer, si qu'en ces flos ne fonde, 

A l’example Dieu se contiengne : 

Fors des flos dou monde se tiegne 
Et vive en continence estable, 

3604 Fors et justes et porvoiable, 

Si ne le porra riens gregier. 

O Dieu doit en sale herbergier 
De purge et de ponce et de liege, 
3608 Pour ce que li' flos ne li griege. 

La purge puet noter prudence, 

Ce est sagesce ou pourvoience. 

Ceste fet home raisonable, 

3612 Sage et discret et pourvoiable. 

Ceste fet toute chose amer 
Selonc ce qu’ele puet esmer 
Et jugier sa droite vaillance 
3616 Par sens et par avertissance 
Et par droite estimacion. 

Non pas selonc l’opinion 
De ceulz qui des choses ont cure, 
3620 Mes selonc lor vraie nature, 

Quar teulz chose est male et nuisable 
Qui samble bone et profitable 
A celui qu’il fait puis doloir, 

3624 Et teulz samble assez poi valoir 
Qui profitable est et vaillant. 



3606. A : O Dieu doit ensi herbergier ; B : Dieu doit ; C : O Dieu doit. 

Nul bien transitoire et faillant. 

Qui de legier puisse périr, 

3628 Ne doit trop prisier ne chierir 
Qui de prudence veult user. 

Qu’en la fin nel feïst nuiser. 

S'il a saisine de teulz biens, 

3632 Ne s’i fie ne tiengne à siens : 

Com autrui bien les gart et rende. 

Et com siens propre les despende 
En son usage et en son preu, 

3636 Si doit estre uns en chascum leu, 

Sans point de variableté. 

Mes selonc la muableté 

Dou temps soit au temps convenable, 

3640 Non pas varians ne muable. 

Tout soit la main ouverte ou close. 

Si n’est ce c’une sole chose. 

Aussi comment qu’il se contiegne, 

3644 Tout jors en un propos se tiegne. 

Li sages doit examinér 

Les conseulz et déterminer 

Par grant pensee et par grant cure, 

3648 Par grant sens et par grant mesure, 

Non pas par fol embrievement. 

Si ne doit pas legierement 
Affermer riens ne defenir, 

3652 Ains doit sa sentence tenir 
Jusqu'il en ait le voir trouvé, 

Bien enquis et bien esprouvé. 

Souvent est faulz et mecognable 
3656 Ce qui samble estre véritable. 

Et tel chose i puet estre voir 
Où ne samble que fable avoir, 

Aussi com cil qui veult trichier 
3660 Fait souvent samblant d’ami chier, 

Et li bons amis se ratorne 
A faire chiere iree et morne. 

Ainsi li faulz pour décevoir 
3664 Se çoile et tapist sous le voir 

Et le voir sous le faulz se cueuvre. 

Li sages prent garde en toute ueuvre 
Comment el se porra fenir 



3632. AB: ne les tiengne ; A : Ne s’i fit. 

3668 Et de ce qui puet avenir, 

Si prent garde ançois qu’il aviegne, 
Si qu’il n’est riens qui le sorpriegne. 
Il ne doit cuidier ne doter, 

3672 Ains doit tout atendre et noter. 

Et doit eschiver sans doutance 
Ce qui puet torner à grevance. 

De tous fais enquiert sagement 
3676 La cause et le commencement 

Et quel fin l'en en puet atendre. 

Li sages set qu'on doit emprendre 
Et quel chose on doit eschiver, 

3680 Si set quel chose puet grever. 

Qui la veult emprendre et fenir, 

Si s’en set moult bien abstenir. 

Li sages ne déçoit nullui, 

3684 Ne nulz ne puet décevoir lui. 

Ses cuers ne faulce ne ne ment : 
S’opinion vault jugement. 

Ces vagues cogitacions, 

3688 Ces meçoignables visions 
Ou li folz se délité et muse, 

Despit li sages et refuse, 

Quar il n'i a que vanité, 

3692 Mes en ferme estabilité 

Met tout son cuer et son penser, 

Si ne veult dire ne penser 
Ne faire chose qui ne vaille, 

3696 Mes toutjors se paine et travaille 
De bien faire ou d’amonester, 

Pour le fol de folour jeter. 

Poi doit loer et mains reprendre, 
3700 S’il se veult garder de mesprendre. 
Grans los samble losengerie 
Et trop grant blasme félonie, 

Ne por son ami déporter 
3704 Mes pour voir dire doit porter 
Li sages hom droit tesmoignage. 
Sans amour et sans avantage. 

O grant apensement promete, 

3708 Et de plus rendre s’entremete. 

Mains doit prometre que doner. 
Dou présent doit bien ordener. 

Et pourveoir qu'est à venir, 

3712 Et dou temps passé souvenir, 

Quar qui dou temps passé ne pense 
Sa vie pert en vil despense. 

Qui de ce qui vient ne se gaite 
3716 Avoir puet mesaise et souffraite, 

Et qui n’ordone le présent 
En la fin malement se sent. 

En son cuer li doit souvenir 
3720 De tout ce qui puet avenir, 

Soit mal soit bien, ains qu’il aviegne. 
Si que, s’il estuet qu’il soustiegne 
Le bien amesureëment 
3724 Et le mal vignereusement. 

Il ne doit pas tout jors fere ueuvre, 
Ains est bien mestiers qu’il recueuvre 
Aucune fois foie et repos, 

3728 Mes que tout dis ait son propos 
A penser aucun sens qui vaille. 

N'est pas droiz qu’adez se travaille 
Mes il ne doit point oidiver, 

3732 Ains doit vaine oiseuse eschiver, 
Pense à ses oeuvres aprester. 

Ce que tardif set doit haster, 

Ce qui dur est amolooit, 

3736 Et, s'en perplexité se voit, 

Si se tiengne au plus convenable. 

Au mieudre et au plus profitable, 

Et le plus damagable eschive, 

3740 Et ce qui trop est hault, eschive. 

S’il set par quel voie il aviegne 
A quelque chose qu’il empreigne, 
Tost ordene tout et devise, 

3744 Et des conselz des folz s’avise. 

Ce qui samble apert, oscur pose, 

Et le poi tient il à grant chose. 

Ce qui loing est pour prez avise, 
3748 Et les pars pour le tout devise. 

Ne s'esmuet pour nulle personne, 
Quel qu'ele samble ou riche ou bone, 
Ne ne se part de vérité 

3714. A : part. 

3731. B: oisiver. 

3734. A: tardif se doit. 

3743. A : Tout ordene et tout devise. 

3752 Pour dit d'omme d’auctorité, 

Et plus vait le dit avisant 
Que la personne dou disant. 

Miex vault de poi de bons la grâce, 
3756 Et faire chose qui lor place, 

Que pluisors de nulle bonté, 

Si ne doit avoir volenté 
Ne désir de riens dont il criengne 
3760 Que bone gent pour fol le tiegne. 
Apreigne ce que puet savoir 
Et quiere ce que puet avoir. 

Ne se doit trop hault encrochier 
3764 Dont il se dout de trebuschier. 

S'il a fortune favorable. 

Si quiere conseil saluable 
A soi conduire, à soi tenir, 

3768 Et regart que puet avenir. 

Et se maint sans embrevement. 

Et conduie apenseement, 

Ausi com s’il verregîaçoit, 

3772 Quar fortune amuse et déçoit 
Ceulz qui trop ont en li fiance. 

Ce sont les preceps de prudance. 

Et qui ces preceps gardera, 

3776 Ja, ce cuit, ne meserrera. 

Eschiver puet les flos dou monde. 
Qui les folz ravist et affonde. 

C’est l’une des pars dou herberge 
3780 Et de la sale ou Diex s’eberge. 

Et là fait les siens ariver 
Pour les flos dou monde eschiver. 
Force est l’autre part de la sale, 
3784 Qui n'est tenebreuse ne sale. 

Mes resplendissable et luisant. 
Ceste ne treuve riens muisant 
Qui l’oppresse ne qui la grieve. 
3788 Ceste est comparagie à liege, 

C’est vertus plaine de confort. 

Cil qui le cuer puet avoir fort 
Et garni de si grant vaillance, 

3792 Seürs puet estre et sans doutance. 
Ceste vertus fet home vivre 



3771. B: corne s'il verglaçoit ; C: Aussi com sur la glace soit. 
3783. A: Porce ; mais cf. les vers 3790, 3797, 3815, 3833. 

Haligre et lié, fort et delivre, 

Estable et plain de seürté, 

3796 Sans doute de maleürté. 

Hom fors ne doit avoir paor 
De mort, mes sans nulle freor 
Doit la fin de sa vie atendre. 

3800 Nulz ne porroit vers lui mesprendre 
Ne mesfaire, qu'il juge mie 
Que l'en li face vilonie, 

Et quelque grief qu'on li ait fait, 

3804 II ne dist pas : „Cil m’a mesfait”, 

Ains dist: „Cil me cuida mesfaire''. 

S’il puet tenir son aversaire 
* Sous sa main et sous sa poissance, 

3808 Moult cuide avoir bele vengance 
De lui faire à merci venir 
Assez plus que de lui punir. 

Certes, c'est honeste vengance 
3812 Que de mener à repentance 
Et de pardonner son mèsfait 
A celui qui li a mesfait. 

Cil qui de force a le cuer plain 
3816 Nullui ne doit, se n’est de plain, 
Envaïr, pour riens qu’il mes face, 

Mes apertement, face à face. 

Sans traïson et sans malice, 

3820 Mes que loialment le desfice, 

Tout ançois qu'il l’ait assailli. 

Il n’afiert, fors à cuer failli, 

A fere fraude et fausseté. 

3824 Cil est fors qui par foleté 

Ne seult nulz greveulz fais emprendre. 
Mes s’il est besoing de deffendre 
Ou envaïr hardiement, 

3828 Le face, et viguereusement. 

Sans douter péril ne damage, 

Quar riens ne fait douteuz corage 
Fors conscience, qui reprent 
3832 Home mauves, quant il mesprent. 
Eraprez force vient continence, 

Que l’en apele temperence: 

C’est l'autre part de la meson. 

Ceste puet noter par raison 
Ponce. Ceste, par vérité. 

Rest toute superfluité 
Et monde toute aboliture 
3840 De vilaine cunchieüre. 

Continence fet consirrer 
Home de tout mal desirrer. 
Continence n a de riens cure, 

3844 Ains veult vivre à droite mesure 
Selonc naturel souffissance. 

Cil qui vit selonc continance 
Réfréné toute convoitise, 

3848 Si que ce qu’il a li souffisé, 

Et de tout se tient apaiez. 

N’est esbahis ne esmaiez 
Pour povreté qui li aviegne 
3852 Ne pour chose qui li souffraigne. 
Assez li est d'avoir son vivre, 

Tant corn Diex le veult lessier vivre. 
Nuz vint en terre et nuz s'en aille, 
3856 Que ce qu’il a souffist, sans faille. 
Riches est, ne riens ne li fault. 

Ne crient povreté ne default. 
Continence débouté et chace 
3860 Tout délit qui cuer d’orne enlace. 

Des presens delis se consirre 
Et ceulz qui viennent ne desirre, 
Mes selonc naturel usage 
3864 Fet boivre et mengier sans outrage, 
Solement pour soi soustenir. 

Si fait home apaié tenir. 

Et souffire à poi de viende. 

3868 Ceste ne veult que l’en entende 
A mengier pour soi deliter. 

Fains doit home et feme exciter 
A mengier, non pas li delis 
3872 Ne la savour des mes eslis. 

Cil qui vit selonc continence 
Ne doit en vaine desirrance 
Son cuer tenir, ains doit penser 
3876 De tost retraire en son penser, 
S’ainsi est qu’il y soit cheüz, 

Qu’il n’i soit pris ne deceüz, 

Si doit, au devin examplaire. 



3838. A : Ret ; C .* Raist. 

3880 S’il puet, le cors à l’ame attraire, 

Et doit amer leu saluable 
Assez plus que le delitable, 

Quar miex vault bon que bel sans doute, 

3884 Si doit de sa mesnie toute 
Cognoistre l’estât et la vie. 

Et celer soi vers sa mesnie, 

Si ne doit pas faindre de lui 
3888 Ce qu'il n’est mie. A nullui 

N’affiert, qui continens vueille estre, 

Qu'il face le grant ne le mestre. 

Le bon ou le sage ou le riche, 

3892 S’il ne l’est. Cuer aver ne chiche 
Ne doit avoir, mes, s’il a quoi, 

Doinst par mesure, et, s’il a poi. 

Si se contiegne bel et gent 
3896 Selonc sa poverte entre gent, 

Et ce poi qu’il a li souffise, 

Si se gart que l'en nel desprise 
Pour estre trop simple ou trop douz, 

3900 Si se gart qu’il ne soit estous. 

Ne doit autrui bien trop prisier 
Ne les siens propres desprisier. 

Toute laidure doit fuir 
3904 Et touz pechiez li doit puïr. 

Soi doit criembre plus que nullui, 

Si gard que ja n’isse de lui 
Parole vilaine ne vilz, 

3908 Quar des paroles, ce m’est vis, 

Suelent li vilain fet venir. 

Tout puet atendre et soustenir 
Fors que vilonie et laidure 
3912 Et pechiez, de quoi Diex n'a cure. 

Parole bone et profitable, 

Aint plus que bele et aresnable. 

Et mains amge la blandiant 
3916 Que la droite et la voir diant, 

Si li loïst qu’il s'esbate et rie 

3881. Ou serait tenté de lire: „bien”, au lieu de: „leu (lieu)*’. 

3886. A : Et cele. 

3888. B C : Ce qui n’y est mie ; cf. cependant les vers qui suivent. 

3900. B : escoulz ; C : omet les vers 3899 et 3900. 

3915. ,,la (parole) blandiant; la (parole) droite; la (parole) voir diant”. 

3915. „ am ge" doit être une forme subjonctive du type „prenge”; et non pas „aim je”, 

car B et C ont „aime”. 

A chief de fois, sans vilonie. 

Sans sa vergoigne et son honor 
3920 Et sans son pris fere menor. 

Continence het et deffent 
Espes ris de feme et d'enfent 
Et ris d’ome presumcieuz 
3924 Et faulz ris de malicieuz 

Et ris qui par autrui mal viegne. 

Dont convient il qu’il se contiegne 
En son déduit honnestement, 

3928 Si que pour son contenement 
Ne soit ne despis ne blasmez 
Ne mains prisiez ne mains amez. 

Cortois soit sans scurilitez, 

3932 Si se jeut sans legieretez : 

Quant à jouer li convendra, 

Paisiblement se contendra. 

Sans escharnissement doit rire 
3936 Et sa parole sans cri dire. 

Ne soit pas triez de parler, 

Si doit coiz, sans tumulte, aler. 

Quant leuz est, bien doit reposer, 

3940 Sans peresce, et doit proposer, 

Tant dementres comme il repose, 

A fere aucune honneste chose. 

Les losengiers doit eschivir 
3944 Et le los des mauves fuir. 

Los de mauves ne li doit plaire, 

Ne plus que mauvestiez à faire. 

Des mauves tiegne à desonnor 
3948 Le los, et le blasme à honor, 

Si soit liez, s'il avient qu’il face 
Chose qui au mauves desplace. 

Sor toute riens doit estrangier 
3952 Losengerie et losengier 

Et garder soi qu'il ne deviengne 
Losengiers, por riens qu’il aviengne. 

Ne querre par tel mauvestié 
3956 D'autrui la grâce ou l’amistié. 

Ne la soie à autrui ne doigne. 

3922 — 3923. Le copiste de A fait accompagner ces vers d’un „non”, érit en marge. 
Il a fait la même chose aux vers 3947, 3948. Pourquoi? 

3931. B: ScurÜité. 

3937. B: criaiz; C: hautains. 

Se nulz l’apele, si respoigne 
Volentiers et paisiblement. 

3960 Se de riens doute, si dement, 

Et qui son preu li amoneste 
Volentiers ait l’oreille preste 
A oïr bon enseignement. 

3964 Orgueil fuie et fol hardement, 

Qui maint fol ont fet perillier, 

Si doit, sans soi trop anullier, 

Sauf l'onor de sa dignité, 

3968 Tenir en simple humilité. 

S’aucuns le laidenge ou affite, 

A droit croi qu’il li profite. 

Et s’a tort se voit affiter, 

3972 Croie qu’il li volt profiter. 

Ne doit douter aigre parole, 

Ançois doubt la douce et la mole. 
Tout mal fuie et toute malice, 

3976 Si n’enquiere trop autrui vice 

Ne trop aigrement ne repreigne 
Autrui, s’il avient qu’il mespreigne, 
Mes chastoit le cortoisement 
3980 Et li pardoinst legierement. 

Ne doit aucun trop eslever 
Ne trop soumetre ne grever. 
S’aucuns parle, oie qu’il dira 
3984 Et tant dementres se taira. 

S’en li demande, si s’avise 
De respondre, et, s’en le desprise. 

Si le souffre et samblant n’en face, 
3988 Mes sans tencier li laist la place. 
Honestement se doit mener 
Et cuer et cors bien ordener. 

S’il voit nul en repost mesprendre, 
3992 Ne le doit en apert espendre 
Ne lui despire, ains soit teü, 

Com se nulz ne l’avoit veü. 

Isneaux doit estre et non mouvables, 
3936 Si soit sans pertinence estables. 

Ce qu’il set ne doit pas celer. 

Mes sans moleste reveler. 

Egaulz à toute gent se port. 

3960. dement = ..demande (Subj.)”. 

3967. A: Sans. 

3981. A: alevier. 

4000 Les povres humblement déport. 

Si bien vive et si se contiegne, 

Que les fors et les haulz ne criengne. 
Droituriers soit en son office, 

4004 Sans négligence et sans malice. 
Debonaires sans chuer soit, 

Et poi de familiaires oit, 

Si doit fere à touz egalté, 

4008 Et heë toute crualté. 

Plus doit sa bonté reveler 
En droit faire qu'en droit parler, 

Et plus en vie qu'en samblance. 

4012 Piteus soit en prendre venjance. 

Si ne doit son bon los espendre, 

Ne l'autrui blasmer ne reprendre, 
Ausi com fet li envieus, 

4016 Si ne doit estre curieuz 

De croire fengle ne mesdit 
Ne nouveles, s’en les li dit, 

Mes contreste au félon qui blesce 
4020 Et nuit souz l’ombre de simplece. 

Tart se corrouce et tost s'apait, 

Et tost pardont, s'on li mesfait, 

Si soit quois en prospérité 
4024 Et fermes en adversité. 

Ses bones oeuvres doit celer. 

Non pas par vain les reveler. 

Si ne doit ses biens trop prisier 
4028 Ne l'autrui deffaut mesprisier. 

Petit parole et prou se taise. 

S’autres parle ne li desplaise, 

Si soit vaillans et véritables 
4032 Et de science convoitables. 

Retiengne et sans nulle arrogance 
Apregne et publie sa sciance. 

Et s'il ne veult esbatre ou rire, 

4036 Les deduisans ne doit despire. 

C’est ce que continence aprent. 

Qui ce garde, à enuis mesprent. 

Ne riens ne le porra gregier. 

4040 S'il veult sor joustise assegier 
Son cuer et toute sa pensee, 



4026. 


A: 


par vin. 


4034. 


A: 


Et pregne ; B : 


4038. 


C: 


Qui ce garde. 


4038. 


AB 


: Qui se garde. 

C'est la mousse, ou drois est que siee 
Cil qui veult vivre sains et saulz 
4044 Et fouir les mondains assaulz. 

Joustice est vertus bone et fine, 

Liëns d’amour et lois devine. 

Qui en ceste se veult tenir 
4048 Bien puet à droit salu venir. 

Ceste ne vous moüstre n’ensaigne 
A faire riens qui ne convaigne. 

Ceste nous fet sans décevoir 
4052 Dieu douter et s’amour avoir. 

Ceste fet home diligent 
A querre la preu de la genc 
Et la lor damage escheïr. 

4056 L’en ne doit pas sans plus fouir 

Mal fere, ains le doit l’en deffendre 
Et dou nuisant vengance prendre. 
N’est pas justes cil qui se tient 
4060 Sans plus de mal fere, ains convient. 
Qui de juste veult avoir non, 

Que bien face ou autrement non. 

Li justes ne doit riens tolir, 

4064 Ains doit les toltes restablir 
Et chastier les toleours 
Et punir les mal feseours, 

Ensi qu’il et li autre apreignent 
4068 A garder eulz qu’il ne mespreignent. 
Pour parole douteuse et vaine, 

S’ele n’est prouvée et certaine. 

Ne doit li justes damagier 
4072 Autre home, ains doit il encerchier 
Par quele entencion le dist 
Cil qui de la chose mesdist. 

Li justes ne doit simplement 
4076 Dire riens que par serement 
Ne puisse dire et af fichier, 

Quar li justes ne doit trichier, 

Ains face sa parole estable, 

4080 Ausi ferme, ausi véritable. 

Sans jurer, com s’il le juroit, 

Quar se nulz homs s asseüroit 
En lui por sa simple parole, 

4084 S'il li mentoit ou fesoit vole, 

* Aussi bien seroit il jenglerres 

Et fois mentis et folz trichierres, 

Com s'il l’avoit sor sains juré, 

4088 Si le tient Dieux à parjuré. 

Qui tesmoins est et set et voit 
Tout ce que couvenent avoit. 

Cil faulse la loy de justise 
4092 Qui vérité trespasse et brise. 

Et qui justise veult garder 
De mentir se doit retarder. 

Et se li justes à ce viegne 
4096 Qu’à force mentir le con viegne, 

Ne mente pas par fausseté, 

Mes pour sauver sa vérité, 

Et s’il l’estuet à ce^ venir 
4100 Que pour loiauté maintenir 
Mentir le conviegne, escuser 
Se doit, ne de mençoigne user. 

Ensi ert sages et discrez 
4104 Et ne traira ses secrez, • 

Ains taira ce qui fet à taire 
Et dira ce que doit retraire. 

Ensi puet avoir pais segure, 

4108 Sans doute de male aventure. 

Bien s’aferme en droite justise 
Cil qui fet ce que ci devise. 

De ceste mousse a Diex son siégé. 
4112 II n’est nulz qui damage ou griege 
Celui qui si se contendra. 

Le cours de sa vie atendra 
Sans dou tance et joieusement, 

4116 Si ne criembra le flotement 

Ne les griez péris de cest monde. 
Bone deffense et forte esponde, 

Pour les mondains flos eschiver, 

4120 Treuve cil qui veult ariver 

Son cuér aus vertus quardinaulz. 
Ceulz sont ostacle et retenaulz 
Aus flos dou monde retenir. 

4124 Qui o Diex veult aulz cielz venir 

En vertus maigne et dou monde isse. 



4084. AB: Si li. 
4110. C: je affiche. 
4125. B: vieigne. 

Que li mondes ne le ravisse. 

En vertus mainsirent jadis 
4128 Li saint Dieu, qui, por paradis 
Aquerre et la joie d’amont, 

Les perilleuz floz de cest mont 
Et l’abrievement eschivoient 
4132 Et Damedieu de cuer servoient. 
Dont maint mengerent à sa table 
Le pain de vie esperitable, 

Et si burent joieusement 
4136 Le vin de notre sauvement, 

Com apostre et euvangeliste. 

Qui de vrai cuer et non sophiste 
Et de volenté nette et pure, 

4140 Si com tesmoigne l’Escripture, 
Metoient paine à lui servir, 

Pour la soie amour desservir. 

Or vueil des Echinades dire, 

4144 Qui pour Acheloüs despire — 

C’est le monde et ses fanfelues — 
Sont illes de mer devenues. 

Illes devindrent ces cinq dames, 
4148 Les cinq vierges, les saintes âmes 
Qui pour Dieu, lor vrai cortillier. 
Se vaudrent au monde essillier 
Et relenquir les mondains vices, 
4152 Si firent dons et sacrefices 

A Dieu, vrai gaigneor et noble, 
Offrans li et rendans à doble 
Les besans qu’il lor ot commis, 
4156 Si festoient o ses amis. 

Cil ou celes qui sagement 
Se mainent par le flotement 
Et par la haute mer dou monde, 
4160 Qui les folz perille et affonde 
Ou flos de dissolucion. 

Si les met à perdicion ; 

Cil qui sans nulle différence 
4164 Souffrent en bone pascience 
Aussi le mal comme le bien, 

Si ne prisent dou monde rien 
Les vaines delectacions 



4143; cf. vs. 2841. 

Verhandel. Afd. Letterkunde (Nieuwe Reeks) Dl. XXX. 

4168 Ne les griez tribulations, 

Perilz ne mal qu’on là lor face, 

Ains sont si ferme en la Dieu grâce 
Que tout metent en non chaloir, 
4172 Sans deliter et sans doloir, 

O cuer ferme et pensee estable, 
Quel que ce soit, bon ou grevable, 
Ceulz puet l’en, ce m’est vis, clamer 
4176 Ille ferme et estable en mer, 

Qu’il souffrent viguereusement 
L’assaut dou mondain flotement 
Et la grief tribulation, 

4180 Sans plongier en perdition. 

L’ame qui pour l’amour dou monde 
En mer plonge et verse et affonde, 
C’est aus mondaines vanitez 
4184 Et aus vilz superfluitez. 

Ou elle s’amuse et s’atent 
Et se délité jusqu'à tent 
Qu’elle ait tout le cuer à terre. 

4188 Tout enclos l’a et tout en serre 
' En convoitise avéré et gloute. 

Qui tant l'enserre et tant l'engloute 
Qu’il ne puet à nul bien penser, 
4192 Ains emploie tout son penser 
Àus terriens biens conquérir, 

Qui doucement la font périr 
Et gietent à confusion, 

4196 Puet par autre exposicion 
Estre apelee ille de mer. 

Ceste seult li mondes amer. 

Qui tant l'aleche et tant l’atrait 
4200 Qu’à mort et à paine la trait. 

— Or vueil espondre le miracle 
De la borde et de habitacle 
Qui fu muee en devin temple, 

4204 Si vous exposerai l’exemple 

De Baucis et dou viel chenu,' 

Qui furent arbre devenu 
Portans fueilles et flors et fruit, 
4208 Et de ceulz qui furent destruit 

Pour ce que les diex desprisierent 



4181. Le ..prédicat” de ,,1’âme” commence au vers 4196. 

Et herbergier ne les deignierent. 

En mortel fourme vint jadis 
4212 Diex peres, rois de paradis, 

Salus et sauverres dou monde. 

Et li filz, dont touz biens habonde, 
Couvri souz nostre humanité 
4216 Les eles de sa deïté - 

Si quist corne uns estranges homs 
Herberge en ses propres mesons, 

Mes li pluisor, par non savoir 
4220 Ne le deignerent recevoir 

Ne croire de riens qu'il deïst 
Ne faire riens qu’il pourqueïst 
Et laidement le manecierent, 

4224 Ains le despirent et chacierent. 

Les portes de lor cuers clooient 
Cil qui ses sermons mescreoient. 

Ha, Diex, coîn trop y ot de teulz 
4228 Qui li veerent lor osteulz 

Et laidement le mescognurent 
Et poi de ceulz qui le reçurent. 

Li riche à Dieu, li povre au monde, 
4232 Simple et preus et humble et monde, 

Li pascient et li dévot, 

Qui bien firent ce que Diex volt, 

Le reçurent joieusement 
4236 Si le servirent humblement 

D’oeuvre et de bone volenté. 

Si furent si plain de bonté 
Que Diex fist de lor cors son temple. 
4240 II se menèrent à l'exemple 

De Dieu, qui lor moustra la voie 
Qui maine à la droite monjoie 
De pardurable sauveté. 

4244 Plain de grant debonaireté 
Et de miséricorde estoient. 

Elz et le monde forniroient, 

Si souffroient en pascience 
4248 Poverte, apresce et penitence. 

Et furent plain de charité, 

Sans fraüde et sans iniquité. 

Lor cors gardèrent saintement 
« 

4222. A : requist. 

4223. manecierent = «menacèrent”. 

4252 Et vesquirent honestement 
Et bien en ceste mortel vie, 

Et Diex ne les oublia mie. 

Qui lor bien fais lor vault merir: 

4256 Emprez la mort les fist florir\ 

Et vivre pardurablement. 

Or sont saint et comunement 
Sont honorez et servis oreS 
4260 Si corn il servirent Diex lores. 

Et cil qui serviz les avront 
Honnor et gloire en recevront, 

Mes cil qui de Dieu n’avront cure 
4264 Seront à grant male aventure, 

Sans esperence de salu 
Plongiez en la puant palu * 
D'enfer, ou pardurablement 
4268 Seront livré à dampnement. 

— Par Erisithon est notee 
La mescreant gent assotee 
De Judee, qui ne voit goûte, 

4272 Et de Gentillise, qui doute 

Et mescroit Dieu qui tout cria. 
C’est cele gent qui ravi a 
La sainte plante de 1 iglise 
4276 Et les sains mist à grief joïse 
En despit du vrai creatour, 

Mes Damediex au chief dou tour 
En prist et prendra grief vengance. 
4280 Cil ont le cuer plain d’ignorance 
Et de male mescreandise. 

Qui si les destraint et atise 
Et si les remple de famine 
4284 Que nul spirituel doctrine, 

Qui est vie et viande à l’ame 
Et qui seult repestre home et famé 
Et norrir spirituelment 
4288 Pour vivre pardurablement, 

Ne puet souffire à alegier 
La fain qui les fet enragier 
Et languir, quar ce n’est pas vie, 



4270. 


A : 


meserrant. 


4274. 


Mss. 


: la via. 


4277. 

En despit Dieu 


4289. 


A: 


souffrir. 

4292 Mes langours honteuse et honie 
Qui met l'ame à mort pardurable, 

Que de vivre en errour dampnable, 
Fors de la foi de sainte yglise, 

4296 Con font Judee et Gentillise, 

Qui mescroient la loi divine. 

Lor mescreance est la famine. 

Qui ne puet estre rapaïe 
4300 Pour nul sermon que l’en lor die, 

Li las cors met s’ame en fuage 
Pour la faim, qui point n’assouage, 
Ains croist et tout jors vait croissant 
4304 Et le dolent pueple angoissant. 

Tant que mors temporel l’acore. 

Lors li cort la seconde sore, 

Qui destruit ame et cors ensamble. 
4308 — Par histoire puis, ce me samble, 
Espondre la fable autrement. 

Estre puet qu’ancienement 
Fu uns homs et encor sont maint 
4312 Qui tant font qui'il ne lor remaint 
Nul bien que trestout ne despent 
Pour lor glout ventre ou il s’entent. 
Quant ont tout le glouton vendu, 

4316 Tout destruit et tout despendu 
Et pas rassazié ne sont, 

Filles ou famés, s’il les ont. 

Vendent et par la puterie 
4320 Vont repessant lor lecherie, 

Tant com il treu^ent qui lor baille. 
Quant tout lor fault por la vitaille 
Font souvent murtre ou roberie, 

4324 Si perdent par lor lecherie 

Lor membres et puis tout le cors. 

Et non pas seul, mes lame encors. 
Tolz est qui por sa gloute pance 
4328 Pert sors et ame à tel viltance. 



4295. Peut-être faut-il lire : „la loi". 

4306. la seconde = „la seconde mort". 

4311, suiv. : La construction est grammaticalement négligée. 

Mét., IX, 1 — 97 (Acheloüs, en taureau, se bat avec Hercule, pour obtenir 
la main de Deïanira. Sa corne droite changée en corne d'abondance. 
Acheloüs se replonge sous les eaux. Départ de Thésée pour Athènes). 
Allégories. 

Mét., IX, 98 — 133 (Mort du centaure Nessus). 

Allégories. 

L’histoire de Faunus, d’Hercule et d’Iole, qui n’est indiquée dans Ovide 
que par les seuls vers 134 — 140. 

Mét., IX, 141 — 275. (Lychas changé en rocher. Les travaux d’Hercule. 
Mort d’Hercule). 

Allégories. 

Mét., IX, 275 — 323 (Alcmene = la naissance d’Hercule. Métamorphose 
de Galanthis, que la déesse Lucina change en belette). 

Met., IX, 324 — 393 (Dry ope changée en arbre). 

Allégories. 

Met., IX, 394 — 401 (Rajeunissement d’Iolaus). 

Allégories. 

Les récits suivants manquent dans Ovide 1 ) ; comme on le verra, l’auteur 
nomme Çtace comme une de ses sources. Nous allons résumer ces récits 
un peu plus longuement que nous le faisons pour les autres. 

Tydée arrive à Arges, où il rencontre Polynice. L'histoire d’Oedipe 
[vs. 1473 — 1530]. Combat entre deux chevaliers. Adrastus les réconcilie 
et leur donne ses deux filles en mariage. Tydée est envoyé à Thèbes 
vers Ethéocle [vs. 1573], qui le reçoit mal. Il s’enfuit. Ethéocle envoie 
son sénéchal, avec cinquante hommes, pour le rattraper. Combat [vs. 1599]. 
Quarante-neuf hommes sont tués. Retour de Tydée. Adrastus et son gendre 
Polynice réunissent une année, à Arges, dont font partie Ypomedon, 
Capaneüs, Parthenopeüs. Amphiaraüs, l’„évêque”, se cache. Le roi le fait 
chercher, mais sa femme dit quelle ignore où son mari se cache. Argie 
possède un „fermail” fatal, qui avait déjà causé la mort de Cadmus [ 1640] , 
d’Actéon [1654], d’Athamas et de sa femme [1655], et de Niobé [1656], 
et qu'Oedipe avait possédé aussi : Polynice l’avait apporté de Thèbes. 
Eriphoné (la femme d'Amphiaraüs) désirait le ..fermail”, et, pour l’obtenir, 
elle trahit la cachette de son mari [1675]. Marche de l’armée sur Thèbes. 
Au royaume de „Lycurge” [1679], l’armée a failli mourir de soif. La 
bataille commence. Amphiaraüs englouti par la terre [1683]. Un „sers” 
tue Tydée, [„se l’histoire ne ment”; 1690]. Mort d’Ypomedon. Mort des 
deux fils d’Oedipe, qui se battent encore dans leurs urnes [1703]. Défaite 
de l’année d’Arges ; trois combattants échappent au massacre : Capaneüs, 
le roi, ,\et li tiers fu de Calidoine” [1713]. Le Calidonien va porter la 
nouvelle du désastre à Arges. Folie d’Almeon, qui tue sa mère pour venger 
la mort de son père Amphiaraüs [1740]. A son tour, Phlegeüs, frère 



*) Cf. pourtant Mét., IX, 402 — 418 : „Nam jam discondia Thebae, etc.”. 



218 



OVIDE MORALISÉ 



1839—1996. 
1997— 2530. 
2531—2762. 
2763—3112. 
3113—3398. 



d’Eriphoné, la venge en tuant son neveu. Callyrhoé, femme de celui-ci, 
demande à Jupiter d’avancer l’âge de ses enfants, ce que fait Hébé, , .déesse 
de jouvente” [1756]. Ils tuen£ leur oncle [1763]. Les femmes d’Arges 
vont à Athènes pour demander secours au roi, ce que celui-ci leur promet. 
L’aimée d’Athènes va assiéger Thèbes. „ r Éheseüs avant en envoie” [1782]. 
Les femmes d’Arges rencontrent leur roi, qui s’est enfui avec Capaneüs, 
mais qui rentre maintenant avec elles. Siège de Thèbes par l’armée des 
Athéniens de Thésée [1793] et par les „dames d’Arges’'. — Ici le 
narrateur cite ,,1’auctour” [1.802] — Adrastus fait ensevelir les morts. 
Les deux frères morts continuent à se battre. 

L’auteur français termine cette ..Thébaide” par les vers suivants : 

„Tout le procès de ceste guerre 
Puet trouver qui la vaudra querre 
Ou livre à'Estace le grant. 

Ne me sui pas, moult mis en grant 
De translater toute l’estoire, 

Qui est selon c Est ace voire. 

Cil la traicta prolixement. 

Ovides s’èn passa briement’’ [1831 — 1838]. 

Allégories. 

Mét., IX, 419 — 665 (Biblis changée en fontaine). 

Allégories. 

Mét., IX, 666, suiv. (Iphis changée en garçon). 

Allégories. 

Dessus avez oï le conte 
Si com Achiloüs le conte. 

Qui serpent ert, quant li plaisoit, 

4 Ou riviere ou tor se faisoit. 

Mes quant il se muoit en tor, 

Il li falloit le destre cor : 

Perdu l’avoit en un assault. 

8 Pour le destre cor qui li fault 
Souspire et comence à gesmir 
Et li cors li prent à frémir. 

Quel cause est qui gesmir le fet, 

12 Et pour quoi a le front desfet? 

De son cor enquiert et demande 
Theseüs. Cil à sa demande 
Respont, qui son chief hericié 
16 Ot entor de roisiaux trecié : 

„Grief chose m’est que je raconte 
Chose dont je doie avoir honte. 

Comment dirai je la bataille 
20 Ou vaincus fui? Por quant, sans faille, 

Tout par ordre le vous dirai. 

Ja pour honte ne mentirai. 

Ne me fu pas si let de rendre 
24 Mat com il fu biau de contendre 
A si vaillant home et si fort: 

Li vainquierres me fet confort. 

Oeneüs ot la dignité 
28 De Calydoine la cité 

Et dou régné tout environ. 

Il n’i ot prince ne baron 
Qui à lui ne fust*apendans. 

32 La terre maintient par moût dans 
Paisiblement à sa devise. 

Une fille ot moût bien aprise. 

Nature la "îist bele et gente. 

12. A : Pour qu'il a. 

16. A: Et; pour le sens, cf. les vers 215 — 219. 

23, 24. „Nec tam turpe fuit vinci quam contendisse décorum est” ( Mét 5, 6). 

36 Tant i mist sa cure et s’en tente 
Qu’à peines peüst recouvrer 
A nulle si bele cevre ouvrer. 

Son cler vis, sa bele façon, 

40 Son front plus luisant que glaçon, 

Ses crins blondes crespes et Ions, 

Qui li batoient aus talons. 

Ses iex vairs, ses sorcîs vautis, 

44 Son menton bien fait et traitis, 

Son biau nez, sa bele bouchete. 

Ses dens, ses levres, la fossete 
Qu'ele avoit ou menton assise, 

48 Ne de l’autre cors la devise 

Ne vous porroit langue descrire. 

La bele ot non Deyanire. 

Je ne sai s’onques la veïstes 
52 Ne s’onques parler en oïstes. 

Moût fu cortoise et de haut pris. 

Maint furent de s 'amour espris, 

Si la requistrent à moullier 
56 Maint duc, maint conte, maint princhier 
Et maint home de hait parage. 

La requistrent par mariage 
Je, qui sui nez de Calidoine, 

60 Et Hercules, li fils Almoine. 

Vantant s’aloit de sa proesse. 

De son sens et de sa noblesse 
Hercules, qui la vault avoir. 

64 Je me vantai de mon avoir. 

,,Bons rois, dist Hercules li preus, 

Tes honors ert et tes grans preus 
Se vous la me donnez à famé. 

68 Par tout le mont s’espant la famé 
De mon pris et de mon barnage, 

Si sui de moult noble parage, 

Filz au dieu qui tone et espart.” 

72 Je disoie de l'autre part 

Que moult miex la devoie avoir, 

Quar plus oi richesse et avoir. 

Si ne sui pas d’autrui regnez, 

76 Ains sui de Calidoine nez 

Et riches d’onneur et de terre. 

Ja ne l'estuet pour mari querre 
Aler en estrange païs. 

80 Moût est cis folz et esbahis, 

Qui dist qu'il est filz de Jovis. 

Se mere rete, ce m'est vis, 

De puterie en ce disant. 

84 Se vait il ore miex prisant 

S’il est bastars et cele est pute? 

Tant dementres que si l’empute 
M aloit par fierté regardant 
88 Cil, qui d'ire aloit tous ardant. 

Bien cuida d'ire forsener. 

Ne pot son courrons refrener. 

Fierement m’a araisoné : 

92 ,, Vassal, mar m’avez ramposné. 

Mes ja ne vous quier ledengier 
Ne ma honte par dis vengier. 

Vers vous ne vueil je pas pledier ; 

96 Miex me savrai par fais aidier. 

Je vous ferai savoir par temps, 

Sans ramposnier, ce que j’entens.” 

Atant me court sans plus atendre. 

100 Je m’apareille de def fendre, 

Qui corageus sui et hardis. 

Je Toi tant ramposnié par dis 
Que let me fust se je fouisse 
104 Ou se je ne me def fendisse, 

Ains me rendisse sans plus faire. 

Le mantel vais de mon col traire 
Pour jouster plus delivrement. 

108 Moult assamblames fierement, 

Car moult estiens de grant pris. 

A bras nous sommes entrepris. 

Li uns tire, H autres boute. 

112 Lonc tems dura ceste rioute. 

Hercules d'ire et de courrous 
Mua coulour et pâli tous. 

Il s’est abessiez vers l'araine. 

116 Dou sablon prist sa paume plaine. 

Si me jeta enmi la chiere. 

Moût me requiert de grant maniéré, 

Mes il ne me pot donner tour, 

82. reter = ..accuser”. AB écrivent : reste. Ç a complètement changé les vers 81 — 83- 
86. A: et si ; B : com si ; C ; que si. 

90. La leçon de B C. A : donne : forsener. 

115. Mss. : la raine. 

Car je pesai comme une tour. 

Ausi com suelent envaïr 
Les floz de mer par grant aïr 
La roiche, qui tant est pesant 
Que les assaulz des floz ne sant 
Par la pesantume qu'elle a, 

Ensi Hercules ça ne là 
Ne**me pooit mouvoir ne traire 
Par riens nulle qu'il seüst faire. 

Por nostre alaine un poi reprendre 
Nous esloignons, puis, sans atendre, 
Rassamblames corne devant. 

Onques ne vi, à mon vivant, 

Pour vache, quant elle est en sault, 

De deus tors plus félon assault. 

Trois fois m’a Hercules requis, 

Qui petit a vers moi conquis. 

A la quarte fois m'embraça 
Si que les deux bras me laça. 

Entre les tient et si me serre 
De tel aïr, que plus en serre 
Ne fusse pas, ce m’ere à vis, 

Entre deux roiches. Par le vis 
Me court l’eve, qui tout me mouille. 

Tant me destors, tant me vertouille 
Que fui deslaciez et despris. 

Li preuz Hercules m'a repris. 

Moût me travaille, moût me paine. 

Ne me lait reprendre m’alaine 
Si m'a par la teste saisi. 

De lui m’enpaint et bouta si. 

Que — tout me poist ou bien me siee — 
Ai la terre à genoulz baisiee. 

Hercules sor le dos me sault. 



121. Mss. : soloit, mais il est évident que „Ia roiche” ne représente pas le sujet. 
Ou faut-il lire : li floz de mer ? Nous ne le croyons pas, parce que le verbe doit être 
au présent, plutôt qu’à l’imparfait, cf. Mét., vs. 40, 41 : „Haud secus ac moles, quam 
magno murmure fluctus oppugnant”. 

133. Mét. 47 : „cum pretium pugnae toto nitidissima saltu expetitur conjunx”. 

144. Godefroy, VIII, 209 traduit le verbe „vertouiller” par : ..faire tourner de côte et 
d’autre”, tandisqu’il ne peut s’agir ici que d’un verbe réfléchi. L’erreur de Godefroy provient 
du fait qu'il cite le passage d’après le manuscrit de l’Arsenal, qui a : ..destort" (comme 
notre ms. B ) . Or, il faut lire, avec A : ..destors”, puisque c’est indubitablement 

d’Acheloüs lui-même qu’il s’agit (donc: première personne), comme le prouve bien le 
vers suivant. Voir aussi Mét. 58 : „Vix solvi duros a corpore nexus”. 

150. empaindre “ „pousser avec violence”. 

Quant je vi que riens ne me vault. 

Que vers lui ne poi force avoir, 

156 Par art le cuidai décevoir: 

En un grant serpent me muai 
Et dessouz lui me remuai. 

Echapez sui à quelque paine, 

160 S’alai sifflant à haute alaine. 

Quant Hercules vit ma boisdie, 

Ne se pot tenir qu'il n’en rie. 

En riant dit : „Moult petit pris 
164 Ta boisdie. J'ai bien apris 

A plus fiers serpens sormonter. 

Je poi par mon effors donter 
Les serpens félons et hideux 
168 Que ma marrastre envoia deux 
A mon bercueil pour moi occire. 

Je poi bien l’Idre desconfire. 

Qui de divers chiez fu garnie 
172 Et tant avoit de seignorie 

Que, quant je li trenchoie un chief, 
Dui l’en nessoient de rechief. 

Je la mis à perdicion, 

176 Et tu par tele entencion 
Me cuides ores esbahir?” 

A cest mot me court envahir 
Et la gorgue à deux mains m’estraint. 
180 Tant m’angoissa, tant me destraint 
Que bien m’estoit avis sans faille 
Que m’estrainsist d’une tenaille. 

Moût durement me detornoie. 

184 Echaper vaulz, mes ne pooie. 

Lors me muai en un fier tour 
Si me rapareille à l’estour. 

Hercules li preuz me court sore. 

188 Au cors me saisi sans demore 
Si m’a empaint par tel vertu 
Que par terre m’a abatu. 

A ce trebuchier qu’il m’a fiait 
192 Oi je mon destre cor enfrajt. 

Les Najadiënes le prirent, 

Qui de fruit et de flor l'emplirent. 

De pommes et de bone espice. 

182. Mss. : tovaille, toaille (= ..serviette”). 

185. tour = tor = ..taureau”. 

Verhandel. Afd. Letterkunde (Nieuwe Reeks) Dl. XXX. 

196 Consacré l’ont à lor office. 

Ore est plains de riche habondance. 

— A tant ez vous sans demorance 
Une pucele e^hevelee, 

200 Çainte d'une çainture lee, 

Du fruit de mainte diverse ente 
Le plain eor lor offre et présente 
Emprez souper, pour fruitaier. 

204 — L’endemain, quant prist à raier 

Li solaus, Theseüs s’apreste 
De retorner s’ent, sans arreste. 

En Athienes, dont il est nez. 

208 Ses compaignons en a menez. 

Ne vault atendre jusque tous 
Fussent escoru les grans flous 
De la grant riviere parfonde, 

212 Qui encor sorflote et soronde, 

Ains s’en vait et les siens en maine 
En Athienes en son demaine. 

— Acheloüs remaint, qui boute 
216 Sous l’eve, qui soronde et floute. 

Sa face et son chief escorné. 

Si l’a pourçaint et aorné 
De rains de sauce et de rosiaus. 

220 Moût est corrouciez li tousiaus 
De son destre cor qui est rous. 

Tant est ses cuers plains de corrous, 
De dolour, de pesance et d'ire 
224 Qu’il n’est riens qui le peüst dire, 

Mes cis damages riens ne monte 
Envers ce qu’il a de la honte 
De ce qu'Ercules le vainqui. 

228 Ains puis un seul jor ne vesqui 
Qu’il n’en eüst honte et pesance, 

Mes plus li poise sans doutance 
De la belle Deïjanire 
232 Qu’il a perdu. — Or vous doi dire 
La sentence et l’alegorie 
Que ceste fable signifie, 

A l’ame prendre et engignier 

201. ente = ..branche” ; ici : „arbre”. 

203, 4. A : fruitoier, et : roier. Fruitaier = „manger des fruits 

210. AC : encoru. Escorre = ..décroître". 

216. A: Sous leur qui. 

219. AB: sanc. 

236 Soient contendre et bargeignier 
Troi requereour trop doutable : 

La char, le monde et le dyable, 

Et li mondes meïsmement 
240 L’enchante plus apertement 
Si li présente ses delices. 

Sa vaine gloire et ses devices. 

Sa manantise et son avoir 
224 Pour l’ame prendre et décevoir. 

Mes li biaux, li fors bateillerres, 

C’est Diex, li glorieuz vainquierres, 

Li filz à la vierge meschine, 

248 Qui par anoncion devine, 

Sans naturel engendrement 
Et sans charnel atouchement 
Conçut de divine semence 
252 Celui qui sor tous a poissarice. 

Qui tout le siecle vault crier. 

Cil se vault joindre et marier 
Par amours à nature humaine. 

256 Cils soffri par son cors demaine 
L’estour dou monde et la bataille 
Pour l'ame conquerre. Sans faille 
Il la conquist proeusement, 

260 Si vainqui glorieusement 

L’orgueil dou monde et les malices 
Et les trancitoires delices 
Si a l’ame à espouse eüe. 

264 Par l’eve ou li mondes se mue 
Puis noter la muableté 
Et la fuiable vanité 
Dou monde et les faintes delices. 

268 Li serpens note les malices. 

Les traïsons et les boisdies, 

Les faussetés et les voidies, 

La fallace et la decevance. 

272 Le cors note la sorcuidance, 

L orgueil dou monde et le bouffoi. 

Mes Diex et sa saintisdie foi 
Vaint le monde et si nous aprenr 
276 A le vaincre, qui garde y prent. 

Qui dou mont véult victoire avoir 

236. bargeignier = ..disputer”. 

242. Mss. : devises. Device = ..richesse’'. 

243. manantise ; ici : ,, richesse”. 

C 15* 

Les delis, la gloire et l’avoir 
Et les biens qui sont trespassable 
280 Ne doit prisier qu’autant que sable. 

Car poi vault mohdaine delice. 

Paciëns soit contre malice, 

Piteus et plains de charité 
284 Et plains de voire humilité 

Pour l’cwgueil dou monde affronter: 

Ensi puet l’en bien sormonter 
L'orgueil et la false malice 
288 Dou monde et la false delice 

Qui les mondains seult décevoir. 

Jadis soloit le monde avoir 

Deux cors, un destre et un senestre, 

292 Mes ore a perdu le cors destre, 

Que li saint home orent jadis. 

Qui or est plain en paradis 
De fruit d’onor et d’onnesté 
296 Et de douce odourableté. 

Li cors senestre signifie 
L’orgueil et la mauvese vie 
Dont li mondes est replevis, 

300 Qui trop est ors vilz et honis 
S’a perdu toute bone grâce ; 

C’est li deffauz qui ore efface 
La biauté que jadis avoient 
304 Li bon qui au monde vivoient. 

Que Diex a au monde soustrais 
Et par son plesir à soi trais 
En sa celestial Monjoie 
308 Et remplis de bien et de joie. 

Ore est li mondes esperdus, 

Qui les sains homes a perdus 
Qui le soloient maintenir. 

312 Or rie se set mais contenir, 

Puis qu'il a perdu la Dieu grâce, 

Ains se plonge et boute sa face 
En la parfonde vanité 
316 De mondaine prospérité, 

Qui plus est vaine et decevable 
Qu’eve corans et trespassable. 

Si se conforte en vains delis, 

290. C: soloit Ninus. 

294. A : Qui or sont : C : Qui ores sont ; C change tout ce passage. 

308. A : Et remplis de dieu. 

320 Qu’il a corne dolens eslis, 

Pour mettre en oubli le default 
De la Dieu grâce qui li fault. 

Mes poi profite tel confort, 

324 Qui maine à pardurable mort. 

— Or vous dirai quelz est l'estoire. 
Qui assez est aperte et voire. 

— La fille au roi de Câlidoine 
328 Requist Hercules, filz d’Almoine 
Et pluisors autres ensement. 
Acheloüs meïsmemeht. 

Uns riches dux de la contrée, 

332 Requist qu’ele li fust donee 

A famé, et contre lui sans faille 
La vault desresnier par bataille. 
Hercules par iaue et par terre 
336 Deux fois le sormonta de guerre. 
Acheloüs au tiers estour 
Se mist en une soie tour, 

Mes Hercules la pechoia. 

340 La terre arst et prist et prea. 

One puis la tour ne fu refaite. 
Hercules l’ot arse et enfraite, 

Ains fu puis terre gaaignable, 

344 Plenteüreuse et fruit portable, 

Et la riviere qui cor oi t 

Tout entour moût la meilloroit. 

— Ensi conquist, ce m’est à vis, 

348 Hercules la bele au cler vis 

Corne preuz. Quant l’ot espousee 
Mener l’en vault en sa contrée. 

Au passer d’une grant riviere, 

352 Qui moult estoit horrible et fiere, 
Ne trouva pont ne nef ne barge. 
Moût fu doutans et en grant charge 
Corne il peüst passer s’amie. 

356 Uns sagitaires pleins d’envie, 

Qui Nessus estoit apelez, 

Fu sor la riviere delez. 

Le ber vit sor la rive estant 
360 O s’espouse, qu'il ama tant. 

Grant fain ot d’embler li la dame 



334. Desresnier = ..disputer la possession de”. 
340. Mss. art ; Preer = „ravaqer”. 



230 



OVIDE MORALISÉ 

Et dist : „Baille~moi cele famé 
Dont je te voi si esgaré, 

364 Et je le gué li passeré, 

Quar fors sui, si sai le passage. 

Et tu ez plains de vaSselàge, 

Si vendras emprez nous noant. 

368 Hercules ot le cuer joyant 

De ce que Ne^sus li promet. 

La bele sor le dos li met. 

La dame est moût cremetureuse 
372 Pour l’iaue parfonde et douteuse 
Et pour la laidour dou centour. 
Hercules fist dou leu pastour. 
Quant livra la bele au maufé, 

376 Qui trop a le cuer echaufé 
De lecherie et de pechié. 

Outre la riviere a lancié 
Li bers son arc et sa maçue, 

380 Si saut au gué sans atendue, 

Sans métré jus son vestement. 
Parmi s'en vait legierement. 

Sans querre l'iaue plus paisible. 

384 Outre fu passez à un sible. 

Si com il fu outre passez 
Et pour son arc prendre abassez 
Sa feme oï qui s escriot 
388 Forment, quar mestier d'aïe ot. 

La bele se desconfortoit 
Pour le malfé qui l'emportoit 
Outre son gré, pour métré à honte. 
392 Hercules dist : ,,A toi que monte, 
Mauvès, de moi ravir m'amie? 
Ensi ne l'en menras tu mie. 

Trop cherrement la comparras. 

396 Ja par ton courre ne garras. 

Ja t'a vrai tost aconseü 
Quant me plera." Lors s’est teü. 
L’arc entoise qu’il ot tendu, 

400 Si n’a plus longues atendu, 

Ains li a le quarrel lancié. 

Par mi le pis l'a trespercié 
Si que de l’autre part en pert 
404 La pointe dou dart en apert. 
Quant férus se sent li malfez, 

D’ire et d’angoisse est eschaufez. 

A soi meïsmes dist et pense : 

408 „Je ne puis métré en moi deffence, 
Quar la saiete est entoschiee. 

Mes bien sera ma mort vengiee. 

Je la li cuit chierement vendre.” 

412 Atant esrace sans atendre 
La saiete fors de son cors. 

Li sanc de deux pars sailli fors. 

Qui tous ses vestemens entousche 
416 Pour le venin et pour l’entousche 
Qui s’est avuec le sanc mellee. 

Nessus a la dame apelee. 

,,Bele”, dist il, ,,pour vous morrai, 

420 Mes ja pour ce ne vous harrai. 

* Vous amez molt votre seignour. 

Diex vous en doinst joie et honour, 
Quar il a moult le cuer volage, 

424 Com cil qui par son vasselage 
Vait querrant aval et amont 
Aventure par tout le mont. 

Tost trouvera novele amie 
428 Si vous laira, je n’en dout mie. 

Bien vous en savrai conseillier : 

Si vous li voliez baillier 
Ceste chemise pour vestir, 

432 Je vous tesmoigne sans mentir 
Que ja, puis qu’il l’avra vestue, 
N'acointera novele drue 
Ne n’amera autre que vous. 

436 Je la vous doing tout à estrous. 

En vostre amour le retendrois 
Par cest don tant com vous vaudrais 
Trop est feme legiere et foie 
440 Et trop est muable et ventvole 
Et si croit trop legierement 
Et plus tost croit certainement 
Cel qui sa perte et son anui 
444 Li amonnestre que celui 

Qui son preu li fet assavoir. 

412. A : A cent enrace ; BC ont la bonne leçon. 

420. A: la. 

438. A : ton ; BC : don. 

440. Ventvole ; cf. Godefroy, VIII, 178, sub voce : „ventole”, 
„prob. faute pour venvole”. 

Cele cuide qu’il deïst voir. 

La chemise par son consaul 
448 A receüe et mise en saul, ' 

Com cele qui trop fu creable 
Au conseil foulz et damajable 
Et cuide par son anemi 
452 Garder l’amour de son ami. 

— L’ame que Diex a establie 
Pour estre s'espouse et s’amie 
Et mise en son vert paradis 
456 Déçut et enchanta jadis 

Par son mauvès decevement 
Et par son folj enortement 
Li traîtres, \i, adversaires, 

460 Li dyables, li sagitaires 

Qui ne cesse tout jors de traire 
Et de viser pour l’ame atraire 
Et giter à perdicion. 

464 Cil fist par sa déception 

Tant que Tame, cui Diex delivre 
Dona franc arbitre et delivre 
Et sens aus mondains flos passer, 
468 Osa despire et trespasser 

Les commans que Diex li ot fet, 
Si fu Taine par son mesfet 
Livrée à porter au dyable, 

472 Dont Tame à honte pardurable 
Fust livrée par l’ennemi. 

Mes par la floiche à son ami, 
Cest Dieu, le biau combateour 
476 Et le glorieus vainqueour, 

Qui fu aguë et tresperçable, 

Fu Tame resqussee au diable 
Et rendue à son droit seignour, 
480 Et le dyable à deshonnour 
Fu mis en pardurable paine. 

Mes encor se travaille et paine 
Par agais, par temptacions 
484 Et par faintes subjecions 

De Tame décevoir et prendre 



448. C : A mis en sauf par son conseil. 
462. A : chiver ; C : viser. 

465. A : qui. 

478. Resqussé = rescoussé — «revendiqué". 

Pour la faire vers Dieu mesprendre. 
— Si com histoire nous afferme 
488 Maintint Hercules moût lonc terme 
S'espouse sans autre acointier. 

Pour son vasselage exaucier 
Aloit par tout le mont querant 
492 Aventures et conquérant 
Ces terres et ces régions. 

Nulz malz senglers, nulz mais lions 
Ne nul monstre qui mal feïst 
496 Ne lessoit que tous oceïst. 

Maint en ocist par sa proesce 
Si fist maint biau fet de noblesce. 
Sages estoit et biaux et fors. 

500 Ses proesces et ses effors 

Fist aparoir par tout le mont. 

Quant il ot tant fet ça amont 
Qu'il n’i ot plus riens à conquerre, 
504 En enfer ala mouvoir guerre. 

Enfer brisa, si traist d’enfer 
Le portier en liens de fer. 

Un jour estoit en Orchalië, 

508 Dont il aquist la seignorie. 

Quant Amours, qui les fors assault, 
Li fist un merveilleus assault, 

Dont il sans lance et sans escu 
512 L’a d'un tout seul regart vaincu. 
Dou tout s’est mis en sa baillie. 

Moût a Amours grant seignorie 
Et moût est sa poissance grans, 

516 Quant il fet des seignors sergans 
Et les orgueilleus humbles estre. 

Ore a Hercules trouvé mestre. 

Qui onc mais ne pot per trouver. 

520 Bien li fet sa force esprouver 

Amours, qui moût l’art et arguë : 
Donné li a nouvele druë. 

C’est Yole, sa prisonnière. 

524 Hercules l.’aime et moût l’a chiere. 
Tout a mis en oubli pour soi. 

Ne li chaut mais neïs pour soi 
Fors que de la bele au cors gent. 



487. suiv. : Voir le sommaire de ce livre. 
517. Mss. : Et des. 

528 La bele n’a d’autre sergent 
A desvuidier ses •escheviaux. 

Bien set faire Amours ses aniaux 
Et bien trestorne ses sougiez. 

532 Bien est Hercules pris aus giez ! 
Tant est bestornez par dmours, 
Qu’il ne li membre de ses mours, 
De sa fierté, de sa proesce 
536 Ne de sa très grant hardiesce : 
Pour une damoisele assote ! 

Tant la crient et tant la redote, 
Qu’il ne l’ose, ce m'est à vis, 

540 Regarder droit en mi le vis, 
Ançois fremist et tramble tous, 
Quant el l'esgarde par courrous, 
Quar cil où tant avoit poissance, 
544 Bonté, valour et sapiance, 

Est si bestornez pour amer 
Ne fait pas uns folz à blasmer, 
Quant amours le fait foloier. 

548 Bien set Hercules mestroier 

La bele, et bien le tient sous piez. 
Souvent s'abessa cun sougiez 
Cil pour son fuisel redrecier. 

552 Ja est si duis dou sien mestier 
Qu'il set ja bien lacier la soie. 

Au tissu faire se rassoie. 

Saciez qu'il ne li desplaist mie 
556 D’escharpir la laine o s'amie ! 
Pour lui plus faire afoletir 
Li fet la bele desvestir 
Ses garnemens, si s’en adobe, 

560 Et il revest la soie robe : 

A guise de famé l’atorne. 

Moût le pare bien et aorne 
De pelices et de mantel, 

564 De filendres et de chapel. 

De coife, de las et de guimple. 



542. Leçon de B — A : Quant il ; C : Quant le. 

549. „La bele” est le sujet de la phrase. Exemple hardi d'inversion. 

550. cun = ..Comme”. 

55-2. duis, du verbe : duire = ..exercé, habile”. 

560. Mss. : et puis revest. L’erreur s’enplique très facilement de la part d’un copiste 
qui copie plus ou moins inattentivement, comme cele a dû être souvent le cas. 

Humiliant le troeve et simple 
A faire dou tout son commant, 

568 Et la damoisele ensemant 
A guise d orne s’aprestoit. 

La pel d’un fort lion vestoit, 
Qu’Ercules seult avoir vestuë, 

572 Si portoit l’arc et la tnaçuë 

Et le carquois de fléchés plain. 
Ensi vont par bois et par plain 
Cil dui menant lor druerie. 

576 Li Faunus, plains de desverie, 

Uns damedieu sauvage et sot, 

Qui piez de chievre et cornes^ot. 
Avoit bele Yolent veuë 
580 De dras de soie et d’or vestuë, 

Tel comme aferoit à tel famé. 

Cil, qui trop desirroit la dame 
Et ses grez en voloit avoir 
584 Pour la corrompre et décevoir, 
Vint une nuit là où cil furent. 

Qui li uns lez l’autre se jurent, 
Vestus si desguiseement 
588 Que la bele ot le garnement 
Dou baron et cil de la bele. 
Faunus, qui sentoit Festincele 
De foie amour qui le sorprist, 

592 Entre en la chambre et le ber prist 
Vestuz de robe femeline. 

Cuida que ce fust la meschine. 

Si le vault oppresser sans doute, 
596 Mes Hercules l'enpaint et boute 
Si qu’à poi que cil n'est crevez. 

A grant paine s’est relevez 
Faunuz, si s’en fuit à grant honte. 
600 Renomee, qui double et monte 
Des nouveles ce qu’ele ot dire 
Est venue à Deïanire 
Comment Hercules se contient 



576. Leçon de B — A: Li Faunez — C change entièrement le vers: „Adont avoit 
ens ou païs”. 

579. Yolent = écho de l’accusatif „Yolen”. 

592. ber = cas régime. 

595. Faut-il lire : „la”? 

597. Mss. : Si que poi. 

604 Et corne une dame le tient. 

Legierement croit cil qui aime. 
Chetive et dolente se claime 
Deïanira quant el l’ot. 

608 Le duel et l'angoisse qu’ela, ot 
Ne vous porroit nulz raconter. 

Ne set que teulz deulz doit monter 
Fors cil qui set qu’est jalousie, 

612 Mes tant di ge, si n’en dout mie, 

Que moût a au cuer grant angoisse. 
Plus est griez li deulz qui l’angoisse 
Que n’est fievre ne mal de dens. 

616 Grant piece jut pasmee adens 
Qu’il n’ot en lui sens ne raison. 
Quant el revint de pâmoison 
Si se complaint trop et demente : 

620 „Hé, dist elle, lasse, dolente, 

Gom famé est foie et com mesprent 
Qui à trop haute amour se prent. 

A tart avient que nulle en joie. 

624 Qui vaudra d’amours avoir joie 
Prengne mari de son endroit. 

Bien sui avancie prendroit 
Et moût sui ore à grant honor 
628 Pour la noblesce mon seignor ! 

Miex m’amast et plus m’eüst chiere 
Unsjioms de plus basse maniéré. 

Cis ne m’aime ne ne me prise. 

632 Pour sa grant valor me desprise. 

One ne deigna estre asseiour 
O moi la quarte part d’un jour. 

N’est pas honor, ains est damage 
636 De soi joindre à si haut parage. 

A trop haute amour me sui prise. 
Pour ce me desdaigne et desprise 
Mes espous, si ne m’aime mie. 

640 Acointie a nouvele amie 
Si la veult fere ça venir, 

Mes se la puis aus poins tenir, 

Je li ferai mes jeus puïr. 



616. A: aus dens ; C: en dens. 

623. A : en vient — joier = „jouir de”. 

643. B : ieux sentir ; C change le vers complètement. L’expression „puïr ses jeus” 
se trouve citée dans Godefroy, VI, 460, et signifie : „faire repentir”. 

644 N’est riens que doie tant haïr. 

L'amour mon seignor m’a toloite.” 
Moût est angoisseuse et destroite 
Deïaqire et trespensee. 

648 A la parfin s’est pourpensee 
De la chemise empoisonee 
Que Nessus li avoit donee. 

Quant Hercules pour lui l'ocist. 

652 La dame la chemise prist. 

A Lycas vient si la li baille 
Et li prie que tost s’en aille. 

A son seignor doinst ce présent 
656 Et de par soi le li présent. 

Moût cuide bien la dame ouvrer. 

Par ce don cuide recouvrer 
L'amour son seignor sans doutance, 
660 Mes ne set la grant mescheance 
Et le grant duel qu’il en atent. 

Li messages s’en torne atent. 
Hercules quist, si le trouva. 

664 Si com la dame li rouva 
Li présente cil la chemise 
De par sa dame, et il l’a prise 
Qui ne savoit la traïson. 

668 Vestue l’a li gentis hom. 

Li venins se vait espandant, 

Qui tout le cors li vait ardant. 

Moût est Hercules plains d'angoisse 
672 Pour le venin qui trop l’angoisse, 

Mes quant qu’il puet vait repressant 
Par sanblant les maulz que il sant. 
Sa grant dolour croist plus et plus. 
676 Quant il ne pot endurer plus 
Si brait et crie ausi sans faille 
Com famé qui d'enfant travaille. 

La chemise rout et depiece, 

680 Mes il n’en puet erracier piece 
Qu’il n'enrace le cuir o tout. 

Li venins l'art et escuit tout. 

Li saiis li bout tous et resone, 

684 Si com li fers chaulz qui boillone, 
Qu’on met en l’iaue refroidier. 



653. A : Lycus. 

Hercules ne se set aidier 
Ne conselllier de cele arsure, 

688 Qui le destraint outre mesure. 

Li venins li art les corailles. 

Les moëlles et les 1 entrailles. 

Les ners li quit tous et retrait. 

692 Li bers d’angoisse crie et brait. 

Vers le ciel vait ses mains tendant 
Et contre Junon contendant : 

,,Juno, marrastre de mal’aire. 

696 Or te puet cis miens tormens plaire i 
Esjoïs toi de mon martire, 

Si va saoulant ta grant ire 
En la pestilence de mi, 

700 Mes se tu de ton anemi, 

Que tant vois hore dehaitié, 

Puez avoir merci ne pitié, 

Se je tes anemis doi estre 
704 Et se de riens t’ai fet irestre, 

Ceste vie qui me desplaist 
Me toil, si m’oci, s’il te plaist. 

Miex me plaist la mort que la vie. 
708 Se par toi m’est lame ravie 

Gré t’en savrai. Bien puet marrastre 
Donner tel don à son fillastre, 

Diex, tant mar fu ma grant valour, 
712 Quant ensi muir à grant dolour 
De honteuse mort et de vilz. 

One mes tant corn je fusse vis 
Ne trouve qui me mesfeïst 
716 Ne qui contrester me poïst. 

Ja poi je Busyrin conquerre. 

Qui des pèlerins d’autrui terre 
Fesoit ou temple sacrefice 
720 Corne il feïst d’une genice, 

Et le jaiant Egereon 
Ai je mis à perdicion, 

Et si trais Cerberon d’enfer . 

724 En grosses chaënes de fer. 

La corne Acheloüs le fort 
Ai je routé par mon effort. 

Troie par terre ai trebuschié. 

694. A : l’umain ; B : junain ; C ; juno. 

721 . B : et Gereon ; C : et le gorion. 

725. A : La corone. 



NEUVIÈME LIVRE 



239 



728 La cité d’Elin conquis gié. 

Et le torel de Maratone 
Et le porc sengler de Cremone 
Et le moustre de Pertheniee 
732 Et le lion du bois Menee, 
Dyomedem le roi de Trace, 

Et Nessus et celz de s’estrace 
Ai tous à martire livrez. 

736 Tous les maulz pas ai délivrez 

Tant com j'en ai trouvez au monde 
Tant corne il dure à la reonde. 

Le régné conquis d’Oralie 
740 Et le baudré de Femenie 

[Si reconquist, ce dist la fable, 

Le fruit d’or au serpent volable]. 
L'ÿdre et le porc d’Arcade ai mort. 
744 Ancheon ai je mis à mort, 

Qui quant je l'avoie abatu 
Doubloit sa force et sa vertu 
Si gaaignoit en son meschief. 

748 Je portai le ciel sor mon chief. 

One mais ne poi estre conquis, 

Ne Juno, qui tout jors a quis 
Achoison de moi damagier, 

752 Ne me pot onques enchargier 
Chose que ne menaisse à fin. 

Mes or sui venus à ma fin 
Par cest venin, par ceste angoisse, 
756 Qui cuer et cors m’art et angoisse, 
Si n’en puis avoir garison.” 

Ensi se plaint li jentis hom 
Si çourt par la bruille ramee 
760 Aussi corne beste afamee. 

Une hore se plaint et jemist, 

Autre hore souspire et fremist. 

Or vait sa robe déchirant. 



728. B : de helin. 

732. A : de bois menee. 

740. A B : femelle. Femenie est le royaume des femmes, ici des Amazones, cf. God., 
III, 747. Les vers 741 et 742 ont l’air d’un glose égarée dans le texte. Elles représentent 
pourtant la traduction d’un vers dg£ Métamorphoses: IX, 189. Il est curieux que dans 
C, le vers 741 se trouve écrit sur deux lignes. 

744. C .• Anteon ; B : Ancheuirf. 

759. La „bruille ramee” est le mont Eta: „per altam Oeten” (Met. IX, 204). 

764 Or vait ces arbres cr a ventant, 

Or vait ces'roches esraçant, 

Com cil qui tous vait enragant, 
Pour le venin qui l'art et blesce. 
768 Si com il iert en tel destresce 
Garde avant soi. si a veuë 
Celui par cui ot receuë 
Le présent félon et morté, 

772 C’est Lycas, qui l’ot aporté. 
Hercules l’a araisoné : 

,, Lycas, dist il, tu m’as doné 
Le don qui à la mort m’a mis, 

776 Dont tu n’ez pas li miens amis." 
Atant l’a par les chevolz pris. 

Cil est douteuz et entrepris. 

Merci crie, mes ja merci 
780 Ne li vault riens à crier ci. 
Hercules en mer le balance : 

Plus longuement par l’air le lance 
Qu’on ne feïst o un torment. 

784 Li cuers en volant li desment 
Et li cors tous li enredi 
Corne dur marbre et enfredi. 

En la mer est de point cheüs. 

788 Longuement i fu puis veiis 

Uns rochois en samblance d’ome : 
La gent de là Lycas le nome. 
Hercules ne pot plus durer 
792 Ne le grief torment endurer. 

Un grant feu. fist en mi le bois. 
Son arc, ses fléchés, son carquois 
A à Phylotetes bailliez. 

796 Ne vault qu’il fussent perilliez, 
Quar dit estoit et deviné, 

Si com Diex l’avoit destiné, 

Que par eulz ert autre fiee 
800 La cité de Troie exillee. 

Hercules s’est ou feu couchié. 

Sa maçue dessouz son chié. 

Lié visage et joieux fesoit : 

804 Samblant fist que bien li plesoit 
Li feus et la mort qui l’atant. 

La flambe vait son cors gastant. 
Li dieu tramblerent de paour 

808 Pour le terrien vengeour 

Qui livrez ert à dampnement, 

Jupiter dist : , Joieusement 
Reçoif la pesance et l’esmoi 
812 Qu’avez de mon fil et de moi, 

Quar tout tieng qu’à mon œus a fait, 
Soit bien soit mal, quant qu’il a fait, 
Mes n’est pas mesfciers que nuis doute 
816 Pour sa mort, quar la mort sans doute 
Ne porra sor lui seignorir : 

Ja mes filz ne porra morir 
Par le mors de la mort amere, 

820 Fors la char qu'il trait de sa mere. 

Cele est corrompable et mortel ; 

Tout le sorplus est immortel 
Et pardurable corne gié. 

824 Ce ne puet estre damagié 

Ne mis à mortel dampnement. 

Il vivra pardurablement, 

Et ce que li mors avra mort 
828 Resusciterai je de mort, 

C'est la char,, et ferai revivre, 

Si la trairai franche et delivre 
De terre et deïfierai 
832 Aus cieulz, où je l’essaucerai. 

Li celestial s’esjorront. 

Qui son exaucement verront, 

Et s'il est nulz qui ce ne vueille 
836 Et pour ce qu’il ert diex se dueille. 

Si savra il certainement 
Qu’il avra cest avancement 
Et ceste honor bien deservie, 

840 Si ne laira ja pour envie 

Que contre son gré ne le lot.” 
Chascuns des damediex qui l’ot 
S’acorde au plesir de Jovis. 

844 Juno meïsmes, ce m’est vis, 

S’i consent, fors tant solement 
Qu’el se dolut couvertement 
De la derreniere parole. 

848 Li morteulz feuz gaste et afole 
D’Ercules ce qui fut morté, 

808. timuere dei pro vindice terrae” ( Mét , IX, 241). 

840. Il ne laira que ne le lot = „I1 sera bien obligé d’y consentir”. 

Verhandel. Afd. Letterkunde (Nieuwe Reeks) Dl. XXX. 

Quar de riens ne l a déporté 
La mors de riens q'uil li deüst, 

852 Neïs plus c’un autre home eüst : 

Riens ne remest qui de lui pere 
Fors la droite forme dou pere. 

Quant à la mort fu aquitêe 
856 La char, Diex l'a resuscitee 
Et fete l'a toute nouvele. 

Si com li serpens renouvelé 
Sa pel et s’escorce ensement 
860 Et par renjovenissement 

Devient fres et replendissables, 

Plus vigorés et plus coulables, , 

Aussi par la mort transitoire 
864 Se vesti de vie et de gloire 
Hercules en éternité. 

Si fu de grant auctorité. 

Et Diex en ses sains- cielz l’a mis. 

868 Eristeüs, ses enemis, 

N’est pas encores apaiés, 

Ains s’efforce li renoiez 
De ses filz confondre et haïr, 

872 Quant lui ne puet plus envaïr. 

— Diex li fors par espousement 
Prist Judee premièrement 
Et moult lonc temps bien la maintint, 
876 Tant com Judee en bien se tint. 

Quant Diex vit qu’au monde habondoit 
L’errour, qui tout le confondoit 
Et metoit sans remission 
880 Tout le siecle à perdicion, 

, Pour toute errour dou mont gîter 
Et pour tout le pueple aquiter 
Vault Diex, en qui tout biens habonde, 
884 Venir corporelment au monde, 

S'ama tant une soie ancele, 

C'est la glorieuse pucele, 

Où Dieu pour humaine nature 
888 Vault prendre charnel vesteüre 
Et couvrir sa divinité 
De habit de charnalité 
Et soi métré en subiection, 



853. C’est à dire : il ne conserva que ce qu’il tenait de Jupiter. 
862. A : viores ; B : vigres ; C .* mignot. 

892 Si mist jus le cuer dou lion. 

Qu’il ot ains sa nativité, 

Et vesti nostre humanité, 

Qui ains estoit povre et frarine 
896 De force et de biauté devine, 

Si li çaint vertueusement 
Trenchant glaive de jugement. 

« Pour l’amour d’umaine nature 
900 Vault prendre habit de créature 
Li sauverres de tout le monde. 

Quant cil ou toute fraude habonde, 
Li diables, li enemis, 

904 Dieu - vit en forme humaine mis, 
Cuida li chiez d’iniquité 
Que ce fust pure humanité. 

Quar la deité n’aperçut 
908 Pour la forme, qui le déçut. 

Tempter le vint tout de venue 
Li vilz bouz, la beste cornue. 

Et cuida par temptacion 
912 Son Dieu métré à perdicion 
Et corrompre la deité 
Qui tapi souz humanité. 

Mes à grant honte, bien le sai, 

916 Vint li mauvès de cest essai. 

Et fu à grant confusion 
Par sa foie presumpcion. 

Moût nous moustra la deité 
920 Grant example d’umilité, 

Quant corne sers s’umelia 
Li Crierres, qui tout cria, 

Sous les piez de sa chamberiere 
924 Et tant souffri paine et misiere, 

Mainte angoisse et mainte destresce, 
Fain et soif, poverté, tristesce, 
Mainte ramposne et mains mesdis, 
928 Si fu et batus et laidis 

Et descorgiés vilainement. 

Et tout souffri paisiblement 
Pour l’amour de sa povre ancele. 

932 Puis avint que Judee, cele 

Que Diex ot premeraine amee, 



909. de venue = ,, immédiatement". 

Amie et espouse clamee, 

Qui voire nouvele ot oie 
936 Que Diex avoit nouvele amie, 

Sage et cortoise et bien aprise, 
Acoincié, c’est sainte yglise, 

Que noter puis par Yolent, 

940 Cuer ot plain de rage et dolent. 
Cuida qu’en oubli l'eüst mise 
Et présenta lui la chemise, 
C’autrement nel pot elle faire, 

944 La desloiaux de mal’ afaire. 

Pour amour et pour gueredon. 

Le présent se met et le don 
La sainte char que Diex ot prise. 
948 En la Vierge fu la chemise 
Que Judee li présenta, 

Quant la Vierge mere enfanta, 

Dont Diex vault nestre charnelment 
952 Pour recevoir mort et torment. 

La char souffri la passion, 

Dont Lucas nous fait mencion, 

Qui traicta la mort Jhesu Crist 
956 En l’euvangile qu’il escrist. 

Lui fist Diex signe estable au monde 
Qui signifie mer parfonde. 

Diex se vault à paine livrer 
960 Pour tout le siecle délivrer 

De tout mal, de toute malice, 

• De toute errour et de tout vice. 

Par le tor et par le lyon 
964 Note orgueil et presumpcion, 

Dont tous li mondes plains estoit. 
Par le jaiant qui feu gitoit 
Ardant par la pullente bouche 
968 Puis entendre lardant reprouche, 
L’affit et la dérision 
De punaise detraction 
Qui tout jors veult contralier, 

972 Buxiris puet signifier. 

Et Dyomedes ensement, 

Ceulz qui font decevablement 
Traïson, murtre et roberie. 



942. A : Présenta lui par. 
946. A : le mort et le don. 

976 L’ydre ou Gerion signifie 
Malice qui nuit triblement : 

L’un apert, l'un repostement, 

Et li tiers fet plus à blasmer, 

980 Qui nuist sous faulz samblant d'amer. 
Li pors puet noter glotonie. 

Par le baudré de Femenie 
Et par Ancheon puet l'en prendre 
984 Luxure, où cil ne volt entendre 
Qui fu homs et diex voiremént, 

Ains vesqui sans cunchiement 
Et sans ordure de pechié, 

988 Dont tuit autre sont entechié. 

Tout pechié vainqui et tout vice, 

Toute errour et toute malice. 

Et pour le pueple délivrer 
992 Volt son cors à paine livrer. 

Et mort reçut joieusement 
En la crois pour le sauvement 
Et pour l’amour de ses amis. 

996 Par l’enging de ses anemis 
La char certainement mori. 

Mes onc la mort ne seignori 
Ne pooir ot de seignorir 
1000 Sor cele qui ne puet morir, 

C’est la deïtez pardurable, 

Qui n'est morteulz ne corrompable, 
Mes semblable au pere mortel. 

1004 Ce meïsmes qui fu mortel. 

C’est la char, qui paine ot soufferte 
Et mort et que Diex ot offerte 
En crois pour la mort acquiter, 

1008 Fist li Peres resusciter. 

Si fu la char vivifiée, 

Exaucie et glorefiee 
Aus cieulz en pardurableté. 

1012 Cil qui devant orent esté 
Ses enemis et si contraire, 

Li folz juif de put’afaire 
Sorent son glorefiement, 

1016 Si s’en dolurent durement 
Li envieus plain de desloi, 

Prevaricator de la loi. 

Nepor quant ne pueent çlesdire 

1020 Ne mettre en ni ne escondire 
Que li filz Dieu n’ait desservie 
La gloire de parmanant vie 
Et qu’il est exauciez à droit, 

1024 Mes tout soit il si orendroit 
Qu'il ne le puissent damagier. 

Si ne cessent il d'enragier, 

Li envieus plain de bouffoi, 

1028 Contre la cristiane foi 

Et de faire aus cristians honte. 

- — Ensi com la fable raconte 
Fu Hercules deïfiez 
1032 Et sor les cieulz glorefiez. 

Ains que la gent comunement 
Seüst son glorefiement 
Fu partout la chose seuë 
1036 De la mort qu’il ot receuë. 

Grant duel en fist bele Yolens. 

Cele n’ot pas ses ongles lens 
D’esgratiner sa clere face, 

1040 Mes poi pris duel que feme face, 

Quar puisqu’elle a le cuer joiant 
Fet elle grant duel de noiant. 

Dou cuer rit et pleure de l’ueil, 

1044 Et tout ait elle au cuer grant duel 
L’a elle oublié en poi d'ore. 

Endementres que famé plore 
Pour son ami qu’on met en terre, 

1048 El se pourpense d’autre guerre. 

Pour Hercules fet duel la bele. 

Mes tost trouva amors nouvele. 

Dou fill Hercules s’acointa, 

1052 Ce fu Ylus, qui l’ençainta, 

De lignie noble et vaillent. 

Cil Ylus ot prise Y oient 
Pour le comandement son pere 
1056 Hercules, cui amie elle ere. 

La bele à celui se conforte 
Et de son grant duel se déporté. 

Dyanira, la male aprise, 

1020. C: Ne métré a noyent. 

1022. Mss. : parmanante. 

1045. A : La ou elle. — Tout ce morceau ..anti-féministe" est du crû de l’auteur 
et manque dans Ovide. 

1060 S’est dou branc Hercules ocise. 
Alméria, la preuz et la sage, 

N’ot à qui dire son corage 
Ne qui conforter la peüst 
1064 De duel ne de grief qu'elle eüst 
Fors Yole, qui la conforte. 

Almaine à celui se conforte, 

Si li conte les aventures 
1068 Et les paines aspres et dures 

Que ses filz ot souffert en terre 
Pour los et pour barnage aquerre. 
Dont vous avez ou conte oï : 

1072 Com li grans diex l’engenoï 
Sans semence d’ome morte. 

Et corne el l’ot neuf mois porté 
En son ventre, et quant cil dut nestre 
1076 Qui filz iert au grant dieu celestre. 
Corne elle iert grosse et ençaintee. 

Si ne pot souffrir la ventree 
Ne le faon qui plus ert grans 
1080 Que n’est enfans nez de trois ans 
Et bien retraist au dieu son pere, 

Et quant vault enfanter la mere, 

Sept jors et sept nuis tra veilla, 

1084 C’onques tant dis ne soumeilla 
Ne ne cessa de Dieu prier, 

Et d’apeler et de crier 
A mains jointes, dévotement, 

1088 La deesse d’enfantement, 

Cest Lucina, qui n’avoit soing 
De lui aidier à tel besoing, 

Ains destourboit, s’ elle peüst, 

1092 Que bele Almeine enfant n’eüst. 
Devant la porte estoit assise. 

L’une jambe sur l’autre mise. 

Et ses deux mains entrelaça 
1096 La deesse, si commença 

Tout basset un enchantement 
Qui destorba l’enfantement, 

Si que li enfes n’isse fors. 

1100 Cele s’efforçoit de son cors 
Mettre fors le devin enfant. 



1098. A: destorbe a ; CB: destorbe. 
1101. A: Mette. 

A poi que li cuers ne li fant 
Dou mal et dou torment qu'elle ot, 
1104 Et à toutçs fois apelot 
L’aïde à cele qui li nuit. 

Cele ne cesse jour ne nuit 
De crier, de braire et de plaindre. 
1108 Une hore se complaint sans faindre 
A Iovem et si le laiidenge. 

Autre hore soupploie et losenge 
Les damediex et les deesses, 

1112 Si lor fesoit veulz et promesses. 
N'iert si durs cuers, qui la veïst, 
Que grant pitié ne l’en preïst. 

Ses parentes et ses cousines, 

1116 Ses commeres et ses voisines 
Venoient entour li plorer 
Et veulz promettre et diex orer 
Qu’il li feïssent alegance, 

1120 Mes ne pot avoir nulle aidance 
Pour promesse ne pour priere. 
Laiens ot une chamberiere 
Qui fu estraite d’umble gent. 

1124 Le chief ot blont et le cors gent. 
Moult fu plesant et amiable, 

Bien aperte et bien serviçable. 
Galantis ot non la meschine. 

1128 Bien pense en ses cuers et devine 
Que sa dame ait aucun contraire 
Qui pas ne la lesse à chief traire 
De la doulour qu’el sent au ventre. 
1132 Endementres qu’elle ist et entre 
Souvent de l’ostel en la rue, 

La deesse a aperceue 
Qui devant l’ostel ert assise 
1136 En moult espoentable guise. 

L’un genoul sor l’autre ot drecié, 

Si tint l’un genoul embracié 
Des deux mains qu’enlacies ot. 

1140 Quant Galantis la vit, bien sot 
Que fesoit destourbe à sa dame, 

Si li escria : „Fame, famé, 

Qui que tu soies qui la siez, 

1144 Ne soit pas li tiens cuers iriez. 

Fai joie. Almeine est despestree 

Et delivre de sa ventree. 

Ma dame a un enfant eü, 

1148 Biau damoisel, je l’ai veü.” 

Quant Lucine ot la chose oïe, 

Si sault toute essalboïe. 

Ses mains lasche et son carme let. 
1152 Lors ot Almeine un biau valet, 
Qui puis fu Hercules nomez, 

Si fu poissans et renomez, 

Puis fist maint fet digne d’escrivre. 
1156 Ensi fu Almena delivre 

Malgré Lucine voirement, 

La deesse d’enfantement. 

Galentis commença à rire, 

1160 Dont Lucine ot au cuer grant ire. 
Bien sot qu’ele lot deceüe. 

Sus li cori sans atendue. 

Si la prist par la bloie crine. 

1164 Encontre terre la traîne. 

Cele se cuidoit redrecier. 

L’autre la fet terrebuschier. 

Si li mua ses mains en piez. 

1168 Tous ses cors li est abrégiez. 

La noblesce et l'apertetez 
Li remestrent et la biautez. 

Mes elle est autre que devant : 

1 1 72 Moustoile devint par couvant. 

Si com li auctors le raconte 
De cui j’ai tranlaté le conte, 

■ Et pour ce qu’ele ot en mentent 
1176 Par la bouche aidié l’enfantant, 
Enfante elle par mi la bouche. 

Es bons osteulz maint et aprouche, 
Ausi corne el soloit ains faire. 

1180 — Ensi seult conter et retraire 

Almeine à Yolent la bele 
De son fill et de la moustele, 

Si prist à gémir de pitié. 

1184 Bele Yolent par amistié 

La conforta et li dist : ,,Dame, 



1172. Moustoille = ..belette”. 

1176. Leçon de C — A et B ont: Par la bouche ot l’enfantement. Ce vers, avec 
beaucoup d’autres, fournit une excellente preuve de l’étroite parenté de ces deux 
manuscrits, contre C, qui appartient à la famille y. 

Se vous pour une estrange lame 
Estes meüe, que seroit 
1188 Qui le voir vous reconteroit 

Dou meschief d'une mode suer? 

Mes tant ai triste le mien cuer, 

Et tuelz fains de plorer me vient 
1192 Toutes les fois qu’il m’en souvient 
De sa dolente mescheance, 

Que j’en pers toute la loquence. 

Non pourquant jel vous conteroi. 
1196 Une suer de par mon pere oi, 

Qu’il ot d’une autre mere eüe. 
Ainsnee iere et corrompue. 

Moult fu bele et prisie touse. 

1200 Andromon la prist à espouse. 

Sor un lac qui torte ot la rive 
Vint un jour la lasse chetive. 

Ma suer, qui chapiaiix vault doner 
1204 Aus nimphes por les coroner, 

Ne se gardoit de l’aventure 
Qui puis li avint pesme et dure. 

Un sien petit enfant portoit 
1208 Maindre d’un an, qu’el deportoit, 
S’aloit son enfant alaitant. 

Pour déduire son alaitant 
Cueilli ma suer un rain flori 
1212 De peschier, et li sans cori 

Des flors et dou rain tout ensamble. 
Je fui présente et, ce me samble, 
Vaulz faire autel sans delaier, 

1216 Quant vi des flors le sanc raier 
Et l’arbre trambler durement. 

L’en seult dire ancienement 
C’une nimphe muee i fu 
1220 Qui Priapus mist en refu. 

Lotos fu la nimphe apelee 
Et l’arbre ou elle estoit muee. 

De ce ne sot riens Dejopé, 



1195. Pour la forme conteroi, voir l'Introduction. B change la forme en conteray, 
rimant avec ay, ce qui donne un contresens, puisqu'il s’agit, au vers 1196, du passé. 
1198, corrompue: cf. le vers 1341. 

1200. „Andraemon” (Met. IX, 333). 

1221. ..Lotis" (Mét IX, 347). 

1223. ..Dryope” (Mét IX, 336). 

1224 Ma suer, qui le raim ot copé. 

Quant el vit le sanc qui goûta, 
Esbahie fu si douta 
Et s’esfrea de grant maniéré. 

1228 Retorner s’en revoit arriéré, 

Mes si pié furent retenu, 

Qui racine sont devenu. 

En vain de remouvoir s’esforce. 

1232 Ses ventres fu couvers d’escorce. 
Quant la chetive a ce veii, 

Grant ire et grant duel a eü. 

Ses chevoulz vault rompre et sachier, 
1236 Si prist fueilles à esracier, 

Quar tous estoit de fueilles vers 
En leu de crins ses chiés couvers. 

Les mameles li enxedirent, 

1240 Que l'enies suçoit, si tarirent. 

Je fui présente et ce veoie, 

Et moult grant angoisse en avoie. 

Je ne li poi nul secours faire 
1244 Fors des rains et dou tronc retraire, 
Et vausisse certainement 
Estre o lui couverte ensement. 

Venus est à ceste merveille 
1248 Ses maris, qui trop s’en merveille. 
Voit sa feme en peschier muee. 

Si l’a baisie et acolee. 

Ja n'ot en lui riens qui ne fust 
1252 Tout couvert d’escorce et de fust 
Fors le vis qui paroit ancors. 

Lermes gitoit de tout son cors, 

Dont toute la fueille arousoit. 

1256 La chetive se dolousoit 

Et disoit : „ Certes, j’ai soufferte 
Ceste paine sans ma desserte 
Et sans pechié que j’aie fet. 

1260 Je sui sans coupe et sans mesfet. 
Onques ne forfis ne ne nui 
Pour qu'avoir doie tel anui. 

Se je mens, sechier puisse gié 
1264 Et mes rains soient detrenchié 

Et ars en feu pour cendre faire. 



1231. A: s’aforce. 

1233. A : Quant lathine. 

Venez moi cest enfant soustraire. 

Ne souffrez pas qu’o moi périsse, 
1268 Si li querez qui le norrisse. 

Mes souvent le me ramenez 
Ça déduire, et li aprenez 
Que sa mere est ensi muee, 

1272 Si soie par lui saluee, 

Quant il avra sens de parler, - 
Si dites qu'il se gart d'aler 
Sor estans, quar mal m'en est pris, 
1276 Si soit entroduis et apris 

Que ja d’ore en avant ne cueille 
De nul arbre ne flor ne fueille." 

Son mari à Dieu comanda 
1280 Et suer et pere et demanda 

Que desfenidissons son peschier 
Et de corrompre et de trenchier. 
Puis dist que nous la bessissons* 
1284 Et son enfant li drecissons 
Pour lui besier et conjoïr. 

Ne pot plus tarder ne foïr. 

Ne parla mais me ne vit goûte. 

1288 D’escorce fu couverte toute. 

Sous l’escorce la vi respondre. 

* — Or vous doi ces fables espondre. 
Prenons par Almaine la belle 
1292 La sainte, la Vierge pucele, 

Cele qui le fil Dieu conçut 
Par la parole qu'el reçut, 

Quant li angles li aporta 
1296 Le salut, pourqu'ele porta 

Le bon, le biau, le fort, le sage, 

Et souz l'ombre de mariage 
Conçut de semence devine 
1300 Le fil Dieu, la sainte mecine. 

Par souvraine anunciacion, 

Sans charnel copulacion. 

Et enfanta contre nature 
1304 Son creatour la créature, 

Et devint por s'umilité 
Temple de sainte Trinité. 

C'est la moustele, à mon avis. 



1281. peschier; cf. les vers 1370 suiv. 

1308 Que le fill Dieu de paradis 
Conçut par l’oreille en oiant 
Le salut de l'angle joiant. 

Par la sainte bouche enfanta, 
1312 C’est à dire qu’el s’apresta 

De faonnier et de fruit faire, 
Quant la très douce debonaire, 
La sainte, la Vierge Marie, 

1316 Glorieuse, en cui se marie 
Plenteïve virginité 
Et virge plenteïveté, 

Virge emprez son enfantement, 
1320 Respondi à l’angle humblement : 
„Diex me face lonc ta promesse. 
Je sui s’ancele et s’abeesse.” 

Ceste humilité li dona 
1324 Qu’ele conçut et faona 

Le plus grant fil qui onques fust, 
Cel qui se lessa pendre ou fiist 
Et se souffri à mort livrer 
1328 Pour tout le pueple délivrer, 

Celui qui d’enfer nous gita. 

La Virge mere recita 
A sainte yglise et fist savoir 
1332 De son enfantement le voir. 

Deus filles de diverses meres 
Cria Diex li souverains peres, 

Li crierres de tout le monde, 

1336 En cui toute bontez habonde. 
L'aisnee fille ert gentillise 
Et la plus joenne sainte yglise. 
Ceste ert fille de vérité 
1340 Et l’autre d’incrédulité. 

Cele avoit esté corrompue, 
Qu'assorbee iert et deceüe 
Par le sens et par la doctrine 
1344 -Et par la basse descepline 

De ceulz qui phiîozophe estoient, 
Qui en foie errour les metoient 
Des folz dieux croire et aorer 
1348 Et des ydoles honorer 

Faintes en diverses figures. 



1318. C: De vierge plentureuseté. Ces vers nous sont restés obscurs. 
1341. corrompue; cf. le vers 1198. 

1352 



1356 



1360 



1364 



1368 



1372 



1376 



1380 



1384 



1388 



1377. test (ou : 



Cele aoroit les créatures 
Et le Creatour mescreoit. 

Des fus et des pierres creoit 
Et des vers, arbres que diex fussent 
Et que devin pooir eüssent. 

Si les aoroit corne nice 
Par offrande et par sacrefice. 

Ceste avoit à son œulz eslit 
L’aise dou cors et le délit 
Et de l’ame ne faisoit force. 

Le noiel lessoit pour l’escorce. 

La char norrissoit souefment, 

Si lessoit l'ame amerement 
Périr et perdre par son vice. 

Dur cuer ot et plain de malice. 

De fraude et de decepcions, 

Ne bone predicacions 
Ne la pot faire amoloier 
Ne retraire de foloier. 

De mal faire ne de pechier. 

Cele fu muee en peschier, 

Si com la fable vait disant. 

La pesche a l'escorce plesant. 

A mengier douce et delitable, 

Mes trop est enferme et doutable. 
Nulz homs ne doit tel fruit amer. 
S’a le noial dedens amer 
Et le test dur et d’angles plain. 
Ensi s’acorde tout de plain 
La fable et l'exposicion. 

Folz est qui met s’entencion 
Au cors garder pour perdre l’ame. 
— Si conte Yolens à sa dame 
La merveille qu’avez oïe. 

Moult en est Almaine esbahie. 
Plore Yolens par amistié, 

Por remembrance et pour pitié 
De sa soeur qui peschier devint. 
Yolaüs à ces mos vint, 

Qui vieulz soloit estre et chenus : 
Ore est jovenciaux devenus. 

De sa venue s'esjoïrent' 

tast) = ..attouchement”. 

1392 Les dames et moult s’esbaliirent 
De ce que de si grief viellesce 
Est venus en saine jonesce, 

Qu’ot fet Hebé, la boufceilliere 
1396 Des cieulz, qu'ele par la priere 
Dou noble Hercules son mari 
L’ot de sa viellesce gari, 

Si devint joenne jovencieulz 
1400 Par la bouteilliere des cieulz. 

— Bele Yolens, c'est sainte Yglise. 
A grant pitié, de gentillise, 

Qui par folie et par bouffoi 
1404 S’ahert à la mauvese foi 
Et à l’errour d’ydolatjie, 

Enracinée et endurcie 
En félonie et en pechié, 

1408 Dont elle a tout son cors chargié, 

Si qu’ele ne se puet atraire 
N’esmouvoir à bone œuvre faire. 
Mes sainte Yglise se déporté 
1412 Si s’esjoïst et reconforte 

Pour Ylus son nouvel amant, 

C’est por celz qui nouvelement 
Ont lessié la vielle pelice 
1416 De félonie et de malice 
Où il s’estoient envielli. 

Or ont nouvel estât cueilli 
D’innocence et de pureté 
1420 Et s’aherdent à vérité, 

A la creance et à la foi 
De sainte Yglise et de la loi. 

Il ont guerpi la foloiance 
1424 Et la rassotee ignorance 
De la vielle mescreantise. 

Si se sont joint à sainte Yglise, 

Qui est lor amie et lor mere, 

1428 Par le conseil de Dieu le Pere, 

Par espousailles loiaument. 

A cest renjovenissement 
. Les'atrait la devine grâce. 



1418. A: Son nouvel estât recueilli. On se rappelle que les , .allégories” manquent 
dans B. 

1419. A : D’ignorence. 

1432 Sans cui n’est biens que nulz homs face 
Qui puisse avoir ferme valour. 

Par cele issent cil de folour 
Que Diex plains de miséricorde 
1436 A s’amour apaise et acorde. 

— Pour l’amour et pour la priere 
D’Ercules fist la bouteilliere 
Des cieulz Ylus renjovenir 
1 440 Et de viel joenne devenir. 

Thémis dist que briement vendroit 
Uns temps que Hebé cou vendroit 
Doner jouvencelin aé 
1449 Aus enfans de Callyroé 

Pour vengier la mort de lor pere. 
Dessus vous contai de la mere 
Qui son vaillant fil fist morir 
1448 Par le tison quel fist périr. 

Et de Thisdeüs vous dis gié, 

Qui fu consentans dou pechié 
Et de la mort du vaillant fil, 

1452 Dont il fu chaciez en essil. 

Un poi vous en vueil encor dire 
Pour miex acomplir ma matire. 

Pour la mort dou vassal gentis 
1456 S'en ala Thisdeüs fuifcis 
Là où fortune le conduit. 

Touz seulz chevauchoit une nuit. 

La nuiz fu noire et tenebreuse, 

1460 De foudre et de vent périlleuse. 

Dou ciel cheoient pelle melle 
Pluies, foudres et noif et grelle. 

Li vent ventoient d’un randon. 

1464 Par tel nuit erroit habandon 
Thisdeüs, ne savoit quel part. 

Souvent tona, souvent espart. 

En Arges vint ; là s’arresta. 

1468 Droit devant un arvol s’esta. 

Ens vault entrer por le mal tens, 

Mes n’i ert pas venus à tens : 

Uns autres chevaliers de pris 
1472 Y avoit ja son hostel pris. 

Ce fu li fiers Polindces, 

Filz et freres Edyppodes, 

Qui Layon son pere ocist 

1476 Et puis sa mere à moullier prist, 
La bele Jocaste au cler vis. 

Quatre enfans en ot, ce m'est vis. 
Li premiers fu Ethiocles, 

1480 Et li secons Polinices. 

Cil dui destruirent le régné. 

La tierce ot non Anthigoné, 

Bele pucele et simple et sage, 

1484 La quarte Ysmaine au cler visage. 
Vingt ans ou plus, au mien cuidier. 
Tint Edyppodes sa moullier, 

Ains c’on seüst qu'el fust sa mere 
1488 Ne qu’il eüst ocis son pere. 

Ne la mere riens n’en savoit. 

Un jour la dame le servoit 
Et rois Edippus se baigna. 

1492 En baignant une entreseigne a 
La dame en ses deux piez veüe, 

Par quoi la chose fu seüe. 

Li rois avoit ses piez fendus, 

1496 Des qu'il remest au fust pendus, 
Quant li troi sergant le lessèrent. 
Qui le comandement passèrent, 

Que Laÿus lor avoit fet, 

1500 D’ocirre l’enfant entresait. 

Quant il vaudrent l’enfant ocirre, 
Li enfes comença à rire. 

Li sergant les piez li fendirent 
1504 Et vif à un fust le pendirent. 

Li rois, qui pendant le trouva, 

Le norri bien et aleva 
Tant qu’il fu grans et parcreüs. 
1508 Quant la dame a les piez veüs, 
Esbahie est et trespensee. 

Ou cuer li entre une pensee 
Que c’estoit ses filz sans mentir, 
1512 Que li rois vault fere murtrir. 

Lors furent li sergant mandé, 

Cui Laÿus ot comandé 
Qu’il meïssent l'enfant à mort. 

1516 Cil distrent que pas ne l’ont mort. 
Les piez, ce dirent, li fendirent 
Et vif à un fust le pendirent, 

Si fu la chose revelee, 

Verhandel. Afd. Letterkunde (Nieuwe Reeks) Dl. XXX. 

1520 Qui lonc tens ot este celee. 

Quant rois Edipodes le sot, 

Grant duel et grant pesance en ot. 
Moult par se tint à des jugiez. 
1524 II meïsmes s’est avuglez. 

Bien veult penitance souffrir 
Et son cors à martire offrir : 

, Pour espeneïr le pechié 
1528 Dou pere qu’il ot detrençhié 

Se mist en une croûte enferme. 

Si fil, -si com l’estoire afferme, 

Li defolerent soz lor piez 
1532 Ses jex, dont ce fu grans pechiez. 
Li sien dui fil à son vivant 
Vont pour le roiaume estrivant. 
Chascuns vault sires devenir 
1536 Et toute la terre tenir. 

Moult furent contraire et discort. 
En la fin firent tel acort 
Que par fiees regneroient 
1540 Et le roiaume tout tendroient : 

Ja ne fust partis le regnez. 

Pour ce qu’il estoit li a'insnez 
Régna Ethiocles premiers. 

1544 Pollinices endementiers 

S’en ala querant aventure. 

De cele nuit horrible et dure 
Ot il bien eü sa partie : 

1548 Onques mes nul jor de sa vie 
N’avoit il eü tant de paine. 

Si com fortune li amaine 
Vint droit à l’arvol devant dit. 

1552 Ens est entrez sans contredit. 
Thideüs i rest arivez. 

Ens vault entrer tous abrievez. 

Mes Pollinices li devee. 

1556 Pour ce mut entr’eulz tel mellee 
Que li uns en dut estre à mort. 
Mes rois Adrastus, qui se dort, 

A la noise aval entr’oïe, 

1560 Si fist sus lever sa mesnie. 

A l’arvol vient, les barons troeve. 



1530. A: 1>i fist. 

1560. A : „A l’arvault”, ce qui représente une forme spéciale de „arvoI” 

Dont li uns vers l’autre s’esproeve. 
Li rois abessa lor content. 

1564 Des puis s' entraînèrent il tent 

Qu’il ne s’entramoient pas mains 
Que s’il fussent frere germains. 
Adrastus enquist lor lignage, 

1568 Si lor dona par mariage 

Deux filles qu’il avoit moult beles, 
Franches et gentis damoiseles. 
Pollinices dona l’ainsnee, 

1572 Et Thisdeüs ot la mainsnee. 

Cil Thideüs au fier corage 
Au chief dou tens fist le message 
» En Thebes à Ethiocles : 

1576 Dist li de par Pollinices 
Que la terre li delivrast 
Et le reaume li livras! , 

Si corne il ot sa foi plevie, 

1580 Ou se ce non il le desfie. 

Ethiocles ot le message. 

Tous est espris d'ire et de rage. 
Plains fu d’orgueil et de bouffoi. 
1584 N’en vault riens fere par sa foi. 

Dist que ja pour paour de guerre 
Ne laira plain pié de sa terre. 
Thideüs s’en parti atant. 

1588 Ethiocles plus n’i atant. 

Son seneschal mande en requoi, 

Si li conseille et dist pourquoi: 
„Prenez cinquante homes de pris, 
1592 .Si me rendez ou mort ou pris 

Le messagier ; jel vous cornant.” 
Li seneschaulz fet son cornant. 
Cinquante homes a esleüs 
1596 Des meillors, des plus esleüz. 

Par un sentier les mena droit. 

Si les embusche en un destroit. 

Là vont Thideüs assaillant. 

1600 Cil se combat corne vaillant. 

Tant se paine, tant s’evertue, 

Que les quarante-neuf en tue. 

Le cinquantiesme arriéré envoie. 



1593. A : je vous. 

1604 Pour ce qu’Ethiocles le voie, 

Pour savoir à quel chief est traite 
La traïson qu’il avoit faite. 

Thideüs se mist ou retour. 

1608 Tant erra puis que nuit que jour 
Qu'en Arges vint las et plaies. 

Pollinices ne fu pas liez, 

Ne Adrastus, si com moi samble. 

1612 Lor grans os font venir ensamble. 

De toute la terre environ 
En Arges vienent li baron : 

Ypomedon, Capaneüs 
1616 Et li preus Parthenopeüs 

Secours lor firent bel et gent. 

Moult y amenèrent de gent. 

N’i a baron qui dou roi tiegne 
1620 Qui pour aidier le roi ne viegne 
Et son effort n’amaint aveuques. 
Amphiaraus, uns arcevesques, 

Princes et mestres de lor loy, 

1624 Toute la terre tint dou roi. 

Sages clers fu et bon devins. 

Tant sot des oracles devins 
Que nulz autres plus n’en savoit. 

1628 En ses sors esgarde si voit 

Qu’il n’est pas ses profis qu’il aille 
O l’ost combatre en la bataille, 

Quar s’il i vait il i morra. 

1632 Ja revenir ne s’en porra. 

La terre vif le sorbira. 

En son cuer dist ja n’i ira. 

Reponst soi sous un crot en terre. 

1636 Adrastus le quist et fist querre. 

Prou l’ont quis, mes point n’en trouvèrent. 
A sa feme le demandèrent. 

Mes el dist que point n’en savoit. 

1640 Argie un fermail d’or avoit. 

Dont Polinices lot doëe 
Celui jour qu’il l’ot espousee. 

Li fermaulz fu biaux à merveille, 



1622. B : Amphiorauz ; C : Amphiarus. 
1633. C .* S'il y va en terre est forbis. 
1640. A : d'or manque. 

1644 Mes trop m'esbahis et merveille 
De la nature qu’il avoit. 

Chascuns le coite qui le voit, 

N 'il n’ert homs morteulz qui l’eüst 
1648 Qu’en la fin ne l’en mescheüst. 
Maint l’orent qui mal en joïrent 
Et de dolente mort morirent. 
Cadmus l’avoit primes eü, 

1652 Cui moult en avoit mescheü; 

Acteon cui li chien mengerent. 

Et cil qui emprez enragèrent 
Ce fu Athamas et sa famé 
1656 Et Niobé, la fiere dame. 

Qui vers Lathone prist content. 
Ne sai qu’iroie racontant 
Touz ceulz qui orent le fermail. 
1660 Nulz ne lot ne l’en cheïst mal. 
Edipodes la rot porté. 

Pollinices l’ot aporté 
De Thebes, quant primes en vint, 
1664 Dont trop puis li en mesavint. 
Argia lot. Encor l’avoit. 

Quant dame Eriphoné le voit, 

La famé Amphyaraus le sage, 
1668 Moult le desirre en son corage. 
A lui s’en vient si l’araisojie. 

Dist li : se le fermail li done, 
Amphyaraus enseignera 
1672 Et à Thebes l’envoiera. 

Le fermail li done Argia 
Par le couvent qu’elle lia. 

Et ses maris en l'ost ala. 

1676 Tant manda li rois ça et là 

Que moult a grant ost aünee. 
Vers Thebes s’est acheminée. 

Où régné Ligurge le roi 
1680 Cuida li ost morir de soi. 

D’illuec est à Thebes alee. 

Le premier jour de la mellee 
Fondi Amphyaraus en terre. 



1646. — ?— . 

1653. Mss. qui. 

1665. Argia, cf. le vers 1674. Au vers 1640 l’auteur l’a nommée: Argie. 
1680. A : pour soi. 

1684 Moult dura puis la mortel guerre. 

Des deux pars y ot grant damage. 

Bien moustrerent lor vasselage 
Ypomedon, Capaneüs, 
i 688 Parthenopieus et Thideüs 
Et Pollinices ensement. 

Un sers, se l’estoire ne ment, 

Ocist Thideüs en traient. 

1692 Ne sai qu'iroie délaient 

Pour le duel Pollinices dire. 

Moult ot grant pesance et grant ire 
De son cher ami qui fu mort, 

1696 Mes cher fist comparer sa mort. 
Ypomedon morut en l’aive, 

Puis se sont entrocis. à glaive 
Li dui frere, qui par folie 
1700 Orent la guerre commencie. 

Puis qu’il furent en terre mis 
S’entr’ostoient li enemis 
Et se combatoient les pos 
1704 Ou lor cors estoient repos. 

Des deux os fu moult grans la perte. 
Toute l'ost d’Arges fu deserte. 

One de tout le riche convoi 
1708 Ne de toute la gent le roi 

N’en eschaperent fors que trois: 
C’est Capaneüs et li rois 
Et li tiers fu de Calidoine. 

1712 Par celui manda son essoine 
Rois Adrastus en sa contrée. 

Li mes s’en va sans demoree. 

Vint en Arges, dist son message, 
1716 Conta la perte et le damage 
Que cil de l’ost ont receü, 

Corne il est au roi mescheü, 

Comment sa gent est malmenee. 

1720 De toute l'ost qu’il ot menee 

Ne sont eschapé fors que troi : 

Moi, Capaneüs et le roi. 

Par moi vous mande et si vous prie 



1703. B: les os — C; Car es sarcus se combatoient, Ou li corps en terre estoient. 

1709. A B : troi. 

1710. AB: Ce fu Capaneüs et soi. 

1713. A: Fors Adrastus. 

1724 Li rois que li façois aïe. 

Par Arges s’espant la nouvele 
Qui ne lor fu plaisans ne bele. 

Par la cité leva li' plours, 

1 728 La crierie et la dolours. 

Ains mes telz deulz ne fu menez. 
D’ire et de duel est forsenez 
Un fill qu’Amphiaraus avoit, 

1732 C’iert Almeon, qui bien savoit 
Que par l’enticement sa mere 
A il en l’ost perdu son pere, 

Quar malgré sien l'y envoia. 

1736 Li vallès de duel marvoia. 

Forsenez est, si n’en dout mie, 
Homs qui fet tel forsenerie. 
Vengance en prist male et amere : 
1740 Dou branc d’acier ocist sa mere. 
Plegeüs ot grant duel au cuer. 
Quant il sot la mort de sa suer, 
Que ses neveuz avoit ocise. 

1 744 Moult en ra grant vengance prise : 
Par murtre a la murtre vengié. 
Piece à piece l’a detrenchié. 
Callyroé, la famé au mort, 

1748 Fu moult dolente de sa mort. 
Deux enfans avoit alaitans, 

Trop foibles et trop impotans 
Pour vengier la mort de lor pere. 
1752 Pour la requeste de la mere, 

Qui Jupiter en ot proyé 
Tant qu’il le li ot otroyé 
Pour reconforter la dolente, 

1756 Fist la deesse de jovente, 

Hebé, bouteilliere des cieulz, 

Des deux enfans deux jovencieulz 
Fors et fiers et plains de valour. 

1 760 A grant honte et à grant dolour 
Ont mort lor oncle Plegeon, 

Pour vengier la mort Almeon. 

Or vueil des dames d'Arges dire, 
1764 Por miex acomplir la matire, 

Qui regretent le grant damage 
Et la perte de lor lignage. 

Moult sont tristes et adolees. 

1768 Nus piez, en lange, eschevelees 
Sont d’Arges les dames issues. 

Droit en Athienes sont venues. 

Le roi d’Àthienes vont requerre 
1772 Qu’il lor viemgne aidier de lor guerre. 
Li roi fu plains de cortoisie, 

Si ne lor vault faillir d’aïe. 

Theseüs fet ses briez escrire. 

1776 Mande la gent de son empire. 

N’i ait home qui de lui tiegne 
Qui à Thebes o lui ne viegne. 
Assamblé furent li baron. 

1780 De tout le roiaume environ 

L'ost d’Athienes anquielt sa voie. 
Theseüs avant en envoie. 

Les dames, pour ce qu’à pié vienent, 
1784 Droit à Thiebes lor voie tienent. 

Le roi d’Arges treuvent fuiant 
Sor un grant cheval tressuant. 

N’ot pas ses espérons lessiez, 

1788 Ains s’en fuioit tous eslessiez, 

Et Capaneüs ensement. 

Retorné sont isnelement 
Adrastus et Capaneüs. 

1792 A tant ez vous l’ost Theseüs. 

Thebes assiègent environ 
Et les dames et li baron. 

Theseüs ceulz dedens assault. 

1796 Moult lor refont cruel assault. 

Les dames à piquois d’acier 
Font les murs à force percier. 

Un grant pan en ont abatu. 

1800 Par là se sont tuit embatu 
Cil d’Athienes en la cité, 

Et si l’auctour dist vérité, 

Qui la chose tesmoigne à voire, 

1804 One n’i remest clerc ne prevoire. 
Enfant, ne feme, ne viellart 
Dont il ne feïssent essart. 

Theseüs mist tout à l'espee. 

1808 Tuit orent la teste copee. 

One d’eulz ne vault raençon prendre. 



1781. Encueillir sa voie; cf. „nous anqillimes no voie” ( God ., III, 125). B C ont 
„aquielt”. 

Puis fist la cité métré en cendre 
Et li mur sont jus trebuschiez. 

1812 Bien s’en est Theseüs vengiez. 
Adrastus fist ses homes querre. 

Ardoir les fist et métré en terre. 

Les deux freres fist enterrer, 

1816 Mes ne pot onc si enserrer 

Que des fosses issus ne soient. 

Les cors des mors s’entrebatoient. 

En deux lointains mons fist feus faire 
1820 Pour les cors ardoir et desfaire. 

Des deux mons se sont assemblées. 
Pour entrebatre, les fumees. 

Ce fu fiere signefiance. 

1824 Moult par fu male lor nessance 
Et de male hore furent né. 

Par eulz sont destruit maint régné. 
Moult furent de mauvese orine. 

1828 A mal eür fust tel haïne 

Qui dura puis qu’il furent mort 
Et guerroierent puis lor mort. 

Tout le procès de ceste guerre 
1832 Puet trouver qui la vaudra querre 
Ou livre d’Estace le grant. 

Ne me sui pas moult mis en grant 
De translater toute l’estoire. 

1836 Qui est selonc Estace voire. 

Cil la traicta prolixement. 

Ovides s’en passa briement. 

• — Mes or dirai l’alegorie 
1840 Que touz cis contes signifie. 

Pour humain lignage garir 
Juga Diex et souffri morir 
Son fill où précieux tison 
1844 De la crois. Ceste mesprison 
Firent juif, qui par envie 
Firent en crois morir la vie 
Qui tout le siecle ravia. 

1848 A ce faire les aviva 
Li dyables, li enemis, 

Qui par ce fourfet fu demis 
Dou monde et par vertu devine 



1847. C : raviva. 

1852 Mis fors de la longue saisine 
De seignorie et de servage 
Qu’il avoit sor l’umain lignage 
Et chaciez à confusion 
1856 En la dolente région 

D’enfer plain de maleürté 
Et de tenebreuse obscurté, 

C’est la nuit tenebreuse et pale, 
1860 Obscure et tempesteuse et male. 
Plaine d’angoisse et de dolour. 

Pour sa fraude et pour sa folour 
Ot de cele nuit sa partie 
1864 La mescheant gent qui partie 
S’ert dou devin cultivement 
Et folia dampnablement 
En tenebreuse mescreance. 

1868 Jadis ot noise et discordance 
Entre Judee et l’enemi ; 

Or sont acordable et ami, 

Si fet li uns le grez de l'autre. 

1872 Or vont poignant lance sor fautre 
O lor effors pour eulz combatre. 
Pour devine culture abatre, 

Pour confondre la sainte foi, 

1876 Li sathenas plains de bouffoi, 

Princes d’angoisse et d’obscurté, 
Mestre chiez de maleürté, 

Qui régné en la cité de paine, 

.1880 Cil les guie et conduit et maine. 
Longuement avoit soumeillié, 

Mes or croi qu’il soit esveillé. 

Si point et broche à grant mesnie, 
1884 A grant route, à grant compaignie. 
Pour tout métré à destruiement. 

Et li prince meïsmement, 

Qui deüssent toute lor cure 
1888 Métré en la Dieu cultiveüre, 

Et governee en bone foi, 

Deüst estre em pais soustenue 
Et governee en bone foi, 

1892 Sont or tuit si plain de boufoi, 
D’orgueill, d’avarice et d’envie. 



1 882. A : croit ; C ; croi qu’on l’ait esveillé. 

Glout et de dehaitie vie. 

Et tant vont adez empirant 
1896 Notre prince, notre tirant 

Qui que il soient, clerc ou lai. 

Que li temps vendre sans delai 
Que Diex par lor dissencion 
1900 Doit tout métré à perdicion. 

Tout ardoir et tout embraser 
Et tout abatre et tout raser. 

Et la gent sera decopee 
1904 Et morte au trenchant de s’espee, 
Povres, riches, gros et menus, 

Crans et petis, joennes, chenus, 

Que ja nul n’en eschapera. 

1908 Li deables enterrera 

Les siens à honte et à martire 
En son tenebrous cimentire. 

Li faulz prophètes, li trichierres, 

1912 Li traîtres, li deceverres, 

Cil qui par la decepcion 
De faulse predicacion 
Le pueple ignorent decevra, 

1916 Male mérité en recevra. 

Cil doit estere, ce m’est à vis, 
Absorbis en terre toutz vis 
Et cheoir en l’estât dampnable 
1920 De souffre et de feu pardurable, 
Plain de misiere et de dolour. 

Li princes qui par lor folour 
Mettront la terre en desertine 
1924 Par lor envieuse ataïne, 

A glaive s’entretueront, 

Mes ja pour ce, quant mort seront, 
Ne finira l’ire et la rage 
1928 Ne la rencors de lor corage, 

Ains durra la rencors des âmes 
Tout jors mes aus infernaulz fiâmes. 
Cil qui les deux piez ot fendus 
1932 C'est li filz Dieu, qui fu pendus 
Pour doner vrais aide au monde. 

Cil où toute durtez habonde. 

Plus dur de pierre d'aïmant. 



1918. A: Absorbit. 

1936 Le jugierent à dampnement, 

Ce sont li juïf plain d’envie. 

Mes Dieux le fist resourdre à vie 
Et regner pardurablement. 

1940 Par lui fu vertueusement 
Mas et confus li enemis. 

Qui à mort ot le siecle mis, 

C’est cil qui par devin mistere 
1944 Se mit en la chambre sa mere, 

C’est en la glorieuse cele 
Dou ventre à la Vierge pucele, 

Dont Diex fist s'espouse et sa mere. 
1948 Cil sont et si fill et si frere 
Qui offendent par foleté 
Les iex de sa grant majesté, 

Et par l'avere convoitise, 

1952 Qui lor cuers embrase et atise, 

Destruit li uns l’autre et guerroie, 

Et feront jusques tout à roie 
Metent eulz et le siecle à mal. 

1956 Or vous espondrai le fermai. 

Qui tant ert biaux et désirables. 

Mes si destinez et doutables 
Que nulz ne nule ne l’eüst 
1960 Qu’en al fin mort ne receüst. 

Cil note cors d'ome et de famé 
Dont li Crierres orna l’ame. 

Et chascuns pardurablement 
1964 Vaudroit avoir cest ornement. 

Mes nulz ne l’a qui ne conviegne 
Que tost ou tart à la mort viegne. 
Trestout sont mort et si morront 
1968 Cil qui l’eurent et qui l’orront. 
Aucun des félons renoiez 
Seront à foudre foudroiez. 

Aucun des filz metront lor meres 
1972 Et lor parens à mors ameres, 

Et maint morront par lor parens. 
Aucun qui sot et ignorens, 

Foible et de povre poësté 



1967. C .* Tout sont mort et morront et muerent 
Cil qui l’ont et l’aront et l’eurent. 

A: Trestout sont mort et si morront 
Cil qui l’ont et dire l'orront. 

1976 A tout bien faire avront esté, 

Et comme enfant et deceü 
En mescreance avront jeü, 

Diex lor donra force et poissance 
1980 De bien fere et cognoissance 
De sa creance et de sa loi. 

Si relenquiront lor deloi 
Et lor foie mescreantise, 

1984 Si se tendront à sainte yglise, 

Lor bone norrice et lor mere. 

Qui pour eulz prie à Dieu le pere 
Qu'il lor otroit force et valour 
1988 Et grâce à guerpir la folour 

Pour quoi lor devanciers sont mort 
Et seront à dolente mort 
Et à pardurable joïse 
1992 Livrez par lor mescreantise. 

Cil seront ferme en la foi croire, 
S'avront de lor guerrier victoire. 

Si seront vertueus et fort, 

1996 Plain de proesce et plain d'effort. 
— La fable a retrait, ce m'est vis, 
Que pour le cornant de Jovis 
Dona jovencelin aage 
2000 Au filz Callyroé la sage 
Hebé, deesse de j ou vente. 
Chascuns damediex li présente 
Ses vielz parens et fet venir 
2004 Pour eulz fere renjovenir. 

Ceres présente Jasona, 

Et belle Aurore Titona, 

Et Vulcanus Erictomon. 

2008 Chascuns remet s'entencion 
Au sien amy renjovenir, 

Mes ce ne pot pas avenir 
Selonc la réglé de nature. 



. 1991. Joïse = juïse = «jugement”. 

2005 — 2009. manquent dans A. Ces vers sont pourtant authentiques, pour trois raisons: 
ils se trouvent dans le texte latin ( Mét ., IX, 423, 24) ; ils se trouvent dans B ; l'omission 
s'explique par le fait que le même mot se trouve à la rime aux vers 2004 et 2009. 

2005, 2006. C ; Cheres présente Jason à Hebé ; Aurora Titona. On voit que le 
copiste a pris la désinence — a de ,,Jasona” pour une préposition française, après quoi 
il a donné un régime („Hebé”) à cette préposition. C’est un exemple typique de la façon 
dont ce manuscrit se permet souvent de modifier le texte. 

2012 Chascuns des damediex murmure 
Et dist c’autretel avantage 
Doit el bien fere au sien lignage 
Corne ele a à l’estrange fet. 

2016 Jupiter cest content desfet 
Si parla pour eulz apaier : 

,,Trop vous voi, dist il, affraier 
Er chascuns veult métré sa cure 
2020 A tolir le droit de nature. 

Chascuns de vous tous trop se prise. 
Je, qui sor vous tous ai joustise. 

Ai parens qui sont foible et vieil 
2024 Que pas renjovenir ne vueil 
Ne corrompre la destinee 
Ensi corne elle est ordonee. 

Si le prophétisa Thémis 
2028 Que ne puet estre arriéré mis. 

Ylus devoit rejovenir 
Et de viel jones devenir. 

Li fill Callyroé devront 
2032 D’enfantin aé qu’il avront 
Devenir jovencel poissant. 

Ne vous alez ore angoissant 
De querre ce qui ne puet estre. 

2036 Prenez example à vostre mestre. 

Moi, qui tous vous doi governer. 
Convient il par destin mener, 

Sans enfraindre la destinee 
2040 Ensi corne elle est ordenee. 

Si ne devez avoir par foi 
Meilleur avantage de moi. 

Si ne vous doit pas anuier. 

2044 Se peüsse par droit muer 

Les destins qui sont establis, 

Trois filz qu’ai vieulz et afeblis, 
Mynos, Eacus, Radamente 
2048 Meïsse en florie jouvente, 

Qui par viellece sont or vilz." 

Li dieu par le dit de Jovis 
S’apaisierent et se souffrirent, 

2052 Quant Mynos et les autres virent, 
Qui sont de viellece sorpris. 



2026. Dans A ce vers a été ajouté en marge. 
2047. C : Cacus. 

Tadis fu Mynos de hault pris, 
Tant dis corne il fu en bon point, 
2056 Mes or ne le prise l’en point, 
Ne'is cil qui sont en sa foi. 

Un riches homs plains de bouffoi, 
De grant noblesce et de haut lin, 
2060 Qui filz ert au dieu Apolin, 

De Mynos tint son héritage. 

Mes tant estoit de fier corage, 
Que de riens servir nel deignoit 
2064 Et son homage desdeignoit 

Pour mal et pour despit dou roi. 
A grant gent et à grant conroi 
Parti de Crete et si lessa 
2068 Sa terre toute et mer passa. 

Vint en Acide la contrée. 

Là a une cité fondée. 

Miletus son non i fist métré : 

2072 Milete a non, ce dist la letre. 

En cele terre prist à famé 
Miletus une vaillant dame. 

Deuz enfans ot cil de s’espouse. 
2076 L’uns fu vallès et l’autre touse : 
Cadmus li filz, et la pucele 
Ot non Biblis, qui trop fu bele. 
Par lui pueent example prendre 
2080 Ces damoiseles et aprendre 

Qu’eles n’aiment trop folement. 
Biblis, se l’estoire ne ment, 

Ama son frere outre mesure, 

2084 Mes tant a poi d’aperteüre. 

Que n’i entent à mauvestie. 

Ne pas ne cuide avoir pechié, 

S’ele son frere embrasse et baise. 
2088 Ne cuidiez pas que poi li plaise 
De soi parer et cointooir 
Pour aler son frere veoir. 

Trop desirre estre bele et gente. 
2092 Grant cure i met et grant entente, 
Et se nulle l’est plus de lui, 



2058. Il s’agit de Miletus; cf. lès vers 2071, 72. 
2063. A : ne deignoit. 

2081. A: Qu’eles n’aillant ; ( BC : n’aiment). 
2093. lui = „elle”. 

Envie en a et grant anui, 

Mes encors ne puet elle mie 
2096 Apercevoir sa desverie, 

Ne de riens garde ne se prent 
Fors que tant qu’elle art et esprent 
Dou cuer de l’amour au meschin, 
2100 Et si n’ose, elle en nulle fin 

En veillant penser si grant rage 
Qu’el face à son frere putage. 
Endormant vait et celui voit 
2104 Qui son cuer met en grant destroit. 
Avis li est qu’ele l’embrace 
Et que tous ses talens en face. 

De ce se vergonde forment 
2108 La damoisele en son dormant. 

Emprez ce, quant elle s’esveille, 

Si s’esbahist moût et merveille 
De ce songe qu’ele a veü. 

2112 Pense en taisant qu’elle a eü 
Et dont li vient si grant oidive. 

En son cuer dist : ,, Lasse, chetive. 
Que veult dire ceste avison? 

2116 Ja ne ferai tel mesprison 

Qu’ele soit par fait avoiree. 

Miex fusse je ore acoree. 

Dont est tel avison venue ? 

2120 Avis m’estoit que g’iere nue 
Entre ses biaux bras en un lit 
Et trop avoie de délit. 

Certes biaux est il voirement. 

2124 Mes trop le regars folement. 

Il me plest et si le peüsse 
Amer, se sa serour ne fusse, 

Et prendre à loi de mariage. 

2128 Or le pert pour cest parentage. 

Cis parentages trop me nuit. 
Certes, l’avision de nuit 
Ne trairoie je pas à chief 
2132 Esveilliee, mes, par mon chief, 
Moult me plairoit se je l’avoie 
Tout jors, quant je me dormiroie. 
J’ai grant délit en l’avision, 

2136 Si ne la set fors moi nuli hom. 

Ha, Diex, quel joie et quel délit 

J’ai eü en dormant ou lit. 

S’ele eüst auques de duree, 

2140 Trop estoie boneuree. 

Grant bien m'en fet la remembrance, 
Mes trop tost est jors, sans doutance. 
Et trop est tost la nuit fenie, 

2144 Qui de mes biens avoit envie. 

Ha, se mon non changier peüsse 
Et joindre à lui, com je bien fusse 
Digne d'estre à son pere brus 
2148 Et il dignes d’estre mes drus 

Et d’estre gendres au mien pere ! 

Dou mal dont je tant me despere 
Me peüst il fere alegance. 

2152 Aus diex pleüst par lor poissance 
Que toute chose fust comune 
A lui et à moi, fors que une : 

Cest parentage solement. 

2156 Je vaudroie certainement 

Qu’il fust plus gentis homs de moi. 
Trop me despere, trop m’esmoi, 

Quar je ne puis penser que j'oie 
2160 De mon frere délit ne joie. 

Mes f reres est ; ja plus ne m'iert. 

Ja navrai ce que mes cuers quiert. 

Ce seul qui me nuit avrai gié. 

2164 Que vault donc ce que j'ai songié? 
Souvent avient ce que l’on songe. 

J’ai grant fiance en cest mien songe 
Que ce qu'il dist puisse averer, 

2168 Mes trop me fet desesperer 

Qu’on dist comunement qu’en songe 
N’a fors que fantosme et mençonge. 
Diex ne vueille que ce soit voir! 

2172 Li dieu vaudrent lor suers avoir. 

Ausi com je désir et bé 
Desirra sa suer Cibilé 
Saturnus. Li diex de la mer, 



2144. ,,Noxque fuit praeceps et coeptis invida nostris” ( Met ., IX, 486). 

2172. A: sors; B: suer. 

2173. AB: desirre le. C a manifestement la bonne leçon ici. 

2174. Ovide dit „Opem Ici encore l'auteur a donc eu sous les yeux quelque glose 
accompagnant le texte latin. 

Verhandel. Afd. Letterkunde (Nieuwe Reeks) DI XXX. 

2176 Neptunus, volt Tethin amer. 

De sa suer fist com de s amie. 

Li diex qui toute a la baillie 
De governer le firmament 
2180 Ama sa serour ensement. 

Lasse, de ce qu’ai je à faire ? 

Il loit aus damediex à faire 
Quanqu’il lor plaist, soit tort, soit droit. 
2184 Moult seroit folz qui se vaudroit 
Aus diex comparager ne prendre. 
Malement fais ore à reprendre, 

Quant je aus dieux me comparage. 

2188 Giter m'estuet de mon corage 

La foie amour qui me court sore, 

Ou male mort soit, qui m’acore 1 
Morte fussé je ore en couche, 

2192 Si me besast et face et bouche 
Mes biaux freres par son plesir. 

Ceste chose que je désir 
Ne puet estre par nulle fin 
2196 Achevée ne traite à fin 

Sans l’une et sans l’autre partie. 

Se jel vueil, nel vaudroit il mie, 

Ains le tendroit par aventure 
2200 A folie et à desmesure. 

Ja s’entr’amerent par amours 
Macareüs et sa serours. 

Le jeu d'amours firent ensamble. 

2204 One ne lessierent, ce me samble, 

Pour la fraroiche à assambler. 

Qu’est ce? Les vueil je resambler? 
Nenil, mes cogneüs les ai. 

2208 Teulz examples pourquoi retrai ? 

Que vueil je faire ? Ai je la rage ? 
Retraire m’estuet mon corage 
De ceste amour honteuse et vilz. 

2212 Je ne le doi, ce m’est à vis. 

Amer fors par droit de fraresche. 



2180. „Iunonem rector Olympi”. 

2197. partie = ..réciprocité” (cf. God., VI, 8). 

2198. A: ne vaudroit; B C : ne veuil ne vaudroit. 

2202. Macarée et sa soeur Canacée ; Ovide les désigne par le mot „Aeolidae” 
(vs. 507). Voir la note au vers 2174. 

2205. C ; fraternité. 

S autrement l’aime, je i peche. 

Se mes freres par aventure 
2216 Fust espris d’autretele ardure 
Et m’amour primes me rouvast, 

Espoir en moi merci trouvast 
Et j’eüsse de lui pitié, 

2220 Si li donaisse m’amistié. 

Quant j’eüsse merci de soi, 

Se il m’amast, en moie foi. 

Je li ferai mes malz savoir. 

2224 Porrai je li dire? Oïl, voir, 

Bien li porrai mes maulz retraire. 

Force d’amours mel fera faire. 

Et se je lais pour honte à dire, 

2228 Je li demanderai par cire. 

Savoir li ferai par escrit 
Ce que j’ai en mon cuer escrit. 

Merci l’en prendra, se devient.” 

2232 Ceste pensee a gré li yient. 

A tant s’est la bele acointee 
Sor son bras senestre acodee. 

,,Or i parra que j’en ferai. 

2236 Mes maulz, dist el, li retrerai. 

Que ferai je, lasse, chetive? 

Li feus qui en mon cuer s’avive 
Dont vient il ; qu’est ce que je pense ?” 
2240 Ensi Biblis pense et despense. 

A la parfin s’est pourpensee 
Qu’el li mandera sa pensee. 

Le greffe prist en sa main destre 
2244 Et les tables en la senestre. 

Tramblant commença son escrit, 

Puis dapna quan qu’ele ot escrit. 

Une hore escript, autre hore efface. 
2248 Moult est douteuse qu’elle face. 
L'autre efface et si l’aplaine. 

Moult la tient amours en grant paine. 
Ne set ou mont que doie faire. 

2252 Escrit li sont en son viaire 

Hontes et hardemens ensamble. 



2221. soi = ,,lui”. „Ergo ego, quae fuerarn non rejectura petentem, ipsa petam ! 
(Mét, IX, 513). 

2233. „In latus erigitur cubitoque innixa sinistro" (Met, IX, 518). 

„Seror” escrit, si com moi samble. 
Puis le redapne si l’efface. 

2256 A vis li est qu’ele mefface 

De ..suer’’ escrire ne mender. 
Moult s’estudie à l’amender. 
Efface et aplaine sa cire, 

2260 Puis comence ensi à escrire : 

..Cadmus, joie et salut t’envoie 
Cele qui ne puet avoir joie 
Ne salut nul se par toi non, 

2264 C’est t'arnie, et se tu mon nom 
Veulz enquerre, ne que je vueil, 

Je sui cele qui ja mon vueil 
Ne feïsse mon non savoir, 

2268 Jusque je seüsse de voir 
Se je peüsse en nulle fin 
De ma volenté traire à fin. 

Savoir peüsses ma dolour 
2272 A la maigresse, à la coulour. 

Au Vis inuable, aus jex ploreus, 
Aus douz besiers et savoureus 
Qui ne sambloiemt pas de suer, 
2276 Au souspirer de parfont cuer, 

A l'embrasier, à lacoler. 

Certes tost me feïst foler 
L’angoisseuse amours que je sens, 
2280 Si mis je ma cure et mon sens 
A ceste amour fere plessier 
Et mon fol corage lessier, 

Mes n’i vault force ne savoir. 

2284 Contre amours ne puis force avoir. 
Vaincue m’a ; ne puis durer 
Ne ses assaulz plus endurer. 

Merci te quier et garison. 

2288 Dou tout me mes en ta prison. 
Dou tout à ton voloir me livre. 

Par toi m’estuet morir ou vivre. 
Merci te quier. Je ne sui mie 



2254. Texte latin : scripta „soror” fuerat — . 

Qu’on se rappelle qu’une lettre latine pouvait commencer par le nom de. l’auteur 
,,Soror Cauno fratri, etc.” 

2267, 68. Intervertis dans A 
2278. A : tout ; B : afoler. 

2292 Ta malvueillans ne t'anemie. 

Je sui cele qui trop t’atains, 

Mes tant te desirre et tant t ains 
Que plus vueil estre jointe à toi. 

2296 Joint fussons nous et moi et toi 
Ensi corn mes cuers le vaudrait. 

U viellart sachent que est droit. 

Cil doivent la loi maintenir 
2300 Et eulz selonc droit contenir. 

Contre droit ne doivent riens faire. 

Ce n’apartient à nostre afere. 

Enfant sommes de jonne aé. 

2304 N' avons mestier de chasteé, 

Si cuidons fere par raison. 

Sans outrage et sans mesprison, 

Toute la riens qui nous puet plaire, 
2308 Si prenons aus diex examplaire. 

Grant aise avons et bon lesir 
De faire tout nostre plesir 
Sans nulle honte et sans cremour 
2312 Et de mener le jeu d’amour. 

Bon pere avons et debonaire. 

J a par lui n’en orrons contraire, 

Ne ja n’i metra contredit, 

2316 Ne ja par home n ert mesdit 

De riens que nous façons ensamble. 
Riens ne nous fault. si com moi samble, 
Fors que volenté de ce faire. 

2320 Bien porrons couvrir cest afaire 
Et fere nostre volenté 
Pour l’achaison dou parenté. 

J’ai avantage bel et gent 
2324 De parler à toi voiant gent 
Et en apert et en requoi, 

Que ja nulz n’enquerra pourquoi. 

Ja nulz ne me tendra por foie, 

2328 Se je t’embrace ou je t acole. 

Ja n’i pensera mauvestié. 

Il n’i fault plus fors t’amistié. 

Aies merci de ceste lasse, 



>293. LeçorT de B. A : donne : te tains. C change le passage. 
iJi cf. Meyer-Lttkc, Gramm. il. rom.. 

ml Xa senes norMt ” (««. K. 551). A B - sachan q », 

2305. C: devons, mais le texte latin a: credimus (vs. 555). 



..Ataindre” a ici le 

II, § 136. 

; C: qu’ilz sont. 

2332 Saches que ja ne t'en, proiasse, 

Se ne fust pour la grant angoisse 
Qui si me destraint et angoisse 
Que, se je n’ai prochaine aiüe, 

2336 Morir m’estuet sans atendue. 

Ne soies cause de ma mort. 

Envoie moi prochain confort.” 

A cest vers que Biblis escrit 
2340 Fu la table plaine d’escrit. 

N’i peüst pas plus un vers métré. 

Biblis vault seëler la letre. 

Le seël moulla de son plour. 

2344 Tant estait plaine de doulour. 

Que perdue avoit la salive. 

Atant apela la chetive 
Un sien sergant qu’elle ot feël. 

2348 ,,Amis, dist elle, cest seël 
Et cest escrit me porteras. 

De par moi le présenteras 

A mon ”. Quant el vault ,,frere” dire, 

2352 Ne pot parler, tant fort souspire. 
Pourquant dist „frere” toutevoie. 

L’escript li bailla et l’envoie, 

Mes ne doi pas en oubli métré 
2356 Que quant el vault baillier la letre 
Au message, elle li cheï 
De la main. Moult s'en esbahi 
La bele, et pour ce toutevoie 
2360 Ne vault entrelessier sa voie. 

Li messages s’en torne atant. 

Tans et point convenable atant. 

Au vallet vient, tent li l.’escrit. 

2364 Cadmus lut ce qui fu escrit. 

Quant il perçut la desverie, 

N’a talent, ce quit, qu'il en rie! 

Le cuer a moult triste et dolent. 

2368 L’escript gita par maltalent. 

Par poi n’a le sergant tué. 

Moult l’a vilainement hué: 

,,Mauvès raaqueriaulz, fui de ci! 



2346. Deque suis unum famulis pudibunda vocavit. Et pavidum blandita : „Fer lias, 

fidissime, nostro ” Dixit et adjecit longo post tempore : fratri” (568 — 70). 

2371. A; Mauves dhaoez ; B: Mauvais maqeniaulz : C ; Vilz sers mauves. 

2372 Ja n’eüsse de toi merci 

Que ne t’oceïsse tout mort, 

Mes honte avroie de ta mort !” 

Li messages fouant s’en torne 
2376 Cremetereus, à chiere morne. 
Vient à sa dame, si li conte 
Le fier respons et la grant honte 
Que ses freres dit li avoit. 

2380 Quant Biblis refuser se voit, 

Pale devient et de dolour 
Perdi le sanc et la couleur. 

Plus froide de marbre devint. 
2384 Quant la pensee li revint 
' Si li revint ses delz et s'ire. 

A painne qu’ele pot mot dire. 

,, Lasse, dist elle, c’est à droit 
2388 Qu’il m’a refusee orendroit. 
Comment osai je corne foie 
Descouvrir le mal qui m’afole 
Et par escript faire assavoir? 

2392 Se j’eüsse sens et savoir, 

Ains que je l’eüsse requis, 

Deüsse je avoir enquis 
Se il ja me deignast amer. 

2396 Ains que je me meïsse en mer. 
Je deüsse avoir essaié 
Se li vent fussent ’ apaié. 

Sans essaier ne mer ne vent 
2400 Me sui mise en mer par couvent. 
S’est ma nef en mer afondree 
Et je honie et ahontee. 

Ains plus nullui ne mescheï! 

2404 Des que la table me cheï. 

Quant je la bailloie au message, 
Poi je, se je fusse tant sage, 
Savoir qu’il m’en mesavendroit, 
2408 Mes avenue est à bon droit 

La besoigne que j’en prenoie. 
Des lors deüsse je la voie, 

M 'amour et ma foie pensee, 

2412 Avoir dou tout entrelessee. 

Se je souffrir ne m’en poisse, 



2412. A: Savoir; BC : Avoir. 

Seviaux en respit le meïsse, 

Tant que j’eüsse leu et point 
2416 De mener ma besoingne à point. 
Pourquoi quis terme ne delai 
Que je meïsmes n'i alai 
Pour ma besoigne pourchacier? 

2420 Comment osai-je enchargier 
A nul home mon forsenage? 

Comment fis- je autrui message? 

Je le peüsse moult miex dire 
2424 Que je ne li mandai par cire! 
Ensorquetout veïst mon vis 
Triste et dolent, si li fust vis 
Que ce ne fust pas gaberie, 

2428 S’aperceüst ma maladie 

Et la cause de ma destresce 
Et la doulour qui si me blesce. 

La bouche et les iex li besasse 
2432 Et tout malgré sien racolasse, 

Et se pitié ne l’en preïst, 

Samblable à morte me veïst 
Et si veïst mes grans dolours, 

2436 Mes plains, mes souspirs et mes plours. 
Ja tant n’eüst dur cuer, ce croi. 

Qu’il ne s’amoloiast vers moi. 

Espoir pour defaut de message 
2440 Puis je avoir eü damage. 

Il n’en fist pas bien son devoir. 

Certes, je cuit et sai de voir 
Que. s’il l’eüst à point requis, 

2444 Legierement l’eüst conquis. 

Ja tant fel ne tant fiers ne fust. 

Ja n'est il de fer ne de fust 
Ne de roiche ne d’aïmant. ‘ 

2448 Merci avra de moi amant. 

Je le vaincrai par biau proier. 

Je le vueil encore essaier. 

Ja tant com j’aie ou cors la vie 
2452 Ne lerai mais ceste envaïe. 

Jusque j’avrai à mon plesir 
De lui ce que tant en désir. 

Puis que j’en ai tant embracié 
2456 Ains que j’eüsse commencié 
Ne descouvert ma desverie. 

Poi je delessier ma folie? 

Se je atant me delessoie 
2460 Et mon fol corage plessoie, 

Ja pour ce mains, se Diex m’ament. 
Ne savrait mon fol hardement. 

Si m’en tendroit à trop mouvable. 
2464 Je n'en seroie mains coupable. 

Se je pourtant m’en repentoie, 

Diroit qu'essaier le voloie, 

Ou que pour trop grant lecherie 
2468 Le prioie de puterie. 

Trop me fault et trop ai à faire 
Au désir de mon cuer parfaire, 

Et poi de blasme m’en atant. 

2472 Ja ne le vueill lessier atant. 

Quant tant en ai fet corne foie.” 
Ensi Biblis pense ou parole 
Corne douteuse et trespensee. 

2476 Trop est discorde sa pensee. 

Moult se repent, quant tant mesprist 
Qu’elle onques tele amour emprist, 
Mes puis qu’el l’a ensi emprise, 
2480 Ja ne quiert lessier ceste emprise. 
Encor li plest à essaier 
S’el le porroit amoloier. 

Venue y est en sa persone 
2484 La bele et d'amours l’araisome. 
S’amour li requiert et demande. 
Cadmus veë ce quel demande. 
Quant plus la vait escondisant 
2488 Et plus Biblis le vait priant. 

Ne le laist vivre ne durer. 

Cadmus ne puet plus endurer 
La proiere et l’enchaucement . 

2492 Que Biblis assiduelment 

Li fesoit de s’amour requerre. 

Pour avoir pais de ceste guerre 
S'enfuit en estrange contrée. 

2496 Ore est Biblis en paine entree. 

Or li double sa grant tristesce. 

Sa grant dolour, sa grant destrece. 
Plus est triste qu’ains mais ne fu. 



2489. B: Ne ne let. 

2500 Toute derve pour cest refu. 

Ront sa robe et bat sa poitrine. 
Ses poins tort, sa face esgratine. 
Si se met à destruiement. 

2504 Des or forsene apertement 

Et reconnaist sans couverture 
■ Sa foie amour, sa foie ardure. 

Et com cil l'a mise en refu. 

2508 Par la grant rage en qu’ele fu 
Lessa sa terre et son manoir, 

Que plus n’i deigna remanoir, 

Ains s’en fuit toute eschevelee, 
2512 Triste et dolente et esploree 
Empres son frere, pour savoir 
Se nouvele en peüst avoir. 

Par tout le monde vague et erre, 
2516 Mainte contrée et mainte terre, 
Neïs le grant mont de Chimere, 
Passa elle en cherchant son frere. 
Biblis fu muee en fontaine 
2520 Qui de trop corre fu lassee. 

Est à terre cheoite encline, 

Si plore et de plorer ne fine, 

Tant qu’en pures lermes decourt. 
2524 Sous ses lermes une dois court 
De vive et pardurable vaine : 

Biblis fu muee en fontaine 
Qui souz un chesne en la valee 
2528 Sourt et Biblis fu apelee, 

Ensi com la bele avoit non. 

De la fontaine est grant renon. 

— Istorial sens puet avoir 
2532 La fable et bien puet estre voir 

Que Biblis, trop bele et poi sage, 
Ama son frere et de putage 
Le fist prier et l’em pria, 

2536 Mes Cadmus point ne s’otria 
A son fol penser parsoïr. 

En la fin l’en convint foïr 
Fors dou païs, pour pais avoir. 



2500. derver = desver : ..devenir fou”. 

2515. A : nage et erre. B et C ont la bonne leçon. 
2517. A : flun de chimere. B et C ont la bonne leçon. 

2540 Quant Biblis ne pot esmouvoir 
Son frere à sa volenté faire, 

Grant duel en ot et grant contraire. 
Ne pot refrener son corage, 

2544 Ains s’abandona par putage 
A touz homes comunement. 

Chacuns habandoneement 
Pooit en lui puisier et prendre, 

2548 Sans contredire et sans def fendre, 
Ainsi com l’en puise en fontaine. 
Sentence y a mieudre et plus saine. 
Jadis fu en grant reverence 
2552 Li nons, l’onors et la poissence 
De Dieu, le roi de paradis, 

Le juge de mors et de vis. 

Si fu doutez et chiers tenus. 

2556 Ore est le siecle à ce venus 

Qu'il n’est mais cremus ne doutez. 
Tant est li pueples rassotez 
Et enviellis en sa malice, 

2560 Tant est li mondes plains de vice, 
Tant sont abhominable et vilz 
Li mondain, que bien m’est à vis 
Que tuit chieënt en desvoiance 
2564 Et Dieu metent en oubliance 
Par félonie et par bouffoi. 

Neïs cil qui sont en sa foi 
Et lige homage li promirent, 

2568 Ce sont li crestien qui prirent 
La cognoissance de son non, 

Ne li font mes se despit non, 

Si desdaignent son homenage, 

2572 Si lessent lor droit héritage 
Que de Dieu dévoient tenir. 

C’est le régné où doivent venir 
En la fin cil qui bien le servent, 
2576 Qui sa grâce et s’amour deservent, 
Li saint, li net, li pur, li monde. 

Cil vont devagant par le monde. 
Et par vaine temptacion 
2580 Entrent en dissolucion 
De folie et de vanité, 

Et bâtissent en la cité 
D’enfer lor dolent héritage. 

2584 Cadmus note humain lingnage, 

Qui fu plains de vuide ignorence, 
Biblis divine sapience, 

Qui plus est douce et désirable, 
2588 Plus savoureuse et miex bevable 
De vin, de lait et de piment, 

Cele qui pardurablement 
Fu devant toute choses nee 
2592 Et conceüe et ordenee, 

Cele qui le ciel compassa, 

Et par les flos de mer passa. 

C'est cele qui par son voloir 
2596 Fonda les abismes et l’oir 

Et mist à la mer son termine. 

C'est la sapience devine, 

Qui tout fist et par sa pitié 
2600 Mist tant en home s’amistié, 

Tant li plot, tant li abelit. 

Qu’il tint à souverain délit 
De soi joindre à l’umain lignage 
2604 Par fraresche et par mariage. 
D’umain lignage fist son frere 
Cele qui crierresse et mere 
Estoit de toute créature. 

2608 Cele se vault contre nature 

Charnelment à home assambler 
Et créature resambler. 

Tant com vault ceste amour cela, 
2612 Et quant li plot si révéla 

Son conseil à humain lignage. 
Primes y envoia message 
Qui porta la table et hescrit 
2616 Ou ses secrez furent escrit. 

Volt escrire o son propre doi 
Les comandemens de la loi 
Et tramettre au peuple israël 
2620 Par Moys, son sergant faël, 

Qui li présenta hescripture. 

Mes cil, qui la teste a voit dure 
Et cuer lasche et vuide et muable 
2624 Plus que rosel vain et movable 
Qui est enracinez en boë, 



2596. oir = „air’\ La rime — oi : ■ — ai est fréquente dans notre texte. 

Fist sorde oroille et la moë 
Et de s’amour ne vault joïr 
2628 Ne ses comandements oïr, 

Ains la despit et par outrage 
Traita laidement son message 
Par ramposnier et par mesdire. 

2632 Quant vit son message despire. 

Si vault en sa propre persone 
Descendre de son roial trosne 
Divine sapience en terre, 

2636 Pour le pueple israël requerre 
Et pour s’amour manifester, 

Mes onques pour amonester. 

Pour requerre ne pour proier, 

2640 Pour blandir ne pour asproier 
Ne vault delessier sa durté, 

Ne la mescreable obscurté 
Qui li estoit ou cuer entree, 

2644 Si vaga fors de la contrée 

De pais et de voire doctrine 
Et desprisa la discipline 
De saluable sapience, 

2648 Errans en dapnable ignorence, 

Com cil qui n'ert dignes d’avoir 
L’amour Dieu ne de recevoir 
La sapience qui s’ofroit. 

2652 Quant vit que li folz ne soffroit 
Son bien ne son avancement. 

S’abandona comunement 
Sa grâce et s 'amour toute au monde 
2656 Et corut tout à la reonde 

Pour s’amour à touz présenter, 

Mes ne pot le juïf denter 
A ce qu’il eüst de soi cure, 

2660 C’est la fontaine nete et pure 
Qui au monde a vie rendue. 

C’est la dois qui fu espandue 
En la crois pour no sauvement, 

2664 C’est la fontaine droitement 
Dont sourt la pardurable vie 



2652. Le passage suivant ne nous est pas plus clair qu’il ne l’a été aux copistes. Les 
deux manuscrits — B n’a pas les allégories, comme on se le rappelle — s’accordent 
pourtant partout ici. 

Et qui les bevans vivifie. 

Diex est fontaine nete et pure, 

2668 Espurgement de toute ordure, 

Fontaine dont tous biens soronde, 
Qui de grâce remplist le monde, 
Fontaine douce et delitable, 

2672 Fontaine vive et pardurable, 

Que nulz ne porroit espuisier, 
Combien qu’il y vausist puisier, 

Ausi com la fontaine sourt 
2676 De la dois et li ruissiaux court 
Des deux ensamble maintenant, 

Et tuit sont ensamble tenant. 

La dois vient de soi sans nului 
2680 Et la fontaine vient de lui. 

Et li ruissiaus des deux ensamble. 

La dois est dois, si com moi samble, 
Et l’eaue est ens la fontaine : 

2684 N’est mie dois, mes elle est plaine 
De l’iaue qui de la dois sourt, 

Et li ruissiaux qui des deux court 
N’est dois ne fontaine apelez, 

2688 Et tuit sont ensamble mellez, 

Et tout est iaue nete et pure 
D'une savour, d’une nature, 

Et tuit troi ne sont c’une chose. 

2692 Ausi puis je dire sans glose 
Que li filz pardurablement 
Naist dou pere, et samblablement 
Li sains esperites en ist, 

2696 Qui tout le monde replevist 

De sa grâce et partout s’espant, 
Tout gouverne et vait atrapant. 

Li peres n’est fais de nullui, 

2700 Li filz vient solement de lui. 

De ces deux ist sains esperites. 

Ces trois persones que j’ai dites 
Ont discrètes proprietez, 

2704 Mes une pardurabletez. 

Une deïtez, une essance, 

Une nature, une poissance 
Est es trois, et li trois sans doute 
2708 Sont un diex. Folz est qui en doute. 
Autre similitude y a 

Porquoi cil Diex qui tout cria 
Est apelez vive fontaine. 

2712 Savoureuse est et douce et saine 
La fontaine aus morans de soi, 

Si lave et espurge de soi 
Les taches de cunchiement, 

2716 Si fet par son arousement 

La terre où el se seult espandre 
Verdir et florir et fruit randre, 

Ausi fet la divine grâce, 

2720 Qui lave et espurge et efface 
Toute ordure et toute vilté, 

Toute tache d’iniquité, 

Qu’il n’est nulz cuers si entechiez 
2724 De cunchiure de pechiez, 

Pour que Diex sa grâce y espande, 
Que pur et monde ne le rende, 

Si li done repentement, 

2728 Et fet par son arrousement 

Verdir et florir et fruit randre, 
Cuer d’ome et porter à plenté 
Flour de joie et flors de leesce, 

2732 Flours de force et flors de simplece, 
D’umilité, de pascienee, 

De chasteé, de continence, 
D’ignorence et de purité, 

2736 Flors d’amours et de charité, 

Flors de pais et flors d’atemprance. 
De foi et de perseverance, 

Flors de franchise et de noblesce, 
2740 De cortoisie et de largesce, 

Flour de bonté, flor de mesure, 
Flour de raison et de droiture. 

De sapience et de joustise 
2744 Et de toute bone autre guise, 

Et fruit de bones oeuvres faire, 

Pour doner au monde examplaire, 

Si radoucist par son buvrage 
2748 Et replevist et rassouhage 

Le cuer qui de tel boivre a soi. 

Tant est sains et plesans en soi, 
Tant est cis boivres doucereus, 

2752 Delitables et savoureus, 

Que cuers qui embeüs se sent 

De tel boivre, de tel présent 
Est si sains et plains de leesce 
2756 Qu'il ne se deult de male aspresce 
Qui li conviegne soustenir, 

Ne de riens qui puisse avenir 
Qui court à temporel damage. 

2760 Tout radoucist, tout rassouage 
Li douz boivres de la fontaine. 

Qui de toute douçour est plaine. 

— Par Crete ert grans la renomee 
2764 De la fontaine ou fu muee 

Biblis, et plus grans fu encores. 

Mes une merveille avint lores 
Dont plus s’espandi la nouvele, 

2768 Ce fu d’Yphis, une pucele 
Qui fu en valeton muee. 

Geste amenda la renommee 
De la fontaine dont je dis. 

2772 Entre Feste et Crete ot jadis 

Un baron riche et noble ensamble. 
Ligdus avoit non, ce me samble. 

De moult de gens fu coneiis, 

2776 Mes moult fu poi ses non? seüs. 
Preudoms fu et de bone foi. 

Sans vilonie et sans bouffoi. 

Moullier ot qu’ençaintee avoit. 

2780 Quant fu prez dou temps qu’el devoit 
Délivrer soi de sa ventree, 

Ala s’en fors de la contrée, 

Mes ains prist congié de sa famé, 
2784 Si li dist au départir: „Dame, 

Deux choses sont que je demant. 
L'une que vous legieremant 
Sans grant mal delivre soiez, 

2788 L'autre que vous hoir malle aiez, 

Quar trop a en feme d’anui. 

Ains fais si chargant ne conui. 

Famé est sans force et sans valour. 
2792 Par famé est maint home à dolour. 
Pour ce pri Dieu que ja ne vueille 
Que fille aiez dont je me dueille, 

Mes se fille avez toute voie, 



2772. Feste = ..Plhaestus” ( Mét ., IX, 669), où Ovide parle de la ..Phaestia tellus”, 
ce qui explique la forme du nom dans le texte français. C’est une ville dans l’île de Crète. 



NEUVIÈME LIVRE 



289 



2796 Gardez que je ja ne la voie, 

Mes tantost la fetes ocirre. 

Poise moi dont ce m estuet dire. 

A ce mot plorent durement 
2800 Ligdus et la dame ensement, 

Mes Theletusa toute voie 
Son mari reconforte et proie 
Qu il mete son cuer en repos. 

2804 Riens ne vault, quar de ce propos 
N’iert ja sa volentez retraite 
Que la fille ne soit desfaite. 

Cele remest toute effraee, 

2808 Et tant ot porté sa ventree 

Que prez fu de sa délivrance, 

Si pense à la dure sentance 
Que Ligdus fete li avoit, 

2812. Que sa porteüre devoit 
Avortir s’el iert femeline. 

La dame, qui de franche orine 
Et piteuse ert, douta forment. 

2816 Une nuit vit en son dormant 
Devant son lit en vision 
Ysis o grant pourcession. ’ 

Devant Theletusa s’arreste, 

2820 Si ot d’espis d’or en sa teste. 

La deesse ot, ce li fu vis. 

Deux cors luisant de lune ou vis. 

Une coronne et sceptre tint. 

2824 Corne roïne se contint. 

Anubis, qui abaie et crie 
Corne chiens, fu de sa mesnie. 

Avuec lui la sainte prestresse 
2828 Bubastis, qui chanta la messe 
Et les sacrefices fesot, 

, Apis, qui coulours maintes ot. 

Et li chantres qui par son signe 
2832 Fesoit taire, et començoit l’ine. 

Et tuit li autre respondoient. 

Estrumens y ot qui sonoient. 

Osiris, qu'en puet en vain querre, 

2822. A : de manque. Ovide: ..inerant lunaria fronti cornua”; cf. aussi notre vers 3076. 

2832. A: trere. „ , 

2832. ine = «hymne". Ce détail manque dans Ovide, où elle ne fait que recommander 

le silence et le secret (Mét., IX, 692: ..quique premit vocem digitoque silentia suadet ). 

2835. „numquamque satis quaesitus Osiris (693). 

Verhandel. Afd. Letterkunde (Nieuwe Reeks) Dl. XXX. C 19 

2836 Et li serpens d’estrange terre 
Qui portoit l’endormable oblie, 
Furent en cele compaignie. 
Theletusa s’esveille et voit 
2840 Ysis, qui tel mesnie avoit. 

Qui moult doucement l'aresone : 

„ Theletusa, suer bele et bone, 

Lesse la cure et le soussi 
2844 Et ne t’esmaies, je t'en pri. 

Ne fai pas le comandement 
Ton seignor, mes segurement 
Lesse, quant tu seras delivre, 

2848 Quel qu'enfant que tu aies, vivre, 

Si deçoi la sentence au pere, 

Et le norris com bone mere. 

Je sui deesse secorable, 

2852 Misericors et piteable. 

Requise m’as, c’est bien, sans faille. 
Faisons que m’aide te vaille. 
Secours avras de moie part.” 

2856 Ysis de la chambre se part. 
Theletusa joiousement 
S’est levee et dévotement 
Tent aus cielz ses mains et sa face 
2860 Et pri à Dieu qu’avoirer face 
La vision qu el ot veüe. 

A son terme a la dame eiie- 
Une fille, sans le seü 
2864 Dou pere, et faint quel ait eü 
Un fill, si l’envoie à norrice. 
Ligdus le crut, qui de malice 
Ne cuidoit que point y eiist. 

2868 N’iert riens au mont qui ce seüst 
Fors cele qui la norrissoit. 

Li peres moult s’esjoïssoit. 

Qui hoir malle esperoit avoir. 

2872 Offrande et dons de son avoir 

Rent aus diex ce qu’il ot promis. 
Le non son aiol li a mis. 

Aiol, di ge, de la pucele? 

2876 Yphis ot non cil, Yphis cele, 

Dont Ligdus cuide que ,,cilz” soit. 



2877. Nous avons respecté ici la leçon des trois manuscrits, mais on a le droit de se 
demander si „cils” n’est pas une faute de copiste pour „fils”. 

La mere se resbaudissoit 
Pour le non qui comuns resamble 
2880 A malle et à femele ensamble 
Bien li plot que tel non eüst 
Qui à famé avenir peüst, 

Si que sans nul apercevoir 
2884 Peüst de son nom dire voir. 

Ensi le mençonge se cele. 

Habit d’enfant malle avoit cele. 
Qui durement bien li seoit, 

2888 S’ot tel vis que qui la veoit 
Dire pooit c’est fille ou filz. 

Cele fust bele et biaux fust cilz. 
Trois ans ot adjoustez à dis 
2892 La bele, quant li devant dis 
Ligdus, li peres, li espouse 
Et li promet nouvele espouse, 

La plus bele de la contrée, 

2896 C’est Hyenté, de Peste nee. 
Telestes ot ses peres non, 
Athéniens de grant renon. 
Egaulz d’aage et de biauté 
2900 Furent Hyphis et Hyanté, 

Et d’un meïsmes mestier sorent, 
Et uns meïsmes mestier orent. 
De ce vint lor acointement, 

2904 Si s’entramerent egalment, 

Mes diverse fiance avoient 
Et diversement esperoient 
Dou mariage qui doit estre. 

2908 Hianté, la fille Telest(r)e, 

Aime Yphis et cuide de voir 
Qu'il soit homs qu’el doie avoir 
Et fere corn d’espous espouse. 
2912 Hyphis rel'aime, et de la touse 
Se despere, et ne cuide mie 



2890. ..Fuerat fomosus u.erque" (713). A: Cek fust cele. 

2891. A: ot aroutez adis. 

“S ü U 2900 prouve que ..Hyeuté" (latin : lanthe) es. accentué sur 



la 



dernière syllabe. 

2911. BC: espous d’espouse. 

2912. rel’aime = l’aime de son côté”. Petit problème 
raime”, ce qui va très bien aussi ; C : 1 aime. 



d’orthographe ! 



B donne : „la 
C 19* 

Que joïr puisse de s’amie 
Et qu’à lui se puisse acoupler. 

2916 Ce fet l'ardour croistre et doubler. 

Qui plus embrase la pucele 
Hyphis pour Hienté la bele. 

Moult se complaint et moult s’esmoie 
2920 Hyphis et tendrement lermoie. 

,, Lasse, dist elle, que ferai, 

Ne comment me conseillerai? 

A quel fin porrai je venir? 

2924 Qui vit onques mais avenir 
Que nulle en si foie beance 
Meïst sa cure et s'esperance ! 

Ne sui pas de tele amour digne. 

2928 Se li dieu me fussent benigne. 

De ceste folour me poissent 
Avoir gardee, et s'il vausissent 
Moi destruire par foie rage 
2932 D'amours, que n’oi je mon corage 
En convenable amour aquerre ? 

Quel vache seult vache requerre. 

Ne quel eque autre eque atoucher ? 
2936 Les brebis ont le moton cher, 

Et la vache dou tor s'acointe. 

Ensi veult à male estre jointe 
Chasque femele en son endroit. 

2940 Nulle femele n’entendroit 

Ne de soi joindre n’avroit cure 
A femele en non de luxure. 

Ce quier je corne mal senee 1 
2944 Je ne vausisse onc estre nee 
Pour avoir si foie esperance. 

De Crete ist toute mescheance. 

De Crete iert nee Pasyphé, 

2948 Qui le cuer avoit eschaufé 

De l'amour du touriau, mes, lasse, 
La moie amour la soie passe 
De folie et de forsenage, 

2952 Et ,, amours” doi ge apeler „rage” ! 
Cele ama miex en son endroit 
Que je, foie, n’aim orendroit. 

Le tor ama, ce m'est vis, cele. 



2915. A ; puisse coubler. 

2932. A : D'amours conoi ge mon corage. 
2938. A : amable estre jointe. 

2956 Au malle se joint la femele. 

Si le déçut soutivement 

Par fraude et par engignement. 

Mes il n’est riens qui peüst faire 
2960 De feme à feme avenant paire. 

Mes voloirs ne puet avenir. 

Je ne puis malle devenir. 

Ne cele qui à moi s’atent. 

2964 Yphis, dolereuse, à que tent 

Tes cuers, qui tele amour embrace. 
Qui si t’embrase et si t’enlace 
Et si ne pues en nulle fin 
2968 De ta volenté traire à fin, 

Ne nulz ne t’en puet conseiller. 
Garde tu dois prendre et veiller 
Pour métré fors de ton corage 
2972 Geste folie et ceste rage I 
Ne te déçoives, mal senee ! 

Pren toi garde à quoi tu fus nee, 

Si requier raisonablement 
2976 Chose que convenablement 

Puisses avoir et qui t’aviegne. 

De tele amour ne te souviegne 
Qui te mete en foie esperance. 

2980 Ce te nuit, ce te desavance 
Que tu n'es digne par nature 
D’estre jointe à tel créature. 

Li sexes te nuit solement. 

2984 A lui puis je segurement 
Aler et venir, s’il me siet, 

Qu'il n’est riens nulle qui me griet : 
Ne mal pere ne dure garde 
2988 Ne criens je riens qui m’en retarde. 
Ne mari qui jalous s’en face. 

Toutes fois que vueil, je l’embrace. 
Cele meïsmes corne amie 



2970. A : Garder. 

2983. A : seuxes. 

2983. Texte latin : „I1 y a des espérances qui peuvent flatter un amant, mais ton 
état tote toute espérance. Ce n’est point la jalousie d’un mari, ni l’austérité d’un père, 
ni la rigueur de la mâitresse qui s'opposent à tes plaisirs 

2986. A : giet ; B : grieft ; C ; griet. 

2990. „Je peux l’embrasser tant que je veux, et elle, de son côté, ne demande pas 
mieux.” 

2992 Le veult, si nel refuse mie, 

Et non pourquant n'en puis user. 

Je ne sais fors nous amuser. 

Qu’il n'est riens qui me puisse aidier 
2996 A parfaire mon fol cuidier, 

Ne puis m'esperance à chief traire, 

Si me sont li dieu débonnaire. 

Qui me donent par lor plesir 
3000 Grant partie de mon désir. 

Ce que vueill ne desvueillent mie 
Mon pere et mon sire et m’amie. 

Mes seule desveult, ce me samble, 
3004 Nature contre tous ensamble, 

Qui desdist ce que tuit loons 
Et plus puet que tuit ne poons. 

Or vient li dessirrables tens 
3008 Dou mariage, à quoi je tens. 

Et bele Hyenté sera moie. 

Mes que me vaudra ceste joie? 

En mi l'iaue morrons de soi, 

3012 Quar ne porrai fere de soi 

Ce qu'espous doit d’espouse faire. 
Imen et Juno, quel afaire 
Avez vous d'estre à tel noçailles ? 
3016 Qui vit onques mais espousailles 
Sans espous ? Nous noçoierons 
Andeus et sans mari serons !” 

Ensi se plaint Yphis la bele 
3020 Et demente, et l’autre pucele 

N’est pas en maindre effroi d’amors, 
Ains fet sa plainte et ses clamours 
Dou temps, qui trop tarde et demore, 
3024 Ne ja ne quide veoir l’ore 
Que li mariages aviegne. 

Et prie Dieu que li jors viegne 
Hastivement que ce doit estre, 

3028 Mes la mere encombre et empestre 
Et quiert cause et delaiement 
Pour tarder le noçoiement. 

Une hore fet croire au lignage 
3032 Qu'Yphis est sorpris de malage, 

Si qu'il ne porroit festoier, 



3003. A : Mes seule on desvelt ; B C ; Mes seule desveult. 

3004, 5. A : loon, poon. 

Ne le travail de noçoier, 

Si lor servoit de controuvaille. 

3036 Tant tarda corne pot, sans faille. 

Quant plus ne pot et li jors vint 
Qu’à force assambler les convint, 

Si qu’il n’ot c’un jor solement 
3040 Jusqu'au jour dou noçoiement, 

Ou temple Ysidis sont alees 
Elle et sa fille, echevelees. 

Theletusa dévotement 
3044 L'autel embrace et humblement 
Apele et prie: ,,Ysi, deesse, 

Ceste dolente pecherresse 
O doute et o paour t’apele. 

3048 Ysi, deesse, tu ez cele 

Qui pour ma fille me plevi. 

Quant je tes entresaignes vi. 

Je vi la bele compaignie 
3052 Qui iert avuec toi de mesnie. 

Je vi les brandons qui luisoient 
Et les estrumens qui sonoient. 

Je vi le sceptre que tenis, 

3056 Quant reconfortes me venis 
Et comandas que n’oceïsse 
Ma fille, ançois la norresisse. 

Bien sai quan que tu me deïs. 

3060 Bien sai que tu me promeïs 

T’aÿde et ton secours sans faille. 

Ore est mestiers qu’ele nous vaille. 

Or nous secour, toie merci ! 

3064 Par ton conseil a jusque ci 

Vescu ma fille en esperance. 

Or te pri que sans demorance 
Dore en avant t'en entremetes 
3068 De la sauver et cure i metes, 

Quar je n'i puis plus conseil métré, 

Se tu ne t'en veulz entremetre.” 

Ce dist cele et ploroit moult fort. 

3072 Ysis, en signe de confort, 

En tel semblant, en tel maniéré. 

En tel habit corne elle iere 
Li aparut, ce li fu vis. 

3034, 35. Le texte semble corrompu ici ; il faut peut-être admettre qu il y ait ici une 
lacune de quelques vers. 

3076 Deux cors de lune avoit ou vis. 

Si sonoient li estrument, 

Et vit dou temple durement 
Trembler les portes et l'autier. 

3080 Theletusa ist dou moustier 
Liee dou signe qu’elle voit, 

Hyphis, sa fille, la sivoit 
A plus grant pas qu'el ne seult faire, 
3084 S’a mains de blanchour ou viaire 
Qu elle n’y avoit ains eüe. 

Force et fierté li est creüe. 

Et si chevoul sont abregié. 

3088 Tout son cors seult estre alegié, 

Si fu plus viguereuse assez 
Quel n’iert esté au temps passez 
Et que feme ne peüst estre. 

3092 Tout ot son estât et son estre 
Et sa nature femeline 
Cïïanchiee, et prise masculine : 

Yphis fille est devenus filz. 

3096 De ce soient seürs et fis ! 

Ce fu aperte veritez, 

Sans mençonge et sans faussetez ! 
Offrandes et sacrefices amples 
3100 Et dons vait présenter aus temples. 

Si sorent tuit, grant et menus, 

Qu’ Yphis fille est filz devenus. 
L’endemain, quant il ajorna, 

3104 Yphis li vallès s’atorna 

Pouf prendre s’espouse Hyenté. 

Là ot déduit, là ont chanté. 

Li dieu des noces tuit y furent 
3108 A tel joie, corne estre y durent: 
Hymeneüs, Juno, Venus. 

N’en y failli nulle ne nulz. 

Yphis fu liez et plains de joie. 

3112 Hyenté prist corne la soie. 

— Or vueil espondre par estoire 
Ceste fable, qui puet estre voire 
Selonc historiaî sentence. 

3116 Estre pot, ains fu sans doutance 
C’une feme ancienement 



3106. Mss. : la ot chanté. 

3112. Mét., IX, dernier vers: potiturque sua puer Iphis Ianthe". 

D abit et de cultivement 
Sambloit home, et cil le cuidoient 
3120 Qui en tel habit la veoient. 

Et sa mere le fesoit croire. 

Qui tesmoignoit la chose à voire. 
Si pot estre aucune pucele 
3 1 24 Qui la vit gente et bone et bele 
En habit d orne, et crut de voir 
Que fust homs, s’ot fain de l’avoir 
Par amours et par mariage. 

3128 Cele, qui fu de fol corage 
Et nice, à feme la plevit. 

Tout n’eüst elle point de vit 
Ne de membre à ce convenable, 
3132 Non pourquant el fu desirrable. 
Contre droit et contre nature, 

De s’amour et de sa luxure 
Acomplir en li charnelment, 

3136 Tout eüst elle impediment 

Tel que l’autre ne sa voit mie. 

Qui ert s’espouse et vraie amie. 
Tant se complaint et demena 
3140 Cele, cui foie amours tempta, 

Que par 1 art et par la mestrie 
Et par le conseil d’une estrie, 

C est d une orde vilz maquerele, 
3144 Traist à chief la foie pucele 
Le mal desirrer qu’ele avoit. 

Cele espousa quel ne devoit 
Par loy de mariage avoir, 

3148 Et pour lui rendre son devoir 
Par membre apostis la déçut. 

Quant la meschine l'aperçut, 

Ne fu la chose plus celee, 

3152 Ains fu en apert revelee. 

Si en tenoit chascuns son conte. 

Et la foie en fu mise à honte. 

Qui bien ot honte desservie. 

3156 De tele oeuvre n’ait nulz envie, 
Quar trop est et dampnable et vis. 
Meillour sentence, ce m’est vis. 

Par allégorie y puis métré 
3160 Et gloser autrement la letre, 

Si doit ceste estre miex amee. 

Grant dut estre la renomee, 

Et grant fu elle voirement, 

3164 Quant pour home especialment 
A s’amour joindre et ralier 
Se deigna tant humelier 
La sapience souveraine, 

3168 Qui est vive et vraie fontaine 
De cui toute bonté derrive. 

Fontaine qui les mors ravive, 

Cele qui replenist la terre, 

3172 Quant il descendi dou ciel pour querre 
Et prendre nostre humanité. 

Si traist pour nostre iniquité 
Mainte paine et pour nous pendi , 

3176 En crois et son sanc espandi 
Pour nous métré de mort à vie. 

Moult nous fist Diex grant cortoisie, 

Et grant grâces l'en devons rendre, 

3180 Quant pour nous vault son sanc espandre 
Pour tous reembre mors ou vis. 

Mes plus grant grâce, ce m’est vis, 

Ne plus grant que ne peüst estre, 

3184 Nous fist Dieux, li peres celestre. 

Par sa grâce et par sa pitié. 

Quant il vault par fine amistié 
Donner à la pecherresse ame 
3188 Joie celestre et fere dame 
De festoiable éternité. 

Or vous dirai la vérité 
Que j'entens en l’alegorie 
3192 De la fable qu'avez oïe. 

Ligdus, peres esperitables. 

C’est Diex, loyaus et véritables, 

Espouse ot sage et bien aprise, 

3196 Theletusa, c’est sainte Yglise, 

Que de nouvel faonement 
Empli Diex plenteïvement. 

Cil Dieux, peres esperitables, 

3200 Juges loyaux et véritables, 

Dona sentence amere et dure 
Contre femeline nature, 

C'est contre l'ame pecherresse, 

3196. A : Et à tout bien faire s’iert prise. 

3199. manque dans A. Après le vers 3200, A donne le vers suivant: „Et a tout 
bienfait entendables". 



NEUVIÈME LIVRE 



299 



3204 Qui peche et de pechier ne cesse, 
Si quiert les mondaines delices, 

La mignotie et les devices, 
L’acointerie et les bouffois, 

3208 L'envoiseüre et le noblois. 

Et tant est foible et nonchalive, 
Tant pereceuse et tant chetive. 
Qu’il ne se prent à nul bien faire, 
3212 Ne ne se veult de mal retraire, 

Ne ne li chaut de soi guérir. 

Ceste a Dieux jugié à périr. 

Ceste a Dieux pardurablement 
3216 Jugiee à mortel dampnement, 

Mes trop est tel sentence amere 
A sainte Eglise, nostre mere. 

De sa fille métré à martire, 

3220 C’est l ame, qui par baptistire 
Est en sains fons regeneree 
Et dou cors de l’Yglise nee 
Et est entree en son aveu. 

3224 Quant elle fet contre le veu 
Qu'el ot en baptesme promis. 

Si a la lasse son cuer mis 
En folie et en vanité, 

3228 Et en vaine chétivité. 

Et à mortel pechié s’amort, 

Lor est l’ame jugiee à mort 
Par la sentence Dieu le Pere. 

3232 Non pourquant nostre bone Mere 
La norrist en bone esperance 
Qu’el a de voire penitance, 

Qui li doie aidier et secorre 
3236 Et de la sentence recorre, 

Ne de îegier pas ne s’acorde 
La divine miséricorde. 

Qui est conjointe à Dieu le Pere 
3240 Et nostre piteable Mere, 

Que ceulz qui sont prezdestiné 
Filz Dieu, pour avoir le régné 
De la grant joie esperi table 
3244 Soient mis à mort pardurable 

Tantost qu’il pechent mortelment, 
Ains soeuffre et atent bonement 
Et prolonge en eulz sa vengance. 



3224. A: contre l’aveu (ou: la veu). 

3248 Pour les atraire à repentance. 

Si lor done terme et espace, 

Et les arouse de sa grâce, 

Et des tenebres de malice, 

3252 Ou il ont dormi corne nice. 

Les resveille, et les enlumine 
Par sa resplendissor divine, 

Si qu*il congnoissent lor mesfais 
3256 Et les maulz qu’il avoient fais 
Et lor mauvese foloiance, 

Venans à voire repentance 
Et à droite confession. 

3260 Ysis o sa procession 

Puet noter voire repentance, 
Confession et penitance. 

Qui l ame pecherresse acorde 
3264 A divine miséricorde 

Et fet vivre en bone esperance 
D’eschiver la dure sen tance 
Que li drois juges a donee 
3268 Contre l’ame à mal adonee. 

C’est la roïne, c’est la dame 
Qui resqueut la pecherresse ame 
De mo^pardurable et secort 
3272 A gloire aquerre à ceste cort. 

L ame pecherresse et colpable. 

Qui par doute de pardurable 
Dampnement lesse son pechié, 
3276 Confession porte en son chié 

D'espis d’or, chapiaus ou corone, 
Qu’adez point lame et aguillone 
La repentance des mesfais 
3280 Et des griez crimes qu’elle a fais, 
Si doit en son repentément 
Plaindre et gesmir amerement 
Pour espurgier toute l’ordure 
3284 De sa viele cunchiëure. 

Sans soi plus honir ne tachier 
Et sans propos de plus pechier 
Doit lame à poignant repentance 
3288 Aguilloner sa consciance. 

Ancor doit avoir, ce m’est vis, 
Deux cornes luisans en son vis 
Confession, dont l’une esclaire 



3270. A : resquist. 

3292 



3296 



3300 



3304 



3308 



3312 



3316 



3320 

0 

3324 



3328 



3332 



Aus maulz que Taine soloit faire 
Recognoistre et manifester ; 

L'autre alume et fet aprester 
L ame à droite voie tenir, 

Pour adrecier et pour venir 
Au déduit de joie celestre. 

Si doit porter en sa main destre 
Baston pour vraie descipline, 

Qu'il est drois que lame s’encline 
Empres ce qu'ele est confessee 
Et qu’ele a sa folour lessee 
A penitance et à mal traire. 

Pour les maulz qu'elle soloit faire. 

Si face de soi sacrefice 
Pour espeneïr sa malice. 

Et com chiens qui veille et bien gaite 
Doit tout jors estre eschergaite 
Et veillier qu’en repost ne viegne 
Li dyables, qui la sorpreigne 
Et face em pechié recheoir. 

Bien se doit lame pourveoir 
Que dyables ne la cunchie. 

Qui tout jours la gaite et espie 
Par fraude et par decevoison, 

Si doit par devote oroison 
Abaier contre le dyable, 

Pour chacier le lou ravissable. 

Ce lou chace l’en par orer. 

Si se doit poindre et colorer 
D’oeuvres bones et charitables. 
Hymnes devotes et loables, 

Plaines de loënges d’onour, 

Doit chanter à nostre Seignour, 

Et pour vaine gloire eschiver, 

Qui mains folz fait enchetiver, 

Face en repost ses penitances, 

Ses oroisons, ses astenances, 

Et si tiengne chose sa destre 
Que ja nel sace la senestre. 

Segurs soit, qui si le fera, 

Que ja Diex ne remembrera 
Ne malvestié ne félonie 



3326. Mss. : fiert. 

Qu’il ait fait encors en sa vie, 
Ains li relaschera sans doute 
3336 La sentence, dont lame doute, 
De ceulz qui seront à senestre, 

Si li donra gloire celestre 
Et joyeuse imortalité 
3340 En festoyable éternité, 

Se mauvestié ne le li toit, 

Mes ce n'iert pas, espoir, si tost, 
Ençois avra espeneïe 
3344 L’errour de sa mauvese vie. 

Quant l’ame o grant contriction 
Est venue à confession, 

Qui ses pechiez purge et efface, 
3348 Et elle entre en estât de grâce 
Et en voie de sauvement, 

Souvent s’eslieve à hautement 
Penser par contemplacion, 

3352 Si redresse s’entencion 
Vers la grant delitableté 
De glorieuse éternité, 

Et ja li est vis quel ataigne 
3356 A cele joie et que la tiegne. 

Ou que ja la d'oie tenir, 

Si se délité ou souvenir 
Et ou douz penser delitable 
3360 De cele joie esperitable 

Qu’el contemple et qu’ele avise, 
Puis a vient qu’ele se ravise 
Et revient à sa conscience, 

3364 Si remembre la folience, 

Les vanitez et les mesfais 
Et les outrages qu’elle a fais, 

Si se juge fraële et vis 
3368 Et non digne de paradis. 

Et qu’ele a tant fet de folie 
Qu’el ne porroit pas en sa vie 
Les maulz qu’ele a fais aquiter. 
3372 Comment porroit elle acheter, 
La pecherresse, la coupable, 
Cele grant joie pardurable 
Qu’elle a perdu par non savoir? 



3353. A: deliblableté. 
3355. A : que la tieqne. 

3376 Ja ne sera digne d'avoir 
Le grant délit ou elle tent. 

Se Dieu sa pitié n'y estent. 

Qu el ne porroit Dieu tant servir 
3380 Que teulz biens deüst deservir. 

Lors plore et plaint et s’umelie 
Et se repent de sa folie, 

Si est en doute et en cremour. 

3384 Ce fet croistre et doubler l’amour, 
Quar assez plus est desirree 
La joie un poi desesperee, 

Et quant plus lame en est douteuse, 
3388 Plus est ardans et desirreuse 
Pour qu'esperance ne li faille, 

Si se paine, si se travaille, 

Si fet jeûne et abstinence, 

3392 Affliction et penitence, 

Et prie la divine grâce 
Que li doinst terme et espace 
De vivre par amendement. 

3396 Quant Diex voit son repentement. 

Sa bone oeuvre et son bon propos, 

Il la veult traire au dous repos. 



3386. Mss. : desaperee. 
3398. Mss.: Si. 



